
Capitolul 21 


Ies la suprafaţa piscinei, luând o gură mare de 
aer, înainte să le observ pe cele patru fete stând 
complet nemişcate la marginea ei, în rând şi cu 
ochii măriţi spre ceva ce se întâmplă în spatele 
meu. 

Nedumerită, mă întorc încet în direcţia în care 
privesc, surprinzând chiar momentul în care Elita 
scapă de cămăşi şi îşi etalează fără ruşine 
trupurile bine lucrate. Parcă s-ar mişca cu 
încetinitorul, lăsând privirilor noastre ocazia să-i 
sfredelească atent şi cu grijă. 

— La naiba! o aud mormăind pe Roxette în 
spatele meu. Cu o asemenea privelişte, nu-ţi mai 
vine să fugi nicăieri. 

— Cine mai vrea să fugă? întreabă Reina ca 
pentru ea. 

Cele două dau în sincron paharele de 
şampanie peste cap, continuând să se holbeze la ei 
într-un mod deloc discret, care trădează faptul că 
sunt deja vrăjite de prezenţele lor impunătoare şi 
spectaculoase. 

— Vezi că ai puţină salivă în colţul gurii, i-o 
trânteşte Mia lui Angel, fluturând indexul spre 
faţa ei. Dacă vrei să salivezi, fă-o departe de 
băutura mea. 

— Nu e amuzant, contraatacă blonda, ofticată. 


Nu salivez. Doar... mă uitam şi eu. 

Aceasta se încruntă, clătinându-şi capul în 
repetate rânduri, parcă neştiind cum ar mai putea 
să se scuze că a fost prinsă în fapt. 

— Dacă vrei să i-o pui, de ce nu i-o ceri? vrea 
Mia să ştie. S-a întâmplat deja o dată. Acum ar 
trebui să fie floare la ureche! 

— Despre cine vorbeşti? pufăie Angel, cu o 
falsă nedumerire. 

Ştie exact despre cine vorbeşte, însă se pare 
că îi place la nebunie să se comporte ca şi cum 
ochii ei nu se lipesc de Ryder de fiecare dată când 
prind ocazia, ca să-l spioneze pe furiş. E la fel de 
discretă cum e şi el, când vine vorba despre 
aruncat priviri fierbinţi. 

— Despre Ryder vorbesc, evident! Cât o să vă 
mai holbaţi unul la celălalt, până să faceţi o 
mişcare? 

Angel soarbe uşor din şampania ei, apoi 
strânge enervată paharul între degete, uitându-se 
urât în direcţia în care Ryder se trânteşte pe un 
şezlong din apropiere, relaxat. Spre deosebire de 
ea, el se preface foarte bine că noi nici nu existăm 
aici. 

— Asta nu o să se întâmple, replică hotărâtă. 
Poate voi aţi uitat, dar eu n-am făcut-o. Tipul ăsta 
e unul dintre motivele pentru care nu mă pot 
întoarce acasă. Voi ştiaţi că fac asta de zece ani? 

Ne uităm lung la ea. In luna pe care am 
petrecut-o aici, am auzit suficiente lucruri despre 


ei. Am ştiut de la început că, înaintea noastră, au 
trecut mai multe fete prin mâinile lor, fete ca ele. 
Poate că nici măcar nu suntem singurele pe care 
le-au adus aici, pe iahtul ăsta, la o fiesta în largul 
mării Mediterane. Sunt foarte tineri, iar ele au fost 
şi mai tinere şi atrăgătoare. Nu cred că au 
rezistat. 

Şi doar gândindu-mă că nu sunt singura cu 
care Keith a avut de-a face pe insula asta, simt 
palpitaţii de nemulţumire. Dacă într-adevăr, n-am 
fost singura? 

Dacă obişnuieşte ca în fiecare an să-şi aleagă 
o fată din cele zece şi să o ţină doar pentru el, 
până la licitaţie? 

Ochii mi se îndreaptă spre el. E în dreptul 
barului luminos din apropierea piscinei şi prepară 
concentrat un cocktail, îmbrăcat doar în pantaloni 
de plajă şi nimic altceva. 

Poate că nu sunt singura, dar asta nu mă face 
să-l privesc altfel decât este. Am ştiut de la bun 
început că nu e unul dintre băieţii ăia buni, 
cavaleri în armuri strălucitoare sau prinți 
salvatori. 

— Cine ştie ce s-a întâmplat cu celelalte fete, 
adaugă Angel cu voce joasă, parcă fiindu-i frică să 
o rostească mai tare. 

— Ştim deja ce s-a întâmplat cu ele, mormăie 
Reina. Ceea ce o să se întâmple şi cu noi la 
sfârşitul verii, indiferent de cum stau lucrurile 
acum. Poate că ne bălăcim în piscină, pe un iaht 


fitos, şi bem şampanie franţuzească, dar la final... 

Lasă fraza în aer, însă nici nu avem nevoie de 
o continuare ca să înţelegem la ce se referă. La 
final tot ne vor da celui care oferă mai mult. Sau le 
vor da, dacă ar fi să cred tot ceea ce Keith mi-a 
promis. 

Brusc, simt nevoia să beau ceva. Mă uit la 
paharul meu gol, aşezat pe marginea piscinei şi 
oftez. Îmi amintesc că mi s-a cerut să nu beau 
prea mult, dar cred că e deja prea târziu să-mi mai 
fac griji pentru asta. Sunt ameţită şi încă simt 
nevoia să mă îmbăt, căci situaţia continuă să mă 
copleşească. 

les stângace din piscină, cu ochii fixaţi pe 
sticla de pe masa cu picior înalt, de lângă 
şezlonguri. Pornesc tiptil spre ea, mergând pe 
vârfuri, ca să nu se observe cât de ameţită sunt de 
fapt. Simt cum o forţă invizibilă încearcă să mă 
tragă spre stânga, dar mă opun şi îmi spun mie 
însămi că mai drept decât atât nu pot merge. 

Reuşesc să ajung la sticlă fără incidente. 
Arunc o privire fugară peste umăr şi o scot din 
gheaţă, pregătindu-mă concentrată să-mi umplu 
paharul, deşi mâinile îmi tremură cu putere. Şi 
apuc să vărs doar puţin pe suprafaţa mesei, 
înainte să-mi fie smulsă sticla din mână şi trântită 
înapoi în gheaţă, în acelaşi timp în care simt 
prezenţa impunătoare a cuiva în spatele meu. 

— Rahat. 

Îmi ridic stânjenită privirea spre Keith şi spre 


expresia lui fioroasă, care mă atenționează că am 
gafat-o. Văd pe maxilarul său proeminent cum i se 
zbate un nerv, iar ochii săi verzi ard de nervi. 

— Te-ai îmbătat, constată printre dinţi. 

Dar oricât de urât ar ajunge să se uite la mine, 
grozăvia situaţiei mă face să surâd amuzată, în 
special când îmi dau seama cât de ridicolă e 
întreaga scenă. Răpitorul meu tocmai e supărat că 
m-am îmbătat. Poate fi mai absurd? 

— Simţeam nevoia s-o fac, îi spun, întorcându- 
mă lent cu tot corpul spre el. 

— Şi ţi-am cerut să nu te îmbeţi, bombăne 
supărat. 

— Ei bine, îmi pare rău, domnule Control, dar 
am tot dreptul din lume să mă îmbăt măcar o dată, 
în special pe un iaht pe care îl cheamă ca pe mine. 
Dacă vrei să mă cerţi ca pe un copil mic, fă-o când 
sunt trează. 

La finalul tiradei mele, nu mai simt nicio urmă 
de amuzament. Dimpotrivă, ajung să fiu la fel de 
nervoasă ca el, mai ales când încep să-mi dau 
seama că mă transform din ce în ce mai mult într- 
o marionetă adevărată, pe care tipul ăsta o 
controlează când şi cum îşi doreşte. 

— Ellie, nu te îmbăta! mârâi la el. Ellie, nu 
face nimic periculos! Ellie, îmbracă-te! Ellie, 
dezbracă-te! mai du-te dracu’, amice! Nu eşti 
maică-mea, dar a naibii să fiu dacă nu te porţi ca 
ea! 

Sprâncenele negre i se arcuiesc de confuzie 


când constată şi el că mai am puţin şi îi urlu în 
faţă, vocea mea ridicată acoperind cu uşurinţă 
muzica de fundal, cu tente latino. Nici nu trebuie 
să privesc dincolo de el, ca să-mi dau seama că 
tocmai am atras atenţia tuturor cu izbucnirea mea 
neanunţată şi, evident, alimentată de paharele pe 
care le-am dat peste cap în ultima oră. 

Iar Keith nu mai pare să ştie ce să spună. Doar 
se uită la mine încurcat, având o cută frumoasă pe 
fruntea-i bronzată şi lipsită de riduri. Nemernicul 
ăsta nu cred că are mai mult de treizeci de ani, 
dar ştie foarte bine cum să se comporte de parcă 
ar fi cu adevărat Dumnezeul meu. 

Tremurând de nervi, smulg sticla din frapieră 
şi o duc la gură, luând câteva înghiţituri chiar sub 
privirea lui tăioasă, care mă avertizează că o s-o 
încurc pentru sfidare. 

Ştiu şi eu că am început s-o iau razna. 
Bănuiesc că a fost doar o chestiune de timp până 
să o fac. Am încercat din răsputeri să îmi păstrez 
puţinul control care mi-a fost lăsat şi să tratez 
totul cu răceală, însă mă aşteptam la o izbucnire 
ca la carte. Tot ce nu ştiam era când o să se şi 
întâmple. 

Acum, însă, s-au adunat prea multe lucruri 
pentru care îmi fac griji. Mă îndrăgostesc şi nu o 
fac oricum. 

Mă îndrăgostesc incredibil de tare şi sunt 
pregătită să uit că el e cel care m-a adus aici şi să- 
l cred pe cuvânt când îmi spune că o să mă 


păstreze. Sunt gata să uit că tipul ăsta nu e un 
erou şi că, cel mai probabil, are numeroase jocuri 
pregătite în minte, cu care să mă păcălească. 

Iar eu cad în capcana lui. A dracu’ să fiu de nu 
o fac ca cea mai proastă făptură din Univers! 

— Ştii ceva? îl întreb, luând sticla de la gură 
înainte s-o termin. Poţi să-mi iei trupul şi sufletul 
şi să-ţi baţi joc de ele cum vrei tu, dar niciodată nu 
o să fiu a ta. Niciodată! M-ai auzit? îl întreb, 
împungându-l cu degetul în piept. Nu ştiu care 
naiba e problema ta cu mine şi de ce faci toate 
astea, dar niciodată nu o să-mi iei spiritul! mai 
bine ai înceta cu toate jocurile astea... 

— Ce jocuri? mă întreabă nonşalant, cât eu 
flutur din mână frenetic, în căutarea unui cuvânt 
potrivit. Ce jocuri, Ellie? insistă. 

— Naiba ştie ce ai tu în cap! 

Keith oftează, lăsând impresia că e pe punctul 
de a se sătura de discuţia asta. Privirea lui 
rătăceşte pentru câteva clipe dincolo de iaht, în 
largul mării înghiţite de întuneric, apoi revine cu 
ea asupra mea şi replică scurt: 

— Lasă sticla jos! 

Nota întunecată din vocea lui mă face să mă 
zbârlesc, înfiorându-mi pielea mai tare decât a 
făcut-o curentul rece provocat de iahtul în 
mişcare. Aproape sunt tentată să mă supun, dar 
apoi îmi amintesc că, dacă aş face-o, doar aş 
demonstra că toată izbucnirea asta a mea a fost în 
zadar. 


— Dacă nu, ce? îl întreb enervată. 

— O să ţi-o trag în faţa tuturor şi, crede-mă, 
după ce voi termina cu tine, toţi vor avea nevoie 
de un psihiatru care să le scoată din cap tot ce au 
văzut. 

Inghit în sec, având curajul pentru prima oară 
să privesc dincolo de el, la cei care ne urmăresc 
încordaţi. Observ că, cele patru fete au ieşit din 
piscină şi s-au retras în spatele celorlalţi bărbaţi 
de pe punte, de parcă ar căuta protecţie împotriva 
celui din faţa mea. Se vede pe chipurile lor ceea 
ce ştiam deja, adică faptul că Keith le sperie de 
moarte. 

— Lasă sticla jos, Ellie! E pentru ultima oară 
când ţi-o spun. 

Şi cea mai mare greşeală pe care o fac este s-o 
las, într-adevăr. Imediat ce o pun pe masă, mâna 
lui îmi prinde coada udă şi mă trage pe 
neaşteptate spre el, făcându-mă să icnesc 
speriată. Tot alcoolul pe care îl am la bord se 
risipeşte dintr-odată, când văd în ochii lui dorinţa 
de a mă face să regret tot ce am scos pe gură în 
seara asta. Mă priveşte cu o asemenea intensitate, 
încât ajung să gâfâi sub atenţia cu care mă 
învăluie ca într-o bulă în care existăm doar eu şi 
el. 

___ Cu cealaltă mână îmi atinge în treacăt buzele. 
În timp ce eu tremur în faţa lui, deopotrivă de 
nervi şi de teamă, el îşi ia tot răgazul să-mi 
studieze gura şi s-o atingă cu vârful degetului 


mare, ca şi când ar încerca să rezolve vreun 
mister legat de ea. 

— Nu mă face să îmi pară rău că îmi placi, 
Ellie. Nu mă face să cred că n-ai învăţat nimic. Pot 
oricând să mă întorc la a te tortura în moduri 
groaznice, care să te schilodească, deşi prefer să 
te fac să gemi de plăcere, decât să plângi de 
durere. Vrei să fiu cu adevărat un animal, ca să-ţi 
demonstrez că nu sunt vreun prost? 

Cu noduri în gât, clatin din cap, necutezând 
să-mi mut privirea din ochii lui. Măcar de aş mai 
ţine minte cum am ajuns din nou în situaţia asta, 
dar e cert că încep să regret că am băut foarte 
mult. 

Nu vreau să mă întorc din nou acolo, ca să-i 
văd partea urâtă, cu toate că, în adâncul meu, 
sunt incitată de ea. 

— Te-am urmărit ani întregi, îmi mărturiseşte 
cu voce joasă, care abia acoperă sunetele valurilor 
ce se izbesc de iaht şi vuietul curentului puternic. 
Încă din momentul în care am aflat de existenţa 
ta, mi-am dorit să te strivesc ca pe un gândac. Dar 
apoi, când te-am văzut, tot ce am vrut a fost să te 
aduc aici ca să-ţi arăt lumea mea, pentru că ştiam 
că, într-un fel sau altul, o să te potriveşti la 
perfecţie. Există în tine un monstru pe care încerci 
să-l ascunzi ca să poţi poza în victimă, când de 
fapt, ştim amândoi care e adevărul, iubito. Eşti 
exact ca mine. 

Trag uşor aer în piept printre buzele 


întredeschise, cât el îmi şterge singura lacrimă ce 
mi se strecoară pe obraz şi care îmi trădează 
slăbiciunea pentru el. 

Dacă are dreptate? Dacă în mine chiar există o 
parte întunecată, ca a lui, care nu-mi dă voie să 
mă comport ca atare în faţa unui agresor? Dacă ea 
e cea care se îndrăgosteşte de el? Mereu am 
crezut că sunt diferită şi poate că tocmai asta mi-e 
confirmarea că, într-adevăr, sunt. 

— Dar nu-ţi face griji, Ellie, se grăbeşte să-mi 
spună, lipindu-şi fruntea de a mea şi lăsându-şi 
braţele să mă cuprindă într-o îmbrăţişare caldă. 
Am tot timpul din lume să te ajut să-l accepti, 
pentru că n-o să mai pleci niciodată de aici. 

Buimacă, mă uit lung la el, încercând să-mi 
dau seama dacă asta e o ameninţare sau o 
promisiune. Orice ar fi, cuvintele lui şi braţele cu 
care mă înconjoară, mă fac să mă înmoi precum o 
cârpă şi să ajung să atârn de ele ca într-un leagăn. 

Mâinile îmi urcă singure pe pieptul lui gol, 
mângâind pielea fină sub care se întind muşchi 
tari. Totodată, devin a naibii de conştientă de 
răsuflarea lui fierbinte, ce-mi încălzeşte obrajii. 
Sunt nevoită să clipesc de mai multe ori, ca să mă 
smulg din capcana în care m-a prins doar cu 
privirea, şi să-mi scutur năucită capul ca să alung 
senzaţia că încearcă să mă supună. 

— Atunci, dă-mi drumul, îi cer, bulversată de 
puterea nemărginită pe care o exercită asupra 
psihicului, special pentru a mă face să capitulez. 


Nu vreau să fiu o prizonieră. 

— Nu eşti. Niciodată n-ai fost. 

— Dacă nu sunt, de ce încerci să mă 
transformi într-o marionetă? De ce ţii strâns de 
frânghii şi te străduieşti să mă faci să mă mişc 
doar aşa cum vrei tu? 

Mă trag înapoi doar cât îmi permit braţele lui 
şi cât să-l pot privi. Dincolo de el, nimeni nu mai e 
atent la noi. Probabil că îmbrăţişarea pe care 
Keith mi-o oferă e dovada că lucrurile nu o vor lua 
razna prea mult, încât să fie nevoie de intervenţie 
ca să fiu scoasă din mâinile sale. Dincolo de el, 
petrecerea ia amploare şi fetele mele se 
integrează la perfecţie în rândul Elitei, dând 
uitării pentru o seară că şi ele sunt prizoniere pe 
insula Paradisului. 

Apoi revin asupra lui Keith, simţindu-mă 
copleşită de intensitatea cu care mă urmăreşte şi 
mă arde pe interior, ca lava unui vulcan. Nu pot să 
mă mai lupt cu el. 

— De ce mereu când întorc capul, în spatele 
meu există un paznic cu o puşcă îndreptată spre 
mine, dacă nu sunt prizonieră? 

— Pentru siguranţa ta, răspunde prompt. 

— Siguranţa mea e ameninţată doar de tine, îl 
informez serioasă. 

— Exact. 

Devin şi mai bulversată şi, oricât m-aş strădui 
să înţeleg la ce se referă, nu-mi pot da seama ce 
vrea să-mi comunice. Ba chiar devine şi mai greu 


să mă gândesc la asta când mâna lui urcă pe 
spatele meu şi se încleştează pe ceafă, trăgându- 
mi capul mai aproape de el, ca fruntea să i se 
lipească la loc de a mea. Apoi îl simt strecurându- 
se adânc în subconştientul meu şi împroşcându-l 
cu otravă. Mă face să-i tresar în braţe. 

— Ştiu şi ei ce s-ar putea întâmpla dacă vei 
încerca vreodată să mă dejoci. Au fost avertizaţi 
că, dacă te vor scăpa din ochi şi vei fugi, voi da foc 
întregii insule. La propriu! 

Un fior de gheaţă îmi traversează coloana 
doar imaginându-mi asta. E primul avertisment pe 
care îl iau în serios şi îl cred în stare să dea foc 
întregii insule, lăsându-ne să ardem cu toţii, ceea 
ce mă îngrozeşte teribil. 

Dar nu pot spune că acum nu ştiu asta. 

— De ce? 

Un strigăt ascuţit mă deconcentrează şi îmi 
întorc capul spre Mia, care îşi ia avânt înainte să 
se arunce în piscină ca o bombă. În acelaşi 
moment în care trupului ei atinge suprafaţa 
limpede a apei, aruncând asupra noastră o 
explozie de stropi, îl aud pe Keith spunând 
aproape de urechea mea, pe un ton gros şi grav: 

— Te iubesc. 

Aş vrea să pot spune că am halucinaţii, dar 
când ochii mi se întorc brusc spre el, cu propria 
voinţă, ştiu că am auzit prea bine. Ceva din mine 
îngheaţă şi nu-mi dau seama dacă de groază sau 
de surprindere. Nu-mi dau seama nici dacă 


mărturisirea lui ar trebui să se pogoare asupra 
mea ca un blestem sau ca o salvare. Cert e că sunt 
îngrozită de asta şi, în acelaşi timp, simt cum 
pieptul mi se umflă de un sentiment greu de 
descris, dar care aduce cu uşurarea. 

Mă cutremur din toate încheieturile când îşi 
ridică o mână şi îmi fereşte şuviţele uscate de păr 
după ureche, înainte să arunce spre mine o altă 
ameninţare sau promisiune: 

— Şi nu o să mă opresc până când n-o să mă 
iubeşti şi tu cu o asemenea intensitate, încât să îţi 
doreşti să vii cu mine oriunde aş vrea să te duc. Ai 
înţeles? 

Degetul lui mare trece din nou peste buzele 
mele, apăsându-le cu vârful acestuia. 

— Ai fost avertizată! 

Dumnezeule! Înghit de mai multe ori în sec, 
încercând în zadar să-mi stăpânesc valul de emoţii 
care mă cuprind cu totul, parcă vrând să mă 
înece. Am obosit să-i rezist. Am obosit să mă mint 
de una singură că nu simt nimic pentru el. Simt 
totul! 

— Vreau să mi-o tragi, îi spun dintr-odată. 
Acum. 

Buzele îi tresar şi un rânjet malefic i le 
curbează, făcându-mă să mă cutremur din nou, de 
data asta de anticipare. 

— Orice pentru tine, iubito, şi oricând. 

Îşi lasă mâna să alunece pe braţul meu şi îmi 
cuprinde degetele, înainte să mă tragă pe punte 


spre cabine. Adrenalina ce-mi pune rapid sângele 
în mişcare, încălzindu-l, îmi înfundă urechile şi 
devin imediat conştientă de propria respiraţie 
greoaie şi de bătăile accelerate ale inimii ce-mi 
pompează în piept, înnebunită. Nu mai aud nimic, 
în afară de un vâjâit constant, nici măcar muzica 
pe care Micha o dă mai tare, ca să anime ceea ce 
se transformă într-o petrecere monstru. 

Trecem pe lângă ei. Ca prin vis îl văd pe Ryder 
trăgând-o pe Angel departe de piscină, într-un colţ 
intim. O văd şi pe Roxette aprinzând o ţigară cu 
marijuana, înainte s-o paseze lui Micha, iar pe Mia 
înotând la marginea piscinei, unde Trent o 
aşteaptă cu un pahar plin. Apoi îl văd pe Deke 
înşfăcând-o pe Reina de cap şi sărutând-o cu 
patos, cel mai probabil pentru a-i închide gura. 

Mă las condusă departe, pe nişte scări înguste 
şi alunecoase, apoi pe un coridor strâmt. Trecem 
în grabă prin dreptul mai multor uşi, oprindu-ne 
abia când ajungem în faţa ultimei cabine. Pulsul 
îmi creşte rapid când Keith apasă clanţa din metal 
şi împinge uşa. 

Primul lucru pe care îl văd în încăperea 
neaşteptat de spațioasă, e patul cu baldachin, din 
lemn masiv, care promite numeroase lucruri, că 
nici nu mai găsesc curajul de a trece pragul. Ezit 
în dreptul ei, cuprinsă de o teamă profundă ce-mi 
strânge stomacul într-un nod sufocant. 

Tresar când Keith mă cuprinde din spate, cu o 
mână de talie şi cu cealaltă de gât ca să-mi lase 


capul pe spate. Îmi sărută delicat obrazul expus, 
zgâriindu-mă uşor cu urma de barbă ce-i 
încadrează maxilarul, făcându-l să arate şi mai 
periculos. 

— Cabina asta a fost special pregătită pentru 
tine, îmi spune. O să fii în siguranţă. Nu o să-ți 
ofer nimic din ceea ce nu poţi duce. 

Aş minţi dacă aş afirma că nu ştiu ce se 
întâmplă aici, mai ales când observ curelele prinse 
de tăblia patului. Ăsta să fie motivul pentru care 
iahtul îmi poartă numele? 

Nu că m-ar interesa acum. Sunt prea ocupată 
să mă pregătesc sufleteşte de tot ce urmează, ca 
să mai găsesc şi răspunsul la o dilemă 
nesemnificativă. 

— Curaj, Ellie. 

Fir-ar să fie!  Năucită de emoţiile în 
contradictoriu, pe care le simt acaparându-mă tot 
mai mult, trag adânc aer în piept şi pătrund în 
încăpere înainte să mă răzgândesc, oprindu-mă 
abia când ajung în faţa patului cu aşternuturi 
închise, pe care încep să-l privesc obsedant ca să 
nu mă uit în jurul meu. 

Îmi  umezesc în grabă buzele uscate, 
strângându-mi pleoapele când aud uşa închizându- 
se după el, apoi paşii cum îl poartă pe podeaua din 
lemn, spre mine. E doar o chestiune de timp până 
încep să mă încurajez în minte. Ba chiar ajung să 
urlu la mine însămi şi să-mi reamintesc că nu 
există nimic pe lumea asta căruia să nu-i pot face 


faţă. Nimic. 

Cu gândul ăsta, mă întorc cu faţa spre el, 
urcându-mi privirea pe pieptul său, peste rozariul 
de la gât şi oprind-o pe chipul halucinant de 
frumos, care încă îmi taie respiraţia. Imi amintesc 
fără să vreau, de momentul în care l-am văzut 
intrând pe uşa sălii de conferinţe, pentru prima 
oară. Ceea ce simt acum e de un milion de ori mai 
rău şi mai violent decât ce am simţit atunci în 
legătură cu el. Cumva, ştiam că vom ajunge aici şi 
că voi fi mai mult decât bucuroasă să-i fac 
cunoştinţă cu partea mea întunecată, pentru că, 
cumva, eram ferm convinsă că nu există nimic 
care să-l sperie... 

Dar, dacă mă iubeşte acum, ce o să simtă 
pentru mine la final, când îşi va da seama că, de 
fapt, sunt o jucărie mai defectă decât crede? O să 
mă mai păstreze? O să-şi mai dorească să mă 
devoreze, aşa cum o face acum, când mă înşfacă 
pe neaşteptate şi îmi zdrobeşte gura, ca şi când ar 
vrea să-mi ia totul? 

Probabil că da. Probabil că atunci o să mă 
iubească mai mult, pentru că el nu e un blestemat 
de erou. E un anti-erou care, cel mai sigur, nu o să 
se oprească până nu mă strică de tot. 


Capitolul 22 


Cu braţele întinse şi prinse în curelele din 
piele neagră şi cu inima strânsă, îl urmăresc pe 


Keith printre gene cum îmi cuprinde picioarele 
între genunchi şi se apleacă spre mine. Din 
instinct, îmi lipesc spatele mai bine de tăblia rece 
a patului, uşor emoţionată, în special când mâinile 
sale se întind în direcţia mea. Aproape îmi doresc 
să sar din pat şi să fug înapoi pe punte, unde 
atmosfera nu e la fel de încărcată şi sufocantă, 
cum e aici. 

Obrajii îmi iau foc când ochii lui verzi îmi 
găsesc faţa. Mă simt certată din cauza faptului că 
nu rezist să nu mă foiesc în mijlocul saltelei, ca un 
copil neastâmpărat. Am furnicături ce pornesc din 
vârful picioarelor, până în moalele capului. 

— O să-ţi dau sutienul jos, mă avertizează. Şi 
nu uita. Cu cât te mişti mai mult, cu atât mai tare 
o să te răneşti. Vrei să rămâi cu semne? 

— Nu, răspund încet. 

— Păcat, spune ca pentru el, ochii săi 
devenind mai aprinşi. Mie îmi place al dracului de 
mult să ţi le fac. 

Inghiţind nodul din gât, îmi ridic privirea spre 
curelele ce-mi ţin încheieturile prinse de cadrul 
din lemn al baldachinului, atât pe stânga, cât şi pe 
dreapta. Deşi Keith a evitat să mă lege prea 
strâns, orice mişcare bruscă ar putea face ca 
marginile tari şi dure ale acestora să-mi intre în 
piele şi să mi-o înroşească, cel puţin. 

Apoi mă uit la tavanul cabinei, de care e prins 
patul, tresărind când degetele reci ale lui Keith se 
strecoară între spatele meu şi tăblie şi trage de 


şnurul sutienului. 

— De ce mereu ajung să fiu legată de ceva? îl 
întreb. De ce nu te pot lega şi eu pe tine? 

— Pentru că n-am încredere în tine, îmi 
răspunde prompt. Nu încă. 

— Şi eu am încredere în tine? mă încrunt. 

Chicoteşte scurt, parcă distrat de întrebarea 
mea retorică, la care nu am nevoie de un răspuns 
oricum, îmi place să cred că am, odată ce i-am 
permis să mă lege astfel. Nu ar fi pentru prima 
oară şi încă mă îndoiesc că ar putea să-mi facă 
ceva din ce nu vreau. 

— Tu nu prea ai de ales, Ellie. În plus, îmi 
place să te leg, iar expresia ta îmi spune că şi ţie 
îţi place. 

Scot un sunet indignat, uitându-mă la el urât, 
în timp ce desface şi şnurul legat la ceafa şi 
aruncă sutienul pe podeaua cabinei care, 
dinăuntru, nu mai pare aşa spațioasă. 

Patul ocupă cea mai bună parte din încăpere. 
Din şifonierul încorporat din stânga, zăresc prin 
uşa glisantă uşor întredeschisă, o bucată de 
mătase albă, ce seamănă cu materialul din care 
sunt confecţionate majoritatea rochiilor care mi-au 
fost oferite, şi îmi amintesc de ceea ce mi-a spus 
înainte să intru aici. Cabina asta a fost pregătită 
pentru mine, probabil dinainte de a ajunge pe 
insulă. Asta dă curelelor agăţate de câte un lanţ 
scurt, o cu totul altă însemnătate. Bănuiesc că au 
fost puse aici doar pentru cazul în care aveam de 


gând să mă opun, ceea ce n-am făcut. 

Gura lui mă distrage de la orice gând răzleţ 
care îmi trece prin minte. Mi se aşterne la baza 
gâtului şi simt cum pielea mi se înfioară încă de la 
primul contact, recunoscându-l. Un şuierat uşor 
îmi iese printre dinţi, mânat de buzele care îmi 
apasă gâtul cu o delicateţe neobişnuită şi 
insuficientă pentru a umple nevoia pe care o am. 

Încep să mă întreb în sinea mea de ce m-a mai 
legat, dacă oricum avea de gând să mă trateze ca 
pe o păpuşă din porțelan, care s-ar putea sparge 
până şi la cea mai mică atingere. Mişcările lente 
pe care le face mă irită, nu mă incită, dar apoi 
înţeleg că ăsta e şi scopul pentru care abia mă 
atinge şi mă sărută. E un soi de tortură sau 
pregătire - depinde de cum vreau să văd lucrurile 
acum. 

Strângând din dinţi, urmăresc cu mintea 
traseul pe care îl execută mâna lui. Imi mângâie 
pielea cu încetineală, curbându-şi degetele abia 
când ajunge sub sânul elastic pe care, ulterior, 
aproape îl cuprinde cu totul în palmă. In acelaşi 
timp, gura îi urcă pe maxilar, lăsându-şi buzele să 
i se frece de pielea mea acum sensibilă până 
ajunge la ale mele, întredeschise şi pregătite să fie 
sărutate cu forţă. Insă tot icnesc când se repede 
spre mine pe neaşteptate, luându-mă cu asalt. 
Capul mi se izbeşte de tăblia de care sunt 
rezemată şi se lasă mult pe spate în momentul în 
care Keith se ridică agil, ajungând să-mi cuprindă 


şoldurile între genunchi. 

Geme profund în gura mea când limba i se 
strecoară mişeleşte printre buze şi atinge biluţa 
din metal dintr-a mea. Îl simt cum se înfioară 
peste mine, făcându-mă să-mi doresc să am 
mâinile libere, ca să-l pot atinge şi să ghicesc sub 
palmele mele asprimea pielii bronzate. Aş vrea s-o 
fac mai mult pentru propria-mi plăcere, ca o 
confirmare că eu îi fac asta. 

Îmi place la nebunie cum mă sărută acum. Cu 
toate că gâtul mi-e prea arcuit şi nu pot să înghit, 
poziţia îmi lasă gura expusă la tortura dulce la 
care o supune cu bună ştiinţă. Ţinându-mi capul 
între palmele mari, îşi adânceşte limba la 
nesfârşit, până mă lasă fără suflu şi cu mintea 
goală, concentrată doar la el şi atât. Urmăreşte în 
detaliu fiecare frecare a buzelor sale de ale mele 
şi fiecare răsucire a limbii peste a mea. 

Apoi se opreşte. Inopinat, violent, făcându-mă 
să-mi deschid buimacă ochii şi să mă uit revoltată 
la el, deşi el nu se uită la mine. 

În locul gurii mele, care nu s-a săturat nici pe 
departe de chin, ciupeşte un sfârc tare ca piatra şi 
îl suge uşor, smulgându-mi un geamăt mic şi o 
tresărire. Trag de curele, din ce în ce mai dornică 
să-l cuprind şi să-l ating pe de-a-ntregul. 

Niciodată n-am fost mai fascinată de cineva. 
Niciodată nu m-am udat atât de tare, încât să nu 
mai am stare. Mă foiesc sub el, dornică să-l fac să 
se grăbească, însă tot ce reuşesc este să-l împing 


să se mute asupra celuilalt sân, ca să-l maseze şi 
să-l sărute cu o lentoare înnebunitoare. Oftând, 
îmi las capul să cadă pe spate şi savurez senzaţia 
cauzată de dinţii săi, care se strâng în jurul 
sfârcului sensibil. 

Mă pierd rapid într-o explozie de fiori plăcuţi, 
care mă agită şi mai mult. Imi strâng coapsele, 
căutând să mai alin din nevoia pe care o simt 
crescând cu viteză. Nici nu-mi dau seama când 
Keith mă descalecă şi mă prinde de glezne. Mă 
trezesc din visare brusc şi am impresia că mă 
prăbuşesc din înaltul cerului, când mă trage dintr- 
odată, întinzându-mă forţat pe saltea. Lanţurile se 
smucesc cu putere, scoțând un sunet ascuţit când 
aproape smulg cadrul din tavan, iar braţele mi se 
încordează.  Curelele muşcă fără milă din 
încheieturile mele, făcându-mă să gem de durere. 

Nici nu apuc să mă dezmeticesc, că faţa lui e 
deja adânc îngropată între picioarele mele şi mă 
muşcă, în acelaşi timp în care două degete lungi 
se strecoară printre pliurile umede şi pătrund în 
mine, croindu-şi drum spre ghemul de nervi din 
adâncul meu. E o combinaţie mortală pentru care 
nu sunt deloc pregătită, mai ales când mă ia cu 
asalt, parcă vrând să îmi smulgă un orgasm 
prematur. Abia reuşesc să-mi mai ţin capul ridicat 
şi să-l privesc făcând ravagii, ca un dement ce 
vrea cu orice preţ să mă sfărâme în noaptea asta. 

Uit de tot. Euforia care mă cuprinde se 
împânzeşte prin întregul corp ca un venin şi mă 


trezesc lăsându-mi capul pe spate, ca să atârne la 
fel cum umerii îmi atârnă deasupra saltelei, ţinuţi 
ridicaţi de strânsoarea dură a lanțurilor. 

— Sfinte! sâsâi. 

Keith îmi şterge din memorie tot ce am trăit 
până acum. Nu cred că există pe lumea asta ceva 
mai fantastic decât gura lui şi decât degetele ce 
pun presiune constant pe acel loc fermecat din 
adâncuri, care îl iubeşte pe nemernic la nebunie. 
Nici măcar nu depune efort pentru a mă aduce 
exact unde îşi doreşte. Interiorul meu se contractă 
la nici două minute de când m-a luat în stăpânire 
şi sunt tot mai aproape de a-i oferi o bucată din 
mine. 

Primul orgasm vine vijelios şi imposibil de 
oprit. Mă loveşte în plin tocmai când garda mi-e 
prea jos ca să-i rezist, iar corpul mi-e cuprins de 
un tremur puternic, care nu-l încetineşte pe Keith 
nici măcar cu o idee. Dimpotrivă, explozia mea 
pare să-l întărâte şi mai tare, căci îşi adânceşte şi 
mai mult capul între coapsele mele, prelungindu-l 
la infinit. Gemetele ce-mi plonjează din gură nu 
lasă impresia că s-ar estompa prea curând. 

Un val de căldură sufocantă se abate asupra 
mea,  acoperindu-mi pielea cu o peliculă de 
transpiraţie rece. Nu mă mai pot uita la el. Nu-l 
pot vedea acolo acum, când mă tulbură puternic. 

Al doilea îmi taie respiraţia, pur şi simplu. 
Faţa mi se ridică singură şi îmi simt ochii cum se 
măresc de groază, când explozia dureros de 


plăcută îmi face trupul să se zdruncine pe saltea, 
cu replici puternice. E ca un cutremur care pare 
să zdruncine şi patul, nu doar pe mine. 

Keith devine de neoprit. Scapă în grabă de 
pantaloni şi urcă în genunchi pe salteaua care se 
lasă sub greutatea lui. Îmi e din ce în ce mai greu 
să-l urmăresc sau să anticipez următoarea sa 
mişcare. Mi se poziţionează între coapse într-o 
singură fracțiune de secundă. Se mişcă rapid, 
nelăsându-mi timp să mă înfior. 

— Nu, gem fără vlagă. 

Mă împing cu călcâiele în saltea, încercând să 
ies de sub el. Nu sunt pregătită pentru încă unul. 
Mintea deja îmi este pe cale să se piardă, iar 
corpul meu nu o să mai reziste prea mult, în 
special la asta. Sunt a naibii de conştientă ce 
poate să facă, dacă îl las. 

— Încă unul, spune, răsuflând cu greu. Să fie 
unul memorabil. 

Mă pătrunde pe neaşteptate cu o izbitură 
dură, executată din şolduri, ce-mi răpeşte un țipăt. 
Proptindu-se într-un braţ, mă prinde zdravăn de 
şold cu celălalt şi se împinge în trupul meu, adânc, 
scrâşnind puternic din dinţi. Curelele parcă se 
strâng din ce în ce mai tare, pe măsură ce 
împingerile lui cresc în intensitate. Mă trage spre 
el, întinzându-mi braţele la maximum de parcă ar 
vrea să-mi frângă oasele. 

Intensitatea cu care îl simt mă face să mă las 
moale în braţele lui. li permit să alunece în trupul 


meu şi în minte şi să mă domine pe de-a-ntregul. 
Până la urmă, pentru asta e făcut. Pentru asta e 
creat. Keith e menit să pună stăpânire pe fiecare 
bucăţică din mine şi să se joace cu ea. 

Şi poate că mâinile lui rămân nemişcate, dar îl 
simt cum mă atinge peste tot. Corpul lui e ca o 
stâncă ce e gata să mă zdrobească. 

Inşfăcându-mă de ceafă cu mâna şi de buza de 
jos cu dinţii, creşte intensitatea împingerilor, 
mişcându-se şi mai tare. Patul de sub noi pocneşte 
sub presiunea pe care o pune asupra mea 
conştient. 

Vrea să mă distrugă! 

Oh, fir-ar să fie, de nu am de gând să-l las! 

Cu greu constat că, cumva, ajung în poala lui, 
deşi mâinile îmi sunt în continuare legate. Bazinul 
mi-e sprijinit de coapsele sale, iar mâinile lui cu 
degete puternice, se adâncesc în mijlocul meu. Se 
foloseşte de propriul meu trup ca de o pârghie ca 
să ajungă şi mai adânc, ţinându-mă susţinută 
deasupra saltelei. Şi, deşi spatele mi se arcuieşte, 
iar muşchii mi se contractă, simțind un punct 
sfâşietor între omoplaţi, strâng din dinţi şi din 
pumni, refuzând cu încăpățânare să-i cer să se 
oprească. Nu are importanţă că ochii lui nu-mi 
scapă faţa nici pentru o clipă, parcă aşteptând să 
vadă ceva acolo care să-i dea de înţeles că nu mai 
pot. 

Eu am vrut-o. El doar îmi dă ceea ce am cerut. 

Ţipătul care îmi iese pe gură ca un tun, apoi se 


izbeşte de pereţii cabinei, descrie exact ce simt în 
momentul în care mă destram a treia oară. 
Imediat ce un cutremur de proporţii uriaşe îmi 
cuprinde corpul, Keith mă lasă pe saltea să mă 
sparg în mii de bucăţi pentru el, ochii lui 
continuând să mă urmărească, plini de satisfacţie 
şi uluire. Apoi are propriul orgasm, adânc înfipt în 
mine, şi e al naibii de fierbinte. 

Nu ştiu cât timp trece. Cumva, pierd noţiunea 
lui, fiind prea preocupată să mă lupt cu întunericul 
ce vrea să mă prindă şi să mă tragă spre el, ca să- 
mi ofere o pauză. Sunt atât de epuizată, încât nu 
cred că mi-am dorit vreodată să dorm aşa cum îmi 
doresc acum. Abia îmi deschid ochii ca să-l văd pe 
Keith privindu-mă cu o expresie greu de descifrat. 

— Dă-mi drumul, te rog. 

Înghit în sec, simţindu-mi gura prea uscată. 
Fiecare cuvânt îmi zgârie gâtul ce are nevoie 
neapărat de ceva răcoritor, care să-mi potolească 
setea extraordinar de mare. 

Printre gene, mă uit la el cum îmi încalecă din 
nou şoldurile şi se întinde spre prima curea, 
desfăcând-o cu uşurinţă. Braţul amorţit îmi cade 
pe saltea înainte să apuc să-l controlez, iar 
încheietura mi-e roşie, purtând urmele forţei cu 
care s-a frecat de pielea mea. 

Mă eliberează tăcut, străduindu-se la rândul 
lui să-şi recapete suflarea. Când termină, primul 
lucru pe care îl face este să se întindă lângă mine 
şi să-mi ferească şuviţele lipite de obrajii pe care îi 


simt încinşi şi îmbujoraţi, înainte să mă tragă mai 
aproape, până când nasul mi se lipeşte de pieptul 
lui fierbinte şi gol. 

Deschid cu greu ochii; pleoapele-mi par a fi 
făcute din plumb. Lumina orbitoare care pătrunde 
în cabină prin geamul de deasupra e deranjantă şi 
mă crispez, rostogolindu-mă pe burtă să mă feresc 
de ea. 

— Nu o să dispară, să ştii. 

Vocea groasă a lui Keith mă readuce rapid în 
simţiri şi deschid din nou ochii, la o secundă de 
când i-am închis. Îl găsesc sprijinit de peretele 
opus, cu ochelarii de soare pe nas, în cămaşă albă 
şi bermude, arătând proaspăt şi odihnit. 

— Cine? întreb confuză. 

— Soarele, Ellie. Chiar mă întrebam când o să 
înceapă să te deranjeze. E aproape prânzul şi pun 
pariu că eşti lihnită. 

Nici bine nu o spune, că îmi şi simt stomacul 
strângându-se de foame. 

— Îmbracă-te, îmi cere. O să faci duş mai 
târziu. 

Nemulţumită, mă ridic în capul oaselor cu 
mişcări robotice, apoi arunc o privire asupra 
schimburilor aşezate la marginea patului. Nu eo 
rochie albă şi grea, cu care am început să mă 
obişnuiesc, ci o rochie de plajă lungă din material 
semitransparent şi cu imprimeu floral tropical, 
asortată la un costum de baie dintr-o singură 
piesă. 


— Ce s-a întâmplat cu rochiile de zeițe 
greceşti? îl iau peste picior. Te-ai plictisit de ele? 

Rămâne nemişcat în poziţia lui relaxată şi, 
chiar dacă lentilele fumurii ale ochelarilor îi 
ascund ochii frumoşi, tot îl simt cum mă 
sfredeleşte certăreţ. 

— Ai ceva de comentat în privinţa 
vestimentaţiei, iubito? Nu-ţi plac zeițele greceşti 
sau care-i problema? 

— 'Ţie îţi plac? 

— Mie îmi plac brunetele care nu comentează 
în privinţa hainelor şi cărora sigur le stă bine în 
turcoaz. 

— Hm, îngaim. Ciudat. Ţin minte că ai spus 
odată cât de mult nu-ți plac brunetele. 

Mă ridic arogant de pe pat, cu oasele 
înţepenite, nepăsându-mi deloc că încă sunt goală 
puşcă şi că privirea lui mă furnică din cap până în 
picioare, chiar şi prin lentile. 

— Am minţit, mărturiseşte sec. 

— Şi mi-o spui aşa, pur şi simplu? surâd. Minţi 
des? i 

— Mai pui multe întrebări? plescăie. Imbracă- 
te! 

Ridic mâinile în semn de predare, simțind cum 
un rânjet batjocoritor mi se întinde pe buze. 

— Nu e cazul să te enervezi, rege nebun. Doar 
eram curioasă. 

Iau costumul alb de baie şi rochia, apoi mă 
închid în baia înghesuită a cabinei, dând drumul 


robinetului argintiu înainte să îmi ridic privirea în 
oglindă, la propria-mi reflexie răvăşită. 

Încruntată, îmi trec lent degetele prin părul 
desprins şi lăsat să cadă până în dreptul fundului, 
ciufulit. Arăt jalnic şi neîngrijită, în pofida 
obrajilor roşii şi arşi de soare. Ochii cenuşii, în 
schimb, parcă ard. Strălucesc într-un mod ciudat, 
ce trădează cât de satisfăcută sunt. Şi probabil că 
aş sta toată ziua să mă privesc, fascinată de cât de 
mult m-am schimbat, dacă motivul pentru care am 
făcut-o n-ar bate nerâbdător la uşă. 

Mă  limpezesc şi mă  îmbrac grăbită, 
întorcându-mă în cabină special ca să-l surprind 
pe Keith exact în aceeaşi poziţie în care l-am lăsat, 
ca şi când nici nu s-ar fi mişcat de acolo. 

— Am ceva pentru tine. 

Într-un final, se desprinde de perete şi se 
apropie de mine, vârându-şi mâna în buzunarul 
drept al bermudelor. Scoate un lănţişor şi îl ridică 
la nivelul ochilor mei, care se fixează pe perla 
neagră ce atârnă de el, delicată şi mai uluitoare 
decât orice diamant din lume. 

Fără să-mi spună ceva, se apleacă şi mi-l 
prinde la gât, mângâindu-mi în treacăt ceafa cu 
vârful degetelor, în momentul în care perla rece 
îmi alunecă pe piele, mă  înfior uşor, 
cutremurându-mă în faţa lui. 

Nici nu vreau să ştiu cât de scumpă e. 
Probabil că, dacă aş afla preţul ei, m-aş simţi 
instantaneu cumpărată. Prefer să văd bijuteria 


fascinantă ca pe un cadou neaşteptat, prin care 
Keith îşi arată sentimentele pe care le are faţă de 
mine. 

Abia când se retrage, constat cât de 
emoţionată sunt acum. O ating uşor, uimită de cât 
de repede devine ceva indispensabil. Totodată, mă 
simt contrariată de acţiunile lui. Dacă noaptea 
trecută mi-a tras-o sălbatic, acum se comportă cu 
o blândeţe ieşită din comun, de parcă aş fi vreo 
nestemată. 

— Cere-mi tot ce vrei, îmi spune, dar niciodată 
să nu încerci să mă prosteşti. 

Atât e tot ce-mi mai spune, înainte să părăsim 
cabina şi să urcăm pe punte. lahtul care a navigat 
întreaga noapte e deja ancorat şi singurii care nu 
s-au întors la viaţa reală suntem noi şi Jordan - 
care rămâne ultimul. 

Keith mă lasă pe mine prima să trec puntea 
mobilă. Îl aştept pe debarcader cât părăseşte la 
rândul lui iahtul ce-mi poartă numele şi mă prinde 
de mână. 

— De cât timp am ajuns? îl întreb, păşind pe 
lângă el cu tălpile goale. 

— Acum zece minute, îmi răspunde calm. 

Abia apoi îi văd pe ceilalţi la capătul 
debarcaderului, arătând răvăşiţi după o noapte în 
care au petrecut mai animalic ca niciodată. Le văd 
pe fetele mele împleticindu-se în propriile 
picioare, obosite şi mahmure şi, pentru prima 
oară, mă bucur că am fost oprită din băut. 


Probabil că, dacă Keith nu mi-ar fi smuls sticla din 
mână, acum aş fi arătat la fel de rău ca ele. 

— Dumnezeule, ce mă doare capul! o aud pe 
Mia gemând, trecându-şi crispată o mână prin 
părul încâlcit în clipa în care îi ajungem din urmă. 
Nici nu mai ţin minte cât am băut. 

— Vreo patru sticle, i-o trânteşte Trent, la fel 
de epuizat. Pe a cincea am fost nevoit să o arunc 
peste bord, ca s-o ţin departe de mâinile tale. Ţi- 
am mai spus că bei ca un marinar? 

Blonda doar ridică din umeri cu nepăsare. 
Cred că e prea obosită să se mai contrazică cu el, 
deşi văd pe faţa ei dorinţa de a o face. 

Coboară prima de pe ponton, fiind aproape de 
a se prăbuşi când picioarele ei se împiedică în 
trepte. Din fericire pentru genunchii săi, apuc să o 
prind la timp de braţ. 

— Adu-mi aminte să nu mai beau niciodată, 
îmi cere, făcându-mă să chicotesc. In special 
şampanie asezonată cu câteva cocktailuri mortale. 

Îi trânteşte lui Micha o privire criminală şi 
înţeleg că el e cel care a adus-o în starea 
deplorabilă în care se află. 

— Dacă nu ţi-au plăcut, de ce le-ai mai băut? o 
întreabă blondul, deranjat. 

— Omule, după cinci pahare de şampanie, aş fi 
băut şi lichid de frână, dacă mi-ai fi dat! se 
răsteşte supărată. Oh, la naiba! se crispează iar. 
Du-mă în cameră, Ellie. O să dorm o săptămână. 

Uşor de spus, greu de făcut. După ce îmi iau 


rămas bun de la Keith pe fugă - mai exact printr-o 
clătinare ciudată din cap -, mă aventurez 
prosteşte într-o misiune aproape imposibilă. Să o 
car pe Mia mai mult în spate, decât merge pe 
propriile picioare, se dovedeşte a fi un adevărat 
chin, mai ales când direcţia ei de mers e 
debusolată de mahmureala de care suferă. 

Spre uşurarea mea, nu întâmpinăm niciun 
incident în drum spre vilă. Toate cinci ajungem 
întregi şi nevătămate în dreptul scărilor ce duc la 
etaj şi pe care le urcăm leneş. 

— Tu unde naiba ai dispărut aseară? mă 
întreabă Reina la un moment dat, mergând în 
spatele meu. 

— Chiar vrei să ştii? pufăi. Haide, Mia. Eşti 
grea ca naiba! 

Iritată, o prind şi mai strâns de braţ când o 
simt lăsându-se moale spre mine. Urcăm împreună 
şi ultimele trepte şi pornim încet spre dormitorul 
pe care îl împărţim, aşteptând nerăbdătoare 
momentul în care nu o să mai atârne atât de greu 
pe umerii mei. 

Cu mâna liberă împing uşa, lăsând-o să se 
izbească de perete, şi trec stângace pragul, 
înainte să înţepenesc subit. Groaza care mă 
cuprinde dintr-odată mă face să ţip cât mă ţin 
plămânii şi, înspăimântată de-a dreptul, îi dau 
drumul Miei şi mă ciocnesc de uşa larg deschisă, 
căutând disperată să pun distanţă între mine şi 
trupul gol şi plin de sânge al fetei de pe patul meu. 


Capitolul 23 


— Ce naiba a fost aia? 

Glasul ridicat al lui Keith mă smulge din visare 
şi îmi strâng braţele la piept, alungând din minte 
tot ce am văzut. Încă nu-mi vine să cred că mi se 
întâmplă asta după o noapte deosebită, pe un iaht 
extravagant. E ca şi când cineva s-ar strădui să-mi 
facă o glumă sadică. 

Buimacă, îmi ridic privirea spre Jordan, care 
ştie la fel de multe ca mine. Keith pare să uite 
pentru moment că el a fost cu noi tot timpul. 

Dar îl înţeleg. Îl văd cât de nervos e. Când îşi 
ridică mâna ca să-şi maseze baza nasului, 
tremurul ei e ceva ce nu-mi poate scăpa. Probabil 
că nici lui nu-i vine să creadă ce se întâmplă, 
pentru că asta nu făcea parte din plan. 

De fapt, dacă judec după expresiile pline de 
întrebări ale tuturor celor aflaţi în sala de 
conferinţe din vila Elitei, niciunul nu ştie ce se 
petrece. 

— S-a mai întâmplat asta vreodată? întreb 
curioasă, făcând un pas stângaci spre ceilalţi. 

Imi strâng mai tare braţele în jurul corpului, 
deşi e cald în încăpere. Groaza prin care am trecut 
şi încă trec mă face să-mi fie frig, să fiu scuturată 
de fiori reci ce-mi înfioară pielea pe sub costumul 
de baie şi rochia subţire. Oricât m-aş chinui să ţin 
departe imaginile din dormitorul acela, acestea 


îmi revin în minte de fiecare dată când le dau 
afară. 

— Ellie, aşteaptă în living, îmi cere Keith 
iritat, fără să se întoarcă spre mine. 

În schimb, îmi face semn spre uşa încăperii, 
drept invitaţie să-i las singuri. 

— Nu! mă răstesc, ofticată. Tipa aia era pe 
patul meu. Vreau să ştiu dacă cineva îmi ameninţă 
viaţa sau e doar o glumă morbidă! 

— Ar fi absurd să credem că îţi ameninţă 
cineva viaţa, Ellie, îmi spune Micha relaxat, aşezat 
fiind pe primul scaun de lângă masă. Nu suntem 
decât noi pe insulă. 

— Şi Brian? 

Cu o sprânceană arcuită, Keith se răsuceşte 
uşor pe călcâie ca să mă poată privi. Observ pe 
faţa lui cât de greu reuşeşte să se stăpânească. Un 
nerv se tot încordează pe maxilarul proeminent, 
trădând faptul că nu îi place deloc situaţia. 

Ei bine, nici mie nu-mi place. Tocmai am avut 
parte de o surpriză colosală pe care probabil o s-o 
țin minte toată viaţa. Presimt că nu o s-o uit 
niciodată pe blonda fără suflare, ai cărei ochi mă 
priveau cu avertizare. 

— Ce-i cu Brian? vrea să ştie. 

— A fost ţinta mea umană! mormăi printre 
dinţi, frustrată că mă pune s-o rostesc. Cred că, 
dacă ar vrea cineva să mă omoare, el ar fi acela. 

— Brian nu mai e pe insulă de ceva timp, mă 
informează Ryder sec. 


Îmi mut năucită privirea pe bărbatul şaten 
care pare să trateze totul cu superficialitate, ca şi 
când n-ar fi mare lucru că am găsit o fată moartă 
în patul meu. 

— Atunci, altcineva mă ameninţă! 

Vocea mi se ridică cu câteva octave, ajungând 
mai mult să ţip la ei, decât să le vorbesc. Mă 
îndoiesc că poate fi mai evident că încep să-mi ies 
din minţi aici. 

— Să nu tragem concluzii pripite, spune şi 
Deke, la fel de relaxat. Jordan, aţi scos-o din 
dormitor? 

— Băieţii s-au ocupat de asta, răspunde 
bărbatul de culoare, vizibil încordat. Într-o oră ar 
trebui să fie totul pregătit. 

— Schimbaţi şi patul, le cere Trent, stând 
drept lângă Keith. Până deseară, vreau ca orice 
urmă că a fost acolo, să dispară. 

Atât de simplu? Cu gura uşor căscată, mă uit 
la toţi, pe rând, şocată de cât de repede vor să 
scape de problemă. 

— Şi cu fata ce facem? întreabă Jordan curios. 

Probabil vor scăpa şi de ea, la fel de uşor. E 
simplu pentru ei, nu? In afară de Keith, care e 
roşu la faţă de nervi, ceilalţi tratează totul cu 
răceală, ca şi când nu ar fi pentru prima oară când 
se confruntă cu aşa ceva aici, pe insulă, sau în altă 
parte. 

Pentru prima oară mă întreb cu cine am de-a 
face. Ar fi trebuit să mă întreb asta de la bun 


început şi aş fi făcut-o, dacă nu m-aş fi lăsat 
distrasă de unul dintre ei. Da, am spus-o. Unul 
dintre ei. Când o să înţeleg că, în loc să ies din 
rahat, m-am adâncit mai mult în el? 

— Eu nu mă întorc acolo, le spun într-un final, 
clătinând vehement din cap. Nu aveţi decât să-mi 
daţi un alt dormitor, că nu mai calc în camera aia 
niciodată! 

— Calmează-te,  mârâie Keith la mine, 
privindu-mă ameninţător de la un metru distanţă. 

Urăsc când mă priveşte astfel. Mereu am avut 
senzaţia că încearcă să bage spaima în mine 
pentru a mă controla ca pe celelalte. Şi i-a 
funcţionat... până acum. Mi-a fost teamă de el, 
pentru că ştiam ce ar putea să-mi facă, dacă nu-l 
ascult. Am vrut să fiu cuminte, tocmai pentru a nu 
fi pedepsită. 

Dar am obosit. A naibii să fiu de nu am obosit 
să-i port frică. Indiferent pe cât de rău e Diavolul 
ăsta, îmi place să cred că sunt perfect capabilă să- 
l răpun. Să rup frânghiile cu care îmi controlează 
viaţa, de parcă ar fi în totalitate a lui. 

— Ba nu mă calmez deloc! mârâi şi eu, 
enervată. Din cauza ta am ajuns în situaţia în care 
mă simt nevoită să privesc peste umăr, ca să nu 
fiu omorâtă în moduri sadice de cine ştie ce 
psihopat aveţi printre voi! E doar vina ta! 

— Ellie, o iei razna, intervine şi Ryder, rostind 
cuvintele printre dinţii încleştaţi de nervi. 

Se simte cât îi displace tonul cu care le 


vorbesc. Probabil că în mintea lor chiar se 
consideră mai superiori faţă de orice altă fiinţă 
umană. 

— Tu taci dracului din gură! i-o trântesc 
înfuriată. Nu vorbeam cu tine! 

Apoi lucrurile iau o întorsătură ciudată, când 
Ryder se repede spre mine, cel mai sigur pentru a- 
mi aplica o corecție pentru felul în care îi vorbesc, 
iar Keith îl prinde de cămaşă înainte să treacă de 
el şi să se apropie prea mult. Il urmăresc cu ochii 
mari cum îşi înfige o mână în gâtul lui, făcându-l 
pe acesta să se uite şocat la el, iar pe Micha să 
sară de pe scaun şi să treacă în ofensivă. Toţi se 
încordează într-o singură secundă, arătând pe 
punctul de a sări, în cazul în care Keith chiar are 
de gând să-l lovească. 

— Nici să nu îndrăzneşti să o atingi! 

Din fericire, brunetul îl eliberează cu o 
îmbrâncitură dură, înainte ca situaţia să 
degenereze. Aş minţi dacă aş spune că nu sunt 
uluită că tocmai a sărit la gâtul lui pentru mine, 
dar asta nu mă calmează nici pe departe. Ryder, în 
schimb, îl priveşte pe Keith într-un mare fel, parcă 
nevenindu-i să creadă că a fost atacat. 

— Tu chiar eşti serios acum?! tună, având o 
expresie de-a dreptul criminală. Mă ataci pentru o 
târâtură?! 

— Târâtură asta e a mea. O să te atingi de ea 
doar când o să-ţi permit eu! 

— Atunci, învaţ-o să vorbească frumos, Keith, 


replică Ryder printre dinţi, apropiindu-se vijelios 
de el. Dacă mai deschide gura în faţa mea, îi zbor 
capul de pe umeri! 

Din fericire pentru noi, Micha reacţionează şi 
se interpune între ei, împingându-l pe Ryder 
departe de adversarul lui. La cum arată acum, era 
doar o chestiune de timp până aveau să zboare 
pumni spre faţa frumoasă a brunetului mânios, pe 
care îl văd strângându-şi degetele pe lângă corp. 

— Mă ocup eu de ea, spune Keith apoi, ca pe o 
promisiune. 

Nervos, Ryder se smulge din mâinile lui Micha 
şi părăseşte încăperea cu tunete şi fulgere. Restul 
îl urmează la scurt timp, după ce Keith le aruncă o 
privire cu subînţeles, ultimul fiind chiar Jordan, ce 
închide lin uşa în urma lui. 

Imediat ce rămânem singuri în sală, Keith se 
întoarce cu faţa spre mine şi ceea ce văd în ochii 
lui nu prevesteşte nimic bun. Cu maxilarul 
încordat, porneşte spre masa rotundă din colţ, pe 
care e o tavă cu pahare şi o sticlă de whisky. 
Umple tăcut unul, în timp ce eu îl urmăresc cu 
ochii mijiţi de suspiciune, apoi se apropie de locul 
în care am înţepenit. 

În momentul în care întinde paharul, 
invitându-mă să beau, simt cum mă înfurii şi mai 
tare. Fără să mă gândesc, îl lovesc cu putere peste 
mână, iar paharul de cristal se sparge de podea, 
împroşcându-mi picioarele goale cu cioburi şi 
băutură. 


— Bagă-ţi-l în fund! 

Acesta expiră zgomotos pe nas, trădându-şi 
nemulţumirea faţă de mişcarea pe care am făcut- 
o. Ochii îi devin şi mai periculoşi şi ard de 
avertisment. 

— Întreci măsura, Ellie! mă informează printre 
dinţi. Calmează-te înainte să mai faci şi altă 
prostie, altfel o să te doară! 

— Nu mă întorc în dormitorul ăla! bombăn, 
scrâşnind cu putere din dinţi şi privindu-l la rândul 
meu, ameninţător, ca să-şi dea seama că nu 
glumesc deloc. Vreau alt dormitor. 

— Nu există alt dormitor. 

— Nu-mi pasă! zbier. N-ai decât să mă muţi în 
dormitorul tău! Până la urmă, din cauza ta am 
ajuns în situaţia asta! 

Keith pufneşte, făcându-mă să mă simt 
ridicolă. 

— Cum vine asta? mă întreabă încruntat, 
înclinându-şi capul spre dreapta. Am fost cu tine 
toată noaptea! Nu eu am ucis-o, apoi am pus-o în 
patul tău! 

— Nu, dar din cauza ta sunt aici. Tu ai vrut 
neapărat să-ţi demonstrezi abilităţile de mafiot în 
faţa mea şi să mă aduci pe insula asta, ca să te 
răzbuni. Aşadar, nu-ţi rămâne decât să-mi păzeşti 
fundul zi şi noapte de acum înainte, altfel îţi 
măcelăresc tot personalul blestemat, începând de 
la Jordan, până la cel mai neînsemnat paznic! apoi 
o să trec la tine! 


Din instinct fac un pas înapoi când el face unul 
mare spre mine, vrând să ajungă mai aproape. 
Eschiva mea îl opreşte, făcându-l să ezite o clipă şi 
să se încrunte nedumerit. 

— Nu mă ameninţa, păpuşă. Oricare ar fi 
natura sentimentelor mele pentru tine, nimic nu o 
să mă oprească din a-ţi oferi ceea ce meriţi dacă 
nu te comporti frumos, ca o fetiţă cuminte! 

— Nu sunt marioneta ta, Keith! îi spun 
categoric, pufnind printre buze. Nu sunt marfa ta, 
iar tu cu siguranţă nu eşti stăpânul meu! Dacă vrei 
să fiu ascultătoare, atunci tratează-mă cum se 
cuvine, jigodie afurisi... 

Icnesc când mâna i se adânceşte în părul meu 
desfăcut şi, cu o smucitură sănătoasă, mă 
trânteşte cu burta pe masa lungă din lemn masiv, 
trăgându-mi enervat capul pe spate. Coloana mi se 
arcuieşte în faţa lui şi încerc în zadar să-i prind 
încheietura mâinii care-mi ţin captive şuviţele 
lungi. 

Inţeleg imediat care e intenţia lui. Degetele 
mâinii libere îmi ridică rochia pe fund, înainte să 
se strecoare pe sub costumul de baie dintr-o 
singură piesă şi să mă atingă intim. 

— Dacă un lucru nu-mi place pe lumea asta, 
acela e să fiu luat de prost, Ellie. Trebuie neapărat 
să te învăţ să vorbeşti cum trebuie. 

— Dă-mi drumul! urlu la el. 

Imi împing podurile palmei în masă, căutând 
disperată să mai slăbesc presiunea pe care o pune 


pe spatele meu. Ridicându-mi uşor pieptul de pe 
suprafaţa lucioasă de sub mine, apuc să mă trag 
doar puţin înapoi. Keith îmi ghiceşte rapid intenţia 
de a mă ridica şi mă trânteşte la loc, mutându-şi 
mâna din păr între omoplaţi. Prinde strâns de 
rochia vaporoasă, încleştându-şi degetele în pumn, 
apoi se apleacă peste mine, lipindu-şi pelvisul de 
fundul meu expus. 

— Vreau să ţi-o trag, îmi spune la ureche. 
Tare. Sălbatic. Să nu te mai poţi ridica de aici. 
Poate aşa o să-ţi dai seama că, oricât ai riposta, 
tot proprietatea mea o să fii. Când o să înţelegi, 
Ellie? 

— Să înţeleg ce?! întreb iritată. 

— Că, indiferent câtă gălăgie faci, nu o să mai 
fi stăpână pe propria viaţă? lubito, eu sunt 
stăpânul tău! 

Pufnesc nervos, chicotind uşor la început, ca 
pe urmă să ajung să hohotesc de-a binelea. 
Incredibil! 

— Poate că m-ai cumpărat de la o jigodie la fel 
de afurisită ca tine, Keith, dar eu n-am stăpân. Mai 
bine ai înţelege tu asta, iubitule. Nu sunt păpuşa 
ta. 

— Dar ce eşti? mă întreabă cu amuzament în 
glas. 

— Dacă nu-ți iei mâinile de pe mine în 
momentul ăsta, o să fiu coşmarul tău, răspund 
prompt. 

Surâzând, îşi lasă nasul să se adâncească prin 


părul meu şi să îmi atingă gâtul într-o mângâiere 
lină. Şi, deşi încă sunt nervoasă, trupul meu totuşi 
reacţionează pentru el, înfiorându-se tot, din cap 
până în picioare. 

— Nu vreau să-mi iau mâinile de pe tine, 
mărturiseşte încet. Incă nu ai înţeles? Nu o să fiu 
niciodată capabil să mi le mai iau, odată ce le-am 
pus acolo. Ştii, prietenii mei preferă slăbănoagele 
blonde, dar eu... Oh, fetiţo, tu eşti moartea mea! 
Nu te-aş da nici pe zece blonde cu picioare lungi, 
supuse şi pregătite oricând să şi-o tragă fără 
scandal. Aşadar, ce te face să crezi că aş lăsa pe 
cineva să-ţi facă rău? 

Nu cred asta. Nu cred că ar fi capabil să lase 
pe cineva să mă rănească. Nu ştiu nici eu de ce. L- 
am văzut adineauri sărind la gâtul prietenului său, 
pentru care probabil şi-ar da şi viaţa, asta doar ca 
să mă protejeze. Chiar dacă felul lui de a o face e 
anormal, nu mă îndoiesc că ar face pentru mine 
ceea ce am făcut şi eu pentru el în Eden, când 
cuțitul din mâna blondei aceleia voia să-l 
străpungă. Cicatricea mică de pe antebraţul meu 
nu mă face să uit că, în pofida a ceea ce simt acum 
faţă de el, l-am protejat la rândul meu. 

— Cum rămâne cu tine? vreau să ştiu. Şi tu îmi 
faci rău. 

— Nu, Ellie, mă contrazice prompt. Aşa ştiu eu 
să iubesc. Cu forţă. 

— Aşa le-ai iubit şi pe celelalte? arunc bomba, 
făcându-l să înţepenească peste mine. Le-ai legat 


până aproape de sângerare şi le-ai tras-o sălbatic, 
ca să le arăţi cine e stăpânul? 

— Nu există „celelalte”, răspunde fără grabă. 

— Vrei să spui că, în cei zece ani în care te-ai 
ocupat doar cu asta, nu ţi-ai ales nici măcar o fată 
din cele care au trecut pe aici? 

— De ce crezi că sunt toate blonde? mă 
întreabă  dintr-odată,  debusolându-mă pentru 
câteva clipe. 

Mă încrunt, rămânând întinsă pe jumătate pe 
masa lungă. 

— Tocmai mi-ai spus, îi amintesc. Ceilalţi 
preferă blonde slăbănoage. 

— Nu, mi-o retează. Sunt toate blonde pentru 
că mie nu-mi plac. Nu am ce să fac cu o spălăcită 
virgină, care habar nu are de nimic. Am nevoie de 
una defectă ca tine, care să-mi reziste, de una 
căreia, atunci când i-o trag cât pot de tare, să îi 
placă. Căreia să-i placă să fie legată şi care se 
excită atunci când o lovesc cu cravaşa. 

Mă cutremur sub el, lipindu-mi fruntea de 
suprafaţa rece a mesei. Keith, în schimb, profită 
de maleabilitatea mea şi mă sărută prelung pe gât, 
lingându-mi suav pielea înfiorată. Mă face să uit 
de tot ce am văzut în după-amiaza asta, în 
dormitorul acela, cel puţin pentru un moment. 

— Ştiu că ţi-a plăcut aia, Ellie, şopteşte. La fel 
ştiu şi că nu există nimic pe lume căruia să nu-i 
poţi rezista, iar eu ador asta. Sunt al naibii de 
încântat să îţi testez toate limitele. 


Cu mintea îi urmăresc mâna cum se retrage 
de pe omoplaţii mei şi alunecă într-o mângâiere pe 
spate. Corpul mi se încordează înainte să-l pot 
controla şi fiori fierbinţi îl străbat cu lentoare, 
înnebunindu-mă. O simt apoi strecurându-se între 
picioarele mele. Degetele lui trec peste materialul 
fin al costumului şi se strecoară agile pe sub el, 
lăsându-le să îmi încercuiască delicat miezul plin 
de terminaţii nervoase. Dar, deşi sunt udă şi 
pregătită, imagini fulgerătoare şi sângeroase îmi 
trec prin faţa ochilor, făcându-mă să mă înfurii la 
loc. 

— Nu! 

Keith se opreşte deodată, parcă încremenind, 
cu degetele chiar la intrarea în trupul meu cuprins 
de un tremur de nervi şi tensiune. 

— Nu vreau. 

Apoi aştept. Aştept să-şi iasă din minţi sau să 
mă forţeze. Tocmai şi-a exprimat cu voce tare 
dorinţa de a mi-o trage aici şi acum, iar eu îl refuz, 
în ciuda faptului că se consideră în continuare 
stăpân pe tot ce am, inclusiv pe corpul meu. 

Şi sunt şocată să îl simt retrăgându-se. Se 
ridică de pe mine şi îmi aranjează cu grijă 
costumul de baie, înainte să mă prindă de braţ şi 
să-mi îndrepte spatele. Cu o mână îmi feresc părul 
lung din ochi şi îl privesc surprinsă cum se întinde 
şi îmi cuprinde bărbia între degete, ochii lui 
cercetându-mi amănunţit faţa fierbinte. 

— Mă derutezi, Ellie, mărturiseşte încruntat. 


Mă respingi? 

— Cum spuneam, nu eşti stăpânul meu, îi spun 
serioasă. Am dreptul să te refuz atunci când nu 
vreau să mi-o trag, iar acum nu vreau! O să mă 
forţezi? 

— Pot s-o fac, mă informează sec. Te pot forţa. 

Strângându-mi buzele, fac un pas mic spre el, 
ajungând destul de aproape cât să îi pot simţi 
căldura corpului. Keith îşi apleacă privirea spre 
mine, urmărindu-mă contrariat. 

— Atunci, n-ai fi nimic altceva, decât un 
animal, i-o trântesc. Un violator. Şi ştim amândoi 
că eşti orice, numai asta nu. Aşa-i? 

— Nu-mi place să fiu refuzat, argumentează 
printre dinţi, încleştându-şi degetele pe bărbia 
mea. Dar nu, nu o să te forţez. In schimb, pot să te 
fac să îţi doreşti. 

Mâna lui urcă pe obrazul meu, cuprinzându-l 
în palmă. Printre gene îl observ aplecându-se uşor 
spre gura mea, cu ochii fixaţi pe ea, arzând de 
dorinţa de a mă săruta. Şi, cu cât se apropie mai 
mult, cu atât mai tare se zbat pleoapele mele, 
vrând să se închidă şi să aştepte momentul în care 
gura lui o să se ciocnească de a mea. 

Simt, din nou, cum pierd controlul. M-aş minţi 
de una singură dacă aş afirma că nu vreau ca el să 
mă sărute şi să mă întindă la loc pe masa aceea, 
apoi să sfâşie tot ce am pe mine. La naiba! 
Atracția pe care o simt faţă de el e din ce în ce mai 
mare. Pe zi ce trece, devine tot mai greu de 


stăpânit. Aş vrea să-l pot îmbrăţişa cu tot cu 
întunecimea lui. 

Dar dacă aş face-o şi as ceda iar în faţa lui, ce 
ar învăţa din asta? Doar i-aş demonstra că are 
dreptate într-o privinţă. Chiar ar fi stăpânul meu, 
iar eu marioneta lui. 

— Am spus nu! 

Cu pleoapele strânse, reuşesc s-o rostesc, 
chiar dacă iese din gura mea cu o disperare nouă. 
Keith se opreşte cu buzele peste ale mele, 
înlemnind pentru a doua oară în câteva minute, iar 
eu rămân şocată de cât de greu îmi este să-l 
resping. 

— Dacă într-adevăr mă iubeşti, o să mă laşi să 
ies pe uşa aia acum. 

Înghit o dată în sec şi fac un pas lateral, 
aşteptând să mă înşface oricând. Însă, cumva, 
ajung până la uşă fără să fiu oprită sau izbită de 
ceva. Pun mâna pe clanţă, iar Keith e în 
continuare în acelaşi loc în care l-am lăsat, 
privindu-mă cu ochii mijiţi. 

les din încăpere, stupefiată. Mă opresc în 
mijlocul coridorului scurt, de pe care pot vedea 
ieşirea, şi clatin buimacă din cap, încercând să-mi 
dau seama ce a fost cu toate astea. 

— La naiba! 

Tocmai i-am ţinut piept. Tocmai am controlat 
situaţia. Sunt şocant de surprinsă de asta şi sunt 
nevoită să îmi acopăr gura cu palmele, ca să nu 
izbucnesc. Ce vrea să însemne asta? Că am rupt 


frânghiile şi că, oficial, nu mai sunt o prizonieră pe 
insula Paradisului? 

Ei bine, un singur lucru devine clar, pe 
măsură ce pornesc spre uşa vilei şi nimeni nu mă 
opreşte... 

Niciodată, de când am ajuns pe insulă, nu m- 
am simţit mai liberă decât acum. 


Capitolul 24 


Stomacul îmi clocoteşte de emoţii. Îmi lipesc 
palma de abdomen, în speranţa că asta o să-l 
calmeze, de preferabil înainte ca ghemul nervos să 
dea pe dinafară. 

N-am mai călcat de ceva timp în Eden. Ba 
chiar încep să am impresia că Keith a uitat de 
existenţa grădinii fantastice pe care a construit-o 
special pentru a mă tortura, căci nici măcar n-a 
mai adus vorba de ea. Şi nu credeam că o să-mi fie 
dor de mirosul proaspăt pe care îl emană, de 
ciripitul iritant al păsărilor care zboară pe sub 
acoperişul oval al serei, agitate, sau de ustensilele 
terifiante pe care Keith le-a ascuns foarte bine în 
vegetaţie, ca să nu ştirbească frumuseţea din 
interiorul pereţilor din sticlă. Ştiu că sunt acolo, 
oricum, dar nu ştiu câte sunt. 

Picioarele mă duc singure la crucea Sf. Andrei 
din oţel vopsit în negru, de ale cărei capete atârnă 
câte un lanţ. Acum, că o pot privi în toată 
splendoarea ei întunecată, nu-mi vine să cred că 


am fost legată de chestia asta de două ori! 
Probabil că scopul ei a fost cel de a mă ţine 
captivă şi la mila unui bărbat despre care ai crede 
că nu prea îi plac jocurile sado-masochiste. Nici 
acum nu cred că-i plac, deşi ştiu că îi oferă un 
oarecare fior pe care nu îl poate reproduce şi în 
alt mod. 

Construcţia rezistentă din faţa mea inspiră 
putere. Puterea de a-ţi oferi ocazia să faci tot ceea 
ce vrei cu persoana care ajunge să fie atârnată de 
ea. La naiba, nici măcar nu o pot privi prea lung, 
fără să simt cum mă înfior de o groază 
neobişnuită, un amestec între teamă şi o plăcere 
bolnăvicioasă, dar profundă. Până şi în mintea 
mea mi-e ruşine să recunosc că îmi lipseşte acea 
plăcere. 

Trecându-mi mâna prin păr, mă îndepărtez de 
ea. Mă avânt, în schimb, pe o potecă nepavată şi 
simt cum pământul mi se strecoară printre degete, 
uşor noroios. E extrem de bine! Miroase a 
libertate şi a vegetaţie. Aerul răcoros mă duce cu 
gândul la o pădure, nu la o junglă împrejmuită de 
o cupolă. La cât de mare e, nici nu cred că aş 
putea s-o străbat pe toată, ca s-o descopăr pe de- 
a-ntregul. 

Cu toate astea, îmi las picioarele să mă poarte 
până şi în cotloanele necunoscute, având impresia 
că sunt pe cale să descopăr ceva mai groaznic 
decât o cruce de fier sau un lanţ atârnat de tavan. 
Sigur există aici lucruri mai complicate pe care 


nu-mi doresc cu adevărat să le văd, dar de care 
sunt în secret incitată. 

Cât de multe poate să ascundă un om, totuşi? 
Am aflat deja despre Keith câteva detalii la care 
nu mă aşteptam. Jurnalul din noptiera lui mi-a 
spus cât de puternic este, de fapt. Dincolo de 
bărbatul căruia îi place la nebunie să mă lege, să 
mă amenințe şi să mă calce pe bătături, de pe 
insula asta, este cineva important acolo, în 
cealaltă realitate. Probabil că învârte lucruri mult 
mai mari decât o afacere cu fete. Bănuiesc că 
traficul de carne vie e ca o vacanţă pentru el, care 
îi oferă prilejul potrivit să petreacă trei luni pe an 
pe o insulă privată şi plină de bogății, tocmai în 
mijlocul mării Mediterane. 

În concluzie, mă îndoiesc că aş mai putea să 
aflu ceva despre el, care să mă surprindă. Am aflat 
deja că nu e unul dintre băieţii buni cu care ai 
vrea să te încurci într-un fel, iar eu sunt implicată 
până peste urechi. 

Bravo, Ellie! Tipic mie. 

Mereu am avut înclinația de a mă vâri în 
necazuri care mă depăşesc în absolut toate 
privinţele. Trebuie doar să-mi amintesc cum să mă 
descurc cu ele, ţinând cont că, de cele mai multe 
ori, am fugit când situaţia o lua razna şi acum fuga 
nu face parte din lista cu soluţii. 

Pierdută în gânduri, nu-mi dau seama când mă 
opresc, însă când ies dintre ferigi, mă trezesc în 
faţa unei colivii mari şi aurii, prinsă de tavanul 


înalt al serei cu un lanţ lung şi gros, ce o ţine 
suspendată la un metru de sol. Ochii mi se fac cât 
cepele doar uitându-mă la ea. Nu e o colivie 
adevărată, deşi are forma uneia. E o cuşcă umană 
în care, cel mai sigur, avea de gând să mă închidă. 

Sfinte! 

Mă întorc brusc cu spatele la ea, îngrozită. Aş 
prefera de un milion de ori mai mult să atârn de 
cruce, decât să fiu închisă ca un animal. Acum nu- 
mi rămâne decât să regret că m-am avântat adânc 
în jungla interioară şi am descoperit-o ascunsă 
între ferigi înalte şi copaci. 

— Ellie! 

Inima îmi bate cu putere în piept, 
accelerându-se când aud glasul ridicat al lui 
Jordan, venind din apropiere. Apoi, după o 
jumătate de minut, îl văd ieşind de după vegetaţie 
şi oprindu-se ca să mă privească dojenitor. 

— Ce naiba crezi că faci aici?! Te-am căutat 
peste tot! 

— Am lipsit doar zece minute! pufnesc, 
evitând să mă mai uit în spatele meu. Ce naiba e 
asta? 

Fac semn cu degetul peste umăr, ca să 
înţeleagă la ce fac referire, însă Jordan nici măcar 
nu se clinteşte. 

— 'Ţie ce ţi se pare că e? mă întrebă iritat. 

— O cuşcă! aproape mă răstesc. Aveaţi de 
gând să mă închideţi într-o cuşcă? Ce dracu’ caută 
chestia asta aici?! Arăt ca un animal? 


— Calmează-te, fetiţo! pufneşte ironic. Nu te-a 
închis nimeni acolo, nu? Faci scandal degeaba. 

Nu am fost închisă acolo, dar doar uitându-mă 
la ea, simt cum mă înfior de teamă. Asta e un 
lucru pe care nu vreau să-l experimentez în niciun 
fel, nici măcar de curiozitate şi având opţiunea de 
a ieşi de acolo când vreau. Simplul gând să intru 
în colivia aurie mă înspăimântă cu putere şi trec 
pe lângă Jordan ca din puşcă, dorindu-mi să mă 
îndepărtez cât mai mult de ea. 

Îmi aduce amintiri neplăcute. 

— Keith te caută! mă informează el, pornind 
după mine. Nu ştiu ce naiba crezi că faci, dar dacă 
ştiu ceva despre el, acela e că nu-i place să fie 
sfidat. Ţi-o cauţi cu lumânarea? 

les grăbită din vegetaţia care parcă m-a 
înghiţit şi ajung din nou la aleea pavată cu 
marmură. 

— Nu ştiu ce părere ai tu despre asta, Jordan, 
dar nu sunt căţeluşul nimănui, mormăi iritată, 
pornind de data asta spre ieşirea din grădină. Nu- 
mi pasă că mă caută. În plus, am lipsit doar zece 
minute! pufăi, fluturând din mâini. 

— Care zece minute? întreabă, aflat la doar 
câţiva paşi distanţă. Lipseşti de două ore! 

Ridic din umeri, nepăsându-mi nici de asta. N- 
am avut idee că a trecut atâta timp de când am 
plecat de la vilă, dar tot nu-mi dau seama de când 
a devenit asta o problemă. 

— Ellie! 


Mă opresc când paznicul mă prinde dintr- 
odată de braţ, la câţiva metri de ieşire, şi mă 
întoarce cu fata spre el. 

— După incidentul din după-amiaza asta, 
nimeni nu-şi doreşte să te scape din ochi. E pentru 
propria siguranţă. 

— Oh, acum sunteţi de părere că nu mai trag 
concluzii pripite, ca o paranoică ce sunt? îl iau 
peste picior. Viaţa mea chiar e în pericol? 

Smulgându-mă din strânsoarea sa, îmi strâng 
braţele la piept şi îl privesc de jos, lăsându-mi 
capul uşor pe spate în aşteptarea unui răspuns 
care să-mi confirme ceea ce ştiu deja. Spre 
deosebire de ei, eu n-am nicio îndoială că trupul 
fetei a fost lăsat în patul meu drept avertisment. 
Sunt sigură că, cineva de pe insula asta mi-a 
transmis clar un „păzeşte-ţi spatele”. 

— Până nu ne dăm seama ce s-a întâmplat 
acolo, prefer să rămâi sub ochii noştri. Serios, 
fetiţo, nu ştiu ce a văzut Keith la tine, dar dacă 
mai dispari astfel... 

— Ce o să faci? îl întreb curioasă. 

Jordan se eschivează, clătinând derutat din 
cap. Ştiu că ar fi trebuit să fie o ameninţare, dar 
ceva nu-l lasă să continue. Cu toate astea, văd o 
schimbare în atitudinea lui faţă de mine. Dacă la 
început era mereu dispus să mă îmbrâncească şi 
să mă amenințe de fiecare dată când prindea 
ocazia, acum parcă ar depune efort să nu spună 
ceva greşit. 


— Doar încearcă să nu mă calci pe nervi, 
replică într-un final. E îndeajuns de rău că am 
ajuns să dădăcesc o puştoaică non-stop, deşi asta 
nu era trecută în fişa postului. Nu e cazul să-mi şi 
supraestimezi răbdarea. 

Ochii mi se mijesc cu suspiciune, în timp ce 
Jordan termină nesigur, îndreptându-şi spatele. 
Mişcarea îl face să arate şi mai mare decât este. 

— Cu ce eşti tu mai specială? mă întreabă 
dintr-odată, încruntându-şi sprâncenele groase şi 
stufoase, care abia se deosebesc de pielea-i ca 
ciocolata. 

— Nu ştii? rânjesc. Instinctul îmi spune că 
lucrezi de mult timp cu tipii ăştia. Nu ar fi trebuit 
să fii la curent cu tot? 

— Ştiu de ce eşti pe insulă, mă informează 
sec. Ştiu toată povestea despre Amelia şi mai ştiu 
şi că ţi-o tragi cu Keith. V-am văzut pe plajă. Ce nu 
înţeleg cu adevărat este de ce te ocroteşte cu 
perseverenţă, deşi planul a fost să te facă să 
suferi. 

— Poate că ştiu să i-o trag mai bine decât i-a 
tras-o alta în toată viaţa lui, îl iau peste picior, 
chicotind distrată. 

Însă Jordan nu gustă deloc gluma mea aparent 
nevinovată. Zâmbeşte, dar ceva mă face să cred că 
nu-mi zâmbeşte mie. 

— Mă îndoiesc de asta, mi-o trânteşte 
nonşalant. Ai dreptate, lucrez cu Keith de foarte 
mulţi ani, deci am avut ocazia de a-l vedea de 


nenumărate ori cu femei adevărate. Amazoane şi 
adevărate experte în arta sexului. Tu eşti doar o 
scamă. 

Mă uit surprinsă la el, văzând pe faţa lui cum 
aşteaptă ca zâmbetul de pe buzele mele să piară, 
de gelozie sau nemulţumire. Probabil că îmi spune 
despre Keith şi alte femei special pentru a-mi 
distruge siguranţa de sine, care pare să-l 
enerveze. Ce nu ştie el, însă, este că nu sunt aşa 
de uşor de doborât. Deşi simt un junghi mic de 
gelozie în interiorul meu, când acesta reuşeşte să- 
mi aducă în faţa ochilor imagini pe care nu mi le 
doresc, mă străduiesc să-mi menţin rânjetul şi 
atitudinea relaxată. 

Dacă vrea să jucăm murdar, o să jucăm 
murdar. 

— N-aş spune că sunt doar o scamă, Jordan, îl 
contrazic sec. Dacă aş fi fost, tu nu mai erai aici, 
să-mi păzeşti fundul, nu-i aşa? 

— E doar o chestiune de timp, mă asigură el. 

— Mai vedem noi. 

Întorcându-mă pe călcâie, pornesc încet spre 
uşi, însă vocea lui mă opreşte după doar câţiva 
paşi, când mă întreabă răspicat: 

— Chiar crezi că ai scăpat? 

Imi strâng nervoasă pumnii pe lângă corp, 
simțind că sunt pe cale să clachez. Nu ştiu care e 
problema lui cu mine, dar încep să cred că vrea 
dinadins să-mi reamintească unde îmi este locul. 

— O greşeală mică şi aterizezi înapoi printre 


celelalte. Vezi tu, Keith nu e un om foarte 
răbdător, darămite iertător. Cum crezi că a 
rezistat atâta timp făcând asta? Suflând în cefele 
tuturor sclifositelor fandosite, care aveau impresia 
că pot ajunge ceva mai presus decât nişte sclave? 

Mă răsucesc lent spre el, încercând să-mi dau 
seama unde vrea să ajungă cu asta. Nu e greu de 
ghicit care e părerea lui despre mine, însă nu ţin 
minte să fi dat de înţeles că îmi pasă. E doar un 
paznic. Nimic mai mult. Nu o să-i permit să se 
strecoare în mintea mea şi să mă facă să mă simt 
înjosită cu toate speculaţiile lui. 

— Fetiţo, am pierdut numărătoarea celor care 
au crezut că, să se bage în patul unuia dintre ei, 
este o opţiune, replică amuzat. Până la urmă, ăsta 
e primul plan al vostru într-o situaţie ca asta, nu? 
Să vă folosiţi de propriul corp şi seducţie, crezând 
că asta o să vă salveze. 

— Nu ştiu unde vrei să ajungi cu discuţia asta, 
Jordan, dar începi serios să mă plictiseşti, i-o 
retez. Ce ar fi să-ţi ţii restul părerilor doar pentru 
tine? 

Chicotind gros, acesta se apropie de mine, 
făcându-mă să-mi las capul pe spate ca să-l pot 
privi. E foarte înalt, însă asta nu mă împiedică 
deloc să mă uit la el strâmb. 

— Eşti perversă şi periculoasă, îmi spune 
distrat. Mi-am dat seama de asta încă de când te- 
am văzut. 

— Felicitări! exclam batjocoritor. Promit să te 


premiez mai târziu. 

— Lasă glumele, fetiţo, mă sfătuieşte. Mai 
bine ai avea grijă cum te comporţi. Ţi-am spus, o 
singură greşeală şi o să zbori de unde ai venit, 
înainte ca măcar să-ţi dai seama! Prin urmare, mai 
bine te-ai pregăti de aterizare. Keith nu a apreciat 
deloc dispariţia asta a ta şi e deja mânios. 

Acesta îşi încheie tirada cu un rânjet pe 
măsură, apoi iese din grădină pur şi simplu, 
lăsându-mă să mârâi în urma lui, plină de nervi. 

Drumul spre vila Elitei mi-l petrec gândindu- 
mă intens la toată discuţia cu Jordan. O reiau de 
nenumărate ori în minte, deşi sunt conştientă că 
asta îi oferă oportunitatea de a se strecura acolo 
unde nu trebuie, ca să-mi distrugă siguranţa şi 
încrederea că sunt perfect capabilă să controlez 
situaţia. 

Poate n-o controlez, aşa cum am impresia. 
Poate chiar sunt în pericol. Până la urmă, relaţia 
ciudată pe care o am cu Keith nu-mi garantează că 
locul meu rămâne intact şi că nu mă voi întoarce 
exact acolo de unde am plecat. 

Ar fi în stare să mă bage înapoi în licitaţie? 
Probabil că da. Nu pot spune că, în luna pe care 
am petrecut-o aici, am ajuns să-l cunosc foarte 
bine, ca să ştiu cum reacţionează atunci când 
cineva îşi bate joc de el. M-a avertizat că va da foc 
întregii insule dacă voi încerca să-l sfidez, dar 
chiar ar face-o cu adevărat? 

Curând îmi dau seama cât de instabilă este, de 


fapt, situaţia şi că n-o controlez deloc, aşa cum 
aveam impresia. Îl găsesc pe Keith în dormitorul 
lui, stând în pragul uşii balconului şi pufăind 
nervos dintr-un trabuc. În cealaltă mână ţine 
strâns un pahar cu whisky. 

În momentul în care intru, uşor temătoare, 
ochii lui tăioşi se înfig în mine, făcându-mă să mă 
opresc după un singur pas. Simt cum îngheţ când 
ajung la concluzia că Jordan nu m-a minţit şi că 
într-adevăr e mânios. Foarte mânios. 

— Unde ai fost? mă întreabă printre dinţi, cu 
maxilarul încordat. 

Fir-ar! Cumva îmi aduce aminte de tata. 
Obişnuia să mă întrebe fix acelaşi lucru, de fiecare 
dată când ieşeam din casă fără permisiunea lui, pe 
exact acelaşi ton plin de avertizare, care mă făcea 
tot timpul să înlemnesc. O singură privire de-a lui 
era suficientă să-mi dau seama că urma să fiu 
pedepsită pentru îndrăzneala de care am dat 
dovadă. 

Aceeaşi senzaţie o am şi acum şi nu-mi place 
deloc. Simpla privire a lui Keith mă atenționează 
că am întrecut limita şi că ceva rău e pe cale să se 
întâmple. 

— În Eden, răspund sincer, controlându-mi cu 
grijă tonul. 

Keith îşi strânge buzele într-o linie dreaptă, 
clătinând uşor din cap. 

— 'Ţi-am spus vreodată că poţi intra acolo când 
vrei tu? mă întreabă apoi, cu o mină curioasă şi 


sfidătoare, totodată. Sau că poţi să dispari astfel, 
fără să spui nimănui unde te duci? 

Îmi frământ stresată mâinile, încruntându-mă 
confuză. 

— Nu ştiam că am nevoie de aprobare să mă 
duc undeva. 

— Eşti pe insula mea, Ellie, mârâie. Insula 
mea, regulile mele. Spre deosebire de celelalte 
târâturi, tu ai nevoie de aprobare şi când mergi la 
baie, ai înţeles? 

Târâturi? înghit în sec, nemulțumită de felul în 
care vorbeşte cu mine şi îmi muşc limba ca să 
reprim valul de cuvinte usturătoare pe care le am 
la adresa lui, în privinţa apelativului pe care 
tocmai mi l-a pus. Nu sunt târâtura lui. Poate că 
lucrurile au luat-o de ceva timp razna, dar refuz să 
mă consider una. 

Şi ce dacă e nervos? Acum sunt şi eu 
nervoasă. 

— Asta e părerea ta despre mine? îl întreb, 
strângându-mi degetele în pumn. Că sunt o 
târâtură? 

— Fată cuminte cu siguranţă nu eşti, mi-o 
trânteşte nonşalant, ca şi când ar fi avut răspunsul 
pregătit dinainte să întreb. Dacă ai fi fost, nu ai fi 
dispărut astfel. 

— N-am dispărut, îl contrazic prompt, 
tremurând de nervi. Nu e vina mea că niciunul 
dintre voi nu e suficient de deştept încât să caute 
în locurile potrivite. Am fost chiar sub nasul tău 


tot timpul. Dacă voiam să dispar, o făceam la 
minimum cincizeci de mile distanţă de tine. 

Ochii lui se mijesc periculos, iar maxilarul i se 
încordează şi mai tare. Pentru o clipă am vaga 
impresie că tocmai îl aud scrâşnind din dinţi. 

Îl urmăresc provocator printre gene cum 
ridică paharul spre gură şi dă peste cap toată 
băutura, înainte să se clintească din prag. Cu paşi 
relaxaţi străbate încăperea şi lasă paharul pe 
noptiera din dreapta patului, apoi rămâne 
nemişcat preţ de câteva clipe lungi şi apăsătoare, 
în care ajung să-mi aud propriile bătăi ale inimii. 

Când se întoarce spre mine, le simt accelerând 
simţitor, ca o prevestire. Orice ar avea de gând să- 
mi facă, pot ghici pe faţa lui că nu o să fie ceva 
care să-mi placă, cum ar fi vreo pedeapsă sexy şi 
erotică, din care să ieşim amândoi storşi de puteri 
şi satisfăcuţi. Nu, de data asta presimt că o să mă 
doară, într-un fel sau altul. 

Jordan avea dreptate. Dacă nu mă port cu 
mănuşi, aterizarea o să fie prea puternică şi nimic 
nu o să mă mai poată ridica de la pământ. Şi nu 
doar pentru că Keith ar fi în stare să-mi arate 
perfect unde îmi este locul, ci pentru că mă 
îndrăgostesc tot mai tare de el. Căderea o să fie 
mai răsunătoare decât o bombă nucleară, capabilă 
să arunce toată insula în aer, nu doar pe mine. 

Sunt tentată să-mi las privirea în jos când se 
apropie de mine, mergând apăsat pe podeaua din 
lemn. Ochii lui parcă ar tăia în carne vie, atât sunt 


de furioşi şi aprinşi. Văd în ei dorinţa de a mă 
pedepsi sălbatic pentru tot ce am făcut astăzi. 

Inima mi se face mică în piept, tremurând. 
Keith se opreşte la un pas distanţă şi cu greu 
menţin contactul vizual. Tensiunea şi teama 
uşoară pe care o simt faţă de el mă împinge tot 
mai tare să-mi aplec ochii. 

— Dezbracă-te. 

Ordinul lui vine pe neaşteptate, iar 
sprâncenele mi se arcuiesc înainte să le pot opri, 
trădându-mi atât nedumerirea, cât şi mirarea. 

— Ce vrei să faci? îl întreb confuză. 

— Dezbracă-te! repetă mai insistent. 

Uitându-mă lung la el, înţeleg că nu mi-o cere 
pentru a-şi satisface vreo plăcere sau pentru sex. 
Din contră, nota întunecată din glasul lui mă face 
să mă înfior de anticipare şi să intru rapid în 
defensivă. 

— Nu. 

Privirea îi devine mai violentă, iar ochii mai 
mari. E uluit de răspunsul meu prompt la cererea 
lui, care n-ar fi trebuit să îmi dea de ales. E clar că 
se aştepta să tac şi să execut, ca o fetiţă cuminte 
ce vrea să fiu, nu să mă opun şi să-l sfidez, ca şi 
când aş avea vreo putere în faţa lui. 

— Ellie... 

— Nu mă dezbrac! i-o retez serioasă. Dacă 
vrei să mă pedepseşti pentru că am plecat fără să- 
ţi spun, dă-i drumul! Leagă-mă sau spânzură-mă 
de ce vrei tu. Bate-mă! Insă niciodată nu o să-ți 


permit să te atingi de mine dacă eu nu-mi doresc 
asta. 

— Crezi că e după tine? vrea să ştie, privindu- 
mă contrariat. 

— Încearcă şi vom vedea ce se întâmplă! îl 
provoc printre dinţii încleştaţi. Haide! 

— Nu, replică scurt, rânjind cu un colţ al gurii. 
Am o idee mai bună. lţi aminteşti când am 
menţionat că şi ştiu totul despre tine? 

Clatin din cap, nedumerită. Imi amintesc că 
mi-a mărturisit pe iaht ceva despre asta. Că m-a 
urmărit mult timp înainte să mă aducă aici. Că a 
adunat informaţii ca să ştie cu cine are de-a face. 
Dar asta nu mă ajută acum să înţeleg ce legătură 
are. 

— Nu am glumit, adaugă amuzat. Chiar ştiu 
totul despre tine. 

Inainte să apuc să-l întreb unde vrea să ajungă 
cu afirmaţia lui, Keith mă prinde de braţ şi mă 
trage cu putere spre uşa dormitorului, luându-mă 
prin surprindere încât mă împiedic în propriile 
picioare şi icnesc când aproape mă prăbuşesc în 
genunchi. Acesta e nevoit să aştepte cât îmi 
regăsesc echilibrul, ca să mă poată scoate din 
încăpere. 

— Ştiu cu cine ţi-ai tras-o prima oară, 
mărturiseşte nervos, înaintând pe coridor şi 
trăgându-mă cu forţă după el. Ştiu cu cine ţi-ai 
tras-o şi a doua oară, adaugă şi mai furios, 
mergând prea repede ca să pot ţine pasul. 


Mai că alerg în urma lui. Îi simt degetele 
adâncindu-se în carnea braţului meu şi cum 
strânsoarea lui începe să doară tot mai tare, pe 
măsură ce o intensifică. 

— Ştiu şi că, de fiecare dată, i-ai părăsit, 
pentru că nu eşti în stare să te ataşezi de oamenii 
care nu-ţi seamănă. 

— Keith... 

Uşor speriată de direcţia în care o iau 
lucrurile, încerc de câteva ori să mă smulg din 
prinsoarea lui puternică, de preferabil înainte ca 
lucrurile să o ia şi mai mult razna. 

Abia acum îmi dau seama cât de tare am 
gafat-o. Credeam că deţin controlul. Că am rupt 
frânghiile. Dar Keith îmi demonstrează că n-am 
fost nici măcar pe aproape de a mă elibera, 
darămite să şi reuşesc atât de simplu. Probabil că 
mereu o să fiu o prizonieră, nu contează cât de 
mult ajung să îmbrăţişez situaţia. 

— Nu te-au făcut niciodată să simţi ceva, nu-i 
aşa? 

— Keith, o iei razna, îl informez înspăimântată. 

Însă asta nu-l opreşte deloc să mă târască pe 
scările vilei, chiar sub ochii celorlalţi patru bărbaţi 
aflaţi în living, ce acum ne privesc confuzi. 

— Ştiu că ai fost o elevă silitoare, dar nu 
suficient de bună pentru Harvard, continuă, 
ignorându-mă cu vehemenţă, în timp ce mă face 
să mă împleticesc tot mai des. Părinţii tăi ţi-au 
plătit intrarea, pentru că nu voiau să accepte că 


fetiţa lor e prea proastă ca să intre la o 
universitate prestigioasă. 

Aproape atârn de mâna cu care îmi ţine braţul 
ridicat, ca să nu mă prăbuşesc la picioarele lui 
înainte să ajungem oriunde are de gând să mă 
ducă. Cert e că am un presentiment din ce în ce 
mai rău, în legătură cu toată tevatura asta. Ceva 
rău o să mi se întâmple. 

— Nu-i aşa, Ellie? 

— Keith, opreşte-te! îi cer tot mai speriată. Îmi 
pare rău că am plecat aşa. Te poţi opri acum. 

— E cam târziu pentru scuze, iubito. 
Păstrează-le pentru cineva care e suficient de idiot 
încât să te creadă într-adevăr că vorbeşti serios. 

Icnesc din nou când ajungem la baza scărilor, 
iar Keith mă întoarce spre încăperile din spate. 
Pentru o clipă scurtă am impresia că vrea să mă 
ducă în sala de conferinţe, unde l-am cunoscut, 
însă apoi îmi dau seama că nu puteam să mă înşel 
mai tare. 

În momentul în care Keith deschide uşa 
dulapului înghesuit de sub scări, simt cum mă 
cuprinde groaza. Mă trag înfiorată înapoi, ajung 
să mă zbat ca să scap din strânsoarea lui şi să mă 
îndepărtez cât mai mult de locul ăla mic, 
întunecos şi înfiorător ca o gaură neagră. Mi se 
face pielea de găină instantaneu, în special când îi 
ghicesc intenţia de a mă vâri acolo. 

Dar nu e ca şi când aş putea să-mi măsor forţa 
cu el. Keith e un bărbat puternic, care ar putea 


răpune pe oricine, darămite o fiinţă ca mine. 
Indiferent cât de tare ajung să mă zbat şi să ţip, 
îngrozită peste măsură de ideea de a fi închisă în 
încăperea aceea mică şi strâmtă, nu reuşesc să-l 
înving. 

— Nu! zbier. Dă-mi drumul! Keith! 

Lacrimile îmi ţâşnesc şi mă trântesc la 
pământ, căutând disperată să mă lupt cu el şi să-l 
împiedic să mă tragă acolo. Niciodată, în toată 
viaţa mea, n-am fost mai speriată, iar el niciodată 
n-ar putea să fie mai crud decât acum. 

— Dă-mi drumul! 

Încerc să-l lovesc cu picioarele şi cu braţul 
liber, însă în zadar. Reuşeşte cu uşurinţă să mă 
arunce în cel mai îngrozitor loc din lume, ce-mi 
aminteşte de toate coşmarurile pe care le-am avut 
vreodată şi de cele mai negre amintiri. 

Şi nu sare nimeni să-l împiedice. Deşi ţip cât 
mă ţin plămânii şi plâng în hohote, aşa cum n-am 
făcut-o nici măcar la început, niciunul dintre 
ceilalţi patru bărbaţi din încăpere nu-l opreşte să 
mă îndese în spaţiul strâmt şi jos al dulapului şi 
să-mi trântească apoi cea mai amenințătoare 
privire a sa, menită să mă facă să îngheţ de 
spaimă. 

Cu lacrimi în ochi, îl privesc de pe podea cum 
rămâne drept în faţa mea şi, cu o mână pe uşă, se 
uită lung la mine, înainte să-mi spună calm: 

— Dar cel mai important lucru pe care îl ştiu, 
Ellie, este cea mai mare frică a ta! 


Apoi trânteşte uşa, lăsând întunericul să mă 
înghită de vie şi cele mai urâte coşmaruri pe care 
le-am avut încă din copilărie, să năvălească peste 
mine. 


Capitolul 25 


— Stai dreaptă, am spus! 

Băţul subţire care mă loveşte peste spate pe 
neaşteptate îmi ciupeşte pielea deja înroşită de la 
numeroasele lovituri şi  icnesc speriată, 
îndreptându-mi postura ca la comandă. 

Niciodată nu mi-am dorit la fel ca acum să îi 
iau băţul din mână şi să-l frâng de genunchi. E cel 
mai mare coşmar al meu. Un simplu obiect 
reuşeşte să mă facă să mă înfior de groază şi nici 
măcar nu e cel mai strălucit pe care îl are. Cel din 
mâna tatălui meu e jerpelit şi pe punctul de a se 
rupe la cât de des m-a lovit cu el, însă doare la fel 
de tare ca prima dată. 

— Te-am întrebat unde ai fost, hârâie enervat, 
poziţionându-se în faţa mea. 

Înghit în sec, evitând să-l privesc în ochi. E un 
monstru şi nu e pentru prima oară când ajung la 
concluzia asta. De-a lungul anilor şi-a făcut 
obiceiul să mă chinuie în toate felurile. 

— Ţi-am spus deja. Am fost la Heather să 
învăţăm! 

Înfuriat, mă loveşte din nou, de data asta 
peste braţ, făcându-mă să gem de durere. Tentaţia 


de a fugi spre uşă e atât de mare, încât abia rezist. 
Ştiu că, dacă aş face-o, doar aş înrăutăţi situaţia. 
Nu există gaură din care să nu mă poată scoate şi 
pedepsi aspru. 

În plus, unde aş putea să mă duc? Am doar 
şaisprezece ani şi a trecut timpul în care speram 
că mă voi trezi a doua zi cu alţi părinţi. 

— Nu mă minţi, Elena! zbiară la mine, în timp 
ce eu izbucnesc în plâns, tremurând cu putere în 
faţa lui. Mai bine ai spune adevărul! Cu cine ai 
fost? 

— Cu Heather! 

A treia lovitură vine peste coapse şi sunt 
nevoită să-mi muşc limba, ca să-mi reprim un alt 
geamăt. Hohotesc mai tare, deşi ştiu că nu o să se 
oprească. Cu toate că nu îi spun nimic altceva, 
decât adevărul, ştiu că nu o să mă creadă 
niciodată. 

— Eşti o târfă! îmi spune printre dinţi. Eşti de 
toată jena! Ne faci familia de râs! Tot oraşul o să 
afle că fiica noastră e mai uşoară decât o 
prostituată şi toţi vor râde de noi. Toţi! 

— N-am făcut nimic. 

Băţul lui lung şi subţire mă loveşte din nou 
peste spate, făcându-mă să tip. Usturimea pe care 
o simt e sfâşietoare că aproape cad în genunchi. Şi 
nu se opreşte. Odată pornit, cu greu o să-l mai 
lase jos. Oricât de tare aş ajunge să tip sau să 
plâng, loviturile continuă să vină şi sunt de 
neoprit. E doar o chestiune de timp până când 


trupul îmi amorţeşte şi nu mai simt nimic. 

Cum să-i spun să se oprească? Nici când mă 
vede la podea, întinsă peste parchetul livingului, 
nu încetează. Mârâind ca un animal turbat, 
năvăleşte peste mine cu toată forţa. Mi-e frică să 
deschid gura. Nu pot să deschid gura şi să-i cer să 
se oprească. 

Şi, cu toate că mi-e frică de el, simt cum furia 
începe să clocotească în mine, dorind să iasă 
afară. Devin ca un vulcan gata să erupă şi ştiu că, 
dacă nu lovesc la rândul meu ceva, o să mă întorc 
împotriva lui şi o să fac ceea ce ar fi trebuit să fac 
de la bun început: să-l omor. 

Când, într-un final, lasă băţul să-i cadă din 
mâini, trupul meu e în întregime îndurerat. Nici 
măcar nu mai opun rezistenţă când mă agaţă de 
un braţ şi mă ridică, continuând să arunce asupra 
mea cuvinte jignitoare şi veninoase, cu care să 
umple golul până la debaraua de pe coridor, unde 
mă aruncă aşa cum obişnuieşte de fiecare dată 
când e prea obosit să mă mai lovească. 

— Gândeşte-te bine la ce ai făcut! Astăzi nu 
primeşti cină! 

Apoi trânteşte uşa. 

Tresar, ieşind din visare la o altă realitate. 
Ochii albaştri ai lui Micha mă urmăresc cu interes 
şi curiozitate, aşteptând să reacţionez în vreun fel, 
însă ce nu ştie el e că prezenţa lui a încetat de 
ceva timp să mă mai ia pe nepregătite. 

În ultimele două zile şi-a făcut un obicei în a 


mă verifica, el fiind singurul care a avut curajul de 
a trece pragul dormitorului lui Keith, în afară de 
doctoriţă, după toată treaba cu dulapul de sub 
scări, de unde am ieşit mai mult moartă, decât vie. 
Spaima pe care am tras-o mi-a întrerupt firul cu 
propria conştiinţă şi, ulterior, am aflat că am 
suferit cel mai mare atac de panică din toate 
timpurile, inclusiv din nenumăratele pe care le-am 
avut. După spusele bărbatului blond din faţa mea, 
am fost destul de aproape de a avea un atac de 
cord adevărat şi am băgat în sperieţi pe toată 
lumea. 

— Ai visat urât? mă întreabă, văzând în ochii 
lui speranţa că, de data asta, o să-i şi răspund. 

Credeam că s-a învăţat minte deja. Nu mă simt 
în stare să-i vorbesc lui sau oricui. Sunt prea goală 
şi lipsită de vlagă şi parcă aş dormi în continuare. 

— Mai ai de gând să zaci aici sau cobori, în 
sfârşit, din pat? vrea să ştie, ochii lui devenind şi 
mai curioşi. N-ai mâncat nimic. 

Mă uit lung la el, simţindu-mi pleoapele cum 
vor să se închidă la loc, deşi au stat închise toată 
ziua. Ultima oară când am deschis ochii era încă 
lumină afară. Acum, însă, seara pare să se fi lăsat 
de ceva timp şi singurul lucru care luminează 
dormitorul este veioza de pe partea dreaptă a 
patului, unde sunt întinsă. 

Nu, n-am de gând să cobor de aici. Nu sunt 
pregătită deloc să dau ochii cu cel din cauza 
căruia am ajuns în situaţia în care să nu mai ştiu 


încotro mi-a luat-o inima, cu cel care m-a trecut 
prin cel mai mare coşmar al meu doar pentru a-mi 
demonstra cine e mai puternic. 

Oftează când vede că n-am de gând să-i ofer 
vreun răspuns. Îşi lasă capul să-i cadă în faţă şi 
priveşte câteva clipe podeaua de sub picioarele 
lui, părând să se gândească la ceva. 

— Am vorbit cu el, mă informează dintr-odată. 
Uite, în pofida a ceea ce crezi despre noi acum, nu 
suntem animale, iar Keith e conştient că a întrecut 
o limită pe care nu avem voie s-o trecem. Avem 
nişte reguli pe care nu le încălcăm niciodată, iar 
el... La naiba! blestemă iritat. Totul e dificil când 
vine vorba despre voi doi. Ceea ce s-a întâmplat în 
ziua aceea, nu o să se mai întâmple. Îţi promit! 

Îl ascult dezinteresată, sperând în sinea mea 
că o să plece curând. 

— Deşi ştia despre claustrofobia ta, nu se 
aştepta să fie chiar aşa gravă, argumentează. De 
fapt, niciunul dintre noi nu ne aşteptam. Are 
regrete acum. Oricum, mereu ai avut problema 
asta? 

Răspunsul e simplu: nu. Până să fiu încuiată 
de nenumărate ori în încăperea aceea minusculă 
şi cu miros de înălbitor, din casa în care am 
copilărit, obişnuiam să prefer locurile înghesuite. 
Apoi acestea s-au transformat încet în cea mai 
crudă pedeapsă pe care o puteam primi, când 
eram uitată acolo cu orele, până simţeam cum îmi 
amorţesc picioarele. Eliberarea devenise o 


răsplată pentru fiecare lucru pe care îl făceam 
corect şi nu erau multe. Am ajuns la un moment 
dat să stau mai mult acolo, decât în oricare altă 
parte a casei, în special când părinţii mei s-au 
transformat în persoane aproape imposibil de 
mulţumit. 

Şi, până când Keith m-a vârât în camera aceea 
mică de sub scări, ce serveşte în mod normal 
drept dulap, credeam că am scăpat de asta. 
Credeam că sunt liberă. 

M-am înşelat, evident. Undeva, în adâncul 
meu, m-am bucurat când m-am trezit aici, pe 
insulă. M-am bucurat că am scăpat de furia 
constantă a tatălui meu şi de nemulţumirea 
veşnică a mamei. Nu mi-am dat seama că, de fapt, 
am dat peste ceva mai periculos. 

— Rahat! înjură Micha din nou, enervat. Ok, 
schimbăm foaia! 

Când mă aştept mai puţin, mă răstoarnă pe 
spate şi îşi strecoară braţele sub trupul meu 
moale, ridicându-mă de pe saltea cu uşurinţă, de 
parcă n-aş cântări mare lucru pentru el. lar eu nu 
înţeleg de ce face asta. Ar trebui să fie de partea 
lui, nu de partea mea. 

Cu o expresie relaxată, porneşte cu mine spre 
uşa dormitorului, apoi se opreşte pe coridor ca să 
mă lase pe propriile picioare. In schimb, mă 
prinde de mână şi mă trage după el spre scări, 
lăsându-mă să mă împleticesc în urma sa fără 
forţă. Nu prea îmi dă de ales. În pofida faptului că 


se poate observa că nu sunt în stare să particip la 
asta, Micha coboară scările şi mă conduce spre 
terasa din spate. 

Prin uşile glisante din sticlă îi văd pe toţi la 
masă, Keith ocupând locul de onoare din capul 
acesteia. Şi, deşi îl văd pentru prima oară de la 
scena cu dulapul, mă simt prea pustiită ca să mai 
am ceva şi pentru el, nici furie şi nici dragoste. 
Poate doar că nu am suficientă putere pentru a mă 
opune lui Micha, ca să mă întorc în pat. 

Aerul serii mă înfioară din prima clipă în care 
calc afară. O briză uşoară pătrunde prin 
pijamalele din satin cu care sunt îmbrăcată, 
formată din pantaloni scurţi şi maiou cu bretele 
subţiri, făcându-mă să tremur până în dreptul 
mesei, unde mă aşez cu o bufnitură incontrolabilă 
pe scaun, în faţa unei farfurii cu creveţi în sos de 
vin roşu. 

— Avem companie în seara asta, îi informează 
Micha pe ceilalţi, pe un ton amuzat, aşezându-se 
în dreapta mea. N-a vrut să vină, dar nu prea a 
fost după ea. 

— Eşti în regulă, Ellie? mă întreabă Ryder 
curios, iar eu îmi ridic derutată ochii spre el. 

Ce-i pasă? Cu ceva timp în urmă, a vrut la 
rândul lui să-mi aplice o corecție din cauza gurii 
mele slobode. 

— Nu o să vorbească cu tine, dacă la asta te 
aştepţi, replică tot blondul de lângă mine. Nici cu 
mine nu vorbeşte. 


Ryder doar îl priveşte scurt, înainte să mă 
fixeze cu ochii lui căprui şi să mă studieze cu 
intensitate, de parcă ar vrea să ghicească ce se 
află în mintea mea. 

— Uite, înţeleg că, ceea ce s-a întâmplat în 
dulapul ăla te-a speriat de moarte, indiferent ce 
naiba a fost, dar e cazul să-ţi revii în fire. Mănâncă 
ceva, mă sfătuieşte. 

Un oftat neaşteptat vine din stânga mea şi 
devin brusc conştientă de prezenţa lui. 

— Las-o în pace, îi cere Keith sec. 

Cu coada ochiului îl văd sorbind din paharul 
lui cu whisky. Asemeni mie, nu pare să se fi atins 
de mâncare în seara asta şi nici nu cred că are de 
gând s-o facă. În schimb, simt tensiunea puternică 
pe care o emană. Aproape mă face să tuşesc. 

E clar că în seara asta nu e în apele lui. Orice i 
s-ar fi întâmplat, în seara asta nu e Keith cel 
relaxat. Deşi nu ne atingem, pot să-i ghicesc 
încordarea şi nemulţumirea faţă de orice nu-i dă 
pace acum. E ca o atmosferă stranie ce pluteşte 
pe lângă el ca mireasma unui parfum. 

Bea prea mult. Gândeşte prea mult. Ochii lui 
rătăcesc pe deasupra mesei, goi. Am impresia că e 
deja beat, dacă nu cumva e pe punctul de a se 
îmbăta. 

— În regulă, mormăie Ryder, oftând. Atunci, 
aş vrea să vorbim despre Angel. 

— Ce ar mai fi de vorbit? vrea el să ştie, 
întrebând din complezenţă. 


Judecând după atitudinea delăsătoare pe care 
o are, mă îndoiesc că îi pasă acum de Angel. Nici 
măcar nu se uită la Ryder când întreabă. Ochii lui 
verzi continuă să rătăcească în gol, lăsându-mi 
mie ocazia de a-l pândi printre gene cât de lung 
îmi doresc. 

— Vreau să o scoatem din licitaţie, i-o 
trânteşte şatenul pe un ton hotărât, menit să-l 
convingă pe Keith de acelaşi lucru. 

Privirea mi se întoarce spre ceilalți, 
observându-i oprindu-se din mâncat în acelaşi 
timp, special ca să se holbeze la bărbatul din capul 
celălalt al mesei. 

— Glumeşti, nu? îl întreabă Deke, răguşit. 
Cum adică să o scoatem din licitaţie? 

— Vorbeşte prostii, îşi dă Trent cu părerea, 
relaxat. Ori s-a îmbătat, ori fetiţa aceea i-a băgat 
ceva în cap. i 

— Vorbesc serios, le-o retează Ryder sec. In 
plus, nu sunt atât de idiot, încât să mă las 
manipulat de o fată de optsprezece ani, Trent. Ce 
naiba e în neregulă cu tine? 

— Ce e în neregulă cu mine? pufneşte acesta, 
fluturând din mână cu aroganță. Mai bine te-ai 
întreba ce e în neregulă cu tine. Angel e aici 
special pentru licitaţie! Nu o vom lăsa să iasă pe 
uşa din faţă, pur şi simplu! 

— Sfinte! oftează Micha, lăsând tacâmurile pe 
marginea farfuriei, ca să-şi maseze baza nasului. 

Vestea că Ryder vrea s-o scoată pe Angel de la 


licitaţie reuşeşte să-i agite pe toţi, mai puţin pe 
Keith. Acesta e în continuare prea absent ca să 
participe la dezbatere sau prea interesat de 
paharul său, ca să mai dea atenţie altcuiva. 

— Nu, e clar, mormăie Deke mai mult pentru 
el. S-a ţicnit toată lumea! 

— Nu mă aştept să o lăsaţi să iasă pe uşa din 
faţă, mârâie Ryder, iritat, aplecându-se uşor peste 
masă şi privindu-şi prietenii tăios. Vreau doar să 
iasă din schemă. 

— Şi ce se va întâmpla cu ea după încheierea 
sezonului? îl întreabă Trent, încruntat. O s-o iei cu 
tine? 

Şatenul se gândeşte preţ de câteva clipe, 
înainte să ridice lent din umeri. 

— Posibil. Încă nu m-am gândit la asta. 

— De când facem lucrurile astfel? vrea Micha 
să ştie, intervenind în discuţie pentru prima oară. 
Asta nu e o joacă de copii! 

— Bine. 

Răspunsul lui Keith vine pe neaşteptate, iar 
toţi muţesc ca la comandă şi se întorc vijelios spre 
el, şocaţi. Până şi pe mine mă ia pe nepregătite, 
deşi nu particip cu adevărat la dezbaterea care ar 
putea să-i schimbe viaţa lui Angel. 

În orice caz, după reacţiile lor, pot doar să 
bănuiesc că e pentru prima oară în istoria afacerii 
lor, când se întâmplă asta, iar reacţiile sunt pe 
măsură. 

— Bine? îl întreabă Ryder, vizibil confuz. 


— Nu mă face să repet, amice, îi cere 
brunetul, nonşalant. 

— Ce dracu’, Keith?! se răsteşte Trent, 
enervat. Una este să vorbim despre Ellie şi alta 
este să vorbim despre una dintre ele! 

Aducerea mea în discuţie îl face pe Keith să 
revină cu mintea la masă, iar ochii i se întorc spre 
bărbatul aflat la un scaun distanţă de el. 

— Să vorbim despre Ellie? se încruntă, parcă 
nevenindu-i să creadă că a spus asta. Ellie nici 
măcar n-a fost în plan, aşa că nu avem ce naiba să 
vorbim despre ea! Spre deosebire de Angel sau 
oricare altă slăbănoagă afurisită din casa aia, Ellie 
n-a fost niciodată de vânzare! Ai înţeles? 

Trent se uită la el scandalizat, în timp ce eu 
încerc să asimilez ceea ce tocmai a rostit. Încă de 
când m-a adus pe insulă, mi-a dat de înţeles că, 
după ce va stoarce viaţa din mine, mă va da celui 
care oferă mai mult pe mine. Acum, însă, aflu că 
niciodată n-am fost în planurile lor. În planul lui. 
Nu m-a adus pentru a mă vinde mai departe, ci 
pentru a mă păstra. 

Nu ştiu ce să simt în legătură cu asta. După 
tot ce mi-a făcut şi după ce am aflat câte mai e în 
stare să facă, nu mă simt nici măcar cu o idee mai 
uşurată. Probabil pentru că, în mintea mea, 
consider că aş scăpa mai uşor dacă m-ar oferi 
chiar şi gratis unui străin. 

— Dacă Ellie n-a fost niciodată în plan, atunci 
de ce e aici? întreabă Deke printre dinţi, vizibil 


enervat de conversaţia asta bulversantă. 

— Credeam că e suficient de clar, mârâie 
brunetul. Pentru mine! E aici pentru mine. 

Pufnetul lui Trent se transformă în hohote 
batjocoritoare de râs şi toţi ajung să se uite la el, 
nedumeriţi. 

— Asta sigur e o glumă proastă, replică 
amuzat. Tu nu vezi că fata asta te urăşte de 
moarte? 

Acesta face semn din mână spre mine, mutând 
atenţia tuturor asupra mea, dar singurul lucru pe 
care îl văd este privirea greu de descifrat cu care 
Keith mă sfredeleşte. 

— Ai avut tu grijă să o faci să te urască, mai 
ales când ai început s-o legi şi s-o pedepseşti încă 
de când a pus piciorul pe insulă, apoi ai închis-o ca 
pe un animal şi săraca aproape şi-a dat duhul 
acolo! Uită-te doar puţin la ea! 

Se uită. Prea intens, aş spune. Doar uitându-se 
la mine, simt cum sângele mi se pune în mişcare 
tot mai repede şi urcă vijelios în obraji, colorându- 
i. 

— Nu ştiu care e planul, Keith, dar 
comportamentul tău din seara asta mă face să 
cred că nu asta îţi doreai să obţii de la ea, adaugă 
Trent  zeflemitor, căutând intenţionat să-l 
umilească. 

Trântindu-şi paharul pe masă, Keith îşi trece 
mâinile peste faţă şi oftează prelung, evitând să 
mai spună ceva. Până şi Trent se opreşte din a 


arunca cu replici menite să-l irite când observă pe 
faţa lui ceva ce eu una n-am mai văzut. Când îşi 
lasă mâinile să cadă şi una să alunece pe 
suprafaţa mesei, să străbată distanţa dintre noi şi 
s-o cuprindă pe a mea, ochii săi verzi sunt plini de 
o strălucire suspectă, iar chipul îi este străbătut 
de o emoție pe care o socotesc drept 
descumpănire şi înfrângere. Îmi simt inima 
urcându-mi în gât, acolo unde începe să bată 
înnebunită. Niciodată nu m-a mai privit astfel, atât 
de blând şi, totodată, atât de... disperat. Orice i-ar 
trece prin cap, pare să-l întoarcă pe dos. 

Înghiţind în sec, îmi aplec privirea spre mâna 
lui, care o acoperă pe a mea şi îmi mângâie lin 
degetele, cât se gândeşte intens la ceva ce nu pot 
ghici nici cu toată străduinţa din lume. De data 
asta, nimic de pe faţa lui nu trădează ceea ce are 
în minte. 

Ce vrea de la mine? Nu e evident că deja mi-a 
luat totul? Ce mai vrea? Mă uit la el cu aceeaşi 
disperare, simțind cum în piept începe să 
încolţească o bombă şi se face tot mai mare, pe 
măsură ce el nu mă mai scapă, îmi priveşte faţa pe 
de-a-ntregul, buzele, apoi se uită adânc în ochii 
mei şi oftează. Pentru el nu pare să conteze că 
ceilalţi îşi continuă cina, de parcă nimic nu s-ar fi 
întâmplat. 

— Jordan, murmură la un moment dat, 
întorcându-şi capul spre bărbatul din dreptul 
intrării. 


Acesta se apropie de noi. Ceva în mine 
tremură, apoi se frânge. Presimt că urmează ceva 
ce nu o să-mi placă, dar Keith nu se mai uită la 
mine. Ochii lui sunt acum pe Jordan, iar degetele i 
se strâng în jurul mâinii mele cu putere. 

— Pregăteşte elicopterul, îi cere hotărât. 

Mâna i se retrage inopinat şi sunt imediat 
tentată să o reapuc, dorindu-mi să mă agăţ de ea. 
Nu-mi place deloc senzaţia pe care o lasă în urmă, 
de goliciune şi expunere şi nu ezit să-mi înfig ochii 
în el, bulversată. 

Ce vrea să facă? Cuprinsă de panică, mă uit şi 
la ceilalţi, însă nici ei nu arată de parcă ar înţelege 
ceva din asta. Atât Trent, cât şi Deke, Micha şi 
Ryder îl urmăresc pe Keith încruntaţi şi mai mult 
decât curioşi să afle la rândul lor ce urmează să se 
întâmple. 

— De ce? îl întreabă Jordan, confuz. 

Apoi înţeleg. Când atenţia lui se întoarce 
asupra mea, înţeleg ce vrea să facă şi nu ştiu dacă 
să mă simt uşurată de asta sau să mă simt trădată. 
Cert e că ochii mi se blochează în privirea lui 
sfredelitoare şi nu mai sunt capabilă s-o mut de 
acolo, nici când Keith îmi confirmă bănuiala cu 
voce tare, spunând cât se poate de clar: 

— Ellie se întoarce acasă. 

O linişte ciudată se aşterne peste cei aflaţi la 


masă. Toţi şase îl privim pe Keith plini de 
confuzie, însă el se uită doar la mine, parcă 
aşteptând să reacţionez în vreun fel. 

Cum adică mă întorc acasă? După ce mi-a 
spus că nu voi mai pleca niciodată de aici, vestea 
că mă eliberează, pur şi simplu, vine ca o palmă 
peste faţă. Ce s-a întâmplat cu codul lor? Cu 
afacerea lor? Cât de mare e riscul pe care vrea să 
şi-l asume, doar ca să mă scoată din ecuaţie? 
Probabil e uriaş, dar nu-l văd prea îngrijorat de 
asta. Cu toate că aş putea să spun totul, de îndată 
ce mă întorc în America, pare într-adevăr pregătit 
să-mi dea drumul. 

lar eu mă trezesc năucită. Nu credeam că 
astfel o să meargă lucrurile. Când am fost răpită 
din baia unui cinematograf, mă aşteptam să mi se 
întâmple lucruri oribile. Ba chiar în momentul în 
care am deschis ochii şi mi-am dat seama cum 
stau lucrurile, m-am pregătit intens să rezist, 
oricât de dure aveau să devină. N-am avut nici cea 
mai mică idee că, după ce Keith m-a vârât în Eden 
ca să mă pedepsească pentru tot ce i-am făcut 
Ameliei, o să vină şi clipa asta. 

— Keith, mormăie Ryder calm, lăsându-şi 
tacâmurile pe masă. Ce înseamnă asta? 

— Mai clar decât atât nu pot să fiu, îi 
răspunde brunetul prompt. Înţeleg că sunteţi 
surprinşi... 

— Surprinşi? îl întrerupe Trent pe un ton 
ironic, uitându-se la el revoltat. Cred că, înainte să 


iei o decizie aşa drastică, ar trebui să te consulţi 
cu noi. E vorba despre siguranţa tuturor. 

Bineînţeles că îşi face griji pentru asta. 
Niciunul dintre ei nu poate garanta că nu voi face 
tot posibilul să le distrug afacerea. Până la urmă, 
ăsta ar fi primul lucru pe care l-ar face o persoană 
a cărei libertate a fost privată de nişte străini. Nu 
contează că, în loc de celule răcoroase şi lanţuri 
care să ne facă să ne simţim cu adevărat 
prizoniere şi la mila lor, am primit cu totul altceva. 

Şi toţi îşi fac griji pentru siguranţa lor, mai 
puţin Keith. El pare convins că nu voi face nimic 
care să-i trădeze, că nu voi spune nimic. Parcă ar 
şti exact ce se află în mintea mea, pentru că are 
perfectă dreptate. Dacă, prin absurd, chiar voi fi 
eliberată, insula asta şi toţi cei aflaţi aici vor 
înceta să mai existe. 

— Nu o să se întâmple nimic, replică el, 
relaxat, sprijinindu-se de spătarul scaunului său 
din bambus. 

Ceilalţi îl privesc tot mai revoltați, în timp ce 
eu înghit uşor în sec, pândindu-l printre gene şi 
prin părul răsfirat de briză. Mă copleşeşte, deşi 
asta nu înseamnă neapărat că ar avea încredere în 
mine. 

— Pot să ştiu şi eu de ce vrei să faci asta?! 
întreabă Deke, ofticat. Regulile sunt simple, Keith! 
Nimeni nu pleacă de pe insulă până la licitaţie! 
Nimeni nu e eliberat, indiferent de circumstanţe! 
De ce vrei să rişti totul pentru o femeie? 


Deşi se uită numai şi numai la el, sperând la 
un răspuns pentru dilema lui, Keith nu mai e 
dispus să le explice de ce a luat o decizie 
neaşteptată şi debusolantă. 

Se ridică de la masă şi îl priveşte pe Jordan 
pentru o clipă, înainte să-i spună un „fă ce ţi-am 
cerut” şi să intre în vilă. 

Rămasă singură în prezenţa celor patru 
bărbaţi nervoşi, care presimt că sunt pe punctul 
de a se certa între ei aşa cum n-au mai făcut-o 
niciodată, ajung să mă simt ca o oaie într-o haită 
de lupi gata să mă sfâşie ca să afle motivul pentru 
care Keith îşi doreşte să mă lase să plec. Nici nu 
vreau să ştiu ce e în mintea lor acum, chiar dacă 
am o bănuială. Nu ar fi singurii care ar crede că 
m-am folosit de seducţie ca să-mi obţin eliberarea. 

Şi aşa cum am prezis, e doar o chestiune de 
timp până se iau la ceartă zgomotos, fiecare 
aducând acuze şi argumente împotriva hotărârii 
lui şi împotriva mea. Nici nu se putea să fie mai 
previzibil decât atât. Mă aplec spre Micha şi îi 
şoptesc la ureche, apoi nu mai rămân să-i ascult. 
Curioasă şi nervoasă în aceeaşi măsură, mă ridic 
de la masă înainte ca unul dintre ei să-şi îndrepte 
furia asupra mea şi pornesc grăbită spre uşile 
glisante din sticlă. 

— Ce joc murdar mai e şi ăsta?! zbier. 

Keith se opreşte la baza scărilor şi se întoarce 
domol spre mine, având acum o expresie 
nedumerită. Mă apropii vijelios de el, gata să-l 


chestionez. Nu-mi dau seama de ce, dar nu sunt 
pregătită să accept ideea că urmează să fiu 
eliberată. 

— Nu e vorba despre niciun joc, Elena. 

Incruntându-mă urât, îl privesc şi mai ofticată. 

De când îmi spune pe întregul nume? Înţeleg 
că ştie totul despre mine, inclusiv întregul nume, 
dar e pentru prima oară când îl rosteşte şi tot ce 
pot spune este că niciodată n-a semănat cu tatăl 
meu, decât acum. Cei doi parcă ar fi făcuţi din 
acelaşi aluat. 

— Nu-mi spune Elena! îl avertizez. Şi sigur e 
un joc bolnav de-al tău, în care vrei să mă faci să 
sper că, în sfârşit, mă întorc acasă, dar află un 
lucru, amice. Prefer să mă omori, decât să mă 
întorc acolo! Dacă vrei să scapi de mine, n-ai 
decât să găseşti o altă modalitate prin care s-o 
faci. 

Imi închei tirada împungându-l cu degetul în 
piept, ca să vadă cât de hotărâtă sunt în privinţa 
asta. Trebuie neapărat să găsească o altă soluţie, 
pentru că n-am de gând să plec de aici aşa uşor. 
Nu-mi poate face asta. 

Cu forţa am fost vârâtă în lumea lui şi am 
făcut tot posibilul să-mi găsesc un loc. Acum tot cu 
forţa o să fie nevoit să mă scoată, pentru că 
nicăieri nu m-am simţit mai bine şi mai liberă cum 
mă simt printre tonurile lui întunecate. Violenţa şi 
încercările lui nenumărate de a mă face să mă 
supun sunt metodele perfecte prin care să-mi 


exorcizeze nişte demoni de care n-am reuşit 
niciodată să scap. 

Dacă vrea să mă bată cu cravaşa, să o facă. 
Nu poate să doară mai tare decât oarda tatii. De 
fapt, Keith nu-mi poate face nimic care să pară 
mai rău decât tot ce-mi poate face el, dacă mă 
întorc. Probabil că, să fiu răpită seara, dintr-o 
baie, a fost cel mai bun lucru care mi se putea 
întâmpla şi bărbatul din faţa mea habar nu are. Se 
uită lung la mine, având o expresie tâmpă, ca şi 
când n-ar înţelege de ce nu-mi doresc să plec, ca 
şi când n-ar şti că m-a salvat, nu m-a răpus. E a 
naibii de enervantă şi nu mai am răbdare să 
rămân în faţa lui şi să-l privesc. Apucându-l strâns 
de încheietura mâinii stângi, îl trag afară din vilă. 

Dacă nu înţelege, ei bine... atunci o să-i arăt. 

Drumul spre Eden îl parcurgem în tăcere, 
fiecare pierdut în propriile gânduri şi nedumerire. 
Keith merge în linişte în urma mea, evitând să 
pună întrebări despre motivul pentru care îl aduc 
aici, în partea asta întunecată de insulă, unde 
grădina e ascunsă aproape în întregime de 
vegetaţie. 

E incredibil cât de dor mi-a fost să intru în 
sera de sticlă, cu el. M-am ataşat de locul ăsta 
într-un mod pe care n-aş fi niciodată în stare să-l 
descriu. Îmi oferă sentimentul de libertate. E ca şi 
când plămânii mei ar reuşi, în sfârşit, să respire în 
voie. 

Miroase proaspăt. Ca o zi de vară, petrecută 


în mijlocul unui munte. 

— Ellie, ce facem aici? mă întreabă într-un 
final. 

Mă opresc din mers abia când ajungem în 
dreptul crucii Sf. Andrei şi îi eliberez mâna, 
întorcându-mă cu spatele la ea. Sub ochii lui 
curioşi, mă poziţionez înaintea ei şi întind fiecare 
braţ spre fiecare curea, apoi îi cer scurt: 

— Leagă-mă. 

Şi aştept. Inspir adânc şi aştept emoţionată să 
se apropie şi să-mi lege fiecare încheietură cu 
curelele ajustabile din piele, însă Keith nici măcar 
nu se clinteşte. Stă la doar doi paşi distanţă de 
mine şi de cruce şi mă priveşte puţin mirat, având 
sprâncenele arcuite în semn de confuzie. 

— Haide! insist. 

— Nu, mă refuză. Nu-mi dau seama ce vrei să 
demonstrezi cu asta, Ellie, dar îmi pierd timpul 
aici. Nu o să te leg. 

Aş minţi dacă aş spune că nu mă aşteptam la 
asta. În seara asta am văzut unele schimbări la el, 
schimbări pozitive. Nu-l mai văd la fel de dispus să 
mă lege şi să mă pedepsească, aşa cum era altă 
dată. 

— Mai bine laşi prostiile şi ne întoarcem. 
Elicopterul poate să fie gata în orice clipă să te 
ducă acasă. 

— Nu vreau să merg acasă, îl informez calmă, 
umezindu-mi buzele în grabă cu limba. Ştiu că 
hotărârea asta are legătură cu dulapul de sub 


scări şi cu ceea ce mi s-a întâmplat. Te-ai speriat. 

— Normal că m-am speriat! strigă deodată, 
făcându-mă să tresar. Când te-am scos de-acolo, 
te-am scos mai mult moartă, decât vie! Refuz să 
mai asist vreodată la aşa ceva, în special când e 
vorba despre tine. 

— Nu aveai de unde să ştii că frica mea e atât 
de mare, încât să fac un atac de panică, 
argumentez. 

Keith îşi măreşte ochii, revoltat, căpătând o 
expresie criminală. 

— Nu-mi căuta scuze, Ellie! mă avertizează 
enervat, îndreptând un deget spre mine. Ştiam că 
ţi-e frică de spaţiile închise. Te-am băgat acolo cu 
bună ştiinţă! 

Deschid gura să-i caut o altă scuză pentru 
ceea ce mi-a făcut, însă acesta mi-o retează 
instantaneu, înainte să apuc să rostesc ceva, când 
ridică degetul spre mine drept ameninţare, 
trântindu-mi şi o privire pe măsură. 

Adevărul este că niciodată nu l-am văzut aşa 
întors pe dos şi revoltat pe el însuşi. Credeam că 
el nu e în stare să aibă regrete, dar acum regretă 
amarnic că m-a închis acolo. 

— Poţi spune orice, dar află că nu o să mă 
răzgândesc. Contrar a tot ce am spus încă de când 
te-am adus aici, nu vreau să te mai rănesc. Dacă 
rămâi, o să te distrug. 

— Nu înţelegi? îl întreb cu un chicot. Nu-mi 
poţi face niciun rău prin care să nu fi trecut deja. 


Nu există pe insula asta loc în care să mă închizi 
sau lucru de care să mă legi şi să simt că poţi fi 
mai crud, pentru că tatăl meu e de un milion de 
ori mai crud ca tine. 

— Tu eşti cea care nu înţelege nimic, Elena! 

Îmi las braţele să-mi cadă pe lângă corp, luată 
prin surprindere de tonul cu care îmi urlă în faţă, 
frustrat. Chipul lui se înroşeşte de furie şi din 
instinct mă lipesc de cruce când face inconştient 
un pas spre mine. 

Poate că nu înţeleg unde vrea să ajungă cu 
asta, dar nici el nu înţelege că nu mă tem de el. 
Probabil sunt deja prea nebună să mai am şanse 
de vindecare, căci nu vreau să plec. 

Şi mai cred că îmi spune Elena pentru că vrea, 
în mintea lui, să se îndepărteze de mine. 

— Nu te-am luat din sânul familiei tale şi al 
prietenilor ca să te iubesc, ci să te strivesc! Şi o s- 
o fac, mă asigură. O să te strivesc, într-un fel sau 
altul, cu intenţie sau nu. Nu ştiu să fiu bun, Ellie. 
Dacă rămâi, nici tu nu o să mai fi în stare să te 
recunoşti. Şi aici nu vorbim despre părinţii tăi, 
despre ce ţi-au făcut sau despre tine, ci despre 
mine. Fu nu sunt capabil să mă opresc. O să fie 
doar o chestiune de timp până o să fac ceva 
necugetat şi o să te omor. 

Mai face un pas spre mine şi îmi cuprinde faţa 
în palme, ridicând-o spre el. Icnesc, dar nu pentru 
că acum ar fi reuşit să mă sperie, ci pentru că nu 
mă aşteptam să fie sincer cu mine. 


— Înţelegi acum? mă întreabă printre dinţi. 
Chiar dacă nu-mi doresc, o să fac ceva la un 
moment dat şi o să te omor. Nu vreau să mori! 

Şi văd în ochii lui cât de convins este de asta, 
mai ales când mă scutură frustrat, ca şi când ar 
încerca să mi-o bage în cap cu forţa. Mă 
înspăimântă puţin cu câtă putere pare să creadă 
că, într-adevăr, o să mă omoare. 

— Nu am încredere în oameni, Ellie, îmi spune 
cu o idee mai calm, lipindu-şi fruntea de a mea. 
Nu am încredere nici măcar în prietenii mei, deşi 
am crescut împreună. Aşadar, cum aş putea să am 
încredere într-o făptură ca tine? Mă aştept oricând 
să faci ceva greşit, care să mă scoată din minţi 
atât de tare, încât să nu mai fiu în stare să mă 
controlez. O singură palmă dacă ţi-aş da şi n-aş 
mai fi capabil să mă opresc până nu te fac să 
regreţi că ai făcut-o. Nu vreau să te mai rănesc. 

Gura lui mi-o zdrobeşte pe a mea într-un sărut 
apăsat, iar palmele îmi strâng mai tare obrajii deja 
striviţi. Cu greu mă lasă să asimilez ceea ce-mi 
spune, ca să-mi dau seama cât de puternice sunt 
sentimentele lui pentru mine. Probabil nici nu se 
compară cu ale mele, deşi sunt gata oricând să 
afirm cu voce tare sau în gând că îl iubesc. Il 
iubesc cu forţă, ca o persoană nebună care, în 
pofida avertismentelor sale nesfârşite, îi 
îmbrăţişează propria nebunie. Niciodată nu m-am 
simţit mai vie cum m-am simţit în momentul în 
care m-am aruncat în întunericul lui şi l-am 


acceptat pe tot, fără teamă. 

Cum se aşteaptă ca acum să mai pot pleca? El 
nu mă îngrozeşte, ci mă face să-l doresc cu 
ardoare. 

— De aceea suntem aici, replic cu greu, 
printre gâfâieli sonore, când Keith se retrage 
pentru o clipă. Dacă vrei să mă pedepseşti, fă-o 
aici, în Eden. Nu mă mai închide acolo. Arată-mi 
disciplina pe care o vrei. Învaţă-mă, dacă e nevoie, 
dar nu o să te las niciodată să mă părăseşti. 

Cuvintele îmi ies pe gură cu inflexiuni şi ochii 
mi se umplu de lacrimi. Emoţiile mele sunt prea 
intense ca să le pot stăpâni. Doar gândul că are în 
plan să mă urce într-un elicopter care să mă ducă 
departe de el, doare al dracului de tare, mai tare 
decât ar durea să mă bată din nou cu cravaşa lui. 

— Ai înţeles, rege dement ce eşti?! mârâi, cu 
maxilarul încordat şi tremurând toată. Nu te las să 
te descotoroseşti astfel de mine! Nu mai sunt 
prizoniera ta şi niciuna dintre celelalte nu sunt. 
Sunt iubita ta! Sunt regina ta! 

Îl înşfac de cap când anticipez că vrea să se 
tragă înapoi. Cu ambele mâini îl forţez să vină mai 
aproape şi îmi adâncesc degetele în părul lui, la 
ceafă, strângându-l furioasă în pumni, înainte să-i 
strig în faţă: 

— Sunt regina ta! 

Aproape cad din picioare când mă atacă pe 
neaşteptate, gura sa năpustindu-se spre a mea ca 
nebuna. Mă înşfacă atât cu buzele, cât şi cu dinţii, 


muşcând feroce tot ce-i iese în cale, până la 
sângerare. Simt gustul metalic din gură, ce se 
împrăştie pe limbă ca veninul şi înghit icnetul pe 
care-l scot în momentul în care mă izbeşte de 
cruce cu putere, parcă vrând să mă rupă în două. 

Apoi îmi prinde părul cu o mână şi cu cealaltă 
bărbia, trăgându-mi capul pe spate. 

— Nu te mai juca cu mine, Ellie! mârâie 
nervos. În noaptea asta o să pleci cât mai departe 
posibil şi punct! 

O forţă îl smulge brusc din faţa mea, 
obligându-l să mă elibereze. Micha se înfiinţează 
de nicăieri şi îi prinde din spate gâtul cu braţul 
într-o tehnică de auto-apărare ce îl blochează pe 
Keith cu totul, nelăsându-i deloc ocazia să se 
protejeze. Il urmăresc speriată cum se agaţă cu 
ambele mâini de antebraţul prietenului său şi 
încearcă în zadar să se elibereze, pe măsură ce 
faţa lui capătă o culoare din ce în ce mai stranie. 

— Nu-l omori, la naiba! îi cer lui Micha, iritată. 

Însă acesta e prea ocupat să-l strângă pe Keith 
în braţe, până când leşină şi se lasă moale pe 
picioare. Mârâind, blondul îl ridică cu greu, 
înainte să se scurgă pe alee, şi îl târăşte până în 
colţul grădinii şi în dreptul patului de exterior. 
Aproape că mi-e milă de iubitul meu acum 
adormit, care atârnă inert în mâinile prietenului 
său şi, mai nou, aliatul meu. 

Nu credeam că o să am vreodată ocazia să-l 
văd astfel. Un munte de om ce acum doarme ca un 


copil mic în grădina pe care a construit-o special 
pentru a mă tortura pe mine. Nu credeam nici că 
voi avea vreodată oportunitatea de a-l lega eu pe 
el. Imediat ce Micha îl pune pe saltea şi îmi 
întinde fâşia de material dur pe care cel mai 
probabil a luat-o din dormitorul lui Keith, îi strâng 
cu putere încheietura mâinii stângi şi i-o leg 
fedeleş de tăblia modernă a patului, profitând la 
maximum de ideea de a folosi totul împotriva lui. 

— Incă nu-mi vine să cred că m-ai convins să 
fac asta, bombăne Micha în spatele meu, stând în 
picioare lângă pat. Eşti sigură că vrei să-i legi 
doar o mână? Dacă nebunul ăsta scapă, o să fie vai 
de tine! 

— Nu o să-mi facă nimic, spun convinsă, 
trecându-mi uşor degetele peste chipul lui superb 
şi acum liniştit. 

Nu de multe ori l-am văzut dormind. S-a 
întâmplat doar de două ori să adoarmă în zilele pe 
care le-am petrecut în Eden, însă nu am avut 
ocazia să-l privesc în toată splendoarea lui. 
Epuizarea fizică şi psihică pe care o simţeam 
atunci nu-mi lăsa cine ştie ce timp la dispoziţie 
înainte să adorm şi eu, iar el a refuzat vehement 
să-şi împartă patul cu mine şi în alte dăţi. Parcă i- 
ar fi fost teamă de fiecare dată să se expună în 
faţa mea vulnerabil. 

— Nu fi atât de sigură, Ellie, mă atenționează 
Micha, făcându-mă să mă întorc spre el. Când o să 
se trezească, nu o să-i placă deloc. Nici măcar nu 


înţeleg de ce ai vrut asta. 

Ei bine, nici nu mă aştept să înţeleagă, dar tot 
ţin să i-o spun. 

— Voia să mă trimită acasă. 

— Aşa, şi? pufneşte. Ar fi trebuit să profiţi de 
asta şi să fugi mâncând pământul. Asta ar face 
oricare dintre celelalte fete. Ce naiba e în 
neregulă cu tine? 

Se uită insistent la mine, de parcă răspunsul la 
întrebarea lui mi-ar sta scris pe frunte. Cum mă 
aşteptam, nu are cum să înţeleagă. Nimeni n-ar 
face-o. 

— Uite, prefer să-l ţin legat şi să risc să scape 
şi să-mi ia capul de pe umeri, decât să mă întorc. 
Nu ai idee ce m-ar putea aştepta acasă. Părinţii 
mei nu sunt genul de oameni care ar răsufla 
uşuraţi dacă aş intra pe uşă, după zile întregi în 
care am fost dispărută, ci genul de persoane care 
m-ar lovi neîncetat, până le-aş spune totul, inclusiv 
ce mi-aţi dat să mănânc! Cu alte cuvinte, dacă vrei 
să vă protejez fundul ţie şi celorlalţi, atunci mai 
bine te-ai asigura că rămân. 

Acesta oftează, trecându-şi o mână peste faţă 
şi privindu-şi încurcat prietenul. 

— Ține minte! îmi spune. Am făcut asta doar 
pentru că nu sunt de acord cu decizia lui şi că ar fi 
fost prea riscant să te lăsăm să pleci. N-am făcut-o 
pentru tine şi pentru orice dracu' se întâmplă 
între voi! Dacă vreţi să vă sfâşiaţi reciproc, nu 
aveţi decât, dar nimeni nu pleacă de pe insulă, nici 


măcar tu. 

Incuviinţez din cap, în semn că sunt de acord, 
apoi îl urmăresc cum se întoarce pe călcâie şi 
pleacă, lăsându-mă singură cu el. 

Nu ştiu cât timp trece de când Keith n-a mai 
mişcat şi de când Micha a plecat, dar certe că 
sunt pe punctul de a aţipi pe pieptul lui cald când 
acesta dă de înţeles că urmează să se trezească. Îl 
simt mişcându-se uşor sub obrazul meu şi îmi ridic 
încet capul, întorcându-mi privirea spre el. Lumina 
slabă a felinarelor ce încadrează aleea şi abia 
răzbate spre noi, cât şi cea aruncată de luna plină 
aflată deasupra serei, mă ajută să-i disting 
încruntătura uşoară dintre sprâncene şi încep, 
într-un final, să-mi fac griji de reacţia pe care ar 
putea s-o aibă în momentul în care îşi va da seama 
ce am făcut. 

Până la urmă, sunt exact ca el. Cu gura lui mi- 
a spus-o şi probabil că nu a mai avut niciodată la 
fel de multă dreptate în legătură cu ceva. Chiar 
sunt exact ca el. 

Gemând, pleoapele lui se zbat şi ştiu deja că s- 
a trezit şi că încearcă să-şi amintească ce s-a 
întâmplat. Mă ridic deasupra lui cu o mişcare 
fluidă, cuprinzându-i şoldurile între genunchi şi 
aştept curioasă şi emoţionată ca ochii verzi şi 
frumoşi să se deschidă şi să se fixeze pe faţa mea, 
aflată la doar câţiva centimetri de a sa. 

Şi, când se întâmplă, furia din irisurile sale se 
stinge lent, lăsând în loc confuzie şi un strop de 


blândeţe pe care n-am mai văzut-o la el. Nu se uită 
la mine de parcă m-ar uri, ci de parcă m-ar iubi cu 
tot ce are mai bun. 

— Ce se întâmplă? întreabă, încruntându-se şi 
mai tare. 

Trage de braţul legat şi pufneşte dintr-odată. 
După ce studiază în grabă fâşia de material cu 
care i-am strâns încheietura, privirea lui coboară 
înapoi pe mine, arătând din ce în ce mai uluit. 

— Nu-ţi ieşi din minţi, rege nebun, îi cer. 
Avem câteva lucruri de discutat şi doar astfel 
aveai să mă asculţi. Doar în grădina noastră 
lucrurile sunt spuse pe nume, nu? Nu era corect 
să te foloseşti doar tu de ea, cum nu e corect nici 
să mă alungi din paradisul tău, odată ce m-ai lăsat 
să intru. 

Maxilarul i se încordează, dând semne că 
urmează să se enerveze. 

— Dar înainte de toate, vreau să-ţi spun ceva, 
îl informez, înainte să apuce să deschidă gura. 

Mă aplec şi mai mult deasupra lui, iar părul 
îmi cade ca o perdea în jurul capului său, 
încadrându-i chipul astfel încât, tot ce îi mai 
rămâne de văzut, e chipul meu. 

— Te iubesc, murmur aproape de buzele lui 
întredeschise, forțându-l să-mi înghită cuvintele, 
unul câte unul. Acum, arată-mi că mă iubeşti şi tu 
şi păstrează-mă sau ucide-mă. Alege! 


Capitolul 27 


Keith întinde cealaltă mână ca să desfacă 
legătura din jurul încheieturii, însă i-o prind la 
timp. Incă aplecată deasupra lui, o crucific de pat 
şi îmi trec degetele printre ale sale, ţinându-i-o 
departe de fâşia de material care îmi permite să 
deţin câtuşi de puţin controlul. Şi nu pare să-i 
placă. Acesta se uită fioros la mine, ochii lui verzi 
arzând de avertisment şi încă ceva. Incitare? 

— Nu e amuzant, Ellie, mormăie printre dinţi. 
Grădina asta există ca să te ţină pe tine legată, nu 
pe mine. 

— Nu încerc să fiu amuzantă. Încerc să te fac 
să mă asculţi. 

— Ei bine, nu apreciez deloc metoda ta de a 
mă face să ascult, mărturiseşte. Ăla a fost Micha? 

Când văd scânteia din ochii lui tot mai violenţi, 
decid să nu-i ofer un răspuns la asta. Într-un fel 
sau altul, tot o să afle cine e cel care l-a trădat, 
deşi n-a făcut-o în special pentru a mă ajuta pe 
mine. 

— A fost Micha, nu-i aşa? insistă. 

— Te abaţi de la subiect, Keith, îl atenţionez 
serioasă. Nu am venit aici să vorbim despre 
Micha. 

— Nu, plescăie. Am venit aici să vorbim 
despre plecarea ta. Ştii, Ellie, încep să nu te mai 
înţeleg deloc. Ai fost adusă pe insulă împotriva 


voinţei tale, iar acum nu mai vrei să pleci? Oricare 
dintre celelalte fete ar fi mai mult decât dispuse să 
îţi ia locul. 

Îmi strâng buzele într-o linie dreaptă. Nu 
dezmint; probabil toate ar vrea să-mi ia locul din 
elicopterul ăla şi să se întoarcă acasă, dar eu nu 
sunt celelalte. 

— Te-ai gândit ce s-ar întâmpla dacă ai 
rămâne? mă întreabă curios,  arcuindu-i 
sprâncenele. Există cineva acolo care abia 
aşteaptă să pună mâna pe tine, care a măcelărit o 
fată doar ca să-ţi trimită un avertisment, iar eu nu 
ştiu cine e. Cum să te protejez când eu nici măcar 
nu am idee cine vrea să-ţi facă râu? 

Mă încrunt, imediat ce înţeleg de unde până 
unde vine toată ideea cu eliberarea, când el mi-a 
promis că nu voi mai pleca niciodată de aici, apoi 
îmi îndrept spatele, continuând să-l privesc uluită. 

— Vrei să mă eliberezi doar pentru a mă 
proteja? 

Abia când o rostesc cu voce tare, îmi dau 
seama cât de... anormal sună. De când mă 
protejează el pe mine, oricum? Este măcar capabil 
de o astfel de dovadă de iubire? 

Înainte să-i anticipez următoarea mişcare, mă 
răstoarnă de pe el şi cad pe spate pe salteaua 
moale cu o bufnitură uşoară şi un icnet aproape 
mut. 

Habar nu am cum se eliberează, dar o face al 
naibii de repede. În următoarea secundă, ajunge 


între coapsele ce mi se desfac singure să-l 
cuprindă şi îmi prinde ambele mâini, ridicându-le 
deasupra capului înainte să-şi lase degetele să se 
strecoare între ale mele şi să le strângă cu putere. 

— Crezi că te-aş lăsa să pleci atât de simplu, 
dacă nu ar fi existat un motiv? mă întreabă apoi, 
pe un ton moale, privindu-mi cu intensitate gura 
expusă. Ellie, ultimul lucru pe care vreau să-l fac 
acum este să-ţi permit să te îndepărtezi, în special 
când am devenit dependent de tot ce ţine de tine, 
de părul tău, de ochii tăi, de trupul tău... 

Strângându-mi pleoapele, îl las să-şi îndese 
faţa în scobitura gâtului meu şi să-mi mângâie 
gâtul cu nasul, străduindu-mă totodată să rămân 
nemişcată, deşi apropierea lui îmi transmite un 
fior de gheaţă ce m-ar cutremura din toate 
încheieturile, dacă nu m-aş controla cu grijă. 

Expir pe gură tot aerul când el inspiră adânc 
şi geme, lipindu-şi tot chipul de gâtul meu, ca într- 
o îmbrăţişare intimă. 

— Mirosul tău... 

— Dacă vrei să mă dai afară din viaţa ta, 
vorbesc încet, înghițind repetitiv în sec, trebuie să 
te străduieşti ceva. Oricum nu o să plec nicăieri. 

Oftând, Keith îşi ridică privirea şi se sprijină în 
coate, având o cută mică între sprâncenele 
încruntate de confuzie. 

Acum că ştiu de ce vrea să o facă, nu-mi 
rămâne decât să continui să insist. Până acum o 
clipă am crezut că toată ideea cu eliberatul 


porneşte de la faptul că, vrând să mă pedepsească 
pentru dispariţie, s-a simţit nevoit să mă închidă, 
şi plecarea mea are legătură cu asta într-o 
oarecare măsură. Dar principalul motiv pentru 
care vrea să mă trimită departe de locul ăsta nu 
are legătură cu el. Oricine s-ar ascunde acolo şi 
vrea să-mi facă rău, Keith e îngrijorat pentru asta. 

— Poate că toată povestea cu fata aceea nici 
măcar n-are legătură cu mine, continui aproape în 
şoaptă. O să mă alungi doar pentru o supoziţie? 

— Nu vreau să te alung. Vreau să fii a mea. 
Vreau ca la sfârşitul sezonului, să pleci de aici cu 
mine. 

— Atunci? întreb curioasă, studiindu-i în 
amănunt faţa frumoasă. 

— Dacă te frâng? vrea să ştie, eliberându-mi 
una dintre mâini ca să-mi ferească şuviţele de păr 
de pe frunte. Dacă, până se termină vara, o să te 
frâng şi n-o să mai ştiu cum să te repar? Când te- 
am găsit zăcând în dulapul acela, fără nicio 
reacţie, am crezut că am făcut-o deja. 

— Nu aveai de unde să... 

— Îmi pare rău. 

Rămân cu cuvintele pe limbă, şocată să-l aud 
cerându-şi iertare de la mine. Eram pregătită să-i 
povestesc de ce mă tem de locul acela, dar acum 
nu mai sunt la fel de convinsă că merită să mai 
spun ceva şi să stric momentul. 

Şi pare sincer. Arată ca şi când într-adevăr i-ar 
părea rău pentru ce mi-a făcut. Probabil şi-a dat şi 


el seama că pedepsele mici pe care mi le-a aplicat 
până acum nici nu se compară cu ceea ce m-a 
făcut să simt în momentul în care m-a vârât în 
încăperea mică de sub scări şi că, să mă 
înspăimânte de moarte, nu făcea parte din 
planurile lui. 

— Îmi pare foarte rău, adaugă domol, 
coborându-şi cu lentoare degetele pe obrazul meu. 

Îmi eliberez şi cealaltă mână, apoi îi cuprind 
gâtul cu ambele braţe, trăgându-l spre mine 
înainte să mai spună şi altceva care să mă 
copleşească. Acum mă simt de parcă aş avea 
garda prea jos ca să mă pot apăra în faţa emoţiilor 
şi sentimentului că mă îndrăgostesc teribil de 
tare. Niciodată n-am mai avut senzaţia că o să cad 
în gol după cineva. 

Îi capturez gura cu buzele, inspirând pe nas 
mireasma parfumului în care mă învăluie, şi îl 
sărut aşa cum n-am mai făcut-o, ca şi când aş vrea 
să-l înghit. În acelaşi timp, mă adâncesc în saltea 
când întreaga lui greutate se prăbuşeşte peste 
mine, strivindu-mă între el şi ea. li ia o singură 
clipă să-mi răspundă. Nici nu pare că ar avea 
nevoie de îndemnuri ca să mă sărute la rândul lui 
înfocat, cu limba. Habar nu are că îl vreau enorm 
acum şi sunt pe punctul de a plânge. 

Expir  dintr-odată. Mâna sa coboară pe 
coastele mele, cu degetele răsfirate, într-o 
mângâiere lină şi delicioasă. Mi-aş dori s-o simt 
direct pe piele, nu prin maioul din satin al 


pijamalelor elegante, aşa cum o simt strângându- 
se pe coapsa mea ca să-mi ridice piciorul în jurul 
taliei lui. 

E dificil să exprim în cuvinte ce simt pentru el. 
E ca ceva ce mă roade pe dinăuntru şi mă 
consumă. E ca flacăra ce consumă o lumânare. Imi 
transformă interiorul în ceară topită şi fierbinte. 
Mi-l lichefiază. 

În mintea mea, ştiu că nu e normal. Nici eu nu 
mă simt prea normală acum, ce-i drept, dar sunt 
gata să admit că, dacă mă alungă, o să sufăr aşa 
cum n-am mai făcut-o pentru nimic şi pentru 
nimeni. 

Şi abia pune mâna pe mine, că deja iau foc 
subit. Izbucnesc în flăcări reale ce mă fac să mă 
zvârcolesc sub el, lipsită de răbdare. Gura i se 
mută pe gâtul meu şi-l sărută aprins, răvăşitor, 
până mă tulbură cu totul. Peste minte mi se 
aşterne o pătură de ceaţă şi parcă aş trece dintr- 
odată pe pilot automat. 

Mă ridic în capul oaselor, fără să mi-o ceară. 
Ridic braţele când degetele lui se încâlcesc în tivul 
maioului, iar Keith mi-l scoate pe cap într-o 
fracțiune de secundă, lăsându-l apoi să cadă lângă 
pat. Văd printre gene şi prin pelicula de ceaţă de 
pe ochi cum privirea îi coboară ţintă spre sânii 
acum goi, ce se înfioară chiar înainte să-i atingă. 
Fiecare celulă din corpul meu ştie cine e şi ce 
poate să facă şi îl adoră peste puterea mea de a 
înţelege. 


Cât mă reîntind pe spate, acesta găseşte fâşia 
de material cu care i-am legat încheietura. O 
prinde cu ambele mâini, întinzând-o în faţa ochilor 
ce mi se închid ca la comandă, când o apropie de 
faţa mea. Nu mă opun. Nici nu aş putea s-o fac. [i 
permit să mi-o lege în jurul capului, cu un nod, şi 
să-mi ia văzul. 

Apoi totul devine mult mai intens. Nu-l văd, 
dar ajung să-l simt la o intensitate nouă, care mă 
face să fiu nerăbdătoare. Pot doar ghici când se 
apleacă deasupra mea, căci pielea mi se 
electrizează, iar căldura corpului său îl încălzeşte 
pe al meu uşor. Oricât de insistent mi-aş ordona în 
minte să mă relaxez, muşchii mi se încordează tot 
mai puternic, aşteptând tensionaţi următoarea lui 
mişcare. 

O atingere blândă pe abdomen mă face să 
tresar şi icnetul ce-mi iese pe gură descrie perfect 
cât de sensibil mi-e trupul acum, ca o coardă 
întinsă şi menită să cânte la cea mai mică 
ciupitură. Mâinile lui îmi cuprind sânii tot pe 
neaşteptate, degetele sale înfăşurându- -se în jurul 
lor ca şi când ar încerca să-i măsoare. Îi masează 
uşor, fără grabă, comportându-se cu ei cu grijă, de 
parcă ar fi nişte jucării care ar putea să se strice 
mult prea repede. 

E pentru prima oară când se poartă grijuliu şi 
blând, dar şi când mă face să aştept atât de mult. 
Îmi oferă răgaz să-mi gândesc poziţia. În timp ce 
el e în genunchi între picioarele mele desfăcute, 


braţele îmi sunt de-o parte şi de alta a corpului, 
flexate din cot, iar întregul corp mi-e expus 
privirilor sale. Nu mă clintesc, cu toate că îl simt 
studiindu-mă în amănunt, din vârful capului, până 
în vârful degetelor tensionate de la picioare, pe 
care nu reuşesc să le mai relaxez. 

— Eşti perfectă, murmură, lăsându-şi mâinile 
să alunece pe talia mea. Nu vreau să pleci, Ellie. 

Fir-ar! Mă cutremur pe saltea, scoțând un 
geamăt stins printre buzele întredeschise şi 
uscate. 

— Vreau să te ţin pentru totdeauna aici, aşa... 

— Atunci, nu mă forţa să plec, răspund fără 
vlagă. 

Tresar din nou când gura lui se loveşte de 
abdomenul meu, iar dinţii i se agaţă de pielea 
încinsă, muşcând blând din ea. Apoi îl sărută 
aprins, cu limba, lăsând în urma lui doar dâre 
fierbinţi şi umede. Alunecă pe talie şi pe şold, iar 
eu mă  arcuiesc, puţin  înspăimântată de 
intensitatea cu care îl simt, cu dinţii adânciţi în 
buze ca să-mi reprim orice sunet. Abia rezist, dar 
nu mi-aş da jos legătura de la ochi pentru nimic în 
lume. Faptul că nu-l văd şi nu anticipez urcă scena 
la un nivel la care n-a mai fost până acum. Imi 
menţine trupul sub tensiune maximă, devenind al 
naibii de sensibil şi receptiv. 

Doar în momentul în care îmi scoate pantalonii 
scurţi şi lenjeria de sub ei, îmi dau seama cât de 
tare arde locul unde picioarele se unesc. Sunt 


nevoită să mă prind de aşternutul de sub mine ca 
să suport atingerea uşoară a părului său pe 
interiorul coapsei, dar asta nu mă ajută deloc să-i 
suport şi gura ce se înfige în miezul meu, 
nemiloasă. Surprinderea e atât de mare, că 
geamătul ce-mi scapă seamănă izbitor de mult cu 
un țipăt de teamă. 

Şi nu se mai opreşte. Oricât de tare ajung să 
strâng cearşaful între degetele încleştate sau cât 
de tare gem, nu se mai opreşte. Suge cu nesat 
centrul cu terminaţii nervoase până când şi cel 
mai mic şi mai neînsemnat fir de păr mi se 
zbârleşte. Spatele mi se desprinde de saltea, 
încordându-se tare şi dureros, iar sângele îmi 
inundă urechile, năvălind peste mine ca valurile 
unui tsunami veritabil. 

Ajung să fiu incredibil de zgomotoasă, iar 
gemetele mele sunt tot ce se mai aude în sera din 
sticlă. 

Dar nu mă lasă să termin. Oh, nu! Deşi sunt 
foarte aproape de a avea un orgasm vijelios chiar 
pe limba lui, se opreşte la ţanc şi se ridică asupra 
mea la fel de îmbrăcat, adâncind aceeaşi limbă 
fermecată în gura mea doar ca să mă abandoneze 
apoi şi să se plimbe nestingherită pe maxilar şi pe 
gât. 

— Te iubesc, şopteşte încet, abia rostind 
cuvintele. Te vreau enorm de tare! 

Primul lucru pe care îl fac după această 
declaraţie este să-mi încleştez degetele pe nasturii 


cămăşii sale din pânză şi să-i desfac unul câte 
unul, fără efort. O fac din instinct, ca pe un lucru 
pe care l-am făcut de un milion de ori înainte şi 
mi-a intrat în reflex. În acelaşi timp, gura lui mă 
aruncă departe de locul ăsta, vrând probabil să-mi 
ia minţile, înainte să-i iau eu controlul. 

Devine doar o chestiune de timp până îl 
răstorn pe saltea şi îmi reiau poziţia, rostogolindu- 
ne într-o încleştare de trupuri. Ultimii doi nasturi 
îi rup, neavând răbdarea necesară să-i mai desfac 
şi, chiar şi legată la ochi, pot vedea cu ochiul 
minţii pieptul delicios de sub mine, pe care nu ezit 
să-l cercetez cu limba şi cu buzele. Dacă el mă 
vrea, eu îl vreau şi mai mult. De un infinit de ori 
mai tare. 

Mă împing în podurile palmelor, lăsându-mă 
să alunec mai jos într-un sărut continuu. Îl simt 
înfiorându-se sub mine şi încordându-se cu putere, 
parcă anticipând ce am de gând să-i fac. 

O să mai iasă de aici doar distrus. Aşa cum el 
m-a distrus pe mine încă din momentul în care m-a 
atins pentru prima oară, aşa o să-l distrug eu 
acum, dacă nu mai tare. Doar îl cuprind cu gura şi 
ştiu deja că e al meu cu totul, în special când 
mâna i se înfăşoară pe ceafa mea, pregătită să mă 
ghideze ca să-l urc pe cele mai înalte culmi ale 
plăcerii. În sinea mea, îmi place să cred că n-a mai 
experimentat niciodată ceva la fel de intens şi de 
plăcut, cum e gura mea pe el şi cercelul din limbă 
care îl atinge constant, special să-l înnebunească. 


Asemeni primei dăţi, simt fiorul cum îl scutură 
şi îl face să geamă printre dinţii încleştaţi special 
pentru a-l ajuta să suporte tortura la care îl supun 
cu bună ştiinţă, prin mişcări lente şi prelungi, pe 
toată lungimea sa. Se supune la rândul său 
aceleaşi torturi şi îmi eliberează părul, 
permiţându-mi să îl chinui până la nebunie, în 
pofida faptului că tremură din ce în ce mai 
puternic, iar  gemetele sale uşoare cresc, 
transformându-se în cuvinte la fel de dulci. 

— Vino aici, scumpo. 

Se ridică pe neaşteptate şi mă trage spre el, 
apoi mă întoarce pe spate, ridicându-se asupra 
mea cu o mişcare agilă. In continuare legată la 
ochi, îl ating uşor pe braţe cât se poziţionează şi 
mă pătrunde cu răbdare, expirând fierbinte peste 
faţa mea în momentul în care ajunge adânc. Abia 
reuşesc să rămân nemişcată. 

De data asta, timpul se opreşte, iar Keith face 
dragoste cu mine. Nu mai pare dispus să smulgă 
totul şi să mă frângă. Nu mai caută să-mi provoace 
o doză de durere pentru care să-l ţin minte. Acum 
mă iubeşte. Se mişcă lin, dar adânc, strecurându- 
se în locuri în care până acum n-a fost. O face ca 
şi când vrea dinadins să tragă de timp ca să 
dureze eventual o veşnicie. 

Nu aş fi surprinsă să aflu că, atunci când vom 
ieşi din bula noastră, a trecut o lună, un an, de 
când am intrat în Eden. Dacă timpul într-adevăr 
ne-ar aştepta, n-aş mai pleca de aici decât atunci 


când m-aş sătura de el, dacă ar fi posibil. Acum 
pare la milioane de ani distanţă, când tot ce-mi 
doresc este să mă scufund şi mai tare în braţele şi 
în gura lui. 

Deşi aş vrea ca momentul ăsta să se 
prelungească la infinit, îmi simt orgasmul venind 
leneş, însă gata să mă rupă. Probabil îl simte şi el, 
căci Keith îşi intensifică mişcările cu izbituri 
delicioase, smulgându-mi pentru fiecare câte un 
geamăt pe măsură şi răsplătindu-mă apoi cu 
sărutări pe tâmple şi pe obraji. 

Când mă aştept mai puţin, îmi smulge 
materialul de pe ochi şi accelerează simţitor, 
luându-mă cu asalt în clipa în care îşi strecoară 
braţele sub mine şi mă cuprinde într-o îmbrăţişare 
de oţel. Pe măsură ce mă apropii de punctul 
culminant, pompează tot mai tare în interiorul 
meu, scrâşnind feroce din dinţi, străduindu-se 
parcă să-şi menţină propriul orgasm sub control. 
Nu cedează impulsului puternic de a se elibera, 
până nu mă aduce exact unde îşi doreşte. 

Şi, chiar dacă nu e pentru prima oară când mă 
înalţă la cer cu un orgasm răsunător, pe acesta îl 
simt diferit. Nu e la fel de sfâşietor şi tăios, ci pur 
şi simplu dureros de lent şi de lung. O plăcere 
criminală mă ia în stăpânire, făcându-mă să mă 
crispez şi să mă încordez sub el ca un arc şi nu se 
mai opreşte până când nu-mi încleştez până şi cel 
mai mic muşchi din corp. Keith mi-l prelungeşte 
înnebunitor de mult, stimulându-mă atât cu mâna, 


cât şi cu mişcări agile şi perfect executate, ce-mi 
ating acel nerv imens din adâncul trupului, în timp 
ce ochii săi nu-mi scapă nicio reacţie. 

În schimb, ai mei se măresc de teamă. 
Dragostea ce-mi umple pieptul e prea 
copleşitoare. Keith îşi lipeşte faţa transpirată de 
faţa mea acum fierbinte, înainte să se elibereze la 
rândul său, cu un geamăt răsunător ce trădează 
cât de vulnerabil este în momentul ăsta. 

Apoi mă las moale; nu-mi mai simt corpul şi 
nici nu-mi mai pasă de el. Imi pasă doar de 
sentimentul dulce ce mă acaparează cu totul şi mă 
lasă să cred că locul meu e aici, în braţele lui, că 
sunt exact acolo unde trebuie. 


leşim din Eden altfel decât am intrat. Mâna lui 
îmi strânge degetele şi mă conduce spre vila 
Elitei, păşind încet pe lângă mine. 

Peste insulă pluteşte o linişte ciudată. Parcă 
nici valurile mării nu mai sunt la fel de sonore ca 
în alte zile. E o noapte calmă, la fel cum mă simt şi 
eu, calmă şi bine dispusă. 

Ochii uşor distraţi ai lui Keith se apleacă spre 
mine şi îmi zâmbeşte amuzat. 

— Ce? întreb curioasă, surâzând. 

Se opreşte din mers în mijlocul aleii, la 
jumătatea distanţei dintre grădină şi vilă, apoi se 
întoarce cu faţa spre mine şi îmi fereşte cu ambele 
mâini părul ciufulit de briză. 

— Eşti conştientă că acum lucrurile stau altfel, 


nu? Eşti liberă să pleci oricând îţi doreşti. Total 
contrar a ceea ce cred ei, eu sunt convins că nu ai 
spune nimănui despre noi şi despre locaţia asta. 
Nu mai eşti o prizonieră. De fapt, nici nu sunt 
sigur că ai fost vreodată. 

— Ai spus că nu ai încredere în oameni, Keith, 
îi reamintesc. 

— Ştiu ce am spus, murmură, cuprinzându-mi 
obrajii în palme, ca să-mi ţină faţa ridicată spre 
mine. Contrar a ceea ce am spus în seara asta, 
încă îmi doresc să rămâi cu mine. 

— Eşti sigur că vrei să faci asta? îl chestionez, 
încruntată. Asta ar însemna ca la sfârşitul 
sezonului, să mă iei cu tine. Eşti sigur că vrei să 
mă iei cu tine? Nu există nimeni care să te aştepte 
dincolo de insula asta? 

— Dacă ar fi existat, lucrurile ar fi stat altfel? 

Scot un sunet indignat. Probabil că nu. Nu m- 
am întrebat niciodată dacă există o femeie care îl 
aşteaptă, dar nici nu-mi pasă cu adevărat. Dacă ar 
fi, aş alunga-o. 

Aş face tot posibilul să o scot din viaţa lui. 
Până la urmă, sunt o persoană cât se poate de 
egoistă şi nu mi-e ruşine cu asta. 

— Keith... 

— Eşti doar tu, mă întrerupe, sărutându-mi 
scurt buzele. Nu-ţi scoate colții! 

Pufnesc ofticată, dar nu apuc să mai şi spun 
ceva legat de asta. Aplecându-se uşor, îmi 
înfăşoară talia cu ambele braţe şi mă ridică pe un 


umăr, înainte să pornească spre vilă. 

— Acum, că nu mai sunt o prizonieră, 
înseamnă că nu voi mai fi nevoită să convieţuiesc 
cu celelalte fete? întreb calmă. 

Deşi atârn în spatele lui, trebuie să recunosc 
că nu mă deranjează deloc. Picioarele mele goale 
se bucură de plimbarea gratuită pe care o primesc 
şi îşi iau răgazul de a se odihni. 

— Nu, răspunde prompt. Nu o să accept ca 
iubita mea să se amestece cu marfa. O să stai 
acolo unde ţi-e locul, regină. Pe tron, lângă mine! 

— Să ştii că figurile astea de stil încep să mă 
obosească, mărturisesc amuzată. Acum chiar mă 
aştept să ai un tron ascuns pe undeva, doar aşa, 
pentru că îţi permiţi. 

— Tu ai început. Şi îmi permit orice. 

— Observ, îl iau peste picior. Îţi permiţi să fii 
şi incredibil de ignorant. 

Acesta intră în vilă chiar pe uşa din faţă, fără 
să se obosească să mă repună pe picioare. Din 
fericire pentru mine, livingul e aproape gol, Jordan 
fiind singurul care mai ocupă spaţiul. Bărbatul de 
culoare doar ne priveşte scurt, înainte să se 
prefacă preocupat de asigurarea perimetrului, 
comportându-se de parcă nici nu l-a văzut pe Keith 
trecând prin faţa lui cu mine în spate. 

— Propun să ai grijă ce scoţi pe gura aia 
magică, Ellie, replică brunetul, urcând lent scările 
spre etaj. Mă tentează să te supun unor 
perversiuni prin care pot jura că nu ai mai trecut 


niciodată, asta doar ca să te pedepsesc pentru 
limba ta ascuţită. 

— Poate o să-mi placă, i-o trântesc sec. N-ai de 
unde să ştii. : 

— Mă îndoiesc. In plus, nu vreau să te mai 
rănesc În niciun fel. 

Ajunşi în dormitorul lui, mă aşază pe pat cu o 
grijă ridicolă şi mă priveşte de sus, prinzându-mi 
în schimb bărbia între degete. Imi mângâie delicat 
colţul gurii, în timp ce pare să se gândească la 
ceva. 

— Ce? întreb din nou, curioasă. 

— Încă nu-mi vine să cred că singurul lucru pe 
care l-am făcut ca să te aduc aici, a fost să plătesc 
cincizeci de mii de dolari individului potrivit. E 
incredibil ce fac oamenii pentru nişte mărunţiş. 

— Cincizeci de mii de dolari sunt mărunţiş? 

Keith ridică dintr-un umăr. 

— Ellie, habar nu ai cât de bogat sunt. 
Cincizeci de mii chiar sunt mărunţiş. 

— Şi dacă ţi-ar fi cerut mai mult? îl interoghez, 
curioasă să aflu cât ar fi fost dispus să plătească 
pentru a mă avea aici. 

— Aş fi plătit pentru tine oricât, replică sincer, 
expresia lui rămânând la fel de nemişcată. De ce 
crezi că nu m-am gândit niciodată să te vând? Nu 
există pe lumea asta un om suficient de bogat, în 
afară de mine, ca să-şi permită să te cumpere, 
pentru că valoarea ta e mai mare decât îţi poţi 
imagina. 


Retrăgându-şi mâna, mă ridică pe neaşteptate 
de pe marginea saltelei, ţinându-mi strâns braţele 
ca să stau dreaptă în faţa lui. 

— Şi nu pentru că eşti cea mai frumoasă 
femeie din lume, pentru că nu eşti. Am văzut femei 
cu o frumuseţe atât de mare, încât parcă nu erau 
reale, însă tu... adaugă printre dinţi, strângându-şi 
şi mai tare degetele, ce simt pentru tine... Asta nu 
se poate cumpăra, iubito. Nici nu cred că aş avea 
atât de mulţi bani. Ce senzaţii îmi stârneşti tu... 
sunt inestimabile, ca diamantele din ochii tăi. 
Nepreţuite. 

Înghit în sec, emoţionată, înainte ca gura lui 
să mă sărute apăsat, pentru câteva clipe scurte. 
Apoi mă întinde pe patul lui mare şi se întinde 
lângă mine, trăgându-mă la pieptul lui. Nu apuc să 
mă întreb dacă urmează să dispară din nou, 
pentru că devine clar că nu o să mai plece nicăieri. 

De data asta o să rămână. 


Capitolul 28 


Deschid ochii şi ceea ce văd prima oară e un 
Keith adormit, cu chipul liniştit şi nemişcat, al 
cărui braţ e petrecut peste mine. În ultimele două 
săptămâni, să mă trezesc astfel a devenit o 
obişnuinţă, ţinând cont că acum împărţim acelaşi 
dormitor şi acelaşi pat. El spune că, să locuiesc în 
vila Elitei ţine de protecţia mea, însă ştim amândoi 
că nu e doar atât. După noaptea petrecută în Eden 


- şi ultima, de altminteri - lucrurile stau diferit în 
cazul nostru. Keith a ajuns să se învârtă pe lângă 
mine de parcă fericirea mea ar fi principala lui 
grijă, comportându-se ca un iubit al naibii de 
insistent şi posesiv. 

Şi nu rezist să nu zâmbesc când mă gândesc la 
asta. Cine ar fi crezut că lucrurile se vor aranja 
astfel? De fapt, cine ar fi crezut că o să ajung în 
momentul în care să-mi doresc ca vara asta să nu 
se mai termine? 

Mă strecor cu greu din căuşul braţelor sale 
fierbinţi, mişcarea mea făcându-l să se întoarcă pe 
spate. Sar din pat debordând de energie, ştiind că 
asta e ziua pe care mi-o voi petrece la piscină 
alături de fete - o chestie pe care n-am mai făcut-o 
de ceva timp. După ce cotrobăi prin sertarele 
comodei după un costum din două piese, 
următoarea destinaţie e baia din dreapta, apoi 
cabina de duş cu uşi din sticlă. 

Spăl cu răbdare toate urmele de noaptea 
trecută şi îndepărtez transpiraţia cauzată de 
dimineaţa mult prea călduroasă, folosind în 
special apă rece ca să alung nota uşoară de 
somnolenţă şi să mă revigorez. Presimt că azi va fi 
o zi bună, aşa cum au fost şi ultimele. 

Când ies de sub jetul de apă, Keith e deja în 
pragul băii, zgâindu-se la mine printre gene. Goală 
şi udă, păşesc tiptil spre suportul de prosoape şi 
înşfac unul mare, ştergându-mi faţa cu un colţ, în 
timp ce îl pândesc la rândul meu, curioasă să aflu 


ce are de gând să facă. 

Dacă un lucru am aflat despre el, acela ecăe 
al dracului de imprevizibil. Mă aştept oricând să 
se înfiinţeze lângă mine şi să mă înşface. N-ar fi 
prima oară când s-ar trezi cu chef de sex spontan, 
pe orice blestemată de suprafaţă pe care ar putea 
să mă întindă sau să mă trântească. Şi aş minţi 
dacă aş spune că nu-mi place asta la el. Mă 
menţine într-o continuă stare de alertă şi e mai 
palpitant decât aş recunoaşte vreodată cu voce 
tare. 

— Unde te duci aşa devreme? mă întreabă 
calm, sprijinindu-se de tocul uşii pe care îl ocupă 
aproape în întregime, la cât de mare e. 

Să fiu sinceră, încă mă minunez cum bărbatul 
ăsta nu a reuşit să mă frângă până acum. Nue ca 
şi când n-ar avea puterea necesară pentru a o face 
fără efort. 

— La piscină, răspund senină, înfăşurându-mi 
trupul cu prosopul. Vrei să vii şi tu? Sau de data 
asta îl trimiţi pe Jordan să-mi păzească fundul 
preţios? 

Acesta chicoteşte scurt în faţa înţepăturii cu 
care îl atac, urmărindu-mă cum mă apropii de 
oglinda mare din dreptul chiuvetei. 

— Ai ceva de comentat despre asta, iubito? 

— Aş cam avea, mărturisesc. E ridicol să fiu 
urmărită peste tot, ba de tine, ba de el. Toată 
povestea cu fata aceea a trecut. Dacă voia cineva 
să-mi facă felul, ar fi făcut o mişcare până acum. 


— Nu sunt dispus să risc, mi-o retează 
nonşalant, mutându-se într-un final din prag. 

Se apropie de mine şi simt cum pielea mi se 
electrizează, înfiorându-se. Mă cutremur înainte 
să se oprească în spatele meu şi să-mi cuprindă 
braţele în palme, privindu-mă în oglindă. 

— Ai putea sta cu mine astăzi, propune, 
coborându-şi capul ca să-mi sărute umărul 
dezgolit şi încă ud. Promit să te ţin ocupată non- 
stop. 

— Nu mă îndoiesc că ai putea, dar am nevoie 
de o pauză. Incă nu-mi simt picioarele după 
noaptea trecută. 

Să nu mai menţionez despre senzaţia ciudată 
pe care o am între picioare constant şi care se 
dovedeşte a fi a naibii de deranjantă. Nu-mi 
permite să uit nici măcar pentru o clipă ceea ce 
mi-a făcut noaptea trecută şi ceea ce-l face acum 
să surâdă amuzat, cu buzele încă pe umărul meu. 

— Imi place la nebunie să ţi-o trag tare, se 
scuză pe un ton distrat. Cred că te-au auzit şi 
fetele din cealaltă vilă. 

— Şi te bucură asta? îl întreb aproape în 
şoaptă, înclinându-mi capul când gura îi urcă pe 
gât. 

Mă sărută cu o lentoare ucigătoare, în timp ce 
mâinile sale se strecoară pe şoldurile mele şi mi le 
cuprind între degete, strângându-le ritmic prin 
prosopul pluşat. 

— Sunt un bărbat cu un ego foarte mare, Ellie, 


mă informează printre sărutări. Mă simt bine când 
femeia pe care o am geme de plăcere şi o aud şi 
alţii cât de bine se simte cu mine. lar tu, iubito, 
gemi într-un fel... Dumnezeule! 

Strâng din dinţi, prinzându-mă de marginea 
chiuvetei elegante şi ovale, aşezată pe un blat 
imaculat din marmură. Gâtul mi se arcuieşte şi 
mai mult, lăsând loc gurii sale să-mi lingă suav 
pielea tot mai înfierbântată. 

Cu mintea îi urmăresc mâna dreaptă, care se 
mută încet de pe şoldul meu şi se strecoară pe sub 
prosop, între picioare. Degetele osoase şi reci mă 
ating în cel mai intim mod, ca într-o mângâiere 
blândă, înainte ca vârful indexului să se oprească 
exact pe miez. Abia mă atinge şi deja vibrez în 
braţele lui, apoi mă înmoi când execută mişcări 
circulare şi lente pe vârful plin de nervi. Expir tot 
aerul din plămâni deodată şi îmi las capul să cadă 
pe umărul lui, savurând fiecare senzaţie cu ochii 
închişi. 

Nu-mi reprim nici cel mai mic sunet ce-mi iese 
pe gură, mai ales acum că ştiu cât de mult adoră 
să mă asculte. Fără să-şi dea măcar seama, tocmai 
îmi lasă posibilitatea de a mă folosi de una dintre 
slăbiciunile sale. Dar apoi mă prăbuşesc rapid 
când îmi şopteşte în ureche: 

— Să nu termini. 

I-aş spune că nici măcar nu sunt pe aproape 
de a termina, dar sunt luată prin surprindere de 
ordinul lui şi îmi cobor brusc privirea în oglindă, 


ca să-l privesc şi să înţeleg de ce nu vrea să fac 
asta. Rânjetul malefic de pe buzele lui e al naibii 
de sugestiv şi devine clar că doar se joacă cu mine 
când, după ordinul lui, începe să-şi mişte degetele 
mai agil, mai insistent, căutând să mă excite până 
la nebunie. Mă priveşte la rândul lui în oglindă, cu 
ochi strălucitori şi diabolici, urmărindu-mi fiecare 
mişcare cu o atenţie absurdă, ca şi când ar încerca 
să se asigure că îl ascult. 

Imi cuprinde umerii cu celălalt braţ, ţinându- 
mă captivă şi lipită de el, iar capul i se sprijină de 
al meu, fără să mă slăbească vreun pic. 

— Vreau ca astăzi să te duc undeva, mă 
informează, continuând să pună presiune pe mine. 
Şi vreau ca toată ziua să fii la fel de excitată ca 
acum. Să nu mai ai răbdare să intru în tine. Ba 
chiar să mă rogi s-o fac. Iar apoi o să te iau atât de 
tare, încât o să te rup în două. 

— Nu, şovăi, uşor speriată de cât de mare mi-e 
dorinţa. Vreau acum. 

— Nu acum. 

Se retrage dintr-odată, iar eu aproape cad din 
picioare. Îmi strâng mai bine mâinile pe marginea 
blatului, privindu-l şocată în oglindă cum îşi 
aruncă pantalonii de pe el şi porneşte spre cabina 
de duş, râzând. Nici nu pare să-l deranjeze că 
erecţia lui e la fel de mare ca nevoia mea. 

— Eşti rău, mă plâng. 

— N-a spus nimeni că sunt bun, Ellie, mă ia 
peste picior. Mai bine ai cobori. Sigur au ajuns 


fetele. 

Apoi râde şi mai tare, vârât în cabină, gol şi 
apetisant, pe când genunchii mei tremură cu o 
forţă incredibilă. Nemernicul! 

Înfuriată şi roşie în obraji, înşfac costumul de 
baie şi mă întorc în dormitor, trântind uşa cât sunt 
în stare de tare, ca să vadă că nu apreciez deloc 
jocul ăsta. 

Le găsesc pe fete invadând piscina din spatele 
vilei, chiar dacă au spectatori încă de dimineaţă. O 
melodie latino animă atmosfera, cântând pe 
fundal, iar Ryder şi Trent stau trântiţi pe câte un 
şezlong, savurându-şi cafeaua în linişte. Ştiu deja 
că, cei doi crai prezenţi le pândesc pe după 
ochelarii de soare cu lentile fumurii. 

Încă înfierbântată, evit să iau contact cu 
vreunul dintre ei sau dintre ele. Mă îndrept ţintă 
spre trambulină şi nu mă mai opresc până când nu 
aterizez în apa răcoroasă şi menită să-mi 
potolească focul dintre picioare. Abia când ies la 
suprafaţă, zgribulită, dar încă în flăcări, le privesc 
pe cele patru blonde prezente, care abia şi-au 
făcut curajul de a-şi introduce degetele în apă. 

Apoi înot spre ele, surprinzând chiar 
momentul în care Reina le povesteşte ceva 
interesant despre Deke. 

— Poate că nu vorbeşte mult, dar... Pf! 

Blonda aşezată pe marginea piscinei se 
îmbujorează uşor, iar Mia chicoteşte distrată. 

— Ce e? întreb curioasă. Despre ce vorbiţi? 


— Deke a dus-o pe Reina în Paradisul 
plăcerilor... cu gura! 

Şi o spune cam tare, că ne întoarcem toate 
cinci capetele spre cei doi bărbaţi de pe 
şezlonguri, ca să ne asigurăm că nu au auzit. 
Drept răsplată, Reina o îmbrânceşte pe Mia, iar 
aceasta cade în piscină cu un hohot, intrând în apă 
doar până la gât. 

— De ce n-ai strigat în gura mare? o 
chestionează enervată. 

— Ce? întreabă aceasta, cu un aer nevinovat, 
crispată din cauza soarelui puternic ce se reflectă 
în apă şi îi intră în ochi. N-am spus nimic, în afară 
de adevăr. Era de aşteptat, oricum. V-am văzut 
sărutându-vă. Ştii, credeam că doar Angel şi Ellie 
s-au tâmpit subit, însă acum... 

— Spui asta doar pentru că tu ai rămas cu cel 
mai dificil specimen de mascul de pe planetă, i-o 
trânteşte Roxette serioasă. Eşti geloasă! Angel 
deja îl are pe Ryder la degetul mic, aşa cum Reina 
îl are pe Deke. Micha nu se pune la socoteală, aşa 
că... 
Mia pufneşte, dându-şi ironic ochii peste cap, 
înainte să se uite pe furiş la Trent. 

— Nu l-aş vrea nici dacă ar fi ultimul mascul 
de pe planetă, contraatacă hotărâtă. Sună mai 
bine un vibrator. 

— Cred că poţi să le ceri unul, dacă îţi doreşti, 
o iau peste picior, chicotind când mă împroaşcă pe 
neaşteptate. Pun pariu că au unul pe aici pe 


undeva. 

— Dar Micha de ce nu se pune la socoteală? 
intervine Angel, încruntată. 

Viteza cu care Roxette se îmbujorează la 
rândul ei e grăitoare. Il place. Nu ştiu dacă s-a 
întâmplat ceva între ei, dar cu siguranţă simte 
ceva pentru el. _ 

— relevant! flutură din mână. In orice caz, 
cred că ar trebui să fim realiste, fetelor. Angel a 
avut noroc, dar asta nu înseamnă că vom avea 
parte de acelaşi final. 

Tăcerea se aşterne asupra noastră şi toate ne 
privim între noi. Nici nu e nevoie să o rostească. 
Au aflat de ceva timp că Angel a ieşit din schemă 
datorită lui Ryder, chiar dacă cei doi nu au o 
relaţie. Încep să cred că acesta a făcut-o doar ca 
să-şi repare greşeala. S-a culcat cu ea. Prin 
urmare, Angel nu mai e o marfă bună pentru care 
ar licita cineva, ţinând cont că, cei care vor veni 
aici să le vadă, sunt în căutare de virgine. 

— Am auzit că majoritatea sunt tineri, 
mormăie Roxette la un moment dat, cu o expresie 
serioasă. Că Elita îşi selectează clientela cu grijă. 

— Asta ar trebui să mă facă să mă simt mai 
bine? o întreabă Mia încruntată, privind-o urât. 

— Preferi să crezi în continuare că urmează să 
pleci de pe insula asta la braţul unui moşneag 
pervers? 

Cele două se înjunghie mental, fiecare având 
propria opinie legată de asta. În timp ce Roxette e 


alinată de gândul că străinii care vor veni şi vor 
licita pentru ea sunt tineri, Mia încă are probleme 
cu adaptatul la noua ei viaţă. 

— Calmaţi-vă, le cer. Dacă vă agitaţi, nu o să 
rezolvaţi nimic. Din contră, o să-i călcaţi pe 
bătături. 

— Ție ţi-e uşor să vorbeşti despre asta, atâta 
timp cât nu faci parte din plan, mi-o retează Mia 
tăios, uitându-se la mine cu ciudă, de parcă eu aş 
fi cea care le-a adus aici în primul rând. 

Şi îi înţeleg furia. Spre deosebire de ea, la 
mine stau altfel lucrurile. Nu mai sunt una dintre 
ele, iar asta le face să fie tensionate şi suspicioase. 

— Ai două posibilităţi, Mia, dacă nu ţi-ai dat 
seama până acum, rostesc printre dinți, 
apropiindu-mă de ea ca să mă audă. Ori îţi plângi 
întruna de milă, ori iei situaţia în propriile mâini şi 
te descurci. Se pare că, dintre voi toate, doar 
Angel a înţeles care e singura cale de scăpare. 

Ochii căprui ai celei aflate în faţa mea se 
mijesc cu furie. 

— Insinuezi cumva să mă culc cu unul dintre 
ei, doar ca să scap? bombăne. 

— Nu, răspund sec. Insinuez că ar trebui să fii 
fată deşteaptă, să te opreşti din smiorcăit şi să te 
strecori pe sub pielea lor. Nu trebuie să te 
prostituezi ca să-i aduci exact acolo unde vrei tu, 
însă trebuie să dai dovadă de un strop de tact şi 
să-ţi retezi limba aia spurcată, altfel or să te 
mănânce de vie. 


— Vorbim despre ei acum, mârâie, făcând 
semn din cap spre cei doi bărbaţi. [i se pare că 
sunt dispuşi să negocieze cu noi? Poate că în cazul 
tău şi al lui Keith, lucrurile stau altfel, dar în cazul 
nostru lucrurile sunt cât se poate de clare şi de 
simple. Nu suntem aici ca să le ţinem de cald, aşa 
cum o vor face banii după licitaţie, aşadar, 
păstrează-ţi naibii sfaturile pentru tine! 

Tresar când mă împroaşcă din nou cu apă, 
drept avertisment, apoi iese din piscină. O 
urmăresc nedumerită cum părăseşte curtea din 
spate şi dispare, înainte să mă întorc spre celelalte 
şi să-mi arcuiesc confuză sprâncenele. 

— Nu o băga în seamă, îmi cere Reina, calmă. 
Cu cât se apropie mai mult clipa aceea, cu atât e 
mai agitată. O să-i treacă. 

— Nu-mi pasă dacă îi trece sau nu, replic 
categoric. Nu e treaba mea să o atenţionez. Dacă 
vrea să-i enerveze, ei bine... Vom vedea ce o să se 
întâmple. 

Atenţia mi-e distrasă de apariţia iubitului meu 
încă somnoros, ce iese pe uşile din sticlă şi 
păşeşte legănat spre şezlongurile de pe partea 
cealaltă a piscinei. Brusc, toată întâmplarea cu 
Mia rămâne în urmă şi mă concentrez doar pe el. 
Cu capul uşor aplecat şi muşcând cu poftă dintr- 
un măr, Keith străbate distanţa de la uşă la 
şezlonguri fără să mă bage în seamă sau să-mi 
arunce vreo privire. Cu toate astea, îmi aminteşte 
de ceea ce s-a întâmplat între noi în baie şi simt 


cum mă încălzesc din nou, deşi apa e rece. 
Furnicături îmi pleacă din moalele capului şi 
coboară prin întregul trup, oprindu-se între 
picioare. 

Argh! Senzaţiile pe care mi le stârneşte nu-mi 
sunt deloc străine. M-am obişnuit deja să-l simt 
apropiindu-se sau când e prin preajmă, celulele 
mele să-l recunoască de fiecare dată când apare. 
Orice mi-ar fi făcut, e clar că sunt o cauză 
pierdută. 

Îl urmăresc printre gene cum ocoleşte piscina 
şi se trânteşte pe un şezlong liber, chiar lângă 
prietenii săi, evitând să-i salute sau să-i bage în 
seamă în vreun fel. Muşcă iar din mărul lui, apoi 
se opreşte, ochii lui căzând într-un final pe mine 
ca să mă prindă în flagrant. 

Viteza cu care îmi întorc capul înapoi spre fete 
mă face să clipesc ameţită şi stârneşte câteva 
râsete în rândul blondelor de lângă mine. 

— Ai grijă, Ellie! mă atenționează Reina, 
pregătită să mă ironizeze. S-a încălzit apa în jurul 
tău. Poate iei foc. 

Dându-mi ochii peste cap, decid să nu le mai 
bag în seamă şi ies din piscină pe partea 
şezlongurilor, scuturându-mă de apă în drum spre 
Keith şi spre şezlongul de lângă el. Când mă aşez 
peste prosopul întins, capul lui se întoarce şi 
rânjetul pe care îl poartă pe buze îmi dă de înţeles 
că urmează să spună ceva nelalocul lui. 

— Eşti udă. 


Exact cum am prezis. Ştiu că nu se referă la 
faptul că abia am ieşit din apă şi că trupul meu e 
ud, cu stropii strălucind ciudat în soare, ci la cu 
totul altceva. Şi probabil că nu sunt singura care 
îşi dă seama de asta, căci îi aud pe Trent şi Ryder 
râzând pe înfundate dincolo de el, cu capetele 
întoarse spre noi. 

În momentul ăsta, sunt a naibii de supărată pe 
el. 

— Da, Keith, bombăn, strângându-mi braţele 
la piept. Apa e udă tot timpul. 

— Eşti şi supărată, constată din nou, amuzat. 
Udă şi supărată. Hm, nu e bine. Trebuie să facem 
ceva în legătură cu asta. 

Privindu-mă cu insistenţă, muşcă din mărul lui 
şi zâmbeşte, înainte să mestece minuţios, special 
să mă enerveze. Ultimele zile petrecute cu el m-au 
ajutat să îmi dau seama când încearcă să mă 
provoace, când mă necăjeşte şi când e extrem de 
serios. Acum e destul de evident că se străduieşte 
să mă provoace şi să-mi amintească constant de 
promisiunea pe care mi-a făcut-o în baie legat de 
ceea ce mă aşteaptă astăzi. Bineînţeles, îmi 
amintesc şi de faptul că m-a lăsat baltă şi mă 
lungesc pe şezlong, plescăind din buze, înainte să 
i-o retez: ă 

— Ba nu trebuie! Vreau, în schimb, să taci. Imi 
tulburi liniştea. 

Râsetele celorlalţi doi sunt tot ce se mai aude 
în momentul în care gura lui Keith se închide 


subit. Mă uit cu coada ochiului la el ca să mă 
asigur că mai este acolo şi îl observ cu o 
încruntătură de toată frumuseţea. 

Zece puncte pentru mine! 

— Tocmai mi-ai spus să tac? mă întreabă 
şocat, cu o notă de amuzament pe care nu 
reuşeşte să o mascheze. Cum îndrăzneşti? Sunt 
stăpânul tău! 

Drept răspuns, întind braţul spre el şi îi 
prezint degetul meu mijlociu, spre deliciul 
spectatorilor. Până şi pe cele trei fete de lângă 
piscină le aud râzând, nu doar pe cei doi bărbaţi 
din dreptul lui, care par să savureze din plin 
schimbul acid de replici dintre mine şi el. 

Şi nici el nu arată prea supărat, deşi nu-l prea 
respect în momentul ăsta. Ochii verzi îi sclipesc, 
iar colţurile gurii îi tresar, trădând faptul că şi lui 
îi vine să râdă. 

— Afurisită femeie. 

— Doar nu credeai că o să scapi nepedepsit, 
după toată treaba de azi-dimineaţă, nu? 

— În orice caz, urât gest, domnişoară! mi-o 
trânteşte relaxat, împreunându-şi picioarele la 
glezne. Ar trebui să fii bătută la fund pentru asta. 

Ridic din umeri, în loc să-i ofer un răspuns la 
atacul subtil pe care îl lansează. Nu vreau să 
vorbesc despre bătăi la fund, cravaşe şi despre 
cum m-a lăsat cu ochii în soare, când ceilalţi 
ascultă atent. E suficient să ştiu că nu sunt străini 
de ce activitate am avut noaptea trecută. Dacă mă 


iau după spusele lui Keith, m-a auzit toată plaja, 
nu doar ei. 

Un băiat slăbuţ şi foarte bronzat se apropie de 
noi, ţinând în mâini o tavă. L-am văzut des în 
ultimul timp şi am înţeles că face parte din staff şi 
că nu vorbeşte deloc engleza, însă nu m-am 
chinuit să-i rețin şi numele, cu toate că Keith l-a 
rostit de câteva ori. Personalul oricum e numeros, 
aşa că nu mai contează. 

Cert e că apariţia lui aprinde nişte spirite, mai 
ales când ochii îi cad pe sânii mei şi nu-i mai 
dezlipeşte. Posesivitatea care mocneşte în iubitul 
meu iese la iveală în următoarea secundă şi turuie 
o întreagă frază în spaniolă, din care nu înţeleg 
nimic. Orice i-ar spune, sună a acuze şi înjurături, 
iar băiatul se înroşeşte până în vârful urechilor 
imediat ce-şi mută privirea în pământ. 

Nu că asta l-ar opri vreun pic pe Keith să-l 
tranşeze de o mie de ori în mintea lui, în timp ce 
acesta lasă tava pe măsuţa cu umbrelă ce 
desparte şezlongurile şi o şterge speriat. 

— Ce ai cu el, brută? îl apostrofez iritată. Pot 
jura că am văzut cum i s-a zbârlit părul pe ceafă 
din cauza ta! 

— Să aibă grijă unde dracu’ se uită! 
bolboroseşte enervat. Tipul ăla mai avea puţin şi 
ghicea ce mărime porţi la sutien! 

— Aşa, şi? 

Intrebarea mea îl face să-şi întoarcă privirea 
tăioasă spre mine cu o încetineală amenințătoare, 


arătând ca şi când nu i-ar veni să creadă că am 
spus asta. 

— Nu-l întărâta, Ellie! îmi sugerează Ryder 
amuzat, intervenind pe neaşteptate. Vrei să te 
mănânce? 

Ei bine, pare că ar fi pe cale să mă mănânce 
cu adevărat. Până şi mie mi se zbârleşte părul pe 
ceafă, dar nu de groază, ci de incitare. Imi place la 
nebunie să-l stârnesc. E ca o fiară. 

— Stai jos şi nu muşca, iubitule! replic 
distrată. 

Un strigăt plin de disperare ne întrerupe 
războiul purtat doar din priviri şi ne întoarcem 
amândoi spre Ryder, care se zgribuleşte sub o 
Angel udă şi acum întinsă peste el. 

— Ah, la dracu’, eşti rece! 

Dar apoi se conformează situaţiei şi îşi 
înfăşoară braţele în jurul ei cu dragoste, deşi 
trupul ei îl udă şi pe el. Imi mut ochii de pe ei când 
Keith întinde spre mine frappe-ul adus şi îl prind 
cu ambele mâini, mirată. 

— Bea-l! mă îndeamnă. Vom pleca în curând. 

— Unde? întreb curioasă. 

Sorb din băutura răcoroasă, mişcarea făcând 
ca gheaţa din pahar să se lovească de pereţii 
acestuia şi să scoată un clinchet plăcut. 

Zâmbindu-mi, îmi prinde uşor bărbia între 
degete. i 

— O să vezi. Imbracă-te cu ceva frumos şi 
scurt. Te aştept pe iaht în zece minute. 


Apoi îmi face şmechereşte cu ochiul, se ridică 
şi intră în vilă, toate astea înainte să îmi găsesc 
cuvintele. Şi cum nu mi-a lăsat cine ştie ce timp la 
dispoziţie, nu-l mai pierd încercând să dau gata 
frappe-ul rece. 

Cu inima bătându-mi cu putere pe undeva prin 
gât, mă întorc în dormitor şi caut prin hainele ce 
mi-au fost aduse aici o vestimentaţie care să 
îndeplinească cerința lui, fără să mă întreb de ce 
ţine neapărat să fie scurtă. Astfel, zece minute mai 
târziu, urc pontonul purtând o rochie albă care 
abia atinge jumătatea coapselor şi sandale cu toc. 

Îl văd pe Keith deja la bordul lui Ellie, 
aşteptând. Grăbesc pasul şi trec puntea mobilă în 
două secunde, oprindu-mă direct în braţele larg 
deschise ale bărbatului pregătit să mă prindă. 

Şi aş minţi dacă aş spune că nu am emoţii în 
privinţa plecării. O singură dată am părăsit insula 
pentru o plimbare în larg, iar faptul că acum o 
părăsim din nou, doar noi doi şi echipajul, îmi face 
inima să bată cu mai multă forţă, dornică să afle 
ce urmează. N 

Mă uit lung la Keith, aşteptând o explicaţie. Îşi 
ia tot răgazul din lume să îmi dea părul încă umed 
după urechi, apoi să-mi verifice ţinuta cu un 
zâmbet mic pe buze. 

— Fetiţă cuminte. 

— Îmi spui unde mergem? îl întreb 
nerăbdătoare. 

Amuzat, îşi lasă mâinile să coboare pe braţele 


mele şi să îmi cuprindă degetele, apoi mi le 
petrece în jurul gâtului său, trăgându-mă mai 
aproape cu o smucitură ce-mi smulge un icnet de 
surprindere. 

— Ai idee de câte ori te-am văzut dansând? mă 
întreabă dintr-odată, umezindu-şi buzele în grabă 
cu vârful limbii şi privindu-mă sfredelitor. 

Clatin vag din cap, neînţelegând unde vrea să 
ajungă cu asta sau dacă într-adevăr speră la un 
răspuns. 

— Niciodată? o rostesc nesigură, chicotind. 

— De trei ori, mărturiseşte serios. Te-am văzut 
dansând de trei ori. In club, cu prietena ta, 
Heather. 

Mă încrunt, contrariată, dar apoi îmi amintesc. 
Keith m-a urmărit un timp, înainte să mă aducă 
aici. Înainte mă speria simpla idee că am fost 
spionată nonstop, însă acum... Acum sunt din cale 
afară de curioasă să aflu ce-şi doreşte de la mine, 
ca să mă mai gândesc la asta. 

— Bineînţeles, de fiecare dată când te-am 
văzut, un tip mort de beat se dădea pe lângă tine 
şi n-a mai fost deloc spectaculos. 

— Tot nu înţeleg unde vrei să ajungi, Keith, 
replic ruşinată. 

— Vreau să dansezi pentru mine. 

Cerinţa lui mă lasă cu gura larg căscată, 
oripilată de direcţia în care mi-o iau gândurile de 
îndată ce o rosteşte. Deşi ar trebui să mă înfurii pe 
el pentru ceea ce-mi cere, mă trezesc incitată de 


ideea de a o face pentru el. 

— Adică... vrei să-ţi fac un număr de 
striptease? întreb crispată, încercând să-mi dau 
seama dacă am înţeles bine. 

Ochii lui se măresc deodată şi pufneşte 
zgomotos, înainte să izbucnească în râs. 

— Nu mă aşteptam la asta, dar trebuie să 
recunosc că îmi place cum gândeşti! spune printre 
hohote. Oricât de palpitant sună să-mi faci un 
striptease, nu la asta mă refeream. Ba chiar aş 
prefera să-ţi păstrezi hainele pe tine, ţinând cont 
că nu vom fi singuri acolo. 

— Dar cine o să mai fie acolo? îl întreb 
curioasă, străduindu-mă să nu mă las copleşită de 
stânjeneală. 

Bănuiesc că n-ar trebui să fiu uimită că am 
înţeles cu totul altceva. Keith chiar e imprevizibil, 
iar un număr de striptease probabil ar fi cel mai 
simplu lucru pe care ar putea să mi-l ceară 
vreodată. 

— Nu ştiu, surâde. O insulă întreagă? Mergem 
în Ibiza, iubito, nu într-un sex club. Sfinte! Când ai 
devenit atât de nerăbdătoare să te dezbraci? 

Încă râzând copios, în hohote tot mai 
răsunătoare, se întoarce pe călcâie şi dispare spre 
cabine, lăsându-mă frustrată şi îmbujorată până în 
vârful urechilor, pe puntea iahtului. 

Fir-ar! 

— Bravo, Ellie! mă felicit cu voce tare, pornind 
vijelios spre barul în spatele căruia un băiat 


prepară de zor cocktailuri. Acum o să creadă că 
eşti nimfomană! 

Înşfac paharul de şampanie pe care băiatul cu 
trăsături latino mi-l întinde şi îl dau grăbită peste 
cap, continuând să mă dojenesc zdravăn în minte. 
E clar că bărbatul ăsta scoate tot ce e mai rău din 
mine. 

— Am înnebunit, nu-i aşa? îl întreb pe barman. 

Acesta mă priveşte cu ochi mari şi căprui, 
având o expresie nevinovată şi puţin confuză, de 
persoană care nu înţelege nicio iotă din ce-i spun. 

— Să ştii că vorbeşte doar spaniolă. 

Vocea groasă a lui Jordan mă face să mă 
întorc spre el în momentul în care se opreşte 
lângă mine şi mă priveşte exact ca pe o nebună. 
Probabil se întreabă şi el, la fel ca mine, de ce 
vorbesc cu barmanul, în special când ştiu foarte 
bine că nimeni din personal nu vorbeşte altceva, 
în afară de spaniolă. Bineînţeles, cu excepţia 
doctoriţei. Şi a paznicilor, dacă aceştia s-ar pune 
la socoteală. 

— În plus, aş prefera să nu vorbeşti cu nimeni, 
în afară de noi. Eşti iubita şefului, iar iubita şefului 
nu pălăvrăgeşte cu angajaţii. 

— Adică, ar trebui să nu pălăvrăgesc nici cu 
tine, nu? 

Atacul direct pe care îl lansez spre el îl face pe 
Jordan să se încrunte, vizibil încurcat. Ceva îmi 
spune că nu se aştepta să pun problema astfel, dar 
nu îl găsesc deranjat de întrebare, ci dimpotrivă. 


Sclipirea din ochii lui aduce a plăcere nevinovată. 

— Să înţeleg că vii şi tu în Ibiza să-i dansezi lui 
Keith? îl iau la mişto, chicotind distrată. Ţi-a cerut 
şi ţie să te îmbraci în fustă scurtă? 

— Eu nu mă îmbrac în fuste, replică tăios, 
privindu-mă urât de la o distanţă de doar doi paşi. 
Nu-mi avantajează picioarele. 

Apoi îmi face ştrengăreşte cu ochiul şi se 
îndepărtează, în timp ce eu rămân plăcut 
surprinsă să constat că marele Jordan tocmai a 
făcut o glumă. 

Ei bine, lucrurile încep să devină tot mai 
stranii, sinceră să fiu, începând încă din clipa în 
care iahtul se pune în mişcare, îndepărtându-se 
lent de insulă. Odată am fost prizonieră, iar acum 
urmează să fiu scoasă în lume. Keith e gata să-şi 
asume riscul de a-i dispărea chiar de sub nas. 
Probabil că asta ar fi lovitura fatală care l-ar face 
să piardă controlul. 

Un alt lucru ciudat e că Jordan pare să mă fi 
acceptat şi el, la fel cum au făcut-o şi ceilalţi 
membri ai Elitei. Nu-mi dau seama dacă asta are 
de-a face cu faptul că sunt „iubita şefului”, aşa 
cum spune el, sau cu altceva. De un lucru sunt 
sigură, totuşi. 

Ceva nu-mi miroase bine. 


Capitolul 29 


— E totul în regulă? 


Keith se aşază pe puntea din faţă a iahtului ce 
taie marea în două, ţinând în mână un pahar de 
whisky cu gheaţă. Ochelarii de soare aviator de pe 
nasul lui îi oferă o notă în plus de strălucire ţinutei 
casual, iar cămaşa lui albă are prea mulţi nasturi 
descheiaţi ca privirea să nu-mi alunece pe pieptul 
bronzat. Întreaga lui postură mă face să mă simt 
oarecum ruşinată în rochia fără bretele pe care o 
port şi care se ridică des din cauza curenților 
puternici de aer. 

Mă ridic în capul oaselor şi mă sprijin în braţe, 
privindu-l lung printre şuviţele de păr răsfirate. 

— Sincer, mă întreb dacă toate astea sunt 
reale sau visez, mărturisesc serioasă. 

— Nu e suficient de real pentru tine, iubito? 
mă întreabă amuzat, sorbind din băutura lui. 

— Keith, acum două luni eram în campusul 
universităţii Harvard, iar acum sunt pe un iaht 
luxos, în mijlocul Mării Mediterane. Uneori am 
impresia că am adormit în timpul vreunui examen 
sau în bibliotecă şi toate astea fac parte dintr-un 
vis ciudat. 

— Nu e un vis, mă asigură cu o mină senină, 
rânjindu-mi pervers cu un colţ al gurii. 

El sigur e un vis. Incă nu-mi dau seama cum 
poate cineva să fie şarmant şi rău în acelaşi timp. 
E o combinaţie mortală şi periculoasă. 

— În orice caz, m-am gândit, mă informează 
dintr-odată. Când ne întoarcem în America, o să 
renunţi la Harvard. Dacă o să vrei în continuare să 


obţii o diplomă, o s-o faci de acasă. N 

Acasă? Mă întreb unde mai este şi asta. In 
momentul ăsta sunt a naibii de confuză când vine 
vorba despre ce o să se întâmple după terminarea 
sezonului. 

— Cum rămâne cu părinţii mei? îl întreb 
încurcată. Dacă ne întoarcem în America, devine 
doar o chestiune de timp până mă vor găsi. 

— Aşa, şi? pufăie. 

Întorcându-şi capul spre mine, îl simt cum mă 
priveşte atent din spatele lentilelor fumurii ale 
ochelarilor. 

Cum adică? Cred că e destul de clar încotro se 
îndreaptă discuţia asta. lar apoi zâmbeşte şi nu 
mai înţeleg nimic. 

— Chiar crezi că aş fi riscat să aduc pe cineva 
aici, când aş fi ştiut că există posibilitatea să fie 
căutat? Ellie, ultimul lucru pe care îl vreau este ca 
o pereche de părinţi să-mi sufle în ceafă. 

Clatin din cap, tot mai buimacă. Ce vrea să 
însemne asta? Că nu mă caută nimeni? Poate că ai 
mei niciodată n-au fost părinţii model, dar sunt 
ferm convinsă că tatăl meu, cel puţin, nu ar fi 
renunţat la ideea de a mă căuta nici după atâta 
timp de la dispariţie. 

— Ai tăi cred că ai fugit de acasă, îmi spune 
sec. Ba chiar au un bilet prin care le spui că ai 
cunoscut un tip care ţi-a luat minţile şi ai fugit cu 
el în lume, cu tot ce aveai în şifonier. Nu te caută 
nimeni. 


Îl privesc stupefiată cum îşi încheie tirada 
luând o înghiţitură din whisky-ul său şi se sprijină 
relaxat într-un cot. Nu-mi dau seama dacă toată 
povestea asta ar trebui să mă înfurie sau să mă 
lase rece, dar cert e că a reuşit să mă uimească. 

A fost în casa mea. Mi-a strâns lucrurile. Mi-a 
plănuit atent dispariţia, ca un adevărat psihopat. 
Apoi m-a adus aici, cu gândul să mă treacă prin 
toate cele nouă cercuri ale iadului. 

lar acum vrea să mă ia acasă. Bănuiesc căe 
vorba despre casa lui, oriunde ar fi aceasta. Sunt 
bulversată. 

Trecându-mi mâna prin părul lung şi ciufulit 
ca să-l dau peste cap, privesc în zare, acolo unde 
soarele urmează să fie înghiţit de apă şi unde 
cerul capătă o culoare oranj. 

— Vino aici! 

Keith lasă paharul pe punte şi întinde un braţ 
spre mine, invitându-mă să mă culc pe pieptul lui. 
Mă cuibăresc lângă el, încă năucită de vestea că, 
asemeni celorlalte fete, nu mă mai aşteaptă nimic 
în America. Nimic. 

— Priveşte partea bună a lucrurilor, Ellie, îmi 
sugerează, jucându-se pierdut cu degetele prin 
părul meu. Ai scăpat. Nu trebuie să te întorci la 
tatăl tău abuziv, la mama ta nepăsătoare sau la 
universitatea pe care niciodată nu ţi-ai dorit-o. 
Atâta timp cât nu-ţi baţi joc de mine şi de 
sentimentele mele, totul o să fie perfect. 

Îmi ridic privirea spre el când îl simt 


mişcându-se şi mă răstorn pe spate în momentul 
în care se ridică asupra mea, sprijinindu-se într-un 
singur braţ. După ce îşi scoate ochelarii, ochii săi 
verzi îmi cercetează amănunţit faţa, având o 
expresie serioasă. 

— Am încredere în tine, îmi spune. Nu mă face 
să regret. 

— De ce crezi că o să te dezamăgesc? îl întreb 
curioasă, trecându-mi palma peste obrazul lui şi 
prin urma aspră de barbă ce-i încadrează 
maxilarul. 

Vreau să se uite la mine şi să vadă că nu am 
de gând să-l trădez. Nu pentru că nu mi-ar aduce 
niciun folos, ci pentru că ştiu cât de fragilă e 
încrederea pe care şi-o pune în mine şi nu-mi 
doresc să creadă că fac asta doar pentru a-mi 
scăpa pielea. 

— Nu o să te mint, mormăie. Lucrurile ar 
putea deveni mult prea crude pentru tine. Fetele 
pe care acum le consideri prietene sau simple 
amice vor pleca la un moment dat şi nu o vor face 
de bunăvoie. Trebuie să înveţi să renunţi la ele de 
pe-acum, pentru că, ceea ce s-a întâmplat cu 
Angel, nu o să se întâmple şi cu celelalte, nici dacă 
prin absurd, băieţii mei nu vor reuşi să şi le ţină în 
pantaloni. Ceea ce a făcut Ryder a fost o greşeală. 

— Ține de codul ăla al vostru? 

Acesta chicoteşte scurt. 

— Iubito, dacă am regula tot ce intră pe insula 
aia, s-ar alege praful de tot. Nu o să-mi risc 


niciodată siguranţa doar pentru că unele sunt gata 
să-şi desfacă picioarele ca să primească imunitate. 
Toate fetele de pe insula aia vor pleca, iar tu nu o 
să le mai vezi niciodată. 

Înghit în sec, înainte să întreb încet: 

— Toate? 

— Nu te ataşa, Ellie, mă avertizează. Nu vreau 
să suferi după nişte străine despre ale căror 
existente nici n-ai ştiut până acum două luni. 

Încuviinţez, în semn că am înţeles şi nu mai 
replic nimic. Nici nu cred că aş avea ce să mai 
spun, când totul e clar. Roxette, Reina, Mia... 
Toate vor dispărea la finalul verii şi cine ştie ce o 
să se aleagă de ele. 

Dar ce nu ştie Keith e că m-am ataşat deja şi 
că o să-mi fie al naibii de greu să renunţ, deşi nu 
văd nicio posibilitate prin care l-aş putea face să 
abandoneze misiunea.  Instinctul meu de 
autoconservare îmi spune să-mi văd de treaba mea 
şi să nu mă avânt într-o situaţie care ar putea să 
mă depăşească. 

Şi, oricum, nu sunt un erou. 

Keith zâmbeşte mândru, apoi mă sărută cast 
pe gură. 

— Aşa, frumoasa mea! 


Ajungem în Ibiza abia când se înserează. Când 
pun piciorul pentru prima oară în port, o senzaţie 
ciudată mă cuprinde cu totul şi mă înfior de 
plăcere. 


Încă nu-mi vine să cred că, după două luni 
petrecute pe o insulă privată, urmează să mă 
întorc în civilizaţie. Toate simţurile îmi intră în 
alertă şi urechile îmi depistează un ritm vag de 
muzică latino, venind de undeva din depărtare. 

Jordan o ia înaintea noastră, iar Keith se 
opreşte în dreptul meu cât să mă prindă de mână 
şi să-mi zâmbească într-un fel pe care îl găsesc 
ademenitor şi provocator. 

Abia mai târziu aflu că planul lui era să mă 
aducă într-un Tropical Cocktail Bar, un local 
exotic şi tradiţional din apropierea plajei, unde se 
dansează în aer liber pe muzică latino. 

Ţinându-mă strâns de mâna lui şi uitându-mă 
uluită în jurul meu, urc stângace pe terasa din 
lemn acoperită cu plasă şi luminată de şiraguri de 
becuri colorate, ce te introduc în atmosfera 
spaniolă. Mai multe femei îmbrăcate sumar îşi 
mişcă trupurile lasciv pe lângă partenerii lor, pe 
ritmul melodiei senzuale, în acorduri de chitară, 
improvizând un ring de dans printre mesele din 
lemn, răsfirate de-a lungul terasei. Drept în faţă, 
barul iese în evidenţă prin strălucirea lui. 

Emoţiile îmi răscolesc stomacul, mai ales când 
mâna lui Keith se lipeşte la baza spatelui meu. 
Ridicându-mi privirea spre el, îl observ în 
elementul lui, în pofida faptului că, pentru mine, 
totul e străin. 

Nu ştiu să dansez pe muzica asta. Doar mă uit 
la cuplurile din faţa mea cum îşi ondulează 


împreună corpurile şi îmi muşc buza de jos, uşor 
excitată. Parcă ar face sex sub ochii mei măriţi. 
Atât de intim şi de senzual se mişcă toţi. 

Şi tocmai când credeam că vom alege o masă 
liberă, la care să ne aşezăm şi să-i privim, Keith 
mă trage în mijlocul lor şi mă cuprinde în braţe, 
ţinându-mă cu spatele lipit de pieptul lui. 

Mă trezesc speriată de atmosfera fierbinte din 
jurul nostru şi de mâinile lui, care se opresc pe 
şoldurile mele şi aşteaptă să mă legăn. Fundul 
meu se freacă lent de el când ritmul melodiei îmi 
intră în sânge şi mă conformez situaţiei mai 
repede. 

Parcă aş fi hipnotizată. 

Ştiu că m-a adus aici să dansez pentru el şi o 
fac, deşi la început sunt cam stângace. Apoi 
devine al naibii de simplu să ne sincronizăm şi să 
ne mişcăm împreună, cu toate că trupul lui e 
perfect lipit de mine. Mă legăn uşor, în vreme ce 
degetele sale se înfig în mătasea rochiei şi mi-o 
ridică pe coapse. Mă asigur că îmi simte fiecare 
mişcare în parte, fiecare unduire a corpului, iar el 
primeşte totul cu răsuflarea întretăiată şi cu nasul 
lipit de gâtul meu. 

E simplu să mă las cuprinsă de fiorii dulci ai 
excitării alimentate de dansul lasciv pe care îl 
executăm. Nici măcar nu mă aşteptam ca el să se 
mişte într-un fel atât de excitant şi înnebunitor, 
încât să am nevoie de susţinere ca să-l pot urma. 
Ridicându-mi un braţ, îl prind de ceafă şi îl ţin 


aproape,  răsuflând la rândul meu greoi. 
Temperatura dintre noi e foarte ridicată şi îmi 
simt propria transpiraţie cum începe să-mi 
alunece pe tâmple şi pe gât, iar Keith nu mă ajută 
deloc să fac faţă. Răsuflarea lui mă încălzeşte şi 
mai tare şi sunt pe punctul de a lua foc în braţele 
sale când mâna îi alunecă printre picioarele mele 
şi mă atinge intenţionat şi în treacăt, prin 
materialul fin al bikinilor de plajă. 

Când mă întoarce cu faţa spre el, mă simt 
ameţită şi euforică. Abia apuc să mă agăţ de gâtul 
lui cu braţele şi mă transform într-o adevărată 
îngheţată când gura lui se apropie de faţa mea şi 
mă sărută prelung în colţul buzelor. Inghit 
consecutiv în gol, cu gura uscată şi cu pleoapele 
strânse. Sunt copleşită de totul. De cât de aproape 
îi este faţa de a mea şi de cât de tare mă strâng 
degetele lui de fund, de parcă şi-ar dori să 
pătrundă în carne... De emoţiile mele... 

Pe măsură ce îmi las palmele să alunece pe 
pieptul lui, una peste materialul cămăşii şi cealaltă 
pe despicătura lăsată de nasturii descheiaţi, încep 
să mă mişc din nou. Keith îşi lasă piciorul să se 
strecoare între ale mele şi îmi înfăşoară talia cu 
braţul. Se mişcă la rândul lui bine, nici nu trebuie 
să depun efort ca să-l urmez orbeşte, cu întregul 
corp. Parcă ar face dragoste cu mine, nu ar dansa. 

Nu mai existăm decât noi în întreaga lume sau 
cel puţin aşa am impresia. Bula noastră e invadată 
de notele suave care ne conduc tot mai aproape 


unul de celălalt, iar şoldurile mele uită complet 
cum să se mai oprească. E incredibil cât de tare 
îmi aud propria răsuflare evadând printre buzele 
întredeschise şi cât de tare mă încing în braţele ce 
nu-mi mai dau drumul. E atât de frumos, încât mi- 
e imposibil să-mi mai mut ochii de pe chipul lui, 
profitând de faptul că e mai atent la gura mea, 
decât la orice altceva. i 

Şi Keith pare fermecat. Il văd aşa cum nu l-am 
mai văzut niciodată, fascinat şi cu ochi 
scăpărători, aprinşi de excitare şi lumini... Superb 
ca un zeu. 

Când melodia se opreşte, înlocuită fiind de 
alta mai ritmată, simt o undă de dezamăgire. 
Corpul înfierbântat mi-e luat în stăpânire de un 
fior rece când al său se desprinde de mine. Keith 
se opreşte, făcându-mă să-mi ridic năucită privirea 
spre el şi îl văd înghițind de nenumărate ori, în 
timp ce ochii îi rătăcesc pe gura mea, năuciţi. 

— Ce naiba îmi faci? 

Vocea lui abia răzbate până la mine, dar se 
propagă în interiorul meu şi explodează ca o 
bombă emoţională. 

În următoarea secundă, amândoi năvălim în 
toaleta barului şi trântesc uşa cu piciorul, ocupați 
să ne devorăm reciproc, ca nişte animale 
flămânde. Spatele meu se izbeşte de ceva tare, dar 
sunt prea pornită să-l mănânc şi nu-mi mai pasă 
unde suntem sau de ce sunt lipită. Valul de 
fierbinţeală ce curge prin mine ca lava pârjoleşte 


totul în calea lui, lăsându-mi neatins doar 
instinctul primar şi sălbatic de a-i sfâşia hainele de 
pe el. Şi ne sărutăm adânc, răvăşitor şi cu 
disperare, pe când mâinile mele îi desfac în grabă 
cureaua, nasturele şi fermoarul pantalonilor, iar 
ale lui îmi scot bikinii de sub rochie. 

După dans, preludiul e irelevant. Doar o 
pierdere de timp. Nici măcar nu mă deranjează că 
nicio haină, în afară de lenjeria mea, nu cade de 
pe noi. Ador că nu se pierde în detalii, acum că 
simt o nevoie imensă să mă facă a lui şi mă 
răsuceşte cu spatele la el într-o fracțiune de 
secundă,  făcându-mă să clipesc ameţită şi 
nerăbdătoare. 

Sfinte! 

Intră în mine cu o mişcare bruscă şi, din 
instinct, mă proptesc în mâini, ţinând uşa închisă 
şi sprijinindu-mă de ea. Degetele lui încleştate în 
şolduri îmi ţin rochia ridicată şi se retrage doar ca 
să se izbească din nou. Geamătul lui sonor e mai 
excitant decât mişcarea pe care o face doar din 
şolduri şi mă cutremură din temelii, până în vârful 
degetelor de la picioare, când sunetul delicios pe 
care îl scapă e aproape de urechea mea acum 
sensibilă. Simt cum mi se frânge şi sufletul, nu 
doar trupul. Forţa cu care mă pătrunde îmi 
distruge până şi ultima speranţă că voi scăpa 
vreodată de el. 

Abia acesta e momentul în care mă dăruiesc 
lui cu totul, cu minte, inimă şi spirit, căci corpul e 


deja al lui şi îl manevrează aşa cum nimeni 
altcineva n-ar fi în stare s-o facă. Mă atinge până 
în cel mai sensibil punct şi mă transformă într-o 
persoană complet nebună după el. 

Pierdută, ca sub influenţa celui mai puternic 
drog din lume, nici nu-mi dau seama când mă 
întoarce cu faţa spre el şi mă ridică, iar picioarele 
îmi ajung pe şoldurile lui. Simt cum mă zdrobeşte 
între el şi uşă, cum îmi prinde fiecare încheietură 
în parte şi le uneşte în spate, apoi îl aud scrâşnind 
din dinţi înainte să mă atace cu tot ce are mai bun. 

Şi e crud! Dumnezeule, cât de crud e! Dacă nu 
i-aş cunoaşte prea bine sentimentele, aş crede că 
încearcă dinadins să mă rănească, dar cum ştiu ce 
simte pentru mine şi cât de puternic e impactul lor 
asupra lui, devin convinsă că ăsta e singurul mod 
prin care îmi poate demonstra că mă iubeşte, 
singurul mod pe care îl cunoaşte. Mi-a spus odată 
că aşa iubeşte el, cu forţă, şi l-am crezut. Il cred şi 
acum, în pofida faptului că mă sfărâm în braţele 
sale. 

Şi nu doar că îl cred, dar îl şi simt. Chiar dacă 
înpingerile lui sunt puternice şi mă fac să-mi muşc 
limba ca să le ţin piept, îl simt mai aproape ca 
niciodată, îşi ia răgazul de a mă copleşi cu sărutări 
pe întreaga faţă şi pe gât şi de a-mi şopti cuvinte 
încurajatoare. Devine neimportant că mâinile sale 
îmi strâng dur încheieturile la spate, în dreptul 
fundului şi că sunt complet la mila lui. 

Îl iubesc pe omul ăsta. Îi iubesc sălbăticiunea, 


întunecimea... Sunt iremediabil îndrăgostită de 
violenţa pe care o are în suflet şi care îl face să fie 
la fel de fierbinte şi periculos ca iadul. 

— Haide, iubita mea! 

Mă eliberează doar pentru a mă prinde din 
spatele coapselor şi mă agăţ rapid de gâtul lui, 
înspăimântată de vijelia pe care o simt apropiindu- 
se, gata să facă prăpăd. Orgasmul mă loveşte în 
plin, când mă aştept mai puţin, făcându-mă să mă 
arcuiesc dureros şi puternic în braţele ce-mi 
menţin greutatea în aer, scoțând un sunet ce-mi 
zgârie prelung gâtul. Contorsionarea mea aproape 
îl face pe Keith să mă scape şi îl aud icnind 
surprins. Se opreşte din a se mişca şi mă presează 
pe suprafaţa rece a uşii, ca să mă apuce mai bine, 
apoi mă mută pe blatul din lemn al chiuvetei. Mai 
execută două mişcări între picioarele ce-l cuprind 
şi termină la fel de intens, cu un tremur delicios şi 
un geamăt incitant, strivindu-mă în braţele sale de 
oţel. 

Tot ce mai rămâne din noi sunt răsuflări grele 
şi gâfâieli. Cu pieptul zbătându-i-se ca să tragă 
aer, Keith îşi lasă fruntea umedă de transpiraţie 
pe umărul meu gol şi, într-un final, râde. 

— O să mă omori într-o zi, murmură amuzat, 
ridicându-şi încet privirea în ochii mei. Dacă o 
vom ţine tot aşa, o să murim de epuizare. 

— Tu m-ai băgat în asta, replic, umezindu-mi 
buzele uscate cu limba. Tot tu trebuie să mă înveţi 
cum să mă opresc. 


Gânditor, îmi mângâie obrazul cu degetul 
mare, avându-le pe celelalte adâncite în părul 
puţin încâlcit. 

— Nu vreau să te opreşti. Doar... mi-e teamă. 

Ochii mi se ridică dintr-odată într-ai săi, 
mutându-se de pe gura ademenitoare. 

— Teamă? întreb uimită. 

— Am şi eu temerile mele, Ellie. De exemplu, 
mi-e teamă că o să mă îndrăgostesc prea tare şi n- 
o să ştiu când să mă opresc. Mi-e teamă că asta te- 
ar putea răni, pentru că, dacă ajung acolo, n-o să 
mai am control asupra mea. La fel mi-e teamă şi 
să-mi pun întreaga încredere în mâinile unei fete 
de doar douăzeci de ani, deşi probabil e cam 
târziu să mă mai îngrijorez pentru asta. Cert e că, 
în cei douăzeci şi opt de ani ai mei, nu am mai 
simţit niciodată că o să-mi pierd minţile după o 
femeie. 

— Şi asta e ceva rău? întreb după ce înghit 
nodul din gât, care mă ameninţă să mă sufoce. 

Sunt atât de absorbită de el şi de ceea ce-mi 
spune, că nici nu dau atenţie persoanei care intră 
în baie şi iese la fel de repede. 

— Stai, îi cer încurcată. Încerci cumva să te 
desparti de mine? 

— Nu fi ridicolă! pufneşte, strângându-mă la 
pieptul lui. Nu plec nicăieri. Şi nici tu. 

Abia după ce îmi permit să răsuflu uşurată, îmi 
dau seama cât de încordată am ajuns şi cât de 
mare a fost frica ce mi s-a strecurat pe ascuns în 


minte. Chiar dacă tocmai îmi promite că nu o să 
mă lase, inima tot îmi bate ca nebuna în piept. 

Mă agăţ de gâtul lui, îndesându-mi faţa în 
curba dintre el şi umăr. Nu admit că înţeleg în 
totalitate ce se petrece cu el sau cu mine. Probabil 
nu voi înţelege niciodată cu exactitate cât de 
intense sunt sentimentele mele pentru Keith sau 
cât de mare îmi e frica de a fi abandonată. Vreau 
doar să rămână aşa, între picioarele mele, în 
braţele mele, şi să nu mai plece deloc. 

Sunt nebună? Nu mai am nicio îndoială. Sau 
poate sunt bolnavă, pentru că nimic din ce mi se 
întâmplă nu pare câtuşi de puţin real. Poate că am 
sărit de pe fix acum ceva timp, iar totul se 
întâmplă în imaginaţia mea. Bărbatul ăsta nu are 
cum să mă iubească cu adevărat, nu? E acelaşi 
bărbat care mi-a înscenat dispariţia, gândind totul 
până la cel mai mic detaliu, care are apucături de 
sociopat şi care vrea să mă păstreze, dar pe 
celelalte să le vândă. E ca şi când ar exista două 
persoane complet diferite în acelaşi trup, ceea ce 
mă bulversează şi mai tare. 

les din reverie când se retrage din căuşul 
braţelor mele şi îmi mângâie colţul gurii, 
zâmbindu-mi. Doar mă uit la el, la faţa lui 
frumoasă, şi îmi spun mie însămi: 

Nu-mi pasă nici dacă ar fi psihopat, atâta timp 
cât nu se opreşte din a mă privi ca pe o 
nestemată. 


Capitolul 30 


Urc scările ca să ajung de pe coridorul dintre 
cabine, pe puntea iahtului, şi îi găsesc pe Keith şi 
pe Jordan la masa aranjată chiar în mijlocul 
vasului. 

— Încă n-am idee cine e, mormăie Jordan, 
sorbind din cafeaua lui. 

Mă apropii domol, păşind tiptil pe puntea 
lustruită şi înfierbântată de soarele puternic de 
dimineaţă, îmi strâng mai bine halatul fin şi scurt 
din satin în jurul trupului şi zâmbesc inconştient 
când îmi zăresc iubitul. 

— Ei bine, trebuie să afli, mârâie Keith, iritat. 
Urgent! E unul dintre noi şi nu-mi place ideea că 
am o cârtiţă în grup, care vrea să-i facă felul 
iubitei mele. Dacă se atinge de un fir de păr din 
capul ei, vă distrug pe toţi! 

Însă Jordan nu-i mai spune nimic. Ochii lui 
căprui se ridică asupra mea şi îşi drege zgomotos 
glasul, grăbindu-se să se ridice de la masă. Şi 
aproape că o face, până ridic mâna şi îl opresc, 
ceea ce îl trânteşte la loc pe scaun. 

Nici nu trebuie să mă gândesc prea intens, ca 
să-mi dau seama despre ce vorbeau. Toată 
povestea cu fata moartă din patul meu nu a fost 
lăsată în urmă, deşi nu s-a discutat despre asta de 
faţă cu mine. Mereu am ştiut că o fac pe la spatele 
meu, totuşi. Era imposibil să lase deoparte un 


astfel de incident, în special când e vorba despre 
un trădător din grupul lor. 

Somnoroasă, mă aplec spre iubitul meu şi îi 
sărut prelung un obraz, lăsându-mi braţul să 
treacă peste umerii lui laţi şi tensionaţi şi peste 
cămaşa din bumbac pe care o poartă. Nu sunt 
deloc surprinsă să aflu că încă suntem în Ibiza şi 
că iahtul nu s-a mişcat deloc din port. 

Rămasă în picioare, îmi îndes nasul în 
scobitura gâtului său şi inspir adânc mireasma 
parfumului uşor înţepător. Miroase minunat! 

— Bună dimineaţa, murmur. 

— Vino, iubito! îmi cere, trăgând scaunul de 
lângă el. Mănâncă ceva. 

Mă aşez fără vlagă, ferindu-mi părul din faţă. 
Pe masa din lemn sunt aşternute diverse 
mâncăruri, dar din fericire, nu văd urmă de alte 
fructe de mare şi mâncare sofisticate. Ceea ce e în 
faţa mea e un mic dejun cât se poate de american 
şi stomacul îmi face o tumbă de bucurie, în timp 
ce trag în farfuria albă din faţa mea un cârnăcior. 

— Cineva e flămând! anunţă el, amuzat. 

— Foarte flămând, chicotesc. Deci, despre ce 
vorbeaţi? întreb cu o falsă curiozitate. 

Muşc cu poftă din cârnăcior, plimbându-mi 
privirea de la Keith la Jordan şi înapoi. 

— O să vă prefaceţi că plouă sau ce? pufnesc 
când văd că niciunul nu spune nimic. Am auzit. 

— Nu ai de ce să-ţi faci griji, mă asigură Keith, 
cu o mină senină, ferindu-mi părul peste umăr. O 


să-l găsesc şi o să-i frâng gâtul ca la găini. 

— Sunteţi siguri că e cineva din grup? îmi 
arcuiesc sprâncenele. Dacă mai e cineva pe insulă, 
despre care nu ştiţi? 

— Am căutat peste tot, mormăie Jordan, 
oftând. 

— Mă îndoiesc, i-o retez. Vorbim despre o 
insulă întreagă, nu despre un petec de pământ. O 
insulă cu o junglă deasă. 

— Avem drone, mă informează Keith. Dacă era 
cineva acolo, l-am fi văzut. In plus, nu ar fi reuşit 
să treacă de pază şi să se apropie atât de mult. 

Clatin din cap şi nu mai spun nimic. Mă întorc 
la cârnăciorul meu şi muşc din nou, iar cu cealaltă 
mână mă întind după omletă. 

— Mă gândeam să mai rămânem un timp în 
Ibiza. 

Keith îşi trece degetele prin părul meu 
nepieptănat, atrăgându-mi atenţia. 

— Jordan o să se întoarcă pe insulă, dar noi 
putem rămâne cât îţi doreşti. 

— De ce am impresia că mă ţii aici doar ca să 
nu mă mai aflu prin preajma oricui vrea să-mi ia 
gâtul? 

— E ceva rău că încerc să te protejez? mă 
întreabă încruntat. 

Îmi prinde lobul urechii între degete, 
masându-l aţâţător, în pofida faptului că Jordan e 
doar la câţiva centimetri distanţă şi ne vede. Încep 
să cred că intimitatea nu face parte din lucrurile 


pe care acesta ar ţine morţiş să le păstreze. 

— Nu, murmur uşor. Dar nu putem rămâne 
aici o veşnicie. Nu am de gând să mă ascund. 

— E riscant să te întorci, replică Jordan în 
barbă. O singură clipă de neatentie şi... 

Se opreşte când Keith îl tranşează din priviri, 
avertizându-l să n-o rostească. O singură clipă de 
neatenţie şi aş fi moartă. Bănuiesc că asta vrea să 
spună şi are dreptate, însă tot nu mă văd 
ascunzându-mă în Ibiza, ca o laşă. 

— Te întorci, însă cu o condiţie, spune 
brunetul de lângă mine, cu o mină serioasă. 
Jordan o să te păzească non-stop când nu sunt cu 
tine. 

Deschid gura să fac scandal, oripilată de ideea 
de a fi urmărită la fiecare pas, dar Keith mi-o 
retează doar ridicând un deget şi îmi înghit 
cuvintele, frustrată. 

— Fără comentarii! Ori aşa, ori rămâi în Ibiza. 

Ochii mi se mijesc, uitându-mă la el cu ciudă. 

— Deci, nu m-ai adus aici pentru dans, constat 
iritată. M-ai adus aici ca să mă îndepărtezi de 
insulă. 

— Ei bine, nu ştiu cum altfel să-ţi ţin 
funduleţul în siguranţă, Ellie! Sincer să fiu, e 
pentru prima oară când se întâmplă aşa ceva pe 
insula mea. Lucrurile o iau razna. 

Şi nu pare să-i placă să scape astfel controlul. 
Bate iritat în masă cu degetele, evitând să se 
atingă de mâncare sau de cafea. Doar stă lângă 


mine, cu un braţ întins pe spătarul scaunului meu, 
cu ochelarii de soare pe nas şi cu părul brunet, 
ciufulit într-o dezordine sexy. 

— În regulă, oftez. Dacă asta o să te 
liniştească, atunci Jordan poate să mă păzească... 
de la distanţă. 

Buzele bărbatului de culoare de pe partea 
cealaltă a mesei tresar într-un zâmbet pe care se 
străduieşte să şi-l reprime. Se distrează copios, se 
pare. 

— O să fie totul bine, mă asigură Keith, 
mângâindu-mi părul. Am încredere în el mai mult 
decât am în propria persoană. 

Încuviinţez, în semn că sunt de acord cu tot ce 
îmi propune, şi mă întorc la micul meu dejun. 

După ce mă hrănesc mai bine decât am făcut-o 
în ultimul timp şi zac jumătate de oră pe şezlong, 
mă arunc în piscina de pe punte ca să-mi răcoresc 
pielea încinsă de soare. Între timp, iahtul 
părăseşte portul din Ibiza şi porneşte încet spre 
insulă. 

— Poate ar trebui să stai departe de soare 
pentru o perioadă, Ellie, îmi spune Keith, trântit 
pe un şezlong, imediat ce ies la suprafaţa apei reci 
şi mă apropii de margine. Te-ai bronzat foarte 
tare. 

Îmi privesc umerii înroşiţi, apoi braţele 
întunecate. În mod normal, pielea mea e albă ca 
laptele, însă acum se vede unde mi-am petrecut 
ultimele două luni. Bronzul exotic mă prinde de 


minune. 

— Nu-ţi mai plac? îl întreb amuzată. 

Rânjetul pe care îl primesc are un milion de 
waţi, cel puţin, şi e mai orbitor ca soarele ce 
pluteşte deasupra iahtului. 

— Imi placi la nebunie, mărturiseşte cu voce 
groasă, sexy, înhăţându-şi buza inferioară între 
dinţi. Dacă echipajul n-ar fi cu ochii pe noi acum... 

Nu mai continuă. În schimb, scoate un mârâit 
prelung, care descrie perfect tot ce-i trece prin 
minte acum. Nimic cuminte. 

— Ciudat, spun distrată, căutând intenţionat 
să-l provoc. Aş fi crezut că nu eşti pudic. 

Îmi imaginez cum îşi îngustează ochii în 
spatele lentilelor fumurii. Sare agil în picioare, 
mişcându-se grațios. Sunt nevoită să-mi înghit 
geamătul. Când stă în picioare, e de-a dreptul 
irezistibil. Trupul lui înalt, bine clădit, reuşeşte să 
mă excite chiar şi când sunt scufundată în apă. 

Sub privirea mea, care nu-l scapă nici măcar o 
secundă, acesta îşi aruncă ochelarii de pe nas şi 
apucă de tivul cămăşii sale albastre, ca pe urmă să 
o scoată pe cap fluid, muşchii încordându-i-se pe 
sub pielea la fel de bronzată ca a mea. Intră cu 
lentoare în piscină, păstrându-şi bermudele pe el, 
apoi calcă apa până la mine, apropierea lui 
făcându-mă să mă întorc şi să-mi lipesc spatele de 
marginea şi mai rece. 

— Nu sunt pudic, frumoaso. Sunt egoist. Nu 
vreau să împart cu angajaţii gemetele tale. Mă 


irită gândul că, dacă te-ar auzi, ar putea să se 
excite. Nu-mi place ideea ca un alt bărbat să se 
excite gândindu-se la tine. 

— Mereu ai fost atât de posesiv? îl întreb 
curioasă. 

Degetele sale mă prind de şolduri şi îmi 
masează delicat carnea, iar ochii mă pârjolesc 
alene. 

— Nu prea am avut cu cine, răspunde scurt. 
Dar tu eşti doar a mea, Ellie. Nu am nicio 
problemă ca prietenii mei să te audă, dar refuz să 
mă gândesc că angajaţii mei se îngrămădesc apoi 
pe uşa băii să se masturbeze în sincron, având-o 
pe iubita mea ca material. 

Tocmai când am impresia că o să se retragă, 
din motive evidente, degetele lui desfac şnurul din 
dreapta al bikinilor, privindu-mă ţintă în ochi, cu 
fruntea încreţită de încruntare. Înghit în sec şi 
încerc să mă desprind din contactul vizual intens, 
dar parcă aş fi vrăjită să mă uit exact în irisurile 
sale verzi, acum cu o idee mai aprinse. 

Apa în care trupul mi-e scufundat până sub 
sâni pare să se încălzească în jurul nostru şi pielea 
mi se înfioară. Urmăresc cu mintea traseul 
degetelor sale pe abdomenul meu. Îl mângâie de 
la un capăt la altul cu vârfurile moi şi cu unghiile, 
coborând leneşe între picioare, însă evitând să mă 
atingă prea mult, în special acolo unde arde. 

— Ellie? 

— Hm? 


Prinsă în vraja pe care o exercită asupra mea 
ca un expert, clipesc de câteva ori în încercarea 
de a mă concentra pe cuvintele sale, nu pe gura 
ademenitoare pe care îmi vine să i-o sărut până 
mă sufoc. Drace! În momentul ăsta îl văd extrem 
de sexy şi de irezistibil şi abia îmi înfrânez 
apucăturile sălbatice de a-mi înfige dinţii în el. E 
delicios ca cel mai interzis lucru din lume. Ca 
mărul din care Eva a muşcat cu nesaţ, deşi nu 
avea voie. 

— Vreau să te duc în Eden, îmi spune cu glas 
răguşit. Vreau să ţi-o trag acolo până murim 
amândoi, dar trebuie să vrei şi tu acelaşi lucru. 

La naiba! Doar gândul la asta îmi inundă gura 
cu salivă şi o înghit, înainte să mă înec cu ea. Ar 
trebui să i se interzică prin lege să îmi mai 
vorbească astfel. E un abuz. Cu vocea şi cu darul 
lui de a-mi lua minţile într-o clipită... m-ar putea 
face să accept orice pe lumea asta. 

— Da. 

— Da? întreabă, arcuindu-şi delicat 
sprâncenele negre şi elegante. 

— Da. 

Un rânjet micuţ ia contur pe buzele sale, de 
parcă ar fi mândru de răspunsul meu. 

— Acum, mă săruţi? vreau să ştiu, continuând 
să înghit în sec. 

Nu ştiu de ce, dar nu mă mai pot opri. 
Rânjetul lui se face şi mai mare. 

— Vrei să te sărut? 


Încuviinţez din cap şi, în următoarea clipă, 
buzele sale îmi prind gura, gustând-o cu 
încetineală. Şi nu mai sunt surprinsă de viteza cu 
care iau foc în braţele lui, ca o torţă înmuiată în 
gaz, cu toate că doar se joacă cu mine. Mă sărută 
superficial, sugându-mi fiecare buză în parte cu o 
lentoare ucigătoare. Mă stârneşte intenţionat, de 
vreme ce îşi ţine limba departe de mine. Parcă ar 
încerca din răsputeri să mă facă să mor după el, 
căci nici când îi cuprind ceafa cu palma şi îl trag 
spre mine, nu se grăbeşte. 

— Keith? 

Vocea lui Jordan e cea care mă răcoreşte 
instantaneu şi revin cu picioarele pe pământ mai 
repede decât aş fi crezut că e posibil. Amândoi ne 
ridicăm privirea spre el şi doar face semn din cap 
ca brunetul să-l urmeze, înainte să pornească spre 
cabine. 

Oftând, Keith îşi întoarce atenţia asupra mea 
şi îmi mângâie în treacăt obrazul, sărutându-mă 
cast pe gură. 

— Mă întorc. la-ţi ceva de băut şi nu mai sta în 
soare. Pielea ta mai are puţin şi devine crocantă! 

Apoi iese din piscină şi porneşte după Jordan, 
lăsând o dâră umedă în urma lui. Rămasă singură 
şi bosumflată, următoarea mea ţintă e barul pe al 
cărui scaun mă înfig şi nu mai mişc. 

Ajungem la insulă abia spre seară şi trec 
puntea mobilă cu braţele întinse pe lângă corp şi 
uşor turmentată. 


— Ai băut cam mult, bolboroseşte Keith 
nemulţumit. 

— Două cocktailuri! îl informez, arătându-i 
totodată două degete. Nu e vina mea că barmanul 
a pus cam multă vodcă în ele. 

Adică, atât de multă vodcă, încât aud muzică 
în capul meu. Dar pe urmă îmi dau seama că nu e 
în mintea mea, ci vine dinspre plajă, acolo unde un 
foc imens de tabără se înalţă spre cer, înconjurat 
de toată lumea. 

Pornesc stângace pe ponton, ţinându-mă 
strâns de mâna lui Keith ca să nu mă împiedic în 
sandalele înalte. Sinceră să fiu, nu doar ăsta e 
motivul pentru care mă agăţ feroce de el. Imi 
place să-l simt aproape şi, din fericire pentru 
mine, îmi cuprinde degetele cu cealaltă mână şi 
îmi înconjoară talia pentru o susţinere mai bună. 

— Ellie, dacă un lucru urăsc pe lumea asta, 
este o tipă beată, mi-o trânteşte printre dinţi. 

— Nu sunt beată, contracarez. Sunt doar puţin 
ameţită. O să stau la aer şi o să-mi revin. 

Coborâm împreună pontonul şi pornim spre 
foc, împleticindu-mă în picioare din prima clipă în 
care păşesc pe nisip şi tocurile sandalelor mi se 
înfig adânc în el. Rahat! Braţul lui Keith se strânge 
mai puternic, trăgându-mă la piept şi ţinându-mă 
acolo cât reuşesc să-mi recuperez încălţămintea. 

— Stai, îmi cere. 

Cu ochii măriţi îl privesc cum se aşază într-un 
genunchi în faţa mea şi se apleacă spre sandale. 


Le desface pe rând cureluşele din jurul gleznelor. 
Degetele fierbinţi ce îmi alunecă pe piele mă fac 
să mă cutremur de un fior şi îmi ridic ochii spre 
Jordan, care trece pe lângă noi cu un rânjet 
malefic pe buzele-i groase. 

să-l văd pe Keith astfel, în genunchi şi 
atrăgând atenţia tuturor celor aflaţi pe plajă, îmi 
răscoleşte stomacul înmuiat în alcool şi scap un 
chicot înainte să-l pot opri. 

— Ce e aşa amuzant, iubito? mă întreabă 
nedumerit. 

Îmi scoate prima sanda din picior, azvârlind-o 
în nisip. 

— Toată lumea se holbează la noi, replic 
distrată. Probabil se întreabă dacă eşti în 
genunchi ca să mă ceri sau vrei să-mi trânteşti un 
oral aici, în văzul lumii. 

— Nu mă tenta, Ellie. Şi aşa am rămas cam 
înfierbântat. Dacă îmi testezi limitele, s-ar putea 
să te iau chiar aici, în văzul lumii, aşa cum spui. 

După ce îmi azvârlă şi cealaltă sanda, se ridică 
în picioare şi îşi scutură pantalonii de nisip, 
rânjindu-mi pervers. 

Acum desculţă, singurul motiv pentru care mă 
mai ţin de mâna lui este pentru că îmi place, nu 
pentru că aş avea nevoie de susţinerea lui ca să 
păşesc prin nisipul cald şi fin. Ne apropiem de 
focul de tabără şi prima persoană pe care o văde 
chiar Vicky, stând zgribulită într-un colţ, de una 
singură, şi privindu-mă crispată. Ochii ei aruncă 


fulgere spre mine, apoi coboară pe mâinile 
noastre împreunate, expresia ei transformându-se 
într-una sălbatică. Curând, ajunge să arate ca şi 
când s-ar simţi scandalizată de ceea ce vede în 
faţa ei. 

Şi pe bună dreptate, mereu a crezut că între 
mine şi Keith se întâmplă ceva, iar acum tocmai îşi 
primeşte confirmarea. 

— Ce naiba e asta? 

Ne oprim în dreptul lui Ryder, iar Keith îl 
priveşte confuz. Şatenul ţine strâns în mână o 
sticlă cu bere şi e îmbrăcat lejer în haine sport. 

— Chiar vrei să ştii? pufăie, sorbind din sticla 
lui. În lipsa ta, fetele au luat-o razna. Parcă le-ar fi 
apucat pe toate sindromul premenstrual deodată. 
Trebuia să le distragem cumva atenţia. 

Au şi reuşit, ce-i drept. Cred că e cel mai mare 
foc de tabără pe care l-am văzut vreodată. 
Flăcările lui se înalţă tot mai sus, iar căldura pe 
care o emană îmi încălzeşte cu putere pielea 
înfiorată de răcoarea serii. 

Oftând, Keith îşi îndreaptă privirea spre 
grupul gălăgios de fete din spatele lui Ryder. 
Vorbesc toate în acelaşi timp şi nimeni nu ascultă. 
Chiar se comportă de parcă ar fi luat-o razna. 

— Urmează să fie vândute ca nişte sclave. 

Până şi eu sunt şocată de ceea ce tocmai am 
scos pe gură, nu doar Keith şi Ryder, care se uită 
lung la mine, nevenindu-le să creadă ce am spus. 
Abia acum îmi dau seama că m-am îmbătat cam 


tare. Alcoolul e singurul vinovat de prostia pe care 
am rostit-o cu voce tare şi care atrage nişte palme 
telepatice din partea şatenului. 

Rahat! Nu trebuia să o spun. De fapt, nu 
trebuia să o spun pe un ton ofensator şi tranşant. 

— Adică, ce voiam să spun e că... 

Brunetul care mă ţine aproape începe brusc să 
râdă. 

— A băgat două cocktailuri mortale, îi explică. 
Mă mir cum de mai stă pe picioare. 

— Au fost doar două, repet. 

— Oricum, unde voiai să ajungi? vrea să ştie. 
Inspir adânc, controlându-mi cu grijă limbajul şi 
tonul. 

— Vreau să spun că e de aşteptat să devină 
agitate şi obraznice, odată ce viaţa lor va lua o 
turnură abruptă peste o lună. Poate acum v-a 
mers vrăjeala cu distragerea atenţiei, dar asta nu 
o să funcţioneze la nesfârşit. E vorba despre viaţa 
lor, până la urmă. 

Ryder mă priveşte cu ochii îngustaţi. 

— Mă ocup de asta de zece ani, Ellie, mi-o 
retează. Crezi că nu ştiu cum să mă descurc cu o 
mână de fete obraznice? Au noroc că sunt bine 
dispus astăzi, altfel le-ai fi găsit aliniate pe plajă, 
în genunchi, goale puşcă şi cu câte o armă 
îndreptată spre cap. Nu sunt un om foarte 
răbdător, să ştii! 

Nici nu arată ca unul, de aceea decid să-mi 
închid gura vorbăreaţă şi să mă retrag la pieptul 


lui Keith. 

— Mă duc să fac un duş şi să-mi schimb 
rochia, îi spun. Mă întorc. 

— Ai face bine să te întorci repede, mă 
avertizează, zâmbindu-mi jucăuş cu un colţ al 
gurii, în timp ce se uită în jos, la mine. Altfel, o să 
vin după tine. 

Imediat ce îmi primesc sărutul, mă desprind 
de el şi pornesc spre ieşirea de pe plajă şi spre 
vilă. Deja simt apa rece ce o să-mi curgă pe trup şi 
care o să alunge notele de alcool. 

Briza îmi flutură părul, ciufulindu-l şi mai tare. 
Intru pe alee, încercând să-l îmblânzesc cu 
degetele şi să le lipesc vârfurile de şolduri, însă 
tot în faţă îmi aterizează. 

Ocolesc tăcută fântâna ce tronează chiar în 
centrul aşezământului, când simt o mişcare 
ciudată în spatele meu şi senzaţia că sunt urmată 
de cineva apare pe neaşteptate. Următorul lucru 
pe care îl văd e scânteia lunii ce se reflectă în 
sticla goală ridicată asupra mea, chiar înainte de a 
mă lovi cu forţă peste faţă. 

Un sunet ascuţit de sticlă spartă îmi inundă 
urechile şi îmi simt capul izbindu-se de aleea 
pavată, când mă prăbuşesc. O pată neagră ca 
noaptea mi se aşterne peste privire, dar nu înainte 
de a-mi vedea atacatorul stând lângă fântână, 
strângând gura ciobită a sticlei în mână şi 
privindu-mă dispreţuitor. 


Capitolul 31 


Ştiţi momentul acela când totul se duce pe apa 
sâmbetei? Când te străduieşti să te schimbi, ca să 
nu mai fi acea persoană dezagreabilă de altă dată 
şi apare altceva care îţi pune la pământ întregul 
efort, făcându-l să pară în zadar? 

Asta am încercat să fac şi eu în ultimul timp. 
Să mă schimb. Să devin o persoană mai bună. Am 
simţit că e momentul în care să fac o schimbare la 
mine, ca să nu mai fiu cine am fost: o agresoare. 
Până la urmă, asta e ceea ce mi-a adus cele mai 
multe necazuri. 

Însă acum revin la toate obiceiurile vechi, 
pentru că înţeleg ceva ce n-am înţeles de la bun 
început. O persoană bună nu ar fi niciodată 
capabilă să supravieţuiască. Cei slabi mereu au 
căzut primii. 

Şi, când mă trezesc cu o durere 
înspăimântătoare de cap, cu trupul ascuns printre 
ferigile înalte, după ce am fost târâtă aici ca şi 
când persoana care m-a lovit a fost convinsă că m- 
a omorât şi a vrut neapărat să mă scoată de pe 
aleea principală, singura mea dorinţă este să o 
omor. Vreau să o omor. N-ar trebui să scape cu 
asta. 

Gemând, îmi pipăi ceafa, ca să mă asigur că 
nu sângerez, iar degetele mele găsesc o umflătură 
ascunsă în păr. Îmi amintesc vag că m-am lovit cu 


capul de asfalt după ce am fost lovită şi, chiar 
dacă nu sângerez, în faţă, acolo unde fruntea se 
uneşte cu rădăcina părului, sigur o fac. Imi retrag 
degetele cu sânge proaspăt şi lipicios şi mă holbez 
la el îngrozită. Imi amintesc imediat şi sunetul 
sticlei când s-a spart de capul meu şi tresar, 
îndurerată. 

Cum am ajuns în situaţia asta? Căci mi-e greu 
să cred că asta mi-e răsplata pentru tot efortul 
meu de a mă ţine departe de necazuri. 

— Ellie? 

Vocea ce vine din apropiere, strigându-mă pe 
un ton surprins, mi-e familiară, dar nu reuşesc să 
o asociez cu un chip. Apoi îl văd pe John apărând 
dintre ferigile înalte care îi ajung până la brâu şi, 
de îndată ce mă găseşte la pământ clipind ameţită, 
ochii i se măresc de uluire. 

— Ce naiba faci aici?! 

Nu-mi dă ocazia să-i şi răspund. Se repede 
spre mine şi îmi înconjoară talia cu braţele, 
ridicându-mă domol în picioare şi lăsându-mă să 
mă sprijin de el. 

Privirea i se ridică pe fruntea mea, acolo unde 
simt că mi se scurge ceva fierbinte, şi blestemă 
zgomotos printre dinţi. 

— Ce s-a întâmplat? vrea să ştie. Sângerezi ca 
naiba! 

— Keith, şovăi, clipind de mai multe ori ca să 
alung ceața de pe ochi. Du-mă la Keith. 

— Nu, mi-o retează. Te duc la clinică. 


— John... du-mă pe plajă. Acum! 

Glasul mi se ridică spre final, iar creierii îmi 
zvâcnesc dureros în cap, făcându-mă să gem şi 
mai tare. 

Injurând grosolan, braţul lui îmi cuprinde mai 
strâns mijlocul şi mă scoate pe alee, susţinându-mi 
aproape toată greutatea. Picioarele mele mai mult 
plutesc în aer, decât ating pavajul şi, din fericire 
pentru mine, pornim spre plajă, nu spre clinică. 

Drumul spre focul de tabără pe care îl pot 
vedea întinzându-se până deasupra palmierilor 
înalţi de pe marginea aleii, îl petrec împleticindu- 
mă în picioare şi străduindu-mă să fac faţă durerii 
îngrozitoare care parcă mi-a acaparat tot capul. 
Dar nu asta e ceea ce mă macină cu adevărat, ci 
furia ce mocneşte în sinea mea şi care probabil nu 
o să se stingă până nu am să mă răzbun pentru ce 
mi s-a făcut. 

— Ellie, trebuie să mergem la clinică, mă 
sfătuieşte John, îngrijorat. Sângerezi foarte tare. 

O aţintesc pe Vicky de la distanţă. De data 
asta nu mai stă singură într-un colţ, ci alături de 
celelalte fete, iar atitudinea îi este una prudentă, 
ba chiar îngrijorată. Bineînţeles, are toate 
motivele din lume să fie. Nu m-a omorât, dar o să- 
şi dorească să o fi făcut. 

Nici nu ştiu când mă desprind de John şi din 
strânsoarea lui puternică, ce încearcă să mă 
prindă înapoi. Picioarele îmi pornesc cu viteză 
spre locul în care aceasta îşi frământă mâinile, 


privind des în direcţia băieţilor, aflaţi pe partea 
cealaltă a focului imens şi fierbinte. 

— Ellie! 

Strigătul plin de îngrijorare al lui Keith 
răzbate până la mine, însă nu-l bag în seamă. Văd 
roşu în faţa ochilor. Sângele îmi clocoteşte în vene 
de furie şi nimic nu mă poate opri acum. 

În următorul moment, mâna mi se înfige în 
gâtul ei. O întreagă hărmălaie porneşte în rândul 
tuturor şi le văd pe fete sărind înapoi, probabil 
înspăimântate de felul în care arăt şi de mânia de 
pe chipul meu crispat. 

Doar Vicky se uită la mine cu ochii bulbucaţi, 
şocată şi parcă nevenindu-i să creadă că sunt 
chiar în faţa ei, deşi a depus tot efortul să mă 
atace pe la spate şi să mă lase lată. 

Şi nu pierd deloc ocazia să-mi încleştez 
degetele în gâtlejul ei şi s-o sugrum cu o singură 
mână, turbată de nervi. Nenorocita asta, care 
acum mă priveşte înmărmurită, a încercat să mă 
omoare şi n-am nici cea mai mică urmă de milă 
pentru ea, în special acum. 

O trântesc în nisip şi mă arunc asupra ei, 
prinzând-o de data asta cu ambele mâini. Şi tot nu 
mă simt bine. Tot nu mă simt mulţumită până nu o 
scutur puţin, smulgându-i icnete de groază. 

— Te-ai luat de cine nu trebuie, jigodie 
afurisită! Te omor! Te omor, naiba să te ia! 

Două braţe mari mă prind de şolduri şi 
încearcă să mă dea jos de pe adversară mea, care 


se zbate tot mai tare sub mâinile mele ucigaşe, ce- 
şi doresc să-i curme viaţa mizerabilă. Nu le permit 
să mă ia. Oricine dracului m-ar atinge acum, nu o 
face suficient de convingător să-i dau drumul 
scârbei de sub mine, a cărei faţă devine roşie. 

— Ia-ţi labele de pe ea, până nu ţi le retez! 

Cele două mâini dispar ca prin farmec, 
înlocuite fiind de un braţ puternic. Acesta mi se 
înfăşoară strâns în jurul taliei şi mă smulge de pe 
Vicky cu uşurinţă, târându-mă prin nisip departe 
de ea, dar asta nu mă calmează nici pe departe. 
Sunt prea pornită să o fac să regrete pentru tot ce 
a făcut în viaţa asta, că nici măcar Keith nu e 
capabil să mă mai stăpânească. Doar simplul fapt 
că o aud tuşind la un metru de mine mă întărâtă şi 
mai tare şi încerc să mă târăsc înapoi la ea ca să 
termin ce am început. Nu poate să scape chiar aşa 
uşor! 

Mă răsucesc în strânsoarea lui mârâind 
sălbatic şi, înainte să mă poată opri, pornesc în 
mâini şi în genunchi spre rivala mea, care e 
ridicată de la pământ de unul dintre paznici. Nu 
ajung prea departe, ce-i drept. Corpul lui Keith se 
prăbuşeşte peste mine, iar greutatea lui mă 
striveşte de nisip, blocându-mi cu braţele orice 
mişcare pe care aş mai putea s-o fac pentru a 
scăpa. 

— Potoleşte-te, altfel o să le ofer un spectacol 
pe cinste! şuieră în urechea mea, ameninţător. 

— A încercat să mă omoare! zbier furioasă. 


Înşfac un pumn de nisip, însă mă prinde de 
încheietură înainte să i-l arunc pe tot în ochi şi îmi 
scutură braţul până îl las să mi se scurgă printre 
degete, împingându-şi totodată pelvisul în fundul 
meu drept avertisment. Aş minţi dacă aş spune că 
nu-l cred în stare să facă asta în faţa lor, dacă nu-i 
ofer ce vrea. E Keith, până la urmă. Probabil n-ar 
da nici doi bani pe prezenţa lor, atâta timp cât îl 
sfidez. 

— Nu mă provoca să fac ceva necugetat, Ellie! 
mârâie enervat. 

— Ce parte din „a încercat să mă omoare” nu 

înţelegi?! urlu, în continuare prea furioasă ca să 
mă calmez. 
____— O să fie pedepsită pentru asta, mă asigură. 
Îţi jur solemn că o s-o nenorocesc pe toată viaţa 
pentru asta. Acum, calmează-te. Ai nevoie de 
îngrijiri. 

Pufnesc. Fix de îngrijiri nu îmi pasă acum, deşi 
continui să sângerez şi să am dureri puternice. Mă 
simt de parcă m-ar fi lovit o maşină, dar nu e ca şi 
când aş mai avea ce să fac în legătură cu asta. 
Printre şuviţele de păr căzute în faţă îl văd pe 
Jordan prinzând-o pe Vicky cu putere de braţ, 
înainte să o scoată de pe plajă şi s-o ducă departe 
de mine. 

— Gata, fetelor! tună Ryder. S-a încheiat 
distracţia. Dacă nu dispăreţi în secunda a doua de 
aici, vă strâng de gât pe toate! 

Curând, singurii care mai rămân pe plajă 


suntem eu şi întreaga Elită şi, într-un final, 
reuşesc să mă liniştesc suficient cât Keith să se 
rostogolească de pe mine şi să-mi permită să mă 
ridic în capul oaselor. 

— Lasă-mă să văd. 

Cu mâini tremurânde, îmi fereşte părul de pe 
obraji, iar ochii îi saltă pe rana sângerândă pe 
care o simt pulsând tot mai tare, pe măsură ce se 
dezmorţegşte. 

— Cu ce te-a lovit? mă întreabă Trent, aflat în 
picioare lângă noi. 

— Cu o nenorocită de sticlă de şampanie! 

— Nu a văzut-o nimeni plecând, mormăie 
Deke, intervenind şi el în discuţie. Eşti sigură că 
ea a fost? 

— Am văzut-o. Am apucat să mă întorc, înainte 
să mă lovească. Ea a fost. 

— Ei bine, era de aşteptat, bolboroseşte 
Ryder, iritat. Relaţia asta a voastră agită pe toată 
lumea. Fetele o duşmănesc pe Ellie. 

Keith îşi ridică cu lentoare privirea spre el, 
încleştându-şi maxilarul de nervi. 

— Nu mă face să te lovesc, Ryder. După câte 
observi, nu sunt dispus să-ţi înghit comentariile în 
momentul ăsta. 

În continuare nervos, sare în picioare şi îşi 
strecoară braţele sub mine, ridicându-mă din 
Nisip. 

Următoarea oprire e clinica, unde dr. Lopez 
îmi oferă toate îngrijirile necesare, în timp ce 


Keith ne urmăreşte dintr-un colţ al cabinetului, cu 
braţele strânse la piept şi cu ochii mijiţi într-un 
mod care îmi dă de înţeles că deja se gândeşte la 
ce urmează să facă cu Vicky. 

E clar că noi două nu vom mai putea convieţui 
nici măcar o clipă aici. După ce a încercat să mă 
omoare, o să-mi doresc în fiecare secundă să-i 
întorc favoarea, ceea ce ar rezulta un scandal de 
proporţii în rândul nostru. Keith nu o să fie mereu 
acolo să mă împiedice să-i dau exact ceea ce 
merită. 

— Are nevoie de copci? o întreabă la un 
moment dat pe femeia cu halat, ce-mi flutură pe 
sub ochi o lanternă de buzunar. 

Cumva, asta îmi aminteşte de gălăgia pe care 
a făcut-o în legătură cu rana de pe antebraţ, care 
acum e doar o dungă mică şi roşie. 

— Nu, îi răspunde dr. Lopez, cu o atitudine 
rece şi profesională. Dar o s-o doară capul o 
perioadă. A fost lovită destul de puternic. Să nu 
mai spun de cucuiul din spatele capului, care e de 
mărimea unui pepene. 

Îl şi simt de mărimea unuia, sinceră să fiu. N- 
am mai avut curajul să-l ating, dar cât ea l-a 
inspectat, mi-am dat seama că o să dorm pe burtă 
o bună bucată de vreme. 

Ochii verzi ai iubitului meu se întorc spre mine 
şi oftează, masându-şi frustrat baza nasului. 

— Iisuse, iubito, mereu ai fost atât de 
ghinionistă? 


— Asta n-are nicio treabă cu ghinionul, 
bolborosesc iritată. Adică, am ştiut din prima zi că 
noi două nu o să ne înţelegem niciodată, dar nu 
mă aşteptam să mă atace. 

Dar  bănuiesc că asta nu mai e ceva 
neaşteptat. Dacă este să fiu de acord cu Ryder, 
toată lumea şi-ar dori să mă atace tocmai pentru 
că am o relaţie cu Keith. 

— Ce ai de gând să faci cu ea? îl întreb 
curioasă. 

Dr. Lopez îmi curăţă cu grijă rana din faţă, 
făcând abstracţie de discuţia noastră. În schimb, 
Keith îşi mijeşte ager ochii, parcă încercând să-şi 
dea seama dacă e o idee bună să-mi spună sau nu. 

— Prima oară să vedem care e scuza ei. 

— Ei bine, e clar că nu o să mai pot sta cu ea 
în acelaşi loc, fără să-mi doresc să-i frâng gâtul. Şi 
nici prin gând să nu-ţi treacă să o duci în Eden! 

Keith chicoteşte distrat când întind braţul şi îl 
ameninţ cu indexul. 

— Crezi că aş lăsa-o vreodată să calce acolo? 
vrea să ştie. 

— Naiba ştie ce îţi trece ţie prin cap. 

— Edenul e doar al nostru, mi-o trânteşte, de 
data asta cu mină serioasă. Credeam că ai înţeles. 

Dau din cap mulţumită şi tresar când tifonul 
înmuiat în dezinfectant din mâna doctoriţei apasă 
peste rana mea, făcând-o să usture şi mai tare. 

Din fericire pentru mine, termină repede. 
Ultimul lucru pe care îl mai face, înainte să 


părăsim clinica, este să-mi înmâneze nişte 
analgezice pentru durere, pe care le înghit fără 
apă. 

Braţul lui Keith se înfăşoară protectiv în jurul 
meu, conducându-mă încet spre vila Elitei. Mâna 
lui, strângându-mi şoldul, e singura alinare de 
care mă pot bucura acum, după toate astea. Imi 
inspiră atât de multă încredere şi susţinere, încât 
nu mai găsesc puterea de a fi nervoasă pe Vicky şi 
pe durerea de cap. Mă ţine strâns lângă el, păşind 
cu răbdare pe pavaj şi  coborându-şi de 
nenumărate ori ochii asupra mea, ca să se asigure 
că sunt încă aici, conştientă. 

Dar îl simt şi tensionat. Ba nu, furios. Deşi 
chipul lui nu exprimă altceva decât îngrijorare 
autentică, simt focul dinlăuntrul său. 

— La ce te gândeşti? mă întreabă cu un calm 
înşelător. 

— Crezi că tot ea a pus-o pe fata aceea în 
patul meu, ca să mă sperie? Ar fi o coincidenţă 
mult prea mare să existe două persoane pe insula 
asta care vor să mă omoare, nu? 

— Nu, răspunde prompt. 

— Nu? mă mir. 

— Mă îndoiesc că a fost ea. 

Minunat! 

— De ce? mârâi printre dinţi. Tocmai m-a 
atacat, deci a demonstrat că este capabilă de aşa 
ceva. De ce nu are cum să fie ea? 

— Pentru că nu are forţa necesară să omoare 


pe cineva şi apoi să-l târască în patul tău. E doaro 
slăbănoagă afurisită, care habar nu are ce face şi 
care a reacţionat impulsiv. 

Intru în vilă când Keith îmi deschide uşa şi mă 
întorc spre el încruntată, oprindu-mă la baza 
scărilor ce duc la etaj. Mă încrunt şi mai tare când 
ochii îi coboară pe faţa mea şi mi-o cuprinde în 
palmă, dându-mi de înţeles că nu e pregătit să 
urce. 

— Aşteaptă-mă în dormitor, îmi cere. 

— Unde mergi? întreb curioasă. 

— Trebuie să mă ocup de Victoria. Pune-te în 
pat, dar prima oară spală-te. Încă ai sânge pe faţă. 

Degetul lui mare încearcă în zadar să-mi 
şteargă o dâră de pe frunte, acolo unde îmi apar 
cute când mă încrunt. 

— Vin cu tine, replic serioasă. Idioata aia mi-a 
făcut o gaură în cap. Am tot dreptul din lume să 
fiu de faţă. 

— Nu o să-ţi placă, Ellie. 

— Nu-mi pasă. 

Oftând, acesta decide să nu mai spună nimic, 
cu toate că văd în ochii lui dorinţa de a comenta, 
de a striga la mine să urc în dormitor şi să nu-l 
mai sfidez. În schimb, mă prinde de mână şi mă 
trage spre încăperea de la capătul coridorului, 
respectiv sala de conferinţe. 

De îndată ce intrăm, o văd pe Vicky în 
picioare, lângă perete, ţinută de braţ de către un 
Jordan cu expresie goală şi puţin plictisit. La 


vederea noastră, blonda furioasă se scutură cu 
putere, cel mai probabil pentru a scăpa de mâna 
ce o strânge, apoi ne urmăreşte răutăcios cum 
străbatem încăperea şi ne oprim înaintea ei şi în 
faţa mesei. 

Faptul că o văd din nou mă înfurie la foc 
automat şi mă sprijin de margine, luată prin 
surprindere de un val de ameţeală cruntă, care mă 
face să scâncesc. Keith mă prinde instantaneu de 
cot ca să împiedice vreo eventuală prăbuşire. Mă 
conduce cu grijă pe partea cealaltă a mesei şi îmi 
trage scaunul lui, cerându-mi scurt un: 

— Aşază-te, iubito! 

Şi o fac. Cu genunchii moi, mă aşez pe scaun 
în acelaşi moment în care restul Elitei ni se 
alătură şi, tăcuţi, îşi ocupă scaunele. Ceva mă face 
să cred că sunt aici doar să asiste cu prezenţa, nu 
să intervină, însă trebuie să recunosc că situaţia 
ajunge să fie puţin dubioasă. 

Toţi se aşază exact în aceeaşi ordine ca în 
prima zi. Ryder, Micha, Deke, Trent şi... eu, 
ocupând locul de onoare al brunetului ce mă 
priveşte cu îngrijorare, total diferit de felul în care 
m-a privit prima oară. 

— Eşti bine? mă întreabă pe un ton jos, ochii 
lui sfredelindu-mă cu atenţie. Vrei să urci în 
cameră? 

— Sunt bine. 

li zâmbesc forţat, înainte să-mi las privirea să 
se înfigă în Vicky şi s-o tranşeze telepatic. În aer 


începe să plutească o tensiune greu de suportat. 
Nu doar Keith şi cu mine suntem cei nervoşi, ci şi 
ceilalţi şi chiar mă întreb care e motivul lor pentru 
care emană atâta furie, încât mi se zbârleşte părul 
de pe ceafă. Cei patru bărbaţi din dreptul meu o 
tranşează la rândul lor pe Vicky cu privirea, 
făcând-o să tremure vizibil lângă Jordan. 

Keith se întoarce cu faţa spre ea, rămas lângă 
scaunul meu. La fel ca ceilalţi, emană o 
negativitate incredibilă, ce-i încleştează maxilarul 
atunci când, în sfârşit, o întreabă: 

— De ce ai făcut asta, Victoria? De ce ai lovit- 
0? 

Vicky îşi ridică ochii spre el, făcând o grimasă 
nervoasă şi refuzând să-i răspundă, cu toate că 
Jordan o înghionteşte. 

— Cu tine vorbesc! se răsteşte brunetul din 
picioare. Victoria, să ştii că stau foarte prost la 
capitolul „răbdare”, în special când vine vorba 
despre cineva care a atentat la viaţa iubitei mele. 
Ai face bine să răspunzi când te întreb ceva. 

— Pentru că n-o suport, mormăie ea. Credeam 
că e evident. E doar o scârbă enervantă care a 
ştiut exact cui să i-o sugă, ca să ajungă pe scaunul 
ăla. E o curvă care şi-a ridicat fusta în faţa ta şi te- 
a lăsat să i-o tragi, doar pentru o bucată de pâine 
în plus. 

— Ai grijă la limbaj! o avertizează Trent, de pe 
partea cealaltă a mea, mârâind cuvintele. Înţeleg 
că ai crescut într-o cutie de carton, fetiţo, dar nu-ți 


permit să vorbeşti astfel în faţa noastră. Suntem 
cu mult peste caracterul tău infect! 

— Zău?! pufneşte ea, uitându-se oripilată la el. 
Cu ce sunteţi voi mai presus decât mine sau decât 
nişte traficanţi normali şi scârboşi? Doar pentru 
că, spre deosebire de ei, voi nu ne ţineţi în lanţuri, 
la propriu? Sau că, în locul pâinii şi a apei, ne daţi 
caviar şi şampanie? Ei bine, poate că sunteţi mai 
bogaţi şi mai emancipaţi ca restul, dar la finalul 
zilei tot nişte traficanţi sunteţi. 

— Da, o aprobă Keith. Şi tu eşti la mâna 
noastră, aşa că ţi-aş sugera să ai grijă ce scoţi pe 
gură. Mi-ai lovit deja iubita. Nu e cazul să-mi 
subestimezi şi mai mult emanciparea. lar Ellie nu 
stă pe scaunul ăsta pentru că mi-a supt-o sau m-a 
lăsat să i-o trag, ci pentru că ea mi-a tras-o mie. 

— Care e diferenţa? îl întreabă cu un pufnet. 

— Nu o să înţelegi niciodată, îi răspunde el, 
relaxat. Dar acum nu vorbim despre relaţia mea 
cu Ellie, ci despre cât de tare îmi doresc să te 
omor în chinuri. 

Îmi ridic ochii spre el, pândindu-l printre gene 
cum îi trânteşte un rânjet diabolic. Vicky se 
cutremură lângă Jordan, înghițind sonor în sec. 

— Ştii, dacă aş fi fost un sălbatic, acum erai de 
domeniul trecutului şi asta doar pentru că ai atins- 
O. 

Dar n-o să fac asta, tocmai pentru că nu vreau 
să-mi mânjesc mâinile cu o târâtură ca tine. Am 
altceva pregătit. 


Cu aceeaşi atitudine înşelător de calmă, 
întinde mâna spre mine, cu palma în sus. Mă uit 
lung la el, deloc convinsă că ar trebui să-i fac jocul 
acum. Joacă rolul de bărbat calm şi relaxat, dar 
simt că în sinea lui arde din dorinţa de a se duce 
la ea ca să-i frângă gâtul pentru ce mi-a făcut. Atât 
de periculos e. 

— Haide, iubita mea! 

Sub ochii curioşi ai celorlalţi, îmi aşez lent 
mâna în palma lui mare, care o înghite cu totul, şi 
mă ridic în picioare. Keith îmi sărută delicat 
degetele, înainte să mă ducă pe partea cealaltă a 
mesei, apoi să-i facă semn din cap lui Jordan. 
Paznicul o îmbrânceşte pe Vicky spre mine, 
aducând-o aproape, iar mâna îmi tremură pe lângă 
corp, vrând s-o pocnesc. 

— Pune-te în genunchi! îi ordonă Keith dintr- 
odată, făcându-ne pe amândouă să ne holbăm la 
el. 

N-am idee ce vrea să facă, dar ceva îmi spune 
că o s-o umilească grozav. Probabil că simte şi ea 
acelaşi lucru, căci clatină vehement din cap, 
respingând din prima clipă ideea şi aducând pe 
faţa iubitului meu o crispare de furie. 

— Fetiţo, e sub demnitatea mea să ating o 
târfă spălăcită ca tine. Nu mă mai călca pe nervi şi 
pune-te în genunchi în faţa ei. 

Mă cutremur uşor, incapabilă să-mi mai 
desprind ochii de pe chipul lui tot mai schimonosit 
de nervi. E pe cale să-şi piardă controlul, iar asta 


nu e bine pentru ea. Nu că blonda din fata mea şi- 
ar da seama de asta, căci încă găseşte curajul de a 
clătina din cap. 

— În genunchi! 

Tunetul ce-i iese pe gură brunetului mă face şi 
pe mine să tresar şi să fac un pas înapoi, luată pe 
nepregătite, nu doar pe Vicky. Fata începe dintr- 
odată să plângă, probabil prea speriată ca să se 
mai poată stăpâni. 

— Acum! 

Fir-ar să fie! Aproape că sunt tentată să o rog 
să facă ce i se cere. Nu-mi doresc să-l văd pe Keith 
mai nervos decât atât. Obrajii lui se înroşesc şi 
văd scânteia periculoasă ce-i dansează în irisurile 
verzi. Vrea s-o umilească neapărat şi s-o facă să 
regrete ce a făcut în seara asta. 

Din fericire pentru toţi, blonda face întocmai 
şi se aşază în genunchi la picioarele mele, cu 
umerii scuturându-i-se de plâns. Mi-ar fi fost milă 
de ea în momentele astea critice, dacă nu ar fi 
încercat să mă omoare. Prea puţini ar merita o 
umilire ca aceasta. 

— Aşa! Acum, cere-ţi scuze. Roag-o să te ierte 
că ai atacat-o pe la spate, aşa cum fac numai laşii 
şi cei care ştiu că nu pot înfrânge altfel pe cineva. 

Încă tremurând cu putere şi privind jos, în 
podea, Vicky murmură printre buze: 

— lartă-mă. 

Dar, dacă judec după pufnetul lui Keith, nu 
prea i-a reuşit. 


— Mai încearcă o dată! îi comandă. Însă de 
data asta fă-o convingător. 

Plângând silențios, îşi ridică ochii albaştri spre 
mine, inundaţi de lacrimi. 

— Îmi pare rău, Ellie! Foarte rău! Te rog să 
mă ierţi. 

Îmi strâng buzele, continuând s-o privesc urât. 
Nici măcar scuzele ei nu pot şterge ceea ce mi-a 
făcut. Poate, dacă nu m-ar fi târât în boscheţi ca 
pe un cadavru de care încerca să scape, ar fi 
funcţionat. Asta e dovada că nu regretă nimic, ci 
doar îi e frică de Keith. 

Sinceră să fiu, şi mie mi-ar fi fost frică de el, 
dacă aş fi fost în locul ei. Uneori e al naibii de 
înspăimântător. Şi poate că sunt nebună, însă eu 
acum îl văd ca pe bărbatul care îmi apără onoarea 
în faţa tuturor, care se răzbună pentru ce am păţit 
şi care mă priveşte cu atâta grijă şi dragoste, încât 
sunt  copleşită. Mă protejează împotriva 
persoanelor ca ea. 

Face un semn din cap spre Jordan, iar acesta o 
ridică în picioare, trăgând-o departe de mine. Apoi 
brunetul îşi trece o mână prin barbă, părând să se 
gândească intens la ce urmează să facă cu ea. Şi, 
în timp ce o face, eu încep să mă clatin tot mai 
tare pe călcâie, cuprinsă de o amorţeală stranie şi 
de oboseală. 

Mă prind de el când simt că mă lasă picioarele 
şi, în următoarea secundă, braţele lui sunt în jurul 
meu, susţinându-mă. Închid o clipă ochii, buzele 


sale calde aşternându-se pe tâmpla mea şi 
sărutând-o blând. 

— Haide, iubito, să te punem în pat. 

Porneşte cu mine spre uşă, dar apoi se opreşte 
şi se întoarce cu faţa spre cei patru bărbaţi 
relaxaţi de pe scaune, ale căror chipuri sunt 
cuprinse de groază, imediat ce le spune prompt: 

— Sunaţi-l pe Santori. Am o mireasă pentru el. 

— Cine e Santori? întreb imediat ce intrăm în 
dormitor. 

Keith îşi strânge buzele în semn de dezgust, 
oprindu-se chiar în mijlocul încăperii şi 
întorcându-se cu faţa spre mine. 

— E un bastard nenorocit, replică sec. Haide! 
Trebuie să te scoatem din rochia asta şi să te 
curăţăm. 

Nu mă opun când îmi face semn cu degetul să 
mă întorc cu spatele la el. În următoarea secundă 
îi simt degetele agăţând fermoarul şi trăgându-l în 
jos, mângâindu-mi uşor şira spinării. 

— E italian? 

— Da, mormăie. Se străduieşte de ceva timp 
să ajungă pe lista noastră de clienţi, dar ne place 
să ne selectăm cu atenţie clientela, iar el nu e un 
om în care poţi să ai încredere. Cum spuneam, un 
bastard nenorocit. 

— E tânăr? 


Ajung din nou cu faţa spre el când mă prinde 
de umeri şi mă răsuceşte. Impinge rochia de pe 
pieptul meu, dezgolindu-mă pe jumătate, iar ochii 
lui devin imprevizibil de neastâmpăraţi. Imi 
studiază intens sânii, făcându-i să se înfioare. 
Sfârcurile mi se întăresc la comandă, biciuiţi de 
privirea fierbinte cu care îi sfredeleşte. 

— De ce mă întrebi asta? vrea să ştie. 

Deşi mi-a pus o întrebare directă şi 
curiozitatea din vocea sa e vădită, nu reuşeşte să- 
şi ridice privirea în ochii mei şi nici nu continuă cu 
dezbrăcatul. Doar se zgâieşte, atingându-mă uşor 
cu vârful degetelor. Îmi conturează sânii acum 
umflaţi şi grei. 

— Sunt curioasă dacă există o limită de vârstă 
sau îi selectaţi după grosimea portofelului, 
mărturisesc. 

— Există o limită de vârstă. Clienţii noştri au 
până în treizeci de ani. Şi da, ne uităm şi la 
grosimea portofelului. Dar Santori nu face parte 
din listă. Chiar dacă portofelul lui e destul de gros, 
nemernicul e un italian scârbos de cincizeci de 
ani, care salivează la toate prospăturile care ar 
putea să-i fie fiice. Dacă i-aş mai permite să vină 
aici, ar regula tot ce ar prinde, cu sau fără voia 
lor. 

— Şi vrei să i-o dai pe Vicky? 

Ochii lui verzi se ridică rapid în ochii mei şi îşi 
înclină capul, studiindu-mă suspicios. 

— ţi pare rău? 


Ridic din umeri. Sinceră să fiu, mi-e puţin 
ruşine să recunosc cu voce tare că nu-mi prea 
pasă ce se întâmplă cu ea, mai ales după seara 
asta. Bănuiesc că şi-o merită. Din cauza ei am o 
gaură în cap şi un cucui colosal. Ar fi putut să mă 
omoare de-a binelea, dacă nu era o laşă. 

Keith îmi împinge rochia de pe şolduri, iar eu 
ies din cercul pe care îl face la picioarele mele, 
rămânând doar în bikini şi nimic mai mult. Asta e 
tot ce mă mai acoperă, dar să fiu a naibii dacă mă 
simt stânjenită. M-a văzut mai goală decât atât. În 
plus, am stat zile întregi goală puşcă, în Eden. Mă 
gândesc că îmi ştie corpul ca în palmă, cu toate 
defectele lui, şi încă mă priveşte de parcă ar vrea 
să mă mănânce. 

— Victoria nu mai poate rămâne aici, îmi 
răspunde într-un final. Mai este o lună până la 
licitaţie, iar eu nu mă pot stăpâni chiar atât. 
Numai dacă aş vedea-o în faţa mea sau prin 
preajma ta, mi-aş pierde cumpătul. 

— Nu că ai fi cel mai calm om de pe pământ, îl 
iau peste picior. 

Acesta surâde scurt, înainte să mă tragă în 
baie. 

Nu ştiu cum aterizez cu fundul pe blatul rece 
al chiuvetei, dar nici nu dau doi bani pe asta. Îl 
urmăresc pe Keith cum umezeşte colţul unui 
prosop pluşat şi se apropie cu el de faţa mea după 
ce îmi fereşte părul peste umăr. 

— Mă descurc şi singură, bombăn. Nu trebuie 


să faci asta. 

— Asta nu ar fi trebuit să se întâmple, replică 
printre dinţi, ştergând o dâră de pe fruntea mea. 
Acum ar fi trebuit să te întorc invers şi să ţi-o pun, 
nu să şterg sângele de pe faţa ta. 

— Încă poţi s-o faci, rânjesc. 

Însă Keith nu mai pare la fel de dispus să mă 
întoarcă invers şi să mi-o pună. Ba chiar îmi 
trânteşte o privire urâtă, ce îmi sporeşte 
amuzamentul. 

— În noaptea asta nu, mi-o retează, 
continuând să mă şteargă cu prosopul umed. În 
noaptea asta am grijă de tine. 

Şi are. Ba chiar exagerează, dacă este să fiu 
sinceră. După ce îmi curăţă faţa de orice urmă, 
umezeşte prosopul din nou şi mă prinde deodată 
de gleznă, ridicându-mi piciorul că aproape cad de 
pe marginea hiatului. Imi înfig degetele în ea, 
chicotind amuzată. Se pare că analgezicele 
primite de la dr. Lopez au început, în sfârşit, să-şi 
facă efectul. 

Dar apoi râsetul îmi piere când Keith îmi 
şterge cu delicateţe tălpile murdare de la mersul 
desculţă şi înghit în sec. Niciodată, nimeni nu a 
mai făcut asta pentru mine, dar se simte la fel de 
intim ca o partidă de sex cu persoana pe care o 
iubeşti. 

Aş fi spus că el e ultima persoană care ar face 
aşa ceva vreodată. Il credeam peste măsură de 
superior şi arogant ca să se coboare la acest nivel, 


cât să-mi spele tălpile. Până la urmă, e un om care 
ar putea conduce lumea fără ca nimeni să ştie şi, 
totuşi, arată ca şi când ar fi în stare să se coboare 
şi mai mult, doar ca să aibă grijă de mine. 

Asta înseamnă că mă iubeşte suficient cât să 
renunţe la orgoliul său şi să facă orice consideră 
că e necesar? 

Nu spun nimic. Doar îl privesc cum îmi şterge 
fiecare deget în parte cu o concentrare ridicolă, 
ţinându-mi glezna ridicată cu cealaltă mână. Apoi 
trece la piciorul drept, oferindu-i acelaşi 
tratament, păstrând o tăcere tulburătoare. Inima 
îmi bubuie în piept copleşită şi zâmbesc discret, 
chiar dacă nu e atent. 

— Eşti gata! mă anunţă, aruncând prosopul pe 
marginea chiuvetei. Acum să te băgăm în pat. 

Zis şi făcut. Mă duce pe sus până în dreptul 
patului şi, cu mine pe braţe, trage cearşatul, apoi 
mă aşază între perne. E o chestiune de timp până 
se dezbracă la rândul lui şi, rămas doar în boxeri, 
se strecoară lângă mine. Trupul lui cald mă face 
să mă cutremur de plăcere, în special când acesta 
mă întoarce cu spatele la el şi mă lipeşte de piept, 
ţinându-mă aproape într-o îmbrăţişare fierbinte. 

Când mă trezesc, durerea de cap e mai 
atenuată şi mă simt cu o idee mai bine. Singură în 
dormitor şi în pat, îmi iau tot răgazul să mă întind 
pe toată salteaua şi să mai lenevesc preţ de câteva 
minute bune, înainte să mă ridic. 

Găsesc pe marginea saltelei o rochie crem, 


asemănătoare cu o togă grecească scurtă şi o 
pereche de sandale gladiator fără toc, ce se leagă 
până la genunchi. Având un zâmbet tâmp pe buze, 
le îmbrac şi îmi aranjez părul, apoi aplic un strat 
subţire de rimel pe genele lungi. 

Astfel, cobor la parter, simţindu-mi stomacul 
făcând tumbe de foame. Nici nu mă mir, ţinând 
cont că am dormit întreaga dimineaţă, sărind 
peste micul dejun. 

— Nu-l vreau aici! 

Strigătul lui Ryder îmi şterge rapid zâmbetul 
de pe buze şi mă legăn uşor pe ultima treaptă, 
arcuindu-mi sprâncenele spre cei şase bărbaţi din 
living. Singurii care stau în picioare sunt el şi 
Jordan şi ambii îl privesc încruntaţi pe Keith cel 
trântit pe canapea. 

— Nici eu nu-l vreau aici, dar Victoria nu mai 
poate să rămână nici măcar pentru o zi, replică el, 
arogant. 

— Am înţeles asta, dar de ce tocmai Santori? 
pufăie Trent de pe fotoliu. Mă irită până şi simplul 
gând că urmează să vină aici, darămite să 
mănânce la aceeaşi masă cu noi. Dacă tot vine, 
măcar scuteşte-ne de tortura de a-l avea prin 
preajmă mai mult decât e necesar. 

Cu buzele strânse, oscilez între a mă apropia 
de ei şi de a mă întoarce în dormitor. Nu ştiu care 
idee ar fi mai bună în momentul de faţă. In afară 
de Keith, toţi sunt tensionaţi de venirea lui 
Santori, ceea ce dovedeşte cât de plăcută este 


prezenţa lui, în general. Până şi eu mă îngrozesc 
puţin, deşi nu-l cunosc. 

Dar e prea târziu pentru a mă mai retrage. De 
îndată ce Ryder mă vede, toţi îşi întorc capetele 
spre mine şi Keith se ridică în picioare ca la 
comandă. Când îl văd apropiindu-se, sunt deja 
pregătită să-i dau mâna înainte ca el să apuce să 
şi-o întindă pe a lui, cu palma în sus. Mereu face 
asta, de parcă ar fi de datoria lui să mă poarte 
oriunde mi-aş dori să merg, ca pe o femeie care 
merită din plin întreaga lui atenţie şi toate 
manierele de care dispune. 

Îl ador! 

— Cum te simţi astăzi, iubito? 

Îmi aşez mâna în palma lui, lăsându-mă trasă 
de pe ultima treaptă şi condusă spre canapea. Şi îi 
simt tensiunea imediat ce îl ating, deşi pe faţă are 
bătută în cuie o expresie impasibilă. În acelaşi 
timp, ochii lui sunt prudenţi şi incapabili să 
ascundă ceea ce crede, de fapt, despre venirea lui 
Santori. 

— Mai bine. De ce vă certaţi? 

— Keith nu vrea să înţeleagă că e o idee 
proastă să-l aducem pe Santori aici, îmi răspunde 
Micha senin, înţepându-l pe acesta într-un mod 
discret. _ 

Mă aşez lângă el tăcută. In schimb, Keith 
preferă să ocupe braţul canapelei şi să pufnească. 

— Ştiu şi eu că nu e o idee bună, însă e vorba 
doar despre un prânz. Apoi i-o vom prezenta pe 


Victoria şi vom termina cu asta. 

Ryder oftează, vizibil frustrat că brunetul nu-şi 
schimbă decizia, indiferent de argumente. 

— Crezi că mie îmi face plăcere să-l am prin 
preajmă sau să-l ştiu aproape de Ellie? îl întreabă 
printre dinţi, enervându-se dintr-odată. E un 
libidinos, dar e perfect când vine vorba să scăpăm 
cât mai repede de slăbănoaga aia blondă. Vine, 
luăm masa, o ia şi pleacă. Punct! 

Trent flutură din mână, parcă obosit de 
subiectul ăsta. Se ridică şi pleacă pe neaşteptate, 
urmat îndeaproape de un Deke cu aceeaşi 
atitudine iritată. 

— În regulă, mormăie Ryder, într-un final. Dar 
dacă se apropie de celelalte fete, îi zbor capul de 
pe umeri. Să nu-mi spui că nu te-am atenţionat! 

După ce îl ţintuieşte pe Keith cu indexul, drept 
avertisment, dă să plece la rândul lui după ceilalţi, 
însă se opreşte când sunetul specific unui 
elicopter ce zboară deasupra vilei se face auzit. 
Brunetul de lângă mine se încordează brusc, 
transformându-se într-un arc uman într-o singură 
clipă şi înjură grosolan printre dinţi. Înţeleg că 
subiectul disputei dintre ei e deja aici, în special 
când ochii verzi ai iubitului meu se înfig în mine şi 
îmi spune prompt, nelăsând loc de comentarii: 

— Să nu te mişti de lângă mine! Nici măcar un 
centimetru. Şi nu vorbeşti cu el, chiar dacă îţi 
pune întrebări. 

Încuviinţez din cap, îngrijorându-mă puţin. 


Asta nu sună la fel de bine pe cât mi-aş fi dorit, 
dar bănuiesc că cel mai sigur loc de pe planetă 
devine cel de lângă el şi nu mă opun. Ba chiar am 
de gând să mă lipesc de braţul său şi să nu mă mai 
desprind de acolo, până când Santori nu pleacă de 
pe insula noastră. 

Rectific: insula Jui. 

— Aşa, iubito, zâmbegşte. 

Mă ridic când îmi întinde mâna. leşim 
împreună pe terasa din spate, unde personalul 
pregăteşte masa pentru prânzul cu Santori. Două 
femei îmbrăcate în rochii negre şi cu şorţuri albe 
legate pe după gât aşază cu grijă tacâmurile 
argintii, ce sclipesc puternic în lumină, lângă 
farfuriile fără cusur. 

— Prin urmare, Santori ăsta... vorbesc eu, a 
mai fost vreodată aici? 

— O dată, îmi spune el. A fost un fel de răul 
necesar prin care trebuia să trecem, ca apoi să 
impunem o limită de vârstă şi să ne selectăm 
clienţii. E un pervers nenorocit, Ellie. 

— S-a întâmplat ceva cu una dintre fete? vreau 
să ştiu. 

— S-au întâmplat destule atunci când a venit. 
Nu prea mai contează acum. Important este să 
trecem cât mai repede peste vizita asta şi să 
plece, de preferabil fără să mă enerveze. E un om 
influent, aşa că aş prefera să nu stăm unul în calea 
celuilalt. 

Ceva îmi spune că asta nu o să fie posibil, 


ţinând cont de nivelul de încordare pe care acesta 
îl are, chiar şi când îmi trage scaunul să mă aşez. 

Abia când îl văd pentru prima oară, îl iau pe 
Keith în serios. Fiorul rece ce mă scutură pe scaun 
e de groază şi îmi smulg rapid privirea de pe 
bărbatul înalt şi subţire care iese pe uşile din 
sticlă, condus de Ryder, rămânând ţeapănă şi cu 
ochii fixaţi pe iubitul meu. Nu ştiu de ce, dar totul 
mă înspăimântă la el, inclusiv râsul gros care-i 
vine din gât, de îndată ce Keith se apropie de el. 

— Măi să fie, Levine! exclamă bucuros în 
spatele meu şi mi-l imaginez cum îi strânge mâna. 
De când nu ne-am mai văzut? Să fie zece ani? 

— Nu i-am numărat, replică Keith sec. Ne 
pregăteam să luăm prânzul aşa că... Te rog, 
alătură-te! 

Cu coada ochiului îl văd pe brunet făcându-i 
semn să înainteze spre masă şi trupul costeliv al 
italianului îmi răsare inopinat în faţă, făcându-mă 
să tresar. Stomacul mi se strânge dureros când 
îmi amintesc subit puţinele detalii pe care Keith 
mi le-a oferit despre el şi un ghem de greață 
aproape mă tentează să mă ridic şi s-o şterg. li 
place să reguleze fete tinere ca mine, deşi el are 
început de chelie şi o faţă cum numai criminalii în 
serie au. Miroase a mafie de la o poştă, ceea ce 
mă încordează şi mai tare. 

Dar apoi mă relaxez uşor când Keith mă 
prinde de bărbie, în semn de susţinere. 

Cu ochii căprui şi suspicioşi fixaţi pe mine, 


Santori se aşază pe scaunul din faţa mea, iar Keith 
îl ocupă pe cel din capătul mesei. Şi tocmai când 
îmi spun mie însămi, în gând, că nu am niciun 
motiv pentru care să mă tem, îl aud pe acesta 
întrebând, cu un accent puternic: 

— Ea e? 

Îi ia doar o secundă brunetului să se arcuiască 
pe scaun într-un mod ciudat şi să-şi întoarcă ochii 
mari spre mine, arătând de parcă abia acum mă 
vede pentru prima oară stând aici. 

— Nu vreau să te ofensez, Keith, dar nu cred 
că are rangul necesar să mănânce la aceeaşi masă 
cu mine, bolboroseşte dezgustat, privindu-mă cu 
ură. Pune-o să mănânce în genunchi! 

Îmi  încleştez maxilarul, muşcându-mi cu 
putere limba ca să nu-l înjur. Din fericire pentru el 
şi pentru mine, îmi amintesc la timp că mi s-a 
cerut să nu vorbesc. 

Mai că îi văd coroana invizibilă de pe cap 
scârbosului ce mă priveşte într-un fel care mă 
zbârleşte de greață. Ochii lui malefici cad în 
decolteul decent al rochiei şi nu şi-i mai ridică nici 
când Keith îi răspunde: 

— N-ai să trăieşti tu atât ca să vezi aşa ceva! 

— De ce? 

Nu apucă să şi spună motivul pentru care îi 
refuză dorinţa. Apariţia celorlalţi bărbaţi întrerupe 
momentan discuţia şi fiecare îşi ocupă locul, 
Micha ajungând să stea chiar lângă mine. Pare cel 
mai relaxat dintre toţi, ba chiar îmi zâmbeşte cu 


un colţ al gurii în semn de scuză, când mă loveşte 
din greşeală cu cotul. 

— Ce mai faci, Santori? îl întreabă Trent din 
complezenţă, strângându-i scurt mâna, înainte de 
a se aşeza lângă el. 

— Nu mă plâng, rânjeşte. Sincer să fiu, nu mă 
aşteptam să fiu invitat, mai ales după ce am fost 
refuzat ani la rând. 

Tonul i se schimbă spre final, ajungând să 
sune ca o acuză. 

— Dar se pare că merită drumul pe care l-am 
făcut până aici şi timpul pierdut, continuă, 
întorcându-şi privirea  perversă spre mine. 
Credeam că aveţi în meniu doar blonde, nu şi 
brunete delicioase. 

Din instinct mă uit la Keith, văzându-l cu 
maxilarul încleştat şi privindu-l pe Santori într-un 
mod de-a dreptul criminal. Ceva de pe chipul lui 
frumos şi bronzat îmi spune că deja îi plănuieşte în 
gând moartea. 

— Spuneţi-mi, cât vreţi pe ea? 

Face semn din bărbie spre mine şi primul care 
deschide gura nu e Keith, aşa cum mă aşteptam, ci 
Trent. 

— Domnişoara nu e de vânzare. 

Sprâncenele stufoase ale italianului se ridică 
pe frunte. Răsuflu uşurată în sinea mea, 
relaxându-mă pe scaun. Nu speram ca tocmai 
Trent să-l informeze despre asta, dar bănuiesc că 
e mai bine decât prima variantă. Nu-l văd pe 


brunet în stare să deschidă gura şi să spună 
altceva decât un „te omor”. Până la urmă, arată de 
parcă ar vrea să-i spună asta. Se holbează la el, 
având pumnii strânşi pe suprafaţa mesei, de-o 
parte şi de alta a farfuriei. 

— Ba eu cred că este, replică Santori, calm. 
Orice este de vânzare pe lumea asta, darămite o 
păpuşică precum ea. Pun pariu că miroase 
orgasmic. 

Cuvântul „orgasmic” îi iese ca un mârâit şi 
face ca nodul din stomacul meu să devină şi mai 
mare. Îmi simt pofta de mâncare luând-o la 
sănătoasă, dar nu mă ridic. Nu, n-am voie, iar 
Keith îmi aduce aminte de asta când întinde braţul 
şi îmi prinde mâna, strângându-mi-o uşor. Ochii lui 
Santori cad pe mâinile noastre împreunate şi se 
trage în spate, sprijinindu-se sfidător de spătar. 

— Am înţeles acum, rânjeşte. Accesoriul ăsta 
frumos e al tău. 

Accesoriu? Acum sunt un accesoriu? 

— Da, este a mea şi, cum spunea şi Trent, nu e 
de vânzare, îi răspunde el, neaşteptat de liniştit. 
Am altceva pentru tine, dar prima oară să servim 
prânzul. 

— Altceva mai frumos decât ce am deja în faţa 
ochilor? 

Tipul ăsta chiar n-are de gând s-o lase moartă. 
Mâna lui Keith se încleştează şi mai tare pe 
degetele mele, aproape strivindu-le. 

Au! 


— Lasă-mă să ghicesc, îi cere bărbatul, 
plescăind din buze. O altă blondă ştearsă, numai 
piele şi os. 

Bate dintr-odată în masă, iar eu _ tresar 
puternic. 

— Băieți, o să fiu sincer cu voi. Nu am timp de 
pierdut aici. Am afaceri de condus şi mă doare fix 
în fund de prânzul vostru. Am venit pentru o fată 
şi deja presimt că o să plec nervos şi cu mâna 
goală. Aşa că, o să vă fac o ofertă greu de refuzat. 

Îi priveşte pe fiecare în parte, ignorând 
rigiditatea care îi cuprinde pe toţi, inclusiv pe 
mine. 

— Zece milioane de euro pentru brunetă. 
Cash! Şi păstraţi voi blonda pentru care am venit 
iniţial. 

Ochii mi se măresc de groază şi mă uit 
înspăimântată la Keith, care se încruntă la Santori 
de parcă n-ar înţelege ce-i spune. Zece milioane 
de euro sunt o grămadă de bani. Mai mulţi decât 
zece milioane de dolari americani. 

Prin minte îmi străfulgeră singura discuţie 
purtată de Elită despre preţul fetelor. Au discutat 
despre Angel şi despre faptul că nu ar lua niciun 
milion de dolari pe ea. Zece milioane devine subit 
o sumă colosală. 

Şi nu mă mai pot opri din a-l privi pe Keith, 
cuprinsă de frică. Oare chiar se gândeşte să 
accepte o asemenea ofertă? Mă întreb cu adevărat 
dacă e una irezistibilă pentru el. 


Atât eu, cât şi Santori, aşteptăm cu sufletul la 
gură răspunsul lui. Şi vine. Ca o bombă nucleară. 

— Ce parte din „e a mea” nu înţelegi, 
spurcăciune? 

Abia când expir tot aerul din plămâni, îmi dau 
seama că în tot acest timp mi-am ţinut respiraţia 
de teamă. Mă întind spre paharul cu apă din faţa 
mea şi îl înşfac nerăbdătoare, luând câteva 
înghiţituri zdravene. 

Urma de zâmbet de pe buzele italianului piere, 
iar ochii i se bulbucă în cap de şoc. Probabil nu se 
aştepta la un adjectiv atât de îmbucurător, pe 
lângă refuzul categoric. 

— Ai venit aici pentru o blondă şi o să pleci ori 
cu ea, ori cu mâna în fund, adaugă Keith, cu un 
rânjet letal pe buze. Dar dacă te mai uiţi mult la 
iubita mea, o să pleci nu cu mâna în fund sau cu 
Victoria, ci cu capul într-o cutie. 

Am mai spus că îl ador? Cu inima bătându-mi 
puternic în piept, mă uit la el cu toată admiraţia, 
topindu-mă sub zâmbetul ironic pe care-l poartă 
pe buzele-i frumoase. 

Fir-ar să fie! Mă excită puţin. Şi sigur are 
vreun al şaselea simţ în legătură cu asta, căci 
ochii lui verzi se întorc dintr-odată spre mine, 
curioşi. Tocmai a vorbit masonul din el, care 
întrece detaşat toate figurile de mafiot ale 
dobitocului de pe partea cealaltă a mesei. 

— Iţi baţi joc de mine?! 

Urletul italianului ne ia prin surprindere pe 


toţi şi înlemnesc ca la comandă, speriată de viteza 
cu care se ridică de la masă. 

Şi se întâmplă mai multe lucruri simultan. În 
dreptul frunţii iubitului meu apare un pistol 
încărcat, pe care Santori îl scoate de nicăieri. 
Inima îmi explodează în piept. Apoi Santori e 
împuns din spate de ţeava puştii din mâinile unui 
Jordan omniprezent, pregătit să-l găurească, care 
s-a mişcat mai ceva ca un ninja. lar asta nu e tot. 
Nu doar Jordan îl ţinteşte pe nemernic, gâdilând 
trăgaciul, parcă dornic să-i înfigă un glonţ în 
ceafă. În acelaşi timp, Micha, Trent, Deke şi Ryder 
îl înconjoară din toate părţile, ameninţându-l 
feroce cu propriile arme. 

Doar Keith rămâne neclintit, ca un om care nu 
e pe deplin în toate facultăţile mintale. Purtând 
acelaşi  rânjet mortal şi aceeaşi atitudine 
sfidătoare, se uită fix la Santori, neobosindu-se să 
se ridice de pe scaunul lui confortabil sau să-mi 
elibereze mâna. Ba chiar e suficient de relaxat 
încât să-mi mângâie delicat încheieturile degetelor 
cu degetul lui mare. 

— Scuză-mă, spune iubitul meu, dregându-şi 
calm glasul. Am uitat să-ţi împărtăşesc un detaliu 
important. Zece milioane costă doar colierul de la 
gâtul ei şi e lucrat manual. Mi-a luat o veşnicie să 
i-l fac, dar e superb, nu? La fel ca ea. 

Santori se încruntă urâcios, vizibil confuz. Cu 
lentoare îşi întoarce privirea spre mine, ochind 
colierul cu perlă neagră de la gâtul meu, pe care îl 


mângâi inconştientă. 

— Acum, dacă ne-am lămurit în privinţa 
faptului că banii tăi sunt mărunţiş pentru mine, 
stai jos şi nu mai flutura pistolul ăla prin faţa mea! 
Poate scoţi ochii cuiva. 

Jordan îl trânteşte pe scaun cu o singură 
mişcare, iar Santori lasă arma deoparte, lăţind 
rânjetul de pe buzele iubitului meu nebun de 
legat, care provoacă pe faţa italianului o expresie 
de miliarde. 

— Bun băiat! îl felicită. Acum să trecem la 
afaceri, ce zici? 


Capitolul 33 


Întind mâna spre platoul cu fructe din mijlocul 
mesei şi iau o boabă de strugure roşu cu care să- 
mi potolesc foamea, mişcările mele fiind urmărite 
îndeaproape de mai multe perechi de ochi. 

Santori n-a mai deschis gura după incidentul 
în care mi-a ameninţat iubitul cu un pistol. Nici 
ceilalţi nu se prea înghesuie să scoată vreun 
cuvânt. În schimb, toţi stau ca pe ace, de parcă 
fiecare se aşteaptă la o altă scenă asemănătoare, 
inclusiv Keith. Cu greu îl scapă pe acesta din ochi, 
deşi Jordan e încă în spatele italianului şi are 
puşca pregătită. 

— Mai durează mult? 

Abia întreabă, că John şi iese pe uşile terasei, 
ţinând-o pe Vicky de braţ. Şi arată rău! Nu John, ci 


ea. Blonda înaltă şi slabă are încheieturile legate 
cu o pereche de cătuşe, părul lung e ciufulit şi 
clipeşte  deranjată când e scoasă în lumina 
puternică a amiezii, dându-mi de înţeles că până 
acum a stat într-o cameră întunecată. Nu mai 
poartă rochia din noaptea trecută, lungă şi albă, ci 
un maiou şi nişte pantaloni scurţi neinteresanţi, 
exact ca cei în care m-am trezit în prima zi pe 
insulă. E cât se poate de clar că, atunci când m-a 
atacat, a încetat să mai beneficieze de tot ce ar 
avea Elita de oferit, de luxul exorbitant, de 
îmbrăcămintea de firmă şi de avantajul unei perii 
de păr care să potolească şuviţele sălbatice din 
capul ei. 

Santori se ridică de pe scaun când John se 
opreşte în dreptul uşilor, continuând să ţină 
prizoniera de braţ, ca să nu fugă. lItalianul 
îmbrăcat în costum Armani ocoleşte masa pe 
partea lui Keith şi se apropie de ea, studiind-o cu 
interes. Chiar dacă e cu spatele la mine, pot vedea 
cu ochiul minţii cum privirea lui cade direct în 
decolteul ei, apoi alunecă pe picioarele lungi şi 
desculţe. 

Apoi îl văd pe Trent privindu-l pe Keith cu 
insistenţă, ca şi când ar încerca să-l atenţioneze 
de ceva, însă iubitul meu nebun nici nu-l bagă în 
seamă. Se holbează la mine, nu la el, şi într-un 
final îmi face şmechereşte cu ochiul, atenţia 
fiindu-i distrasă când Santori turuie o frază în 
limba lui, pe un ton ofensator. 


— Dacă ai de gând să mă înjuri, fă-o în 
engleză, îi cere relaxat. 

— Ce e asta? 

Acesta se întoarce cu faţa spre noi, având o 
expresie iritată, şi face semn spre Vicky. 

— E murdară! 

Keith oftează apăsat, vizibil obosit de prezenţa 
lui. Mă aşteptam să fie greu, sinceră să fiu, dar nu 
credeam că Santori o să facă gargară în legătură 
cu orice lucru nesemnificativ. 

Dar are dreptate. Vicky e murdară în 
genunchi, ca şi când ar fi stat astfel întreaga 
noapte. 

— A fost pedepsită, argumentează brunetul, 
nonşalant. Şi-a petrecut noaptea în pivniţă. Cu un 
duş, e ca nouă. 

— Speram la mai mult profesionism din partea 
voastră, mărturiseşte italianul, nemulţumit. Pe 
lângă că îmi prezentaţi o fată care n-are nici cea 
mai mică strălucire, o mai aduceţi în faţa mea şi în 
halul ăsta! 

— O vrei sau nu?! se răsteşte Ryder, enervat. 

— Sunt sigur că puteţi ceva mai bine. 

Ochii lui Santori cad iar pe mine, făcându-mă 
să blestem în minte. Tipul ăsta şi-o caută cu 
lumânarea. Fix ce-mi lipsea, ca unui individ dubios 
de vârsta tatălui meu să i se pună pata pe mine şi 
să insiste, în pofida faptului că a fost refuzat. 

— Nu se poate ce îţi doreşti tu, îi spune Keith, 
de data asta calm. Ellie este una dintre noi. Oricât 


ai fi dispus să plăteşti pentru ea, nu e de vânzare. 
Nu o s-o ai niciodată. Ne-am înţeles? 

— Ellie, murmură el cu accent, zâmbind 
pervers cu un colţ al gurii. Keith, trebuie să-ţi 
mărturisesc că niciodată n-am fost mai pornit să 
iau femeia altuia. Făptura asta cu ochii cât 
farfuriile e una pe cinste, nu-i aşa? Altfel nu ai fi 
refuzat categoric o sumă pe care nu o s-o aduni 
nici dacă vinzi tot ce ai pe insula asta. 

Oftând, mai aruncă o privire asupra lui Vicky - 
care nu se mai opreşte din tremurat şi holbat la 
Keith. _ 

— Imi pare rău, băieţi, dar nu sunt interesat 
de ea, le-o trânteşte apoi. Slăbănoage afurisite am 
şi eu. Chiar mai multe decât le pot face faţă. N-am 
nevoie de una în plus. 

— Ţi-o dau cu cinci sute de dolari, face Keith 
oferta. 

Mă uit uluită la el. I s-a oferit zece milioane de 
euro, iar el vrea s-o dea pe Vicky cu doar cinci 
sute de dolari? Credeam că ei se joacă doar cu tot 
ce are şase zerouri şi niciunul în minus. 

— Tentant, mormăie Santori, amuzat. Dar nu. 

Brunetul îşi încleştează maxilarul, vizibil 
nemulţumit de răspunsul bărbatului pe care l-a 
adus aici special ca s-o ia pe Vicky, deşi asta ar fi 
însemnat să stea la masă cu cel mai nesuferit 
bărbat în viaţă. Dacă judec după expresia iubitului 
meu, nu se aştepta să fie respins. 

— Foarte bine! bombăne. Atunci, cred că 


vizita ta în Paradisul diamantelor s-a încheiat. 
Jordan o să te conducă la elicopter. 

— Stai, i-o retează Santori, amuzat. N-am spus 
că nu sunt interesat deloc, ci că nu sunt interesat 
de ea. Vreau să vorbim despre scumpa noastră 
Ellie. 

Înainte ca unul dintre noi să reacționeze, se 
produce inevitabilul. Keith sare de pe scaunul lui, 
inima coborându-mi rapid în stomac, şi îl înşfacă 
pe italian de gât, trântindu-l de uşa din sticlă. 
Sărind la rândul meu în picioare, înspăimântată de 
cum ajung să decurgă lucrurile, mă aştept să 
treacă cu tot cu el prin sticla pe care o aud 
imediat scoțând un sunet ciudat la impactul cu 
trupul slab al lui Santori. 

Îl domină, pur şi simplu. Muşchii spatelui lat 
se încordează pe sub cămaşa albă din bumbac, cu 
mâneci suflecate. Arată şi mai mare şi mai 
periculos acum, că e furios. 

Îi privesc speriată pe ceilalţi, aşteptând ca 
unul dintre ei să intervină şi să-l oprească, însă 
sunt la rândul lor prea şocaţi de mişcarea lui 
Keith, ca să-şi mai dea seama că intervenţia lor e 
necesară. Groaza de pe feţele lor tinere şi 
frumoase îmi dau de înţeles că iubitul meu, care îl 
sugrumă pe Santori, a făcut cea mai mare gafa din 
istorie şi că italianul ăsta scârbos e ultima 
persoană cu care ar fi trebuit să se pună rău. 

— Nici măcar să nu-i pronunţi numele! Ai 
auzit?! tună, scăpat de sub control, în timp ce 


degetele sale îl strâng în continuare pe nemernic 
de gât. Nici măcar să nu te gândeşti la ea! Te 
omor, lua-te-ar dracu' de gândac dezgustător ce 
eşti! Vă strivesc şi pe tine, şi pe întreaga ta mafie 
de libidinoşi! 

Din nou, am impresia că acum vorbeşte 
masonul din el. Nu ştiu suficiente detalii despre 
ocupaţia lui, dar ştiu suficiente cât să fiu convinsă 
că e cel mai puternic om din lume şi că, într- 
adevăr, ar fi capabil să-i strivească ca pe nişte 
gândaci de bucătărie. 

— Keith, ajunge! urlă Ryder, uşor panicat. 

Degetele osoase şi lungi ale iubitului meu se 
strâng mai tare pe gâtlejul lui Santori, iar faţa 
individului prinde o culoare stranie şi vineţie. 
Sunetele pe care le scoate acesta, cât e sugrumat, 
îmi ridică părul de pe ceafă. 

Mă lipesc prudent de marginea mesei când 
Micha trece vijelios pe lângă mine şi îl smulge cu 
forţa pe Keith de lângă Santori, trăgându-l 
departe de acesta şi de gâtul lui. Odată cu 
eliberarea, italianul se prăbuşeşte în fund, tuşind 
cu putere la picioarele lui Vicky şi ale lui John, ce 
privesc întreaga scenă cu expresii nedumerite. 

Însă asta nu-l calmează deloc pe brunet. Se 
scutură de câteva ori ca să scape de braţele lui 
Micha, mârâind o întreagă gamă de înjurături 
odioase, pe care nu le-am mai auzit niciodată. 

— Calmează-te! latră blondul, îmbrâncindu-l şi 
mai departe de adversar. 


Keith se loveşte de scaunul pe care a stat în 

urmă cu doar două minute şi se răsuceşte mânios 
spre prietenul lui, trântindu-i o privire criminală, 
care îi spune clar că nu apreciază deloc 
intervenţia lui. 
__ Şi sunt tentată să mă apropii de el, dar n-o fac. 
În momentul ăsta e atât de furios şi scăpat de sub 
control, încât nu cred că ar aprecia şi vreo 
intervenţie de-a mea. 

— Nu o ia nimeni pe Ellie, îi spune Micha 
printre dinţi, vorbindu-i ca unui copil mic şi 
încăpățânat. Acum, linişteşte-te până nu mai faci 
şi altă greşeală colosală, care să ne coste. 

Expirând zgomotos pe nas, acesta pare să lase 
deoparte ideea de a sări din nou la gâtul cuiva. In 
continuare mânios şi roşu la faţă, se întoarce spre 
mine şi, prinzându-mă de încheietura mâinii, mă 
trage lângă el cu o  smucitură uşoară, 
înconjurându-mi apoi talia cu braţul şi ţinându-mă 
cât mai aproape de el. Ochii verzi mă privesc 
prelung şi cu degetul mare îmi atinge delicat 
colţul gurii, ca şi când ar fi mai îngrijorat de mine, 
decât de ceea ce a făcut. Probabil că în mintea lui 
nu dă nici doi bani că a călcat pe bătături pe cine 
nu trebuia. 

Ne întoarcem amândoi spre Santori când 
acesta se ridică în picioare, enervat, scuturându-şi 
costumul de firmă cu gesturi arogante. 

— Se pare că mi-am pierdut timpul venind 
aici, mormăie. Am crezut că sunteţi pregătiţi să 


faceţi afaceri cu cineva ca mine, dar acum constat 
că lucrurile astea vă depăşesc. Nici nu-mi dau 
seama de ce mă aşteptam la altceva din partea 
voastră, când nu sunteţi decât nişte copii care se 
joacă de-a adulţii. 

Acestea fiind spuse, bărbatul se răsuceşte 
spre uşă, dând de înţeles că e pe cale să pună 
punct întâlnirii, însă John îi taie calea cu un singur 
pas făcut în prag şi o privire tăioasă. 

— Keith, mormăie Trent, venind în dreptul 
nostru. 

Curând, se adună toţi în jur, uitându-se la 
brunet curioşi. Înţeleg că niciunul dintre ei nu e 
pregătit să-l lase pe Santori să plece la fel cum a 
venit, adică cu mâna goală. Asta ar însemna ca 
Vicky să rămână aici, cu mine. 

— Aşa cum ai spus şi tu, Victoria trebuie să 
dispară, replică Deke, vocea lui neaşteptat de 
groasă luându-mă pe nepregătite de fiecare dată 
când deschide gura. E clar că nu poate rămâne 
până la licitaţie, în special prin preajma lui Ellie. 
Dacă a încercat deja o dată, o s-o facă din nou şi 
nimic nu-ţi garantează că n-o să-i reuşească la un 
moment dat. 

— O urăşte şi o s-o urască şi mai mult acum, 
că ai avut tentativa de a i-o da lui Santori din 
cauza ei, adaugă şi Ryder, pe un ton serios. 

Cu ochii mijiţi, Keith se uită o clipă la mine, 
braţul lui strângându-se în jurul meu într-un fel 
protector şi posesiv. Parcă mi-ar cere părerea 


legat de italian şi de Vicky, însă nu ştiu ce aş 
putea să-i spun. Situaţia mă depăşeşte lamentabil, 
din absolut toate privinţele. 

— Şi ce propuneţi? întreabă el, la un moment 
dat, lăsându-şi privirea să alunece spre Santori, 
aflat încă lângă uşă, gata de plecare. A refuzat-o 
chiar şi pentru cinci sute de dolari. Asta se 
presupune a fi cea mai ieftină afacere din toate 
timpurile. 

— În primul rând, cere-ţi scuze, i-o trânteşte 
Micha cu un aer serios. 

Keith pufneşte. 

— Nici mort! 

— Cere-ţi scuze şi dă-i-o gratis, mârâie Trent, 
iritat. Nu e cazul să-ţi testezi astfel norocul. Ce 
naiba, Keith? E pentru prima oară când faci o gafă 
ca asta! Ultimul lucru pe care îl vreau acum este 
ca idiotul ăsta să vină peste noi cu băieţii lui şi să 
se transforme totul într-o baie de sânge. 

— Nu o să-mi cer scuze pentru nimic în lume, 
i-o retează acesta, serios. 

— Atunci, dă-i-o pe Victoria şi lasă-l să plece, 
propune Micha, la fel de tensionat ca toţi. Cu cât 
petrece mai mult timp aici, cu atât devin mai 
încordat. Lasă-l s-o ia şi să se care în groapa din 
care a venit. 

Mă uit la Vicky printre gene, cum tremură ca 
varga şi plânge silențios, evitând să-l privească pe 
Santori în vreun fel. Îi e teamă de el. Ba chiar pare 
s-o dezguste în toate modurile posibile, aşa cum 


mă dezgustă şi pe mine. Probabil ştie că, dacă 
pleacă cu el, viitorul ei o să fie mai rău decât o 
moarte violentă. 

Pun pariu că regretă amarnic gestul de 
laşitate pe care l-a făcut şi că se roagă în gând să 
apară vreo minune care s-o salveze. Imi este milă 
de ea. Nu-mi place s-o recunosc, dar văzând-o în 
situaţia asta, îmi este mai milă decât mi-a fost 
vreodată de cineva. 

Insă nu e ca şi când aş mai putea să fac ceva 
pentru ea, nu? 

Când revin cu privirea asupra lui Keith, îl 
surprind uitându-se lung la mine. Din nou, am 
senzaţia că aşteaptă să-i spun eu ce să facă mai 
departe sau, cel puţin, să-mi dau cu părerea. Dar 
nu prea are sens, aşa-i? De ce ar vrea să îmi afle 
părerea? E afacerea lor. Ei sunt păpuşarii. 

Apoi se uită şi ceilalţi la mine, cu exact aceeaşi 
expresie. Mă derutează. Ce înseamnă asta? Că 
viitorul ei depinde de mine? Păi, bănuiesc că, într- 
un fel, o face. Din cauza mea e în situaţia de a 
ajunge sclavă sexuală pentru un pervers ca 
Santori. 

— Iart-o. 

Asta e tot ce rostesc, după un minut în care 
mă gândesc dacă să deschid gura sau nu. Şi nu o 
spun oricui, ci doar lui Keith, cel cu sprâncenele 
acum încruntate în semn de nedumerire. 

— Am impresia că n-am auzit bine, replică el, 
derutat. S-o iert? Ellie, a încercat să te omoare. 


— Nu putem şti exact ce a încercat să facă, 
mormăi încet. Ştiu doar că nicio fată n-ar trebui să 
ajungă pe mâinile tipului ăsta, nici măcar una ca 
ea. Dacă aş fi fost vreodată în pielea ei, mi-ar fi 
plăcut ca altcineva să facă acelaşi lucru pentru 
mine. 

— Eşti sigură? întreabă Trent, mirat. 

Ridic dintr-un umăr, iar iubitul meu mă 
priveşte ca pe maşini de lux. Cel mai sigur se 
întreabă în mintea lui când am ajuns să fiu atât 
de... iertătoare, când ieri eram a naibii de pornită 
să o omor cu mâinile mele. Ei bine, cumva, situaţia 
asta îmi aminteşte de Amelia. N-are nicio legătură 
cu ea, dar îmi aminteşte de cât de crudă am fost şi 
de faptul că nu-mi mai doresc să o iau de la capăt. 

— Nu-ţi spun ce să faci cu Santori, dar îţi spun 
ce ar trebui să faci cu ea, îi spun lui Keith, a cărui 
frunte e brăzdată de cute de încruntare. Cred că, 
după întâlnirea asta, şi-a învăţat lecţia. Atâta timp 
cât nu se mai apropie de mine... 

Micha  încuviinţează din cap aprobator, 
pesemne că e de acord cu mine. Ryder face acelaşi 
lucru, după un moment de gândire. În schimb, 
Deke şi Trent sunt inexpresivi, dar nu deranjaţi de 
părerea mea. Doar se uită la Keith, aşteptându-l să 
ia o decizie, în timp ce acesta se zgâieşte la Vicky, 
care nu se mai poate opri din plâns. 

— În regulă! pufăie Santori, intervenind în 
discuţie pe neaşteptate şi ridicând mâinile în semn 
de predare. Cinci sute de dolari pentru fata asta e 


o afacere bună. Batem palma! 

— De fapt, începe Keith, dregându-şi glasul, 
m-am răzgândit. Nu-ţi mai dau nimic. O să pleci 
exact cum ai prezis, nervos şi cu mâna goală. 

Văd, efectiv, cum îi cade italianului faţa, iar 
ochii căprui i se măresc de uluire. Spre deosebire 
de el, eu scot un sunet indignat, nevenindu-mi să 
cred că propunerea mea a ajuns la el, că s-a 
gândit la ea şi că a acceptat-o. 

Ce înseamnă asta?! 

Cu sprâncenele arcuite, îmi îndrept atenţia 
spre Vicky, care răsuflă uşurată lângă John, apoi 
izbucneşte şi mai tare în plâns. 

— Mulţumesc! Mulţumesc! 

Hohotind şi continuând să mulţumească, 
porneşte cu viteză spre mine şi, cu mâinile în 
continuare legate, îşi lasă capul să-mi atingă 
umărul ca într-o îmbrăţişare ciudată şi 
neaşteptată. 

Sfinte Sisoe! îmi ridic din instinct mâinile, însă 
n-o cuprind. Rămân cu ele suspendate, sperând în 
sinea mea că uşurarea pe care o simte va trece şi 
se va retrage curând. Poate că am salvat-o de la 
un viitor sumbru, dar asta nu înseamnă că sunt 
pregătită să fim prietene. 

— Levine! tună Santori şocat şi nervos în 
aceeaşi măsură. Ce mama naibii înseamnă asta?! 
Mi-ai promis o fată! 

— Mda, mormăie Keith, nonşalant. Vezi tu, 
iubita mea vrea să nu-ţi dau nimic şi îi respect 


dorinţa. Aşadar, John o să te conducă la elicopter 
şi roagă-te... Dumnezeule, roagă-te să nu-mi mai 
ieşi vreodată în cale, altfel te nimicesc! 

Încă stupefiat, acesta e tras în vilă de către 
John şi dispare la fel de brusc cum a şi apărut în 
peisaj. 

— Ce naiba s-a întâmplat cu scuzele?! pufăie 
Ryder, aruncându-şi braţele în aer de ofticare. 

Brunetul îi trânteşte o privire mustrătoare, 
înainte de a exclamă: 

— Ups! 

— Dobitocule! bombăne Micha, dându-i un 
brânci în joacă. Măcar am scăpat naibii de 
Santori! Nu ştiu de ce, dar individul ăla mă 
înspăimântă ca dracu’! 

— Asta pentru că eşti o puştoaică smiorcăită, 
îl ia peste picior. Mi-am dat seama de asta încă de 
la început. 

Apoi redevine serios când îşi coboară privirea 
spre blonda ce nu se mai dezlipeşte de mine. Vicky 
continuă să plângă, însă o face mai domol, rostind 
printre sughiţuri mii de scuze şi păreri de rău. 

La un moment dat, Keith o prinde de braţ şi o 
dezlipeşte de mine, făcând-o atentă la el. 

—  Ascultă-mă bine! Ăsta e un gest de 
îngăduinţă pe care n-o să-l mai primeşti dacă te 
mai apropii vreodată de ea. 

Blonda încuviinţează frenetic din cap, înainte 
să fie preluată de Deke şi scoasă de pe terasă. 

Pentru prima oară de când a început totul, îmi 


permit să zâmbesc. Mâna lui Keith îmi atinge în 
treacăt faţa, zâmbindu-mi şi el cu un colţ al gurii. 

— Acum te poţi relaxa, iubito. Du-te la SPA 
sau înoată puţin. Am ceva treabă. 

— Ce treabă? întreb curioasă. 

Chicotind, se retrage fără să-mi răspundă şi 
tot ce-mi mai rămâne de făcut este să-mi dau 
ironic ochii peste cap. Sinceră să fiu, nici nu mă 
aşteptam s-o facă. In ultimul timp a dispărut cam 
des, dar m-am obişnuit să „aibă treabă” şi să nu- 
mi spună nimic despre ea. 


Seara, cu o oră înaintea cinei, îmi fac curajul 
să cobor la parter, după ce mi-am petrecut o bună 
parte din după-amiază în dormitor, nefăcând mare 
lucru. Singurul pe care îl găsesc în living e Micha, 
trântit pe canapea, sorbind adeseori din paharul 
lui cu whisky şi verificând ştirile de pe un gadget 
cu ecran mare. 

Mă apropii lent de el, târând rochia lungă şi 
argintie după mine. 

— L-ai văzut pe Keith? îl întreb. 

Cu lentoare îşi ridică ochii albaştri şi 
prietenoşi, studiindu-mă la foc rapid din cap până 
în picioare, înainte să-mi zâmbească. 

— E pe aici, pe undeva. 

Tipic. 

— Arăţi foarte bine în seara asta, Ellie, 
rânjeşte. Te pregăteşti pentru vreun bal, ceva? 

Incruntată din pricina răspunsului său 


nefolositor, îmi aplec privirea pe rochia 
extravagantă. Are un decolteu în V, iar mânecile 
lungi îmi lasă umerii şi spatele dezgolit. 

— Am văzut-o în şifonier şi mi-a plăcut, spun 
arogant, aşezându-mă elegant pe braţul canapelei. 

Altul e adevărul, însă. Da, mi-a plăcut, dar nu 
ăsta e motivul pentru care m-am supus unei 
torturi ca asta. Port rochia grea, îmbrăcată în 
întregime cu strasuri strălucitoare, pentru Keith. 
Tot pentru el m-am şi străduit o jumătate de oră 
să-mi prind părul într-un coc la ceafă. 

lar el nu e aici să vadă. De fapt, naiba ştie 
unde e! 

— Mereu a dispărut aşa sau acum fuge de 
mine? îl chestionez, în continuare încruntată. 

Cu privirea în gadgetul lui, Micha râde distrat, 
de parcă aş fi spus vreun banc. 

— Crede-mă, nu fuge de tine! Doar... e prins în 
ceva acum. 

— În ce? 

— N-o să-ţi spun. 

Fir-ar! 

— Atunci, răspunde-mi la o altă întrebare, îi 
cer. Colierul meu chiar costă zece milioane? 

Curios, blondul îşi întoarce privirea spre mine 
sau, mai exact, pe colierul de la gâtul meu, cel cu 
perlă neagră. In sinea mea ştiu că e scump, dar 
ceva mă face să mă îndoiesc că e chiar atât de 
scump. 

— Nici coroana lui Lizzie nu costă atât, Ellie! 


pufneşte. 

Lizzie? îmi ia o clipă să îmi dau seama că se 
referă la nimeni alta decât Regina Angliei. 

— Dar e lucrat manual, într-adevăr, spune, 
înainte să apuc să-l întreb despre asta. 

— Keith l-a făcut? 

Ating perla cu degetele. Am studiat-o suficient 
în dormitor, cât să-i ştiu fiecare detaliu în parte, 
dar tot mi-e imposibil să cred că mâinile sale au 
făcut-o. Nu ar avea cum, nu? 

Micha încuviinţează din cap, fără reţineri. 

— Keith e bijutier, mă informează. 

Ei bine, asta e surprinzător! Credeam că, în 
viaţa reală, dincolo de insula asta şi de ceea cee 
evident deja, are o ocupaţie asemănătoare. Că e 
mafiot sau ceva în genul lui Santori, dar mai tânăr 
şi mai fermecător. 

Să aflu că, de fapt, e bijutier mă lasă cu gura 
puţin căscată. Uau! Mă întreb cum reuşeşte asta, 
cu mâinile lui mari şi elegante, când e nevoie de 
toată meticulozitatea ca să faci ceva atât de 
delicat. 

Dând din cap, mă ridic şi pornesc cu paşi 
mărunți spre ieşire. 

— Unde mergi? mă întreabă blondul dintr- 
odată, făcându-mă să mă întorc nedumerită spre 
el. 

Bănuiesc că ar fi trebuit să mă aştept la asta. 
Chiar dacă Keith nu e prin zonă, nu înseamnă că 
sunt lăsată să umblu în voie. 


— Am auzit că aveţi o bibliotecă prin zonă. Mă 
gândeam să o vizitez şi eu. 

— Bine. Doar ia-l pe Jordan cu tine. 

Încruntată, îi arunc o privire bărbatului de 
culoare ce iese din bucătărie pe neaşteptate, 
prezentându-se la datorie. 

— Chiar e necesar? întreb ofticată. Dacă vrea 
cineva să mă omoare, sunt sigură că, după toată 
faza cu Santori, o să se gândească de două ori. 

Chipul până acum limpede al celui de pe 
canapea se înăspreşte, iar Micha ajunge să arate 
aşa cum n-a mai arătat niciodată în faţa mea: 
supărat. 

— Nu mă face să repet, Ellie! mârâie uşor, 
privindu-mă certăreţ printre gene. Il iei pe Jordan 
cu tine sau nu te duci nicăieri! 

Fir-ar! Şi eu care credeam că am scăpat în 
seara asta. 

— Bine! pufnesc, iritată. Dar, la sfârşitul 
sezonului ar trebui să-i daţi omului un premiu 
pentru dădaca anului! 

Replica mea îl face să chicotească amuzat, 
uitând rapid de micuța noastră luptă de orgolii, pe 
care speram să fiu nevoită să o port doar cu Keith, 
nu cu toţi. 

Fără să mai comentez, ies din vilă, urmată 
îndeaproape de Jordan şi de întreaga lui atitudine 
de protector cu normă întreagă. Deşi de data asta 
n-are puşca cu el, tot arată ca un om care ar putea 
să te facă franjuri într-o clipă. 


Biblioteca e situată între SPA şi vila 
personalului şi e pentru prima oară când sunt cu 
adevărat curioasă să aflu cum arată pe dinăuntru. 
La fel ca fiecare dintre celelalte clădiri: exorbitant. 

La parter, în spaţiul larg deschis din stânga, 
tronează un pian Steinway&Sons, negru şi 
elegant, care cu siguranţă a costat ceva. Lemnul 
lucios străluceşte puternic sub candelabrul cu 
elemente din sticlă, dând un aer rafinat şi luxos 
încăperii. Etajul, însă, e ocupat în întregime de 
rafturi şi rafturi de cărţi şi locuri de studiu. 

Cu Jordan pe urmele mele, pornesc direct spre 
pian, simțind furnicăturile din degete. N-am mai 
cântat de ceva timp. De fapt, n-am mai atins un 
pian de când am fost adusă aici. Părinţii mei au 
ţinut morţiş să iau lecţii încă de când eram mică. 
În ciuda faptului că nu eram nici pe departe o 
familie bogată, ci mai degrabă modestă, aceştia au 
făcut tot posibilul ca eu să iau parte la orice ar fi 
înşelat aparențele. Lecţii de bune maniere în 
societate, şah, dansuri sofisticate, pian şi vioară. 
Le-am urât pe toate. 

— Ştii să cânţi? mă întreabă Jordan pe 
neaşteptate, făcându-mi interiorul să tresară la 
auzul vocii groase. 

— Puțin, mărturisesc. 

— Nu prea pari genul de fată care ar şti să 
cânte la un instrument. 

— Părinţii mei sunt... cum să spun? Maniaci. 
Am învăţat câte ceva. 


În timp ce el se aşază pe fotoliul de lângă 
mine, eu mă aşez la pian şi îmi flexez degetele, 
înainte să ating încet clapele. Caut prin minte 
ceva de cântat, dar nu apuc să o şi fac. 

Uşa se trânteşte pe neaşteptate, iar Jordan 
sare rapid în picioare, pregătit pentru orice, 
relaxându-se abia când amândoi îl vedem pe Keith. 
Zâmbesc, însă apoi zâmbetul îmi piere şi mă 
încrunt când observ pe chipul lui frumos o uşoară 
panică şi mulţi, mulţi nervi. Degetele sale se 
strâng în pumni pe lângă corp, pe măsură ce se 
apropie de noi. 

— Jordan, du-te înainte! îi ordonă direct, 
vizibil nervos. 

Confuză, mă ridic şi îmi trag rochia cu mâinile, 
privindu-l lung pe Keith, în încercarea de a-mi da 
seama ce s-a întâmplat atât de grav, încât e un 
pachet de nervi. 

— S-a întâmplat ceva? vrea paznicul să ştie, la 
rândul lui nedumerit. 

— Da, s-a întâmplat! se răsteşte. A venit Drew! 
Nu mai pierde timpul şi du-te odată! 

Drew? Ei bine, indiferent cine e Drew, Keith 
nu e prea bucuros de venirea lui. N-a fost aşa 
tensionat nici în prezenţa lui Santori. Prin urmare, 
bănuiesc că Drew ăsta e de un milion de ori mai 
rău. Asta mi-o confirmă şi Jordan care, la auzul 
numelui său, blestemă grosolan printre dinţi şi 
porneşte grăbit spre ieşire, lăsându-mă singură cu 
el. 


Keith îşi masează stresat baza nasului, cu 
mâna tremurândă de furie, apoi se uită la mine 
într-un fel pe care nu-l pot descrie în cuvinte. 

— E de rău? îl întreb moale. 

— O să... O să fie bine. Doar... Mă irită ca 
dracu’ prezenţa lui! 

— De ce? Cine-i Drew? 

Oftând apăsat, se apropie de mine şi îmi las 
capul pe spate când mâinile lui îmi prind chipul 
într-un căuş. Privirea sa alunecă fierbinte pe mine, 
studiindu-mă pentru câteva clipe, înainte să 
zâmbească aproape insesizabil. 

— Arăţi superb, Ellie. 

Mă sărută blând pe gură, apoi mâna lui o 
cuprinde pe a mea şi mă trage spre uşă, fără să-mi 
răspundă la întrebare. Din câte îmi dau seama, nu 
vrea să îmi spună despre el. Deşi urmează să-l 
cunosc personal, nu e pregătit să-mi spună cine e, 
de ce se află aici şi de ce i-a indus o stare ca 
aceasta. 

Şi nici eu nu mă gândesc să insist. Doar merg 
pe lângă el, ţinându-mi poalele rochiei cu mâna 
liberă şi cu cealaltă strecurându-mi degetele 
printre ale sale. Îi permit să mă tragă înapoi spre 
vila Elitei, pe când interiorul meu e cuprins de o 
teamă nouă. 

Presimt că asta o să se termine al naibii de 
prost! 


Capitolul 34 


Curând, ajung să-l cunosc pe Drew şi 
presentimentul că e aici să ne distrugă întreaga 
linişte se accentuează dintr-odată. Nu-mi place 
nimic la el. Nici felul în care stă în mijlocul 
livingului, cu Elita aliniată în faţa lui, nici privirea- 
i sticloasă şi încruntată cu care ne scrutează pe 
toţi. Bărbatul aflat la vreo patruzeci de ani arată 
de parcă în mintea lui deja îşi face planurile cu 
care să ne tortureze cu lentoare pe toţi. 

Şi, totuşi, ceva din privirea lui mi-e familiar. 

— Aşadar, e adevărat, constată nemulţumit cu 
glas grav, rostind cuvintele printre dinţii încleştaţi 
şi uitându-se lung la Keith. Chiar te-ai încurcat cu 
una dintre ele. 

Ochii lui hazel coboară asupra mea şi, din 
instinct, îl strâng pe Keith mai puternic de mână. 
Depun efort să menţin contactul vizual cu el, însă 
aflu cât de greu este, de fapt. Niciodată n-am mai 
păţit ca privirea cuiva să-mi ofere senzaţia că 
străpunge zidurile de protecţie şi pătrunde adânc, 
acolo unde nimeni n-a mai fost. Parcă m-ar 
descoase. Mă face să mi-o aplec pe a mea în 
podea, după doar două secunde agonizante în care 
inima mi-o ia la goană prin piept, speriată. 

— Ellie nu e una dintre ele, îi răspunde 
brunetul, cu o atitudine arogantă. Orice ai auzit... 

— Asta e scuza ta? îl întrerupe, uitându-se 


urât la el. Spui că nu e una dintre ele şi, gata, 
pretinzi că ai rezolvat-o? Ei bine, probabil că 
Ryder o să îmi spună acelaşi lucru despre Angel, 
nu-i aşa? 

Întreaga atenţie a lui Drew se mută pe 
bărbatul de pe partea cealaltă a mea. Ryder se 
încordează brusc, dar nu-şi coboară privirea. Il 
văd cu coada ochiului cum îl înfruntă cu vitejie, 
gata să încaseze orice lovitură care i-a fost 
pregătită. 

Se observă că Drew şi-a făcut temele înainte 
să vină. E la curent cu tot, ceea ce mă face să mă 
întreb dacă nu cumva avem un spion printre noi, 
care îi spune despre fiecare mişcare a Elitei. 
Probabil că da. 

La fel cred şi că acesta e aici ca să pună 
lucrurile înapoi în ordine. Până acum, credeam că 
Elita controlează totul, dar acum aflu că sunt la 
rândul lor controlaţi de altcineva. Nişte păpuşari 
controlaţi de alţi păpuşari mai mari. 

Acesta oftează, privindu-i pe fiecare în parte şi 
oprindu-şi privirea pe Keith, care nu se mai 
opreşte din mârâit. 

— Am avut încredere în tine, i-o trânteşte 
Drew, enervat. Am crezut că ştii ce faci aici şi că 
n-ai risca totul pentru o pereche de picioare. De 
fapt, erai singurul în care mi-am pus toată baza că 
nu se va vâri acolo unde nu trebuie. Însă acum m- 
am trezit că familiile vor să mă trimită aici ca să 
repar greşelile voastre, înainte să puneţi afacerea 


pe butuci şi să ne deconspiraţi pe toţi! 

Familii? 

— Şi pentru ce? hârâie. Pentru nişte femei? Ai 
de gând să ne pui pe toţi în pericol doar ca să i-o 
poti trage ei? 

Drew face semn din cap spre mine, făcându-l 
pe Keith să se încordeze într-un final. Faţa 
iubitului meu capătă o expresie criminală, pe care 
o are doar atunci când cineva îl calcă serios pe 
nervi. Mâna cu care îmi strânge degetele tremură 
puternic. 

— O să repet pentru tine, unchiule, replică 
tăios, iar bărbatul îşi arcuieşte curios sprâncenele. 
Ellie nu e una dintre ele! 

— Nu-mi pasă, i-o retează sec. Sunt aici să 
repun lucrurile la locul lor şi asta o să fac. Prin 
urmare, Ellie o să se întoarcă în vila fetelor chiar 
din seara asta. 

Blestem în sinea mea, ofticată. Bănuiesc că ar 
fi trebuit să mă aştept la asta. E prima mişcare pe 
care ar face-o cineva care îşi doreşte ca lucrurile 
să fie la fel ca înainte. Şi sunt în regulă cu asta. 
Chiar sunt. Nu-mi pasă unde urmează să stau, 
atâta timp cât individul ăsta nu se bagă şi mai 
adânc în treaba noastră. Nu o să-i permit. 

Însă Keith pare să fie de altă părere, căci 
începe să râdă dintr-odată, parcă amuzat de 
cererea unchiului său. Reuşeşte să-l deturneze pe 
acesta, căci imediat îl simt clipind derutat, ca şi 
când nu i-ar veni să creadă că i se râde în nas. 


— Asta o să se întâmple doar peste cadavrul 
meu, îi spune brunetul, distrat. Iubita mea o să 
stea cu mine, iar tu nu o să ai nimic de comentat 
în legătură cu asta. Dar trebuie să recunosc că aş 
vrea să te văd încercând. 

Rânjindu-i drăceşte, Keith îşi înclină capul şi 
aşteaptă următoarea mutare a bărbatului din faţa 
noastră, vizibil şocat. După expresia pe care o are, 
probabil e pentru prima oară când acesta se 
opune vreunui ordin. 

— Nu-mi pasă ce vor familiile, Drew, spune tot 
el, de data asta cu o idee mai serios. Nu-mi pasă 
nici de ce te-au trimis aici. Lucrurile vor decurge 
aşa cum vreau eu. Afacerea mea, regulile mele! Şi, 
atâta timp cât stai aici, nu eşti nimic altceva decât 
un musafir. Depinde doar de tine dacă o să devii 
unul nepoftit. 

Drew face un pas spre noi şi mă lipesc de 
iubitul meu, uşor speriată. Doar nu are de gând 
să-l lovească, nu? Pentru că, cel mai sigur mi-aş 
ieşi din minţi dacă ar încerca una ca asta în faţa 
ochilor mei. Oricât detest prezenţa lui aici şi cât 
de tare mă înspăimântă, sunt gata oricând să sar 
la gâtul lui. Nici măcar nu ştiu de unde vine 
gândul ăsta. 

— Mai vedem, mormăie. Voi fi aici până la 
finalul sezonului, ca să mă asigur că toate fetele 
vor intra la licitaţie, inclusiv ea. 

Face un gest din mână spre mine, iar 
maxilarul mi se încleştează de nervi. 


— S-a terminat cu joaca, Keith! 

Brunetul scrâşneşte din dinţi, înainte să-şi 
aplece privirea asupra mea şi să-mi ordone scurt: 

— Du-te în dormitor! Acum! 

Şi cum privirea lui îmi cere acelaşi lucru, nu 
mai stau pe gânduri. Îmi prind rochia cu ambele 
mâini şi pornesc grăbită spre scări, cu inima 
bătându-mi pe undeva prin gât şi cu senzaţia că 
urmează să se întâmple ceva rău. Urc treptele cât 
pot de repede, apoi mă opresc lângă perete când 
urletul lui Keith răsună puternic în living: 

— Cine dracu' te crezi?! 

Sfinte! 

Văd dormitorul de la capătul coridorului, dar 
nu mai reuşesc să mă clintesc. Pielea mi se face 
de găină pe sub rochie şi fiori reci de groază îmi 
străbat spatele dezgolit. 

— Afacerea asta e a mea şi a prietenilor mei! 
adaugă, înfuriat. Noi suntem singurii care iau 
decizii aici. Nu tu, nu familiile! Noi! Şi îţi spun o 
singură dată, Drew. Dacă te atingi de un fir de păr 
din capul ei, vom avea probleme! 

— Te înşeli, Keith, îi replică bărbatul, pe un 
ton sfidător. Afacerea asta a fost a voastră până în 
momentul în care aţi pus-o în pericol. Acum este a 
mea! 

— Ce naiba vrei să spui cu asta? întreabă 
Trent, evident nemulţumit de veste. 

— Ştiţi, familiile se aşteptau să refuzaţi să 
cooperaţi, încă de când au aflat de existenţa celor 


două fete. De aceea m-au trimis pe mine. Nu sunt 
aici să vă cer acordul sau părerile, ci să vă iau 
totul! Ordinul a fost clar, băieţi. Nimic nu o să mai 
fie la voia întâmplării. Ori renunţaţi, ori vă oblig! 

La dracu'! Seriozitatea din glasul lui tăios îmi 
spune că nu e aici să se joace de-a şoarecele şi 
pisica cu cei din Elită şi nici să-i asculte. E aici să 
preia afacerea şi, ţinând cont de cine e şi de ceea 
ce poate face, probabil e doar o chestiune de timp 
până va pune lucrurile pe făgaşul lor. 

Atât eu, cât şi Angel, vom fi repuse pe lista 
licitaţiei. Dar nu asta e ceea ce mă înspăimântă 
cel mai tare. Ce mă îngrozeşte cu adevărat este 
ideea că Keith o să-i permită. Poate nu acum, dar 
la un moment dat o să fie convins că situaţia nu 
este aşa cum ar fi trebuit să fie. Va renunţa la 
mine. 

— Şi, crede-mă, Keith, nu-mi face nicio plăcere 
să mă ating de capul Elenei, dar o voi face dacă nu 
o să fie rapid pusă la locul ei, adică printre 
celelalte. 

— Cum spuneam, o să te atingi de ea doar 
peste cadavrul meu! 

Un cor de icnete umple liniştea ce se aşterne 
pe neaşteptate şi îmi dau seama că s-a întâmplat 
ceva. Nu mă mai pot abţine şi trag cu ochiul pe 
după colţul peretelui, doar ca să-l văd pe Drew cu 
mâna în gâtul iubitului meu şi pe ceilalţi privind 
şocaţi scena din faţa lor. 

Viteza cu care mă înfurii e copleşitoare. Doar 


văzându-l cu degetele înfăşurate pe grumazul lui 
Keith mă face să mă aprind ca fitilul unei bombe 
de proporţii uriaşe şi un sentiment de posesivitate, 
de protecţie exagerată îmi umple interiorul, 
înfierbântându-l ca lava. 

Într-un final, pornesc din loc. Paşii mei 
aproape aleargă spre dormitor şi, fără să gândesc, 
mă duc ţintă spre comoda după care Keith îşi ţine 
arbaleta. 

Apoi totul e în ceaţă. Nici nu realizez când 
străbat drumul înapoi spre scări şi până la parter. 
Condusă de furie şi de teamă, în aceeaşi măsură, 
mă trezesc doar când ridic arbaleta spre capul lui 
Drew şi urlu scoasă din minţi: 

— Dă-i drumul! 

Degetul mi se fixează pe trăgaci, tremurând. 
Sunt într-adevăr pregătită să lansez săgeata fix 
între ochii lui, dacă nu-l eliberează. 

— Dă-i dracului drumul, altfel jur că îţi fac o 
gaură în frunte! mârâi turbată. 

Din fericire pentru mine, mâna lui se 
îndepărtează de gâtul lui Keith şi Drew face un 
pas înapoi, uitându-se la mine uluit, parcă 
nevenindu-i să creadă că am o arbaletă ţintuită 
spre el. N-are nici cea mai vagă idee că habar nu 
am s-o folosesc. 

— Aşa, şi dacă îndrăzneşti să-l mai atingi 
vreodată, te omor! Nu dau nici doi bani pe cine 
naiba eşti! O să mai pleci de aici doar cu 
picioarele înainte. 


Adrenalina îmi inundă corpul şi sunt tentată să 
trag oricum, în special când privirea-i devine 
batjocoritoare şi sfidătoare. Nu mă ia în serios, iar 
asta mă irită la fel cum m-a iritat că şi-a pus labele 
pe iubitul meu. 

— Lasă aia jos, târâtură spălăcită! îmi 
comandă printre dinţi. 

Mă uit lung la el, întrebându-mă dacă e întreg 
la minte. Chiar se aşteaptă s-o las jos? Ei bine, 
oricare ar fi răspunsul, în loc să fac ce-mi cere, o 
strâng mai bine în mâini, continuând s-o ţin 
îndreptată spre faţa lui. 

— Trebuie să te străduieşti mai mult, amice! 
Nu sunt uşor de convins. In plus, sunt a naibii de 
supărată acum şi chiar s-ar putea să-ţi înfig o 
săgeată în frunte, dacă nu ai mare grijă ce scoţi pe 
gura aia spurcată! Cu riscul de a mă repeta, mă 
doare fix în fund cine dracu” eşti! 

Apoi arbaleta mi-e smulsă din mâini înainte să- 
mi dau seama măcar, iar Keith îmi trânteşte cea 
mai amenințătoare privire a sa, enervat peste 
măsură de mişcarea pe care am făcut-o. Dar ce nu 
ştie el este că puţin îmi pasă dacă apreciază sau 
nu, faptul că i-am sărit în apărare. Mi-am făcut 
datoria. Ba chiar mi-a făcut o plăcere morbidă să-l 
pun pe nemernic cu botul pe labe. 

— Jordan! strigă dintr-odată, iar paznicul se 
înfiinţează lângă mine, prinzându-mă de braţ. Du-o 
în Eden şi asigură-te că nu mai pleacă de acolo 
până vin! 


Pufăind, mă las trasă spre ieşirea din vilă, dar 
nu înainte dea mă uita la Drew cu duşmănie. 

— Ce naiba a fost în capul tău, fetiţo? mă 
întreabă Jordan când ajungem afară şi ne 
îndreptăm spre Eden, pe aleea slab luminată de 
felinarele elegante. Aia a fost o mişcare proastă. 

— Îl rănea, argumentez în apărarea mea, încă 
nervoasă. 

— Drew nu l-ar răni niciodată pe Keith şi vice- 
versa. Sunt rude! 

Ei bine, nu-mi pasă nici de asta. E posibil să fi 
călcat pe nervi pe cine nu trebuie, dar dacă nu aş 
fi făcut-o, nu m-aş fi simţit împăcată cu mine 
însămi. N-are importanţă ce voia să facă Drew. În 
momentul în care l-am văzut cu mâna în gâtul 
iubitului meu, am crezut că o să sufăr un atac 
cerebral. Atât de intens am ajuns să iubesc pe 
cineva care s-ar putea să-mi fi distrus viaţa. 

Acum că Drew e aici, mă întreb cum se vor 
sfârşi toate. Nu-l cunosc, însă ceva îmi spune că 
puterea lui de convingere e mai mare decât a lui 
Keith şi a întregii Elite. 

— Crezi că o să reuşească ce şi-a propus? îl 
întreb pe Jordan, curioasă şi puţin temătoare. 

Acesta doar mă priveşte într-un mod 
indescifrabil, mergând pe lângă mine. 

— Crezi că ar putea să-l convingă pe Keith să 
mă bage la licitaţie? insist. 

— Nu ştiu, Ellie, mormăie. Relaţia lor e 
strânsă, aşa că nu ştiu ce ar face Keith cu tine. 


Ştiu doar că ai gafat-o. 

Aşa este? Am gafat-o? 

Înghiţind în sec, aştept ca paznicul să descuie 
uşa grădinii, bâjbâind prin întuneric ca un orb. 
Urăsc că răspunsurile lui mă fac să mă îndoiesc de 
Keith şi de rezistenţa lui de a se opune unchiului 
său. 

Apoi mai sunt şi familiile, despre care 
bănuiesc că au o putere nemărginită asupra lor şi 
asupra afacerii. Chiar dacă nu sunt prezente, mă 
fac să cred că vor interveni la rândul lor, dacă 
planul lui Drew nu va da roade, iar treaba se va 
împuţi rău de tot. Deja mă văd plecând de pe 
insulă cu cel care oferă mai mult pe mine şi dusă 
departe, cine ştie în ce colţ al lumii. Departe de 
Keith, în orice caz. 

Şi aş minţi dacă aş spune că nu mi-e frică. 
Pentru prima oară, mă îngrozeşte gândul că, 
contrar a ceea ce am crezut până acum, voi sfârşi 
la fel ca restul: vândută. 

Cu sufletul la gură, aştept în tăcere ca el să 
vină, privind prin grădină cu inima strânsă în 
piept şi cu braţele înfăşurate în jurul meu ca într-o 
îmbrăţişare. Jordan stă în picioare lângă patul cu 
tăblia ca un landou, asigurându-se astfel că rămân 
în Eden până la apariţia lui Keith. 

În clipa în care aud uşa trântindu-se şi îl văd 
pe acesta venind furios, sar în picioare, 
frământându-mi mâinile. In schimb, Jordan se 
îndepărtează, dând de înţeles că urmează să 


părăsească grădina ca să ne lase singuri. 

Inspir adânc când Keith se opreşte în faţa 
mea, având pe chip întipărită o expresie frustrată. 
Ochii lui verzi sclipesc de nervi, în timp ce mă 
întreabă mârâind: 

— Ce dracu' a fost aia?! 

Rămân mută, privindu-l confuză printre gene. 
După scurta conversaţie cu Jordan, mi-am dat 
seama că nu o să aprecieze intervenţia mea, dar 
nu mă aşteptam să fie mânios. Intreaga lui fiinţă 
trepidează de furie, ceea ce nu-mi place deloc. 
Urăsc când e supărat pe mine. 

— Am vrut doar să... 

— 'Ţi-am spus să mergi direct în dormitor! mă 
întrerupe. Trebuia să mergi în dormitor, Ellie! 
Când te-am văzut cu arbaleta aia în mâini şi 
îndreptată spre unchiul meu, am crezut că nu văd 
bine. 

— Am vrut doar să înceteze, bombăn. De ce 
eşti supărat pe mine? Nu puteam să stau cu 
mâinile în sân şi să-i permit să te rănească! 

— Nu am nevoie de protecţia ta! tună dintr- 
odată. 

Fac un pas înapoi, tresărind cu putere. Simt 
cum ceva în mine se frânge şi detest asta. E 
dovada că acesta s-a strecurat adânc acolo şi că ar 
putea oricând să mă doboare. Ba chiar, când ochii 
încep să-mi lăcrimeze, detest asta şi mai tare. 

— Nu e corect! replic iritată şi copleşită în 
aceeaşi măsură,  uitându-mă la el uluită, 


nevenindu-mi să cred că ţipă la mine. Tipul ăla te 
strângea de gât, iar tu tot pe mine eşti nervos?! Ai 
probleme! 

— Şi tu! mi-o trânteşte serios. Şi o să ai 
probleme care te vor depăşi lamentabil, dacă mai 
faci vreodată vreo prostie ca asta! Drew e ultima 
persoană de pe lumea asta căreia ai vrea să-i intri 
în vizor şi deja are capsa pusă pe tine. Nu-ţi forţa 
norocul, iubito! 

Îmi întorc privirea de la el, prea nervoasă ca 
să mai pot menţine contactul vizual, şi îmi strâng 
braţele în jurul meu, ca o îmbrăţişare care să mă 
apere de cuvintele lui. 

— Dacă vrei ca toată treaba asta să se termine 
bine, stai în spatele meu şi ţine-ţi gura închisă! mă 
sfătuieşte. 

— Asta nu o să se întâmple, spun categoric. 

Ochii lui se fac cât cepele, parcă nevenindu-i 
să creadă că îl sfidez în halul ăsta, tocmai acum. 

— Poftim? 

— Nu sunt o marionetă, Keith. O să îmi ţin 
gura închisă numai atunci când consider eu. Cred 
că ştim amândoi că sunt orice, numai marfă nu, iar 
el mă tratează ca pe una. 

— O să devii una, dacă nu ai grijă cum te 
comporţi pe lângă el, mă informează sec. 

Asta e o ameninţare? îl privesc şocată, 
încercând să-mi dau seama dacă asta e într-adevăr 
o ameninţare sau un avertisment. In momentele 
astea, mi-e imposibil să fac diferenţa, când el se 


uită la mine astfel. Mă face să plâng. 

Două lacrimi mi se desprind de gene şi 
alunecă alene pe obraji. Le urăsc din prima clipă. 
După zile întregi în care tot ce a ştiut să facă a 
fost să-mi provoace zâmbete şi stări de bine, acum 
distruge totul la numai câteva minute de când 
individul ăsta a apărut în peisaj. 

— Nu plânge, la naiba! geme, trecându-şi 
frustrat o mână peste faţă. 

Se întinde apoi spre mine, dorindu-şi să mă 
prindă, însă mai fac un pas înapoi, derutându-l. Nu 
cred că aş fi în stare să-l las să mă atingă acum. 

— Poate că Drew are dreptate, mormăi, 
încăpăţănându-mă să abordez o atitudine 
nonşalantă. Poate ar trebui să stau cu restul 
fetelor. Până la urmă, încep să cred că, într-un 
final, tot acolo o să ajung. 

Şi presimt că o să am dreptate. Oh, Doamne, 
câtă dreptate o să am! După spusele lui Jordan, 
ajung la concluzia că, indiferent cât se 
încăpăţânează acum, o să vină clipa în care Keith 
o să cedeze în faţa lui Drew. Aşadar, într-un fel 
sau altul, o să ajung la fel ca restul şi nu o să mai 
conteze ce sentimente am eu pentru el sau el 
pentru mine. N-o să mai conteze nimic. 

— Aşa că n-are rost să ne prefacem că nu te 
are deja acolo unde îşi doreşte, adică la degetul 
mic, replic sec. 

— Ellie, întreci măsura! mârâie nervos. 

Ridic încet din umeri. Ştiu şi eu că o întrec, 


dar refuz să-i mai ofer vreo satisfacţie. 

— Ştim amândoi că nu sunt genul de fată care 
se supune, Keith. Să lăsăm gargara şi fă ce ai de 
făcut. 

Fac un pas mare spre el, ajungând atât de 
aproape, încât pieptul aproape mi se lipeşte de al 
său. 

— Haide! îl încurajez. Trimite-mă lângă 
celelalte. Nu mai pierde timpul cu confruntări pe 
care oricum le vei pierde. În sinea ta, ştii deja că 
Drew o să câştige, la fel cum ştii şi că, dacă mă 
mai tratează vreodată ca pe o sclavă, o să fac 
exact acelaşi lucru! 

— Ellie, nu mă face să regret că ţi-am dat mai 
multă putere decât meriţi. 

— Ia-o înapoi, îi cer serioasă. N-am nevoie de 
puterea ta. Dacă trăieşti cu impresia că mă 
consider curajoasă şi protejată doar pentru că mă 
ţii tu în braţe, n-ai decât să o iei pe toată înapoi. 
Să nu crezi că o să mă doară dacă mă întorc acolo 
de unde am plecat. 

— Da? întreabă curios, cu maxilarul încă 
încleştat. 

— Da. 

— Atunci, de ce plângi? 

Întrebarea lui mă face subit conştientă de 
obrajii mei umezi şi de lacrimile din ochi. Aş vrea 
să pot da vina pe furie, că ea e cea care mă face să 
plâng acum în faţa lui, dar în adâncul meu sunt 
conştientă că ăsta e ultimul motiv. Plâng pentru că 


mă doare pieptul. Pentru că mă simt dezamăgită. 
Pentru că Drew a pătruns în Paradisul meu şi 
toarnă gaz peste tot, ca să-l incendieze. O să ardă 
în flăcări, odată cu mine. 

— Furia te face să vorbeşti prostii, iubita mea, 
spune apoi, prinzându-mi faţa în mâinile lui 
fierbinţi. Nu am de gând să te dau nimănui. Nu am 
de gând nici să te arunc înapoi de unde te-am 
scos. În schimb, adaugă, ştergându-mi lacrimile cu 
degetele mari, am de gând să te pedepsesc. 

Nu sunt surprinsă de decizia lui. De fapt, nu 
schiţez nimic, deşi ochii lui acum blânzi par să 
aştepte până şi cea mai mică tresărire facială. 

— Dacă n-o fac, o s-o facă el, şi nu pot permite 
să te atingă în niciun fel. Astfel, în noaptea asta o 
să rămâi în Eden. 

Bineînţeles. Până la urmă, Edenul a fost 
construit pentru asta, pentru pedeapsă. Era şi 
cazul să-şi reia rolul, pentru că noi doi l-am 
transformat în cu totul altceva. L-am transformat 
în Rai. 

Dar tot sunt dezamăgită, aşa că mă retrag din 
căuşul mâinilor sale şi mă aşez pe marginea 
saltelei, mutându-mi privirea de pe el. Aştept să 
plece şi să mă închidă aici. 

— O să-i spun lui Jordan să-ţi aducă cina şi să 
rămână cu tine, mă informează. Încearcă să nu 
mai faci şi alte prostii. 

Nu-i mai răspund. Deşi îl aud oftând, nici 
măcar nu mă mai uit la el. 


— Te iubesc, Ellie. 

Imi atinge delicat şuviţa scurtă de lângă 
ureche, ce mi-a evadat din coc, mângâind-o, apoi 
se întoarce şi pleacă. Şi abia când aud uşa 
închizându-se în spatele său, îmi permit să-mi ridic 
privirea din pământ şi să murmur: 

— Şi eu te iubesc... 

Apoi adaug, strângându-mi dinţii nervoasă: 

— Şi o să fie război! 


Capitolul 35 


Nu am idee cât timp a trecut de când Keith m- 
a lăsat în Eden, dar e tot noapte când se întoarce. 
Exact cum mă aşteptam. Inchid rapid ochii, 
prefăcându-mă că dorm. Acum nu mă simt în stare 
să port o discuţie cu el, însă trebuie să recunosc 
că, de data asta, nu m-a dezamăgit deloc, iar asta 
aproape mă face să zâmbesc. 

Ştiam că n-o să reziste. Există câteva lucruri 
de care a devenit dependent în ultima perioadă şi 
le ştiu pe toate. li cunosc slăbiciunile, în special pe 
cele care ţin de mine într-o oarecare măsură. 
Oricare ar fi motivul pentru care ar trebui să 
păstreze distanţa, să lase impresia că m-a 
pedepsit, nu poate sta departe. 

— Doarme? îl întreabă pe Jordan cu glas jos. 

— Aşa cred, blufează paznicul. 

Dar Jordan ştie prea bine că nu dorm. Până să 
auzim uşa grădinii deschizându-se, am schimbat 


reciproc câteva cuvinte. 

Buzele îmi tresar când ajung la concluzia că 
acesta minte pentru mine, iar faptul că sunt 
poziționată cu spatele la ei îmi oferă oportunitatea 
perfectă de a-mi muşca buzele ca să nu râd, fără 
să fiu văzută. 

— Poţi să pleci, îi spune Keith, moale. Du-te să 
te odihneşti. Rămân eu cu ea. 

Mi-l imaginez pe Jordan încuviinţând, înainte 
să-i aud paşii cum se îndepărtează de patul de 
grădină. Nu mai aud zgomotul uşii care se 
trânteşte în urma lui, căci partea de saltea de 
lângă mine se lasă sub greutatea lui Keith şi devin 
mai atentă la mişcările sale, decât la orice altceva. 
Ridicându-mi delicat capul de pe pernă, îşi 
strecoară un braţ sub el şi mă trage la pieptul gol, 
cu miros de mare şi vânt. Se poziţionează astfel 
încât ajunge întins lângă mine, în faţa mea, şi abia 
apoi oftează. 

— Ştiu că nu dormi, mormăie. Ba chiar cred că 
te distrezi de minune în sinea ta. 

— Nu mă simt prea amuzată acum, 
mărturisesc, cu faţa îndesată în pieptul lui tot mai 
fierbinte. M-ai pedepsit. 

— Dacă nu o făceam eu, o făcea el. 

— Atunci, felicitări! i-o trântesc. Tocmai ai 
arătat cine e şeful şi cine e subalternul din relaţia 
asta. Şi eu care credeam că într-o relaţie, ambii ar 
trebui să poarte acelaşi rang. Ha! Ce idioată! 

Mă întorc cu spatele la el, făcându-l să 


pufnească nemulţumit, şi nu mă mai pot abţine. 
Zâmbesc cu toată gura, bucurându-mă în secret că 
tocmai mi-a oferit ocazia de a-l şantaja emoţional, 
aşa cum merită. O fi Keith un bărbat dur şi băgat 
în rahat până la gât, dar e conştient că nu poate 
controla totul, cum ar fi orgoliul care mi-a mai 
rămas după ce m-a închis aici. 

— Ellie... 

— Noapte bună, Keith. 

— Ellie! 

Iritat, mă prinde de umăr şi mă răstoarnă pe 
spate, ridicându-se într-un cot ca să mă poată 
privi, îngâmfată, îmi ridic ochii spre el, aşteptând 
următoarele argumente cu care speră să mă 
împace după o gafă ca asta. Pot simţi cât de tare îl 
enervează faptul că nu vreau să-i vorbesc, că nu 
vreau să-l privesc în ochi şi că îi întorc spatele. Şi 
continui să mă uit la el încruntată, deşi arată atât 
de răvăşitor, încât îmi taie răsuflarea. Chiar şi 
obosit şi cu început de cearcăne, e cel mai frumos 
bărbat pe care l-am văzut vreodată. 

— Uite, am înţeles, replic, înainte să spună 
ceva. Tu eşti şeful, eu sunt proprietatea, iar Drew 
asta trebuie să vadă. Acum putem dormi? 

— Nu, mormăie. Incă eşti supărată. Prima 
oară vreau să-ţi explic nişte lucruri. 

— Ce lucruri? mă încrunt. Că, de fapt, 
adevăratul şef e Drew, nu tu? Oricum, când te-ai 
transformat într-un papagal? Nici bine n-a venit, 
că deja îţi tremură pantalonii de băiat mare şi rău! 


Tipul ăla vrea să-ţi ia totul şi să te transforme în 
lacheul lui, dar tot eu sunt pedepsită pentru că am 
vrut să-i trag o săgeată între ochi ca să nu te mai 
sugrume! 

Keith încasează fiecare lovitură cu o expresie 
impasibilă, ca şi când nu l-ar atinge în niciun fel 
ceea ce-i spun. Practic, fac praf sub ochii lui toată 
imaginea pe care a încercat din greu s-o 
construiască, iar el n-are nici cea mai mică 
reacţie. 

— Vorbeşti prostii, replică la un moment dat, 
părând convins de asta. În plus, nu mă deranjează 
deloc să mă transform într-un papagal, dacă asta îl 
face să-şi ţină mâinile departe de tine. Îmi cunosc 
unchiul, Ellie. Îi place la nebunie să facă lucruri pe 
la spatele meu când nu sunt atent şi ultimul lucru 
pe care mi-l doresc este să dispari subit când mă 
aştept mai puţin. Nu vreau să fiu nevoit să te caut 
în toată blestemata de lume, ca să aflu cui 
dracului te-a vândut. Şi, cine ştie, poate voi ajunge 
prea târziu. 

Inspir adânc pe nas, uitându-mă la el cu toată 
seriozitatea de care sunt în stare. Nu pare să 
blufeze în legătură cu asta. 

— Nu mi-e teamă de el, dacă nici ţie nu-ţi este, 
îi spun prompt. Dar, dacă vei continua să mă 
tratezi ca pe cineva inferior ţie, o să mă vadă în 
continuare ca pe o verigă slabă. 

Oftând, îşi coboară capul şi îşi îndeasă nasul în 
scobitura gâtului meu, adulmecându-mă uşor, 


înainte să iau decizia de a-l răsturna pe spate. Îl 
încalec, trecându-mi un genunchi dincolo de 
şoldurile lui, simțind cămaşa de noapte cum mi se 
ridică pe fund. Părul lung şi acum desfăcut îi 
încadrează capul când mă aplec asupra sa, iar 
ochii verzi şi mari refuză să-mi mai părăsească 
faţa. 

— Poate că n-am nevoie de protecţia ta, aşa 
cum ai impresia, murmur. Am nevoie doar ca tu să 
ai încredere în mine. Mă pot descurca cu Drew. 

— Ellie, nu e un bărbat care să fie păcălit atât 
de uşor de farmecele tale. 

— Cine a spus că vreau să-l farmec? zâmbesc. 
Nu contează ce sunt nevoită să fac, dar nu o să-l 
las să ne distrugă. Nu o să-i permit să mă ia de 
aici. 

Depun un sărut cast pe buzele lui 
ademenitoare, apoi mă răstorn înapoi pe saltea, 
moment în care capul lui se aşază pe abdomenul 
meu, iar cu braţul îmi înfăşoară strâns picioarele, 
lăsându-se într-un final, moale. Cu umerii sprijiniți 
de tăblia patului, îmi trec degetele prin părul lui 
mătăsos, jucându-mă în el până când respiraţia i 
se domoleşte, dând semne că e pe punctul de a 
adormi. 

În schimb, pe mine m-a părăsit somnul. Cu 
toate că pleoapele îmi sunt grele, iar căldura 
trupului lui Keith, lipit de al meu, mă moleşeşte, 
ochii mei rămân fixaţi pe tavanul cupolei din sticlă 
şi pe semiluna argintie aflată deasupra grădinii. 


Mă întreb cum îi voi face faţă lui Drew, odată 
ce el a venit aici special să distrugă tot. Chiar o să 
fiu nevoită să duc o luptă mai aprigă decât am dus 
cu Keith la început, ca să-i demonstrez că nu sunt 
uşor de doborât? 

Atenţia mi-e distrasă de umbra unei siluete ce 
alunecă prin întuneric şi se strecoară printre 
ferigile înalte ce protejează patul cu landou de 
aleea ce străbate întreaga grădină. Lumina slabă 
aruncată de felinare şi de lună e suficientă să-l 
disting stând acolo, pândindu-ne ca un pervers 
ordinar, ca un criminal. 

Şi probabil vede că l-am zărit, dar nu-i pasă. 
Nici mie. Ştiu de ce e aici. Cel mai sigur avea 
nevoie de confirmarea că bărbatul înfăşurat în 
jurul meu ca un copil vulnerabil, nu mai e cine 
spera, adică cineva lipsit de slăbiciuni şi de orice 
sentiment care ar putea să-l distrugă. 

Keith are sentimente pentru mine acum. Keith 
are slăbiciuni. A devenit vulnerabil încă din 
momentul în care s-a îndrăgostit de cineva pe care 
n-ar fi trebuit să dea nici doi bani. A devenit şi mai 
vulnerabil acum când m-a pedepsit, m-a închis aici 
şi, totuşi, n-a fost suficient de puternic să stea 
departe nici măcar pentru o noapte. 

Aşadar, probabil că, pentru Drew, să-l 
găsească pe nepotul lui strângându-mă în braţe în 
somnul lui adânc, e o lovitură sub centură, căci nu 
poate privi prea mult. 

Apoi adorm şi eu. 


Dimineaţa îl găsesc pe Drew la masa de pe 
terasă, stând relaxat pe scaunul lui Ryder, singur 
şi cu o cafea în faţă. Se uită nedumerit la mine 
cum străbat distanţa dintre uşă şi scaunul din 
celălalt capăt al mesei, purtând una dintre rochiile 
preferate ale lui Keith, cu body din dantelă crem şi 
fustă din voal. Bănuiesc că e preferata lui tocmai 
pentru că îmi lasă picioarele în întregime la 
vedere, iar decolteul are o despicătură generoasă, 
care se opreşte abia la întâlnirea cu centura aurie 
de la brâu. Imi place că îi place rochia asta, căci 
numai astfel o pot folosi împotriva lui. 

Cât de elegant pot, mă aşez pe scaunul lui 
Keith, ajungând faţă în faţă cu Drew. Noi suntem 
singurii care au ajuns aici, înainte de servirea 
micului dejun şi mă aşez intenţionat vizavi de el. 

— Elena, murmură el, trecându-şi degetele 
groase, pe care străluceşte un ghiul, prin părul 
brunet, tuns scurt. 

— Prefer Ellie, îl informez senină. Toată lumea 
îmi spune Ellie. 

— Eu nu sunt toată lumea. 

— Elena îmi spune doar tatăl meu şi ăsta e 
unul dintre motivele pentru care îl urăsc, 
mărturisesc amuzată, sprijinindu-mă de spătarul 
scaunului. E numele fostei sale amante. 

Drew rânjeşte cu un colţ al gurii, arătând cu o 
idee mai tânăr. 

— Atunci, nu putea să-ţi pună un nume mai 


potrivit, replică tăios, părând să savureze din plin 
momentul. Probabil şi ea s-a vârât în patul tatălui 
tău, cum te-ai vârât tu în cel al nepotului meu. 

Chicotesc, deşi e în mod clar un atac direct la 
moravurile mele. Dar mă aşteptam la asta. Oh, din 
momentul în care am deschis ochii, înţepenită de 
faptul că Keith nu s-a mai mişcat de pe mine nici 
măcar un blestemat de centimetru, mă aşteptam 
la o discuţie de genul ăsta. Am venit pregătită, 
înarmată cu răbdare şi gata să-i întorc fiecare 
replică. 

— Te înşeli, îl contrazic distrată. Nu eu m-am 
vârât în patul nepotului tău. El s-a vârât într-al 
meu. 

— Şi vrei să cred o asemenea tâmpenie? 

Ridic jucăuş din umeri, cât ochii lui mă 
studiază cu suspiciune de pe partea cealaltă a 
mesei. 

— Poţi să-l întrebi, dacă îţi doreşti, îi propun. 
Ştiu că ai fost azi-noapte în Eden. Ai văzut cu ochii 
tăi că, deşi m-a închis acolo pentru că te-am 
ameninţat, tot la mine a venit. Până la urmă, de 
aceea ai venit, nu? Să te convingi singur că ai într- 
adevăr motive să te temi. 

Drew mă priveşte lung pe deasupra mesei. De 
data asta nu mai arată de parcă ar savura ceva. 
Dimpotrivă, maxilarul i se încleştează, dând de gol 
frustrarea pe care o simte în clipa asta, legat de 
faptul că folosesc propriile acţiuni ca să-l cobor 
înapoi cu picioarele pe pământ. 


La început m-a speriat puţin. Aş minţi dacă aş 
spune că nu a făcut-o. Insă acum mi se pare 
doar... 

patetic. Deloc înfricoşător. Ba chiar pot afirma 
că şi Keith a părut mai înspăimântător decât el, 
înainte să cedeze. 

Una dintre femeile latine care se ocupă cu 
servirea îmi pune în faţă o ceaşcă cu cafea, 
aşezată pe o farfurioară rotundă. 

— Tu ar trebui să te temi, Elena, replică el 
într-un final, aparent calm şi calculat. Fete ca tine 
au mai fost. Nu eşti prima care a încercat să-şi 
scape pielea, folosindu-se de propriul trup. Am 
pierdut cu ceva timp în urmă numărătoarea celor 
care au crezut că, dacă se aruncă în patul lui, o să 
scape basma curată. O să sfârşeşti la fel. După ce 
o să se sature de tine, te va arunca înapoi în 
grămadă, ca pe o rufă folosită. 

— Ei bine, trebuie să-ţi recunosc, Drew, că mi- 
e teamă de un singur lucru şi nu e ăsta. Keith mă 
iubeşte. Ştiu că e greu de înghiţit, dar cu cât te 
conformezi mai repede, cu atât mai bine. Nu plec 
nicăieri, să ştii! rânjesc. Din contră, de fiecare 
dată când vei încerca să mă alungi, o să mă întorc 
şi mai ambițioasă, iar la finalul întregii tevaturi, o 
să părăsesc scena cu el de mână. 

— E o ameninţare? se încruntă, mârâind 
întrebarea printre dinţi. 

— E o promisiune. 

— Vorbe mari pentru un nimeni ca tine, mi-o 


trânteşte nonşalant. 

Rămân cu gura uşor căscată, luată pe 
nepregătite de îndrăzneala lui. Mă aşteptam să mă 
jignească, să încerce să mă decadă şi să mă 
tăvălească prin noroi, însă asta m-a luat complet 
pe nepregătite. 

Dregându-mi glasul, îmi pun un picior peste 
celălalt şi apuc de toarta ceştii mele, sorbind uşor 
din cafeaua fierbinte. Pe deasupra ei îl văd pe 
Drew rânjind, parcă bucuros că mi-a închis gura, 
neavând habar că deja coc altceva în minte. 

— Uite, te înţeleg, murmur apoi, lăsând ceaşca 
înapoi pe farfuria ei. Abia ai venit, aşa că încă n-ai 
fost pus în temă cu tot ce se întâmplă aici. 

— Şi anume? întreabă curios, arcuindu-şi 
batjocoritor sprâncenele. 

— Continui să mă vezi ca pe una dintre 
celelalte, dar află că nu am fost adusă pe insulă 
pentru ce crezi tu. Am fost deja cumpărată de 
cineva. 

— Zău? mă ia peste picior. De cine? 

— De Keith. 

Rânjetul de pe buzele lui piere dintr-odată, 
mutându-se pe ale mele. Sinceră să fiu, eram gata 
să joc la cacealma, dar acum îmi dau seama că 
habar nu avea despre felul în care am ajuns eu 
aici. Nu mi-e mare mirarea că trăieşte cu impresia 
că sunt una dintre acele fete care s-au strecurat în 
patul unuia dintre ei, pentru o soartă mai bună. 

Şi savurez din plin expresia uluită pe care o 


are şi pe care încearcă în zadar să o mascheze 
într-o alta mai nepăsătoare. Tot ce are pe chip eo 
mască rigidă, gata oricând să se crape. 

— Şi, după câte ai văzut, deja nu mai poate 
nici măcar să doarmă fără mine. 

Micha e cel care întrerupe discuţia dintre 
mine şi Drew, de îndată ce iese pe uşa terasei şi se 
strâmbă, deranjat de soarele puternic. Arătând cu 
adevărat răvăşit, aproape se târăşte spre scaunul 
lui şi abia după ce se trânteşte, îşi ridică ochii spre 
mine şi se încruntă, întrebându-se probabil de ce 
ocup scaunul lui Keith. 

— Bună dimineaţa, mormăie morocănos. 

— Să-mi explice cineva ce înseamnă prostia 
asta! se răsteşte Drew deodată. 

Ceilalţi ni se alătură imediat, mai puţin Keith, 
fiecare ocupându-şi scaunul. Ryder nu se mai 
aşază în capătul opus al mesei, aşa cum obişnuia, 
ci în dreapta bărbatului mânios, care mai are 
puţin şi scoate flăcări pe nări. 

— Ce prostie? întreabă Trent, nedumerit. 

— Keith a cumpărat-o pe Elena? 

— Cine-i Elena? întreabă şi Deke, la fel de 
buimac ca restul. 

Dar apoi se uită la mine şi ochii i se măresc cu 
o idee, înțelegând într-un final că eu sunt Elena. 

— Ce ar fi să vorbim despre asta după ce 
servim micul dejun? propune Micha, cu o mină 
obosită. O să-ţi explice Keith totul, după ce 
mâncăm. 


Pomenind de lup, îl văd cu coada ochiului 
ieşind din vilă în soarele puternic ce se reflectă în 
ochelarii lui. Arată proaspăt, odihnit şi puţin 
posac. 

— Ce să explic? vrea să ştie. 

Se apropie de masă şi îşi înclină capul de 
îndată ce mă vede aşezată pe scaunul lui. Colţul 
gurii îi tresare într-un rânjet complice, care parcă 
îmi spune „ştiu ce încerci să faci”. Cu toate astea, 
nu mă ridică. Imediat ce îmi ia mâna de pe masă şi 
îmi sărută prelung încheieturile degetelor, se 
aşază pe scaunul de lângă Micha, comportându-se 
de parcă locul lui mereu a fost acela. 

— Vom vorbi despre asta de îndată ce Elena se 
va ridica de la masă! replică Drew acid. 

Ochii lui se întorc spre mine şi aşteaptă nervos 
să mă ridic şi să plec. În schimb, ai mei se întorc 
spre Keith, care oftează stresat. 

— Ellie nu pleacă nicăieri, i-o retează sec. E 
iubita mea, aşa că o să mănânce cu noi. 

Zâmbesc, lăsându-l să-mi strângă degetele în 
mâna lui, ambele împreunate pe suprafaţa mesei. 
Asta e ceea ce voiam de la el. 

— Ei bine, eu am auzit altceva, Keith, 
bombăne enervat, trântindu-şi coatele pe masă şi 
aplecându-se asupra cafelei sale, ca să-l poată 
privi mai bine. Am auzit că ai cumpărat-o! 

— E adevărat, mărturiseşte brunetul, senin. 
Mă rog, mai mult am plătit să fie adusă aici. Nue 
proprietatea mea şi e liberă să plece când şi dacă 


îşi doreşte. 

— Dumnezeule! geme bărbatul, masându-şi 
baza nasului. Asta e o glumă! Cum adică „e liberă 
să plece”? întreabă. A văzut prea multe, ca să 
poată fi lăsată să plece! Ce naiba s-a întâmplat cu 
tine?! 

Vocea i se ridică, ajungând să urle la Keith. 
Reuşeşte cumva să distrugă toată buna dispoziţie 
a iubitului meu într-o singură clipă. Îl simt 
încordându-se pe scaun, strângându-mi mai 
puternic degetele şi ridicându-şi cu lentoare capul 
spre unchiul său. 

— M-am bâlbâit cumva? mârâie printre dinţii 
perfecţi şi strălucitori, cuvintele parcă ieşindu-i 
din străfundul gâtului. Ellie nu e o prizonieră aici. 
E liberă să plece oriunde vrea, oricând vrea şi să 
ceară orice îşi doreşte. Ai înţeles? Nu o să repet! 

— Ai o problemă, Keith. 

— Tu ai o problemă! tună, scos din sărite, 
lovind masa cu pumnul şi făcându-l pe Micha să-l 
privească nedumerit. Nu ştiu ce naiba îţi închipui 
că faci aici, dar asta e insula mea! Şi, ţinând cont 
că tu nu eşti decât un musafir pe insula mea, ai 
face bine să-mi tratezi femeia cum se cuvine! 

Apoi se ridică de la masă sub atenta 
observaţie a tuturor şi, prinzându-mă de mână, mă 
trage încet, îndemnându-mă să mă ridic şi eu. 

— Haide, păpuşă! Vom servi micul dejun doar 
noi doi. 

Nu mă opun. Pornesc odată cu el spre intrarea 


în vilă, aruncându-i lui Drew o scurtă privire peste 
umăr înainte să fiu trasă pe uşă. Cu toate astea, 
nu mă pot bucura de victorie, deşi ar trebui. 
Tensiunea pe care o simt învăluindu-mi iubitul în 
întregime mă face şi pe mine să mă încordez. 

Niciunul dintre noi nu spune nimic, în drum 
spre dormitor. Devin tot mai convinsă, pe măsură 
ce înaintăm pe coridorul de la etaj, că nu-i face 
nicio plăcere să fie la cuțite cu Drew, în special 
din cauza mea. Oricare ar fi sentimentele lui 
pentru mine, ei au acelaşi sânge. N-am voie să uit 
asta. Nu vor fi niciodată duşmani cu adevărat, aşa 
cum aş putea fi eu cu unul dintre ei. 

Imediat ce intrăm în dormitor, îmi şi primesc 
confirmarea. Keith mă prinde de braţ şi mă lipeşte 
de uşa închisă, privindu-mă într-un fel pe care nu-l 
pot descifra. Cert e că reuşeşte să mă sperie puţin 
când se apleacă asupra mea, cu chipul tensionat şi 
cu maxilarul încleştat, vizibil nervos pe mine. 

— Nu ştiu ce încerci să faci, Ellie, dar 
încetează! Chestia asta trebuie să înceteze acum. 

— Despre ce vorbeşti? îl întreb confuză. 

Corpul lui se presează de al meu şi cu greu 
mai respir şi îmi mai păstrez atenţia asupra lui, 
când tot ce mă învăluie e parfumul uşor înţepător 
pe care îl poartă şi care îmi dă toate simţurile 
peste cap, ca un afrodiziac puternic. Acum mă 
gândesc doar la porţiunea aceea de piele care se 
iţeşte de sub gulerul cămăşii, pe care aş putea să 
i-o sărut. 


— Ştii că te iubesc, murmură, cuvintele lui 
lovindu-se de obrajii mei. La naiba, ştii că te ador 
şi că am devenit poate prea uşor, dependent de 
tine. Probabil ţi-ai dat şi tu seama de ce azi-noapte 
m-am întors la tine, în loc să te las singură acolo. 

Încuviinţez lin din cap, înghițind totodată în 
sec. Răspunsul e simplu, dar nu cred că asta e 
ceea ce încearcă să scoată în evidenţă. De fapt, 
mi-e teamă să ajung la o concluzie. 

— Dar, iubito, nu mă testa, îmi cere, 
prinzându-mi obrajii în palme, ca să mă facă să-l 
privesc în ochi. Nu mă testa, Ellie! Nu-mi 
supraestima răbdarea şi sentimentele. Nu-ţi bate 
joc de mine! Chiar dacă simt o grămadă de lucruri 
pentru tine, dacă mai încerci vreodată să arunci 
gaz între mine şi el, te trimit cu mâinile mele 
înapoi de unde ai venit! Să nu crezi că nu aş putea 
rezista fără tine! 

Copleşită de avertismentul din glasul şi din 
cuvintele sale, îmi înghit nemulţumirile şi, în 
schimb, prefer să-mi ridic bărbia şi să-l privesc fix 
în ochi, cu aroganță, înainte să-i spun categoric: 

— Nu poţi! 

Keith rămâne blocat preţ de câteva clipe, ca şi 
când nu i-ar veni să creadă ce am spus. 

— Ellie. 

Maxilarul său e încă încleştat şi numele meu 
iese printre buzele lui ca o ameninţare autentică. 

— Keith. 

Cu un aer derutat, acesta face un pas înapoi, 


uitându-se la mine pe jumătate scandalizat şi pe 
jumătate confuz. Sprâncenele i se încruntă, 
urmărindu-mă cum îmi aranjez rochia, fără să-l 
scap din ochi. 

— De fapt... încep umezindu-mi buzele cu 
limba, m-am gândit mai bine. O să te scutesc pe 
tine de efort şi pe mine de ruşine şi o să plec 
singură. 

— Ce vrei să spui? 

— Spun că nu e nevoie să mă dai afară, pentru 
că sunt pregătită să mă întorc printre ele de 
bunăvoie. 

Zâmbindu-i tristă, apuc mânerul rotativ al uşii 
şi părăsesc dormitorul înainte ca Keith să se 
dezmeticească. 

Dacă vrea să jucăm pervers, atunci o să jucăm 
amândoi. Până la urmă, sentimentele sunt cele 
mai odioase lucruri din lume şi ţinta perfectă 
pentru doborârea oricui. Pentru că da, există 
puţine limite pe care inima te lasă să le treci, fără 
a ţine seama cât de negru eşti în adâncul 
sufletului. 

Iar eu am de gând să i le testez pe toate. 


Capitolul 36 


— Unde mergi? 

Mă opresc în dreptul fântânii şi mă întorc spre 
Jordan, aflat la doar doi paşi distanţă de mine, 
pregătit să mă însoţească. Aproape am uitat că i s- 


a cerut să mă urmeze peste tot, însă nu mă 
aşteptam s-o facă şi de data asta. 

— La vila fetelor, răspund uşor nedumerită. 

Se încruntă. 

— De ce? 

Pufnesc. 

— Ştii, credeam că doar Keith are dreptul de a 
mă interoga de fiecare dată când prinde ocazia, 
comentez. Acum trebuie să-ţi dau raportul şi ţie? 

Ochii căprui ai bărbatului înalt şi masiv, care 
se uită la mine de parcă nu sunt nimic altceva 
decât o muscă mică, se mijesc de nemulţumire. 

— Keith mi-a cerut să am grijă de tine, îmi 
răspunde sec. Dacă trebuie să te iau la întrebări 
ca să îmi fac treaba, o să te iau. De ce vrei să 
mergi la vila fetelor? 

Ei bine... fie! Deşi întrebările lui mă irită, la fel 
ca gândul că trebuie să raportez întruna, trebuie 
să recunosc că îmi place Jordan. Prezenţa lui nu 
mă mai deranjează, chiar dacă a ajuns să-mi sufle 
în ceafă nonstop. 

— O să stau acolo de azi înainte, îl informez, 
strângându-mi braţele la piept cu aroganță. 

Acesta se încruntă şi mai adânc, arătând ca un 
om complet confuz. 

— Nu mi-a spus nimeni despre o astfel de 
schimbare. 

— Iţi spun eu acum. 

— “Ţi-a cerut Keith asta? vrea să ştie. 

— Nu. M-am exilat de una singură. 


Şi nu-mi vine să cred cât de ruşinată mă simt 
de asta, dar bănuiesc că e mai bine decât să mă fi 
exilat el - aşa cum s-ar fi întâmplat la un moment 
dat. 

Apariţia lui Drew a făcut cam dezastru faţă de 
cum mă aşteptam şi e aici de numai câteva ore. La 
ce mă mai pot aştepta? Nu o să se oprească până 
când nu o să mă vadă exact acolo unde îşi doreşte, 
adică în rând cu celelalte fete, oricât s-ar opune 
Keith. Într-un final, o să cedeze. E doar o 
chestiune de timp până să-şi dea seama că sângele 
nu se face apă pentru o femeie ca mine. 

Jordan se uită la mine uluit. Văd întrebările 
din ochii lui şi, cumva, mă fac să mă simt şi mai 
vulnerabilă, mai expusă. Aproape îmi vine să 
plâng. 

— În fine, adaug tot eu, fluturând dintr-o 
mână. 

Îi întorc spatele şi pornesc din nou spre vilă, 
înainte să încep să plâng de-a binelea. Inaintăm 
împreună pe aleea pavată ce străluceşte puternic 
în lumina soarelui, păstrând distanţa de doi paşi 
între noi. 

— Pot să-ţi spun ceva? mă întreabă la un 
moment dat, iar eu încuviinţez din cap, fără să mă 
întorc spre el. Cred că e cea mai mare prostie pe 
care ai putea s-o faci. Tocmai îi oferi satisfacţie 
celui mai încrezut om de pe planetă. Il laşi să 
câştige. 

— Nu prea îl placi pe Drew, ha? pufăi, 


aruncându-i o privire scurtă peste umăr ca să-l 
văd strângându-şi buzele într-o grimasă. 

— Nimeni nu-l place, mărturiseşte. Dar 
trebuie să fiu sincer şi să-ţi spun că e destul de 
eficient. Reuşeşte tot ce îşi propune şi, dacă i s-a 
pus pata pe tine, o să ai o luptă zdravănă de dus 
cu el, fetiţo. Mai bine te-ai ţine pe poziţii şi te-ai 
gândi de două ori, înainte să faci ceva ce ai putea 
regreta mai târziu. Dacă te întorci în vila fetelor, 
nimic nu-ţi garantează că o să mai ieşi de acolo. 

— Poate nici nu am nevoie de o garanţie, 
mormăi, încetinind pasul ca să ajungă mai 
aproape de mine. Dacă Drew reuşeşte să facă tot 
ce îşi propune, atunci tot acolo voi sfârşi, nu? 

— Nu şi dacă Keith se opune. 

— Tocmai asta e problema, Jordan! exclam, 
oprindu-mă din mers şi întorcându-mă cu faţa spre 
el. Tu crezi că se va opune unchiului său, pentru 
mine? Pentru că eu cred că, într-un fel sau altul, 
Keith o să i se supună lui Drew. In concluzie, tot 
acolo voi ajunge. 

— Nu ai de unde să ştii, mi-o retează serios. 

— Ei bine, eu n-am de gând să aştept 
momentul ăla, sperând că mă va alege pe mine, în 
detrimentul lui. 

Ochii lui se mijesc dintr-odată, ajungând să se 
uite la mine suspicios. 

— Ce vrei să spui? 

— Ellie! 

Glasul ridicat al lui Keith pune capăt discuţiei 


înainte să apuc să răspund şi mă răsucesc oftând, 
cu faţa în direcţia din care vine. Acesta se apropie 
de noi cu paşi mari şi hotărâți, trecându-şi mâna 
de nenumărate ori prin urma de barbă. 

Deodată, mă simt ameţită de vârtejul de 
emoţii din stomac şi de bătăile accelerate ale 
inimii, care îl recunoaşte pe nemernic de la 
distanţă. Se zbate înnebunită în piept, îndrăgostită 
de tot ce-mi văd ochii: trupul înalt, zvelt, braţele 
pe care se mulează mânecile cămăşii suflecate 
până la cot, fâşia de piele descoperită de nasturii 
descheiaţi... Părul brunet şi aranjat într-o freză 
stilată. Intregul meu corp tânjeşte după el. 

Când se opreşte în faţa mea şi îi face semn din 
cap lui Jordan să ne lase singuri, palmele îmi sunt 
deja transpirate şi nu de la căldură. 

— Trebuie să plec, îmi spune apoi, cercetându- 
mi cu atenţie faţa puţin crispată. Eu şi Drew 
trebuie să mergem până în Ibiza şi ne vom 
întoarce doar mâine dimineaţă. Vrei să vii cu noi? 

Deschid gura să-i ofer un răspuns afirmativ, 
însă mă răzgândesc rapid când îmi aduc aminte de 
avertismentul din dormitor, care acum mă face 
instabilă şi neîncrezătoare. În schimb, el pare să fi 
uitat de întreaga discuţie, deşi e în continuare 
prost dispus. 

— Nu, mulţumesc. O să-mi petrec ziua cu 
fetele. 

— Ellie, oftează, închizându-şi ochii pentru 
câteva clipe, ca şi când ar blestema în minte. Aş 


prefera să nu faci asta. [i-am spus că nu e o idee 
bună să te ataşezi de ele şi încă tind să o cred. Ar 
fi mai bine dacă... 

— Am spus că îmi voi petrece ziua cu fetele, 
repet, de data asta mai apăsat, ca să vadă că nu 
glumesc şi că el nu are nimic de comentat în 
privinţa asta. Până la urmă, fiecare ar trebui să 
stea cu cei de teapa lui, nu? Să nu ne amestecăm. 

Mârâind enervat, mă prinde de mână când 
încerc să mă îndepărtez de el. După doar un pas 
făcut, mă trage înapoi în faţa lui şi îmi trânteşte 
cea mai iritată privire a sa, dovadă că nu 
apreciază deloc gestul meu. 

— Ce naiba vrea să mai însemne şi asta? mă 
întreabă printre dinţi. 

— Eu sunt una dintre ele, iar tu eşti unul 
dintre ei. Mai simplu de atât nu are cum să fie. 

— Eşti a mea, mi-o trânteşte serios, 
comportându-se de parcă asta ar explica totul. 
Atât. Şi chiar dacă o faci pe viteaza cu mine, ştiu 
că nu vrei să te întorci acolo. 

— Nu ştii nimic, bolborosesc nervoasă, 
strângându-mi braţele la piept. 

Dar, la cum se uită la mine, cred că ştie totul. 
Privirea lui parcă străpunge zidul pe care încerc 
să-l construiesc în sinea mea pentru a-mi proteja 
adevăratele gânduri şi sentimente. Niciodată nu 
m-am simţit mai descoperită ca acum. 

— Ţi-e frică, replică încet. Crezi că, dacă iei 
singură decizia de a te întoarce, o să te doară mai 


puţin decât te-ar durea dacă te-aş arunca eu 
acolo. Ţi-aş frânge inima. 

Nu mi-ar frânge-o. Mi-ar spulbera-o. N-ar mai 
rămâne nimic din ea. Prăbuşirea mea ar fi prea 
zgomotoasă şi nimicitoare şi nu mi-aş mai reveni. 
Şi probabil se vede pe faţa mea cât de mare mi-e 
teamă, căci Keith oftează din nou, parcă prea 
obosit să-mi mai explice aceeaşi chestie la 
nesfârşit. 

Drew mă face să am îndoieli în privinţa lui 
Keith, îndoieli pe care nu le-am mai avut până 
acum. Nu mai cred cu aceeaşi tărie că ele 
singurul care poate lua decizii pentru că, deşi nu- 
mi place să recunosc, Drew e singura persoană cu 
adevărat capabilă să-l manipuleze. 

Locul meu lângă el a început să fie în pericol 
încă din clipa în care acesta a pus piciorul pe 
insulă. 

— Ellie... 

Mâna lui îmi prinde bărbia şi îmi ridică faţa 
spre el, obligându-mă să-l privesc în ochi. Însă nu 
apucă să rostească ce are de gând să spună, căci 
Drew apare pe neaşteptate lângă noi, distrugând 
întregul moment. 

Mă trag înapoi, strângând din dinţi de 
nemulţumire. 

— Putem pleca acum? întreabă ca un copil 
nerăbdător, privindu-şi nepotul încruntat. Aveţi 
timp de asta şi după ce ne întoarcem. Ellie nu o să 
dispară nicăieri, nu-i aşa? 


Acesta se întoarce curios spre mine şi forţez 
un zâmbet. 

— O să mă străduiesc să nu mă evapor, chiar 
dacă ţi-ar face plăcere, replic acid. O să fiu tot aici 
să-ţi stau în gât! 

Dându-şi ironic ochii peste cap, porneşte 
înainte, îndreptându-se spre ponton, unde Ellie e 
pregătită de îmbarcare. 

— O să-l iau pe Jordan cu mine, mă informează 
Keith, făcându-mă din nou atentă la el. John o să 
se ocupe de orice ai nevoie cât timp lipsesc. 

— Am înţeles, mormăi. 

— Vom continua discuţia când mă întorc, îmi 
promite. Toată ideea asta cu mutatul în vila 
fetelor... nu va rămâne aşa! 

Zâmbesc, amuzată de seriozitatea cu care mă 
avertizează în privinţa faptului că nu o să lase 
garda jos, până nu va ieşi exact aşa cum îşi 
doreşte. 

— Mai vedem. 

— Bine, mormăie, aruncând o privire în 
direcţia iahtului care cu greu se vede de vegetaţia 
de pe marginea aleii. Acum, sărută-mă! 

Se întinde spre mine, cuprinzându-mi talia cu 
braţul şi trăgându-mă mai aproape de el, apoi îmi 
striveşte buzele cu gura, sărutându-mă cu patos, 
departe de sărutul cast pe care îl aşteptam şi pe 
care l-am tot primit în ultima vreme. Am şi uitat 
când m-a sărutat ultima oară atât de înfocat şi de 
fierbinte, încât să simt cum mi se taie genunchii. 


Limba i se strecoară printre dinții mei, 
încolăcindu-se expertă în jurul limbii mele. 

Când mă eliberează, îmi ia cu el şi răsuflarea. 
Mă mai ţine în braţe preţ de câteva clipe în care 
mă sărută delicat pe frunte, apoi porneşte pe 
urmele lui Drew cu acelaşi mers încrezător şi 
debordant, pe care îl ador. 

După cinci minute în care am privit iahtul 
îndepărtându-se de insulă cu tot cu iubitul meu, 
intru în vila fetelor, surprinzând-o pe Vicky 
traversând livingul spre scări. Îmi zâmbeşte cu 
reţinere de îndată ce intru pe uşă, apoi urcă 
grăbită treptele, sandalele ei cu toc bocănind 
ciudat pe marmura strălucitoare. 

Mia şi Angel intră în vilă pe uşile din spate, ce 
dau spre piscină, purtând fiecare câte un costum 
de tenis compus din fustă şi maiou. Fiecare ţine 
câte o rachetă în mână în momentul în care se 
apropie de mine, purtând pe buzele lor cele mai 
relaxate zâmbete de care sunt capabile. 

Imediat ce o văd pe Angel, îmi amintesc de 
Drew. Dacă judec după chipul ei lipsit de griji, 
habar nu are că lucrurile sunt pe cale să se 
schimbe. 

— Ellie! mă întâmpină voioasă. Vii cu noi? 
Putem juca pe perechi. 

— Nu ştiu să joc, dar pot să mă uit. Reina şi 
Roxette vin şi ele? 

— Nu cred, mormăie Mia, posacă. Reina e în 
piscină de la prima oră a dimineţii, iar Roxette 


probabil încearcă să se transforme într-un chips 
crocant, căci a ocupat unul dintre şezlonguri şi 
refuză să-l mai părăsească. Suntem doar noi. 

Încuviinţez, privind-o uşor suspicioasă pe 
blonda ai cărui ochi căprui mă scrutează cu 
răutate. Ceva îmi spune că n-a trecut peste ultima 
noastră conversaţie, în care mi-a înţeles greşit 
intenţiile. Încă se uită la mine ca la cineva care ar 
încerca să abuzeze de naivitatea ei. 

Spre deosebire de ea, Angel debordează de 
energie şi veselie. Parcă ar fi o fetiţă de cinci ani, 
în special când chiţăie zgomotos şi mă prinde 
dintr-odată de braţ, smucindu-mă spre uşă. 

— Chiar începeam să cred că ai uitat de noi, 
mărturiseşte senină, în timp ce ne înghesuim 
amândouă pe ieşire. Am trecut aseară pe la vilă, 
dar nu erai acolo. 

— Am fost în Eden, chicotesc. 

— De ce? vrea Mia să ştie, mergând cu un pas 
în spate. Ce ai mai făcut? 

Oftez, întrebându-mă dacă e cazul să le spun 
despre Drew şi despre motivul pentru care a venit, 
sau ar fi o idee mai bună să-mi ţin gura. Bănuiesc 
că, într-un final, vor afla. 

— Avem un nou şerif în oraş, mormăi. 

Angel îşi întoarce capul spre mine, 
nedumerită, părul ei scurt sărutându-i umerii. 
Ochii verzi, mari şi plini de nevinovăție se umplu 
de o teamă nouă. 

— Ce vrei să spui? mă întreabă curioasă, 


încetinindu-şi paşii. 

Ne oprim în mijlocul aleii, aproape de fântână, 
şi ambele se răsucesc spre mine, încruntate. Nici 
nu ştiu cum aş putea să le spun despre Drew fără 
să arunc şi mai multă panică asupra lor, asupra 
noastră. Probabil că, oricum aş spune-o, rezultatul 
ar fi acelaşi. 

— Drew, unchiul lui Keith, a venit aseară, le 
informez serioasă. A auzit despre mine şi Angel şi 
e aici să pună lucrurile înapoi în ordine. 

— Adică? 

Angel se încruntă şi mai tare, pe când Mia 
preferă doar să-şi strângă buzele într-o linie 
dreaptă şi să-şi aplece privirea. Ea sigur a înţeles. 
De fapt, cred că şi Angel a făcut-o, dar vestea e 
prea şocantă pentru ea, că simte nevoia să-i repet. 

— Ryder mi-a promis că nu o să mai... 

— Ryder e doar un pion, o întrerup. Toţi sunt. 
Oricine ar fi tipul ăsta, are suficientă influenţă cât 
să îi convingă să renunţe. Imi pare rău, Angel, 
dar... 

Clatin din cap, neştiind cum aş mai putea să 
continui. În orice caz, nu poate să fie mai evident 
decât atât, cum vor sta lucrurile de azi înainte. 
Toate speranţele ei că va scăpa de asta se vor 
nărui în momentul în care Ryder o să-i confirme 
fiecare cuvânt în parte. L-am văzut şi nu e nici pe 
departe pregătit să-l confrunte pe Drew pentru ea. 

Cred că nici Keith nu este cu adevărat pregătit 
să-l confrunte pentru mine, însă refuz să mă 


gândesc la asta acum. 

Angel face o grimasă, înfuriindu-se şi părând 
pe punctul de a plânge, toate în acelaşi timp. Apoi 
aruncă racheta din mână, dând cu ea de alee, 
înainte să se răsucească pe călcâie şi să se 
întoarcă la vilă. 

— Asta e valabil şi pentru tine sau doar pentru 
ea? mă întreabă Mia, privindu-mă din nou în 
modul acela în care mă simt încolţită. 

— Probabil că e. Nu ştiu cum vor sta lucrurile 
în cazul meu. Doar am crezut de cuviinţă că 
trebuie să ştiţi. 

Aceasta pufneşte neîncrezătoare. 

— Ce drăguţ din partea ta, Ellie! atacă, 
studiindu-mă din cap până în picioare cu o mină 
dezgustată. Dar stai liniştită, îmi cere. O să fiu 
acolo când o să constaţi că ţi-ai deschis picioarele 
degeaba şi o să te prăbuşeşti. Promit să-ţi ţin 
cerceii când o să se întâmple! 

Trântindu-mi o ultimă privire plină de ură şi 
dispreţ, trece pe lângă mine în viteză, lovindu-mă 
intenţionat peste umăr, drept avertisment. Şi nu 
pot să nu pufnesc stupefiată, întrebându-mă în 
minte care naiba e problema ei. 

Oscilez între ideea de a mă întoarce în 
dormitorul lui Keith, unde să mă încui pentru 
restul zilei, şi cea de a mă întoarce în vila fetelor 
pentru o confruntare cu ea. Cert e că toată 
atitudinea ei reuşeşte să mă înfurie şi alegerea 
devine uşoară. 


În următorul minut, dau buzna înăuntru, 
făcând-o pe aceasta să se oprească la baza 
scărilor, iar pe Angel pe a doua treaptă, ambele 
răsucindu-se spre mine când mă apropii de ele 
mânioasă, oprindu-mă abia când faţa mea e la 
doar câţiva centimetri de cea a Miei. Apoi o 
întreb: 

— Care naiba e problema ta? 

— Pleacă, Ellie! bombăne nervoasă. Nu avem 
nevoie de bunăvoința ta. Ai plecat de aici încă de 
la început ca să ţi-o tragi cu unul dintre cei care 
mi-au răpit totul, aşa că ce naiba te face să crezi 
că avem nevoie de ajutorul tău acum? 

— Nu mă interesează de ce ai tu nevoie şi de 
ce nu! i-o retez printre dinţi. 

— Mda, strâmbă din nas. Cred că ai început să 
simţi şi tu mirosul eşuării şi acum cauţi refugiu 
printre noi. Ei bine, Ellie, îmi pare rău să ţi-o spun, 
dar locul tău nu mai e disponibil. N-ai decât să-ţi 
cauţi alt loc în care să te refugiezi. Sau uite o idee 
mai bună. Încearcă să i-o tragi iubitului tău mai 
bine, poate i se face milă şi te salvează! 

— Dar nu ar fi mai bine să-ţi închizi 
blestemata de gură şi, data viitoare, să ai mai 
multă grijă ce vorbeşti? o întreb dur, făcând un 
ultim pas spre ea. Nu cred că vrei să ai probleme 
cu mine, păpuşă. N-am nevoie nici de Keith, nici 
de altcineva să te învăţ naibii minte să vorbeşti 
frumos! 

Ochii ei se mijesc precauţi şi face un pas 


înapoi când mă trag şi mai aproape de ea. 
Întreaga ei siguranţă se clatină sub privirea mea, 
în special când îmi vede pumnii strânşi pe lângă 
corp, gata oricând să o lovească. 

— În primul rând, nu e treaba ta cu cine mi-o 
trag eu, replic nervoasă. 

Mai fac un pas înainte, iar ea unul înapoi. 
Expresia ei plină de vitejie crapă, iar irisurile 
încep să strălucească de teamă. 

— În al doilea rând... mârâi, cine naiba te-a 
făcut pe tine stăpâna casei? Nu am venit aici 
pentru refugiu şi nici nu ţine de tine dacă îl 
primesc sau nu. Dacă îmi doresc să mă mut aici, 
nimănui nu o să-i pese de părerea ta sau de ceea 
ce vrei. Iar în al treilea rând... 

Un singur pas mai fac şi o prind pe nemernică 
de gât, izbind-o de peretele din spatele ei şi 
smulgându-i un icnet de surprindere. La ce 
furioasă sunt acum, nici nu-mi dau seama ce 
urmează să fac. 

— Nu uita cu cine vorbeşti, păpuşă! Te fac una 
cu pământul dacă mai deschizi vreodată gura în 
faţa mea! 

De la început am ştiut că propriile acţiuni se 
vor întoarce odată împotriva mea. Nici nu se putea 
altfel. Din momentul în care m-am aşezat la masa 
Elitei, toate privirile au fost pe mine şi m-au 
acuzat, aşa că nu sunt deloc mirată că Mia sau 
oricare dintre celelalte cred că mi-am desfăcut 
picioarele pentru a pune mâna pe locul ăla. 


Însă... asta nu mai sunt eu. Nu mai fac asta. 
Nu o să mă întorc din nou de unde am plecat, doar 
ca să-i demonstrez că nu s-a pus cu cine trebuie. 
Nu mai am o scuză pentru care s-o fac. Asta e 
singurul motiv pentru care îi dau drumul înainte 
să fac ceva regretabil, pe care să nu-l mai pot 
retrage. Mia se trage de lângă perete, fugind 
speriată pe scări şi dispărând la etaj. 

În continuare nervoasă, mă întorc spre Angel, 
ai cărui ochi probabil au atins limita de mărire. Se 
uită la mine uluită, blocată pe cea de-a doua 
treaptă şi deschizând gura de câteva ori, în 
încercarea de a rosti ceva. 

Dar apoi se răzgândeşte când uşa se deschide 
şi John apare în prag, ocupând întregul cadru. 

— Ellie. 

Paznicul îmi face semn din cap să ies din vilă, 
ceea ce şi fac. Îi mai arunc lui Angel o privire, 
înainte să mă strecor pe lângă el. 

— Nu am nevoie de pază, să ştii! îi spun 
bărbatului iritată, îndreptându-mă spre vila Elitei. 
Suntem doar noi pe blestemata asta de insulă! 

— Keith mi-a cerut să stau cu ochii pe tine, mă 
informează sec. Ştim cu toţii cât de tare îţi place 
să faci necazuri, nu? 

Întrebarea lui mă face să mă încrunt, apoi 
înţepenesc când mă împunge în mijloc cu ţeava 
unui pistol a cărui piedică o aud ridicându-se. 
Până şi inima mi se opreşte, nu doar trupul, şi 
întorc lent capul spre el, simţindu-l de îndată cum 


se lipeşte de mine. 

Totul  încremeneşte, inclusiv timpul. Ce 
înseamnă asta? Pentru că mi-e imposibil să cred 
că John e cel care mi-a transmis acel mesaj de 
avertizare. Keith are încredere în el. Şi eu aveam 
încredere în el. 

— Mişcă! îmi ordonă cu voce joasă, ca un 
mârâit care provine din adâncul gâtului său. 

— Ce... ce faci? întreb cu noduri. 

Încerc să mă întorc cu faţa spre el, însă la cea 
mai mică mişcare a mea, John mă împunge cu 
pistolul în spate şi înlemnesc la loc, înspăimântată. 

— Tot înainte! îmi ordonă iar. Dacă încerci 
vreo eschivă, vreo manevră, următoarea ţintă 
după tine o să fie capul iubitului tău. Acum, mişcă! 


Capitolul 37 


Aerul umed al junglei îmi usucă gâtul. 
Rădăcinile mi se agaţă de tocurile sandalelor ce- 
mi îngreunează serios mersul şi nu mă mai pot 
opri din tremurat, cu toate că îmi repet în minte 
că voi scăpa vie de aici, într-un fel sau altul. lar 
John e tot acolo, cu pistolul în spatele meu, 
împungându-mă des cu el ca să pătrund şi mai 
adânc în vegetaţia deasă şi înspăimântătoare ce 
ocupă o bună parte din insulă. 

Dar ce e mai rău din toate astea este faptul că 
nu-mi mai amintesc drumul înapoi. Cum mă voi 
întoarce? Mergem de zece minute încontinuu şi, 


după ce paznicul mi-a cerut să schimb direcţia de 
nenumărate ori, jungla a început să arate la fel 
pentru mine, din orice colţ aş privi-o. Nu reuşesc 
să mă mai concentrez ca să-mi dau seama în ce 
direcţie ar trebui să fie vilele, în special când 
înţeleg că sunt învârtită în cerc intenţionat. 

— La stânga! îmi comandă nerăbdător. Şi 
mişcă-te mai repede! j 

Voi supraviețui! O voi face! Imi spun acelaşi 
lucru în minte şi când acesta mă împunge din nou 
cu ţeava pistolului în spate, căutând să mă 
grăbească, când mă împiedic în rochie şi sandale 
şi când aproape sfârşesc în genunchi pe pământul 
umed. Sigur o voi face! Nu există lucru pe lumea 
asta căruia să nu-i pot supravieţui. 

— De ce faci asta? cutez să-l întreb. 

Susţinându-mă de trunchiul aspru al unui 
copac, sar peste o rădăcină mai înaltă şi aud cum 
rochia mi se sfâşie la poale, prinsă sub talpa 
paznicului al cărui rânjet diabolic îmi spune că se 
bucură din plin de momentul ăsta. In zadar încerc 
să o trag de sub piciorul lui fără să rămân pe 
jumătate dezbrăcată, căci acesta refuză să-mi facă 
viaţa mai uşoară. Rochia preferată a lui Keith se 
rupe într-un colţ şi se murdăreşte de pământ, în 
special când smucesc mai tare şi mă prăbuşesc în 
fund. Râsetele pe care i le stârnesc individului îmi 
aduc un gust amar în gură. Văd pe faţa lui cât de 
mult savurează umilirea la care mă supune, cine 
ştie din ce motiv. 


— Mai bine te-ai întreba de ce să nu fac asta, 
îmi sugerează distrat. Ştii, nu ar fi trebuit să fii 
nimic altceva, decât o târfă pe cale să fie dată 
celui mai scârbos bărbat din lume, care cel mai 
probabil urma să te transforme în jucăria lui 
preferată. Imaginează-ţi ce surpriză am avut cu 
toţii când, contrar tuturor aşteptărilor, Keith te-a 
urcat pe un piedestal ca pe o piesă de muzeu! Vezi 
tu... spune, privindu-mă cu o sinceritate ridicolă, 
asta a fost o glumă proastă! 

— Că m-a urcat pe un piedestal? întreb 
confuză. 

Dau să mă ridic, însă sfârşesc pe spate când 
John calcă fără milă, cu bocancul lui pe 
abdomenul meu, culcându-mă la pământ. Il 
urmăresc şocată de jos, sprijinită în coatele 
murdare de noroi, cum flutură pistolul spre faţa 
mea, drept avertisment. 

Rămân nemişcată, cu inima bătându-mi în gât 
de teamă. Am văzut ce i-a făcut fetei aceleia, 
înainte s-o pună în patul meu. Imaginile cu ea mi- 
au rămas imprimate pe retină şi în minte, aşa că 
am toate motivele din lume să cred că pot sfârşi 
exact ca ea. La naiba, m-ar putea lăsa chiar aici, 
cu grumazul tăiat şi pradă animalelor sălbatice. 
Nimeni nu m-ar mai găsi vreodată. 

— De fapt, mormăie el, apăsând mai tare cu 
talpa pe abdomenul meu, eşti aici pentru că 
iubitul tău ţi-a oferit posibilitatea de a-mi nenoroci 
prietenul, deşi tot ce a vrut el a fost să ţi-o tragă 


puţin, iar tu ai făcut-o. Ai tras cu o săgeată în el! 
Cât de sadic e asta?! 

Tresar când vocea i se ridică, ajungând să urle 
la mine, iar primul instinct este să mă ghemuiesc 
sub el. Acum, că înţeleg de ce m-a târât aici, mă 
tem şi mai tare pentru viaţa mea. 

— Spune, ticăloaso! zbiară scos din minţi, 
lovindu-mă uşor cu vârful bocancului şi făcându- 
mă să mă ghemuiesc şi mai tare, cu braţele 
strânse în jurul capului ca să mă protejez. Ţi-a 
plăcut?! Ţi-a plăcut, nenorocită mică?! 

Mă loveşte din nou, de data asta cu putere, fix 
între coaste, tăindu-mi răsuflarea. Trupul mi se 
mută din loc, ajungând de pe spate pe burtă, cu 
faţa adâncită în pământ, iar geamătul de durere 
ce-mi iese pe gură parcă nu e al meu. E atât de 
profund, de înţepător, încât îmi zgârie gâtul. A 
treia oară când bocancul lui mi se înfige în coaste 
e şi momentul în care izbucnesc în plâns. 

— Opreşte-te! strig disperată, căutând de data 
asta să-mi protejez trupul cu mâinile. 

Plângând în hohote, mă răstorn pe o parte şi 
îmi strâng genunchii la piept, aşteptând 
îndurerată următoarea lovitură. Nu mă mai întreb 
de ce mi se întâmplă toate mie, pentru că ştiu 
deja. Am vrut să mă joc cu lucruri mari, cu lucruri 
care mă depăşesc, periculoase... Am trăit cu 
impresia că nimic nu mă poate atinge, dacă nu-mi 
doresc asta. Că sunt suficient de puternică, încât 
să fac faţă situaţiei şi s-o controlez. Şi am 


controlat-o. Pentru un moment. Am avut lumea în 
mâini. Am luat decizii mari, de pe urma cărora 
oameni au suferit. Am tras săgeata aceea în Brian, 
deşi am ştiut de la început că asta l-ar putea omori 
sau distruge. În principiu, asta am şi vrut, să-l 
distrugă definitiv pe nemernicul care a avut 
impresia că trupul meu este o jucărie pe care o 
poate avea oricine, odată ce se află pe insula asta 
unde femeile sunt deja considerate jucării. Păpuşi. 

Dar nu-mi pare rău. Mă uit în adâncul 
sufletului meu, acum mânjit de tot ceea ce mi se 
întâmplă, şi ajung la concluzia că nu simt nicio 
fărâmă de regret a ceea ce am făcut. Tot ce am 
vrut vreodată a fost să supraviețuiesc, ceea ce 
trebuie să fac şi acum. 

Aşadar, strâng din dinţi cât pot de tare, gata 
să îndur orice. Nu contează dacă o să trec prin cel 
mai înspăimântător lad. O să ies de aici, chiar 
dacă o s-o fac cu mâinile mânjite şi cu conştiinţa 
încărcată. 

Mă ridic în capul oaselor, acceptând durerea 
sufocantă dintre coaste ca fiind parte din mine, 
apoi îmi las capul pe spate ca să-l privesc în ochi 
şi îl întreb: 

— Doar atât poţi, scârbă afurisită? 

John se uită din ce în ce mai şocat la mine, pe 
măsură ce ajung să-i rânjesc în faţă, cu lacrimi în 
ochi şi murdară de pământ din cap până în 
picioare. 

— Crezi că, dacă mă omori, prietenului tău o 


să i se ridice miraculos? Sau că vei scăpa basma 
curată cu asta? Cei de acolo... replic, făcând semn 
din cap spre o direcţie oarecare, îmi vor observa 
lipsa şi mă vor căuta. 

— Da, rânjeşte. Dar nu te vor găsi niciodată. 

Înainte să asimilez în întregime cuvintele sale 
pline de siguranţă, mă loveşte cu putere peste faţă 
şi simt cum întunericul mă cuprinde în braţele 
sale. 

Visez. Sau cel puţin aşa cred. Plutesc pe 
suprafaţa unei ape, trupul meu ridicându-se şi 
coborând pe valurile line. Mă leagănă. Deasupra 
mea, cerul albastru nu poartă nici măcar o urmă 
de nori. E curat ca lacrima. Eu sunt curată ca 
lacrima. 

Senzaţia pe care o am nu se compară cu 
nimic. Pace. Linişte. Niciun diavol nu-şi mai face 
prezenţa în mintea mea, niciun gând răzleţ pentru 
care să mă îngrijorez. Nu-mi pasă că nicăieri nu se 
întrezăreşte începutul unui țărm şi că eu sunt 
undeva în largul mării. E atât de linişte... Atât de 
bine. 

Apoi îmi amintesc de Heather. Chipul ei îmi 
răsare în minte pe neaşteptate şi mă face să 
zâmbesc. Îmi amintesc de cât de bine reuşeam să 
ne distrăm când eram copii. Momentele cu ea mă 
făceau să uit mereu de problemele de acasă, de 
debaraua întunecată şi înghesuită, cu miros de 
lemn vechi şi înălbitor, în care tata mă închidea 
mereu când nu eram fiica perfectă pe care şi-o 


dorea cu ardoare şi în care voia neapărat să mă 
transforme. Dacă m-ar vedea acum... Nu sunt nici 
pe departe fiica perfectă la care visează, dar sunt 
o supraviețuitoare. Ar trebui să fie mândru de 
mine. 

Mă încrunt la cerul ce pluteşte deasupra mea 
când simt gustul ciudat de pământ. De unde 
pământ? Oriunde m-aş uita, e numai apă. Şi, 
totuşi, îmi amintesc exact ce gust are pământul, 
căci Heather m-a obligat să mănânc pământ când 
eram mai mici, drept pedeapsă la un joc tâmpit. 
Greţos şi noroios. lar gustul din gura mea cu 
siguranţă e gustul pe care îl are. 

Apa din jurul meu dispare, la fel ca cerul 
albastru şi limpede. Singurul lucru care rămâne e 
acelaşi gust ce-mi usucă gura şi îmi strânge 
stomacul de greață. Devin conştientă de durerea 
dintre coaste şi cea din frunte, apoi de mişcarea 
ciudată pe care o simt în jurul meu. Tresar când 
sunt împroşcată cu ceva şi ochii mi se deschis 
brusc ca să constat cu groază că sunt pe cale să 
fiu îngropată de vie, că trupul mi-e într-o 
adâncitură în sol şi că John împinge cu ambele 
mâini grămada de pământ peste picioarele pe care 
nu le mai zăresc. 

Icnetul plin de spaimă mi se blochează în gât, 
odată cu gustul amărui de noroi, iar inima aproape 
îmi sare din piept. Claustrofobia de care sufăr se 
face simțită exact în cel mai nepotrivit moment şi 
corpul îmi înţepeneşte, refuzând să mai coopereze 


tocmai acum, când am cea mai mare nevoie de el 
ca să ies de aici. 

Asta nu se poate întâmpla. Nu poate să mi se 
întâmple! Panica în care mă scufund îmi smulge 
un sunet dubios din gât, ca şi când m-aş îneca pe 
uscat. Nu pot să respir. Nu pot să respir! De ce nu 
pot să respir? Deschid gura să strig după ajutor, 
dar nimic nu iese din ea. 

John nu e atent la mine. John e prea ocupat să 
mă îngroape, să se asigure că nu o să mă mai 
găsească nimeni niciodată, aşa cum mi-a promis. 
John trebuie să moară ca eu să trăiesc! 

Cu greu îmi descleştez degetele de la mâna 
dreaptă şi sap cu ele prin pământ, căutând ceva 
de care să mă agăţ, cu care să mă apăr, în timp ce 
restul trupului mi-e blocat şi pe jumătate acoperit 
de pământ. 

Apoi mă vede. Mă surprinde cu ochii larg 
deschişi, plini de lacrimi şi fixaţi pe el. Parcă aş 
trăi pe propria-mi piele cel mai îngrozitor film de 
groază, în special când se aruncă asupra mea, iar 
mâna lui îmi strânge gâtul, încercând să mă 
sugrume. Vrea cu orice preţ să dispar. 

Dar o să-l las? O să-i permit să-mi facă asta? 
Ce s-ar alege din mine, dacă i-aş permite unui 
agresor să-mi ia totul? Toată viaţa mea am crezut 
că nu sunt bună de nimic, că nu merit nimic, până 
când mi-am dat seama, apoi, că de fapt, mi s-a 
oferit prea puţin. Meritam mult mai mult decât să 
fiu lăsată în viaţă şi să mă mulţumesc doar cu 


asta. Şi, orice aş fi făcut rău în cei douăzeci de ani 
ai mei, îmi place să cred că nu merit nici să amo 
moarte violentă, doar pentru că m-am îndrăgostit 
de cel care m-a pus de la bun început în postura în 
care să fiu nevoită să lupt pentru propria-mi viaţă. 

Până la urmă, nu m-am considerat niciodată o 
victimă şi nu o să încep de acum s-o fac. 

Când se aşteaptă mai puţin, smulg piatra din 
pământ şi o izbesc de capul lui cu toată forţa mea, 
dorindu-mi cu ardoare să fie suficient cât să-l 
omoare pe bastard. John geme şi se clatină 
deasupra mea, luat pe nepregătite de contraatac. 
Nu aştept să se dezmeticească, că îl mai lovesc o 
dată, înainte ca piatra să-mi plonjeze dintre 
degete, iar paznicul să se răstoarne de pe mine, 
îndurerat şi ameţit. 

Apoi întregul corp mi se pune în mişcare, ca 
pe pilot automat. les cu greu de sub pământ şi 
merg în genunchi până scap din adâncitura din 
sol, simţindu-mi pielea de pe picioare julindu-se. 
Imediat ce mă ridic în picioare, caut disperată cu 
privirea un alt obiect cu care să mă apăr împotriva 
lui şi cu care să-l răpun, dar cum John nu e nici pe 
departe mort sau leşinat, aleg să fug înainte să-şi 
revină. 

Îmi creez propria cale prin jungla deasă şi 
încurcată ca un labirint blestemat. Nu mai 
contează dacă asta e direcţia spre vile sau dacă 
mă adâncesc în necunoscut. Primul scop şi 
singurul important, de altminteri, este să scap de 


el. Să mă îndepărtez cât de mult cu putinţă de 
bărbatul care vrea cu orice preţ să-mi pună capăt 
zilelor. Totodată, strig cât mă ţin plămânii după 
ajutor, sperând că o să fiu auzită de cineva, 
aruncând priviri peste umăr, ca să mă asigur că 
atacatorul nu e pe urmele mele. 

Îl văd pe John în acelaşi loc, blestemând 
printre urlete pline de frustrare şi furie. Sunt 
convinsă că, dacă mă prinde din nou, nu o să mai 
scap. 

Şi, la cât de mare mi-e teamă acum, nici nu 
cred că aş mai fi în stare să mă opresc vreodată 
din alergat, chiar de picioarele mi s-ar frânge la 
un moment dat, ca nişte vreascuri uscate. 
Niciodată n-am fost mai speriată decât acum. 
Niciodată inima nu mi-a bătut mai tare. Pentru 
prima dată plâng în hohote, fiind a naibii de 
înspăimântată de ideea că o să mă ajungă şi o să 
mă termine. 

După toate astea, nimic nu o să mai fie la fel. 

— O să te prind, nemernică mică! zbiară 
turbat, vocea lui propagându-se peste tot în jurul 
meu, ca un ecou. O să te fac bucăţi! 

Mă ghemuiesc, ţipând înspăimântată, când 
vuietul unui glonţ plonjează pe lângă mine, foarte 
aproape să mă lovească, însă al doilea mă ia în 
plin şi mă prăbuşesc pe burtă peste rădăcini, 
piciorul drept fiindu-mi străbătut în întregime de o 
durere atât de ascuţită, încât urlu de durere. Prin 
voalul murdar al rochiei observ sângele roşu cum 


mi se scurge pe coapsă. 

Ăsta ar trebui să fie momentul în care să mă 
recunosc învinsă şi să-mi accept soarta, să mă 
împac cu ideea că aici se termină totul. Şi sunt 
gata s-o fac. Printre lacrimi şi hohote, îmi las 
capul să se odihnească pe pământul rece şi umed, 
pregătită să renunţ. Ba chiar mă las moale şi 
tremurând, aşteptând ca acesta să mă găsească şi 
să termine ce a început. 

Închid ochii, trăgând cu nesaţ ultimele 
răsuflări, atât pe gură, cât şi pe nas. Le savurez şi 
mă bucur de ele, pentru că sunt ultimele, pe 
măsură ce aştept să-i simt mâinile pe mine. 

Înainte să leşin din nou, aud vag goarnele unui 
vapor venind de dincolo de junglă. 


Mă trezesc înfrigurată, în exact aceeaşi poziţie 
în care am leşinat, întinsă pe burtă şi cu părul 
răsfirat pe pământ, de parcă nimic nu m-ar fi atins 
cât timp am fost inconştientă. Gura uscată e şi mai 
uscată acum şi simt nevoia de a bea chiar şi o 
baltă, iar stomacul mi se strânge de foame. 

Ridicându-mă cu greu în coate, îmi feresc 
părul încâlcit şi murdar din faţa ochilor, căutându- 
l prin întuneric pe John. Mişcarea scurtă pe care o 
fac trimite săgeți dureroase în piciorul rănit care, 
din fericire, nu mai sângerează la fel de tare. 

Însă sunt singură. După ce cercetez cu ochii 
mijiţi împrejurimile, ajung la concluzia că sunt în 
acelaşi loc în care am căzut şi că sunt singură în 


mijlocul junglei care pare şi mai încurcată acum, 
pe timp de noapte. 

Cu ultimele forţe, mă târăsc până în dreptul 
copacului cel mai apropiat şi mă sprijin de el, 
trăgându-mi piciorul drept cu mâinile şi strângând 
cu putere din dinţi ca să nu ţip. Mă simt slăbită, 
ameţită şi ştiu că am pierdut mult sânge. 

Gâfâind şi pe punctul de a plânge din nou, 
strâng voalul rochiei între degete, înainte să-l 
sfâşii cu greutate, privind vigilentă în jur, ca să mă 
asigur că nu apare nimeni din întuneric. Hohotesc 
silențios, nevenindu-mi să cred în ce situaţie am 
ajuns. 

În momentul ăsta regret toate alegerile pe 
care le-am făcut vreodată. Regret că nu l-am lăsat 
pe Keith să mă ia cu el pe Ellie, deşi Drew ar fi 
fost acolo. Regret că am preferat să rămân pe 
insulă, decât să-l confrunt. Poate că, dacă aş fi 
încetat să mă răzbun pe el, nu aş mai fi ajuns în 
situaţia în care să-mi leg piciorul cu o fâşie de 
rochie ca să nu sângerez până la moarte. 

Aşa şi rămân pentru următoarele ore, 
îndurerată, înfometată, însetată şi înfrigurată, 
blestemând clipa în care m-am născut ca să ajung 
aici. Viaţa mea n-a fost niciodată mai aprigă. 

Sunt pe cale să adorm - sau să leşin, nu-mi 
dau seama - când aud un sunet ciudat venind 
deasupra mea, ca un motoraş. Cu greutate îmi 
ridic pleoapele umflate, apoi ridic privirea spre 
luminiţele ce pâlpâie la aproximativ un metru de 


sol. Cineva mă priveşte prin ochii dronei. Ar putea 
fi chiar John, dar sunt atât de epuizată, încât nu 
mai găsesc puterea de a mă ridica şi de a fugi. Să 
fiu a naibii dacă îmi mai pasă. 

Răsuflând greoi, o urmăresc cum se lasă pe 
pământ şi se dezactivează. Un foşnet e urmat 
îndeaproape de nişte voci joase. 

— E aici! anunţă cineva. 

— Cred că e rănită, anunţă altcineva. Keith, ce 
vrei să facem? 

Curând, ajung să fiu înconjurată de paznicii 
insulei şi ţintuită de lanterne orbitoare. Mă 
încolţesc ca pe un animal sălbatic şi rănit, care ar 
putea oricând să le sară la gât pentru a se apăra. 

Privirea îmi urcă pe picioarele persoanei care 
se opreşte chiar în faţa mea, oprindu-se abia când 
ajunge la chipul pe care abia îl disting în întuneric 
şi îmi simt inima calmându-se simţitor şi o stare de 
siguranţă mă copleşeşte dintr-odată, înmuindu-mi 
muşchii tensionaţi. Keith stă înaintea mea, ca un 
salvator. 

Dar nu apuc să-l privesc prea mult. Aceeaşi 
întunecime, acelaşi gol care a început să-mi fie 
familiar, mă cuprinde din nou şi, curând, nu mai 
simt nimic. 

Când mă trezesc, am impresia că n-am ieşit 
niciodată din junglă, deşi am fost salvată. Deschid 
ochii şi văd aceleaşi blestemate de crengi, aceeaşi 
vegetaţie. 

Însă ce e diferit de data asta e că jungla asta e 


în interiorul unei sere din sticlă şi iarăşi e zi. 

Capul mi se întoarce spre dreapta, acolo unde 
simt prezenţa cuiva. Keith e în picioare, iar eu 
sunt culcată şi, totuşi, ceva nu pare în regulă. 
Trupul meu parcă ar pluti, căci îl văd doar de la 
mijloc în sus, printre gratiile aurii pe care pot jura 
că le-am mai văzut o dată. 

În continuare ameţită şi slăbită, depun un 
adevărat efort să îmi dau seama unde sunt. 
Gratiile se întind parcă până la tavan şi se unesc 
deasupra mea într-o boltă. 

E o colivie. Acea colivie umană pe care am 
văzut-o într-una dintre plimbările mele prin Eden. 
Iar eu sunt în interiorul ei, ca o pasăre captivă. 

Mă simt de parcă m-aş trezi subit dintr-un 
somn adânc sau aş ieşi din adâncul mării, la 
suprafaţă. Sar de pe podeaua coliviei, mişcare ce 
îmi străpunge piciorul acum bandajat şi îngrijit. 
Colivia se clatină, atârnată de lanţul gros, prins de 
tavanul serei, şi aproape îmi aud inima explodând 
în piept. 

De ce sunt închisă aici?! 

Înnebunită, îmi întorc privirea spre Keith, 
căutând pe faţa lui un motiv pentru care mă aflu în 
interiorul unei cuşti, însă faţa lui frumoasă e de-a 
dreptul împietrită, ca faţa unei statui. În schimb, 
ochii lui verzi ard în flăcări de o furie pe care pare 
că abia o controlează. 

— Keith... 

— Am ştiut de la bun început că dragostea nu 


o să fie suficientă pentru tine, Ellie, îmi spune pe 
un ton platonic, lipsit de orice urmă de emoție. 

— Ce? întreb confuză şi speriată. 

Caut o ieşire. Mă trag la marginea coliviei şi 
împing cu mâna gratiile, în căutarea unei porţi 
prin care să pot ieşi. Asta trebuie să fie o glumă! 
Trebuie neapărat să fie o glumă, căci refuz să cred 
că iubitul meu m-a închis într-o cuşcă. 

— Dar am uitat, mărturiseşte, încruntându-se 
uşor. 

Ochii mi se fac şi mai mari, privindu-l şocată. 
Ce mama dracului înseamnă asta?! 

— La naiba! surâde amar. Chiar am uitat cine 
eşti, de fapt! 

— Despre ce naiba vorbeşti?! mă răstesc, 
cuprinsă de panică, lovind totodată gratiile cu 
mâinile. Dă-mi drumul! Keith, dă-mi drumul! 

Deşi ajung să urlu la el, faţa lui rămâne la fel 
de nemişcată şi inexpresivă, ca a unui om gol pe 
dinăuntru. 

— Nu! mi-o trânteşte sec, uitându-se la mine 
de parcă n-ar simţi nimic. 

Face un ultim pas spre colivie, ajungând în 
faţa mea. Mă priveşte de sus, cu toate trăsăturile 
sale înăsprite de furie şi cu maxilarul încleştat, 
înainte să-mi spună printre dinţi: 

— Tu nu eşti regina mea! Eşti o trădătoare! 

Cu răsuflarea întretăiată, simt cum ochii mi se 
umplu de lacrimi. Sunt năucită de ceea ce mi se 
întâmplă şi de comportamentul lui. 


Apoi adaugă la fel de sec: 
— Aşa că îţi sugerez să te ţii bine, păpuşă. Eu 
nu am milă faţă de trădători! 


Capitolul 38 


— Ştii, m-am întors din drum pentru tine, mă 
informează Keith pe acelaşi ton platonic, gol, 
privindu-mă rece printre gratiile aurii ale coliviei. 
Când mi-am dat seama că urmează să îmi petrec o 
noapte departe de tine, am cerut echipajului să 
întoarcă iahtul. Nu voiam să merg în Ibiza fără 
tine, nici măcar pentru Drew. Ca apoi ce să aflu? 
mă întreabă, ochii lui aprinzându-se de furie. Că 
femeia mea a încercat să fugă când nu eram în 
preajmă să o împiedic! 

— Te înşeli, mormăi, ştergându-mi grăbită 
lacrimile de pe obraji cu dosul palmei. N-am 
încercat să fug. 

Sprijinită de colivie şi cu picioarele întinse, mă 
uit lung la bandajul alb ce-mi înconjoară coapsa. 
Încă nu-mi vine să cred că m-a închis aici. Deşi nu 
e la fel de rău ca o debara sau ca dulapul de sub 
scări, efectul e acelaşi. Sunt o prizonieră. Keith 
mi-a luat întreaga libertate pe care mi-a oferit-o, 
fără ca măcar să-mi ceară să-i explic. 

Şi mă simt obosită. Ba nu, mă simt stoarsă şi 
cu inima frântă. Bărbatul pe care îl iubesc e cel 
care m-a închis aici, cel care nu are încredere în 
mine şi cel care, în mod cert, mă învinovăţeşte 


pentru tot ce s-a întâmplat. Nici nu trebuie să mi-o 
spună în cuvinte, căci ochii lui grăiesc. Întreaga 
lui expresie grăieşte. Se uită la mine cu o răceală 
ce ar putea să îngheţe toată marea şi ştiu că, orice 
i-aş spune şi orice argument aş aduce în apărarea 
mea, el nu m-ar crede. 

Ştiu şi eu cum stau lucrurile în cazul meu. 
Cuvântul meu nu valorează nimic pe lângă 
cuvântul unuia dintre cei mai de încredere oameni 
ai săi. Probabil că ăsta era şi planul B al lui John, 
în caz că planul A nu avea să funcţioneze. Nu e ca 
şi când n-ar fi ştiut toţi că bărbatul din faţa mea 
m-ar fi coborât rapid cu picioarele pe pământ, 
dacă aş fi avut vreodată curajul să-l înjunghii pe la 
spate. 

— John spune cu totul altceva, replică sec. Ai 
încercat să fugi. De aceea l-ai şi lovit cu o piatră în 
cap, de aceea te-a şi împuşcat. Ai aşteptat 
momentul în care să plec şi ai făcut ceea ce 
probabil ai plănuit de la bun început. Te-ai jucat 
cu mintea mea, m-ai dus de nas exact cum ţi-ai 
dorit ca să las garda jos şi să am încredere în tine. 
M-ai făcut să-ţi aştern blestemata de lume la 
picioare, iar tu i-ai spart capul unui om de-al meu 
cu o piatră! 

Vocea i se ridică cu câteva octave, ajungând 
să se răstească, însă nu schiţez nimic. În 
momentul în care m-am trezit închisă aici, după 
tot ce am pătimit în jungla aceea, s-a schimbat 
ceva în mine. Am fost şi încă sunt dezamăgită de 


el, dar nu mai găsesc un motiv bun pentru care să 
mă agit, să ţip şi eu şi să încerc să-i explic... Să-mi 
susţin nevinovăția până la capăt. 

Aşa cum a spus şi el, mi-a pus lumea la 
picioare, apoi mi-a luat-o, iar căderea din înaltul 
cerului e prea dureroasă, că în înăuntrul meu e 
pustiu acum. 

— Spune naibii ceva! 

Urletul lui mă face să închid pentru o clipă 
ochii, îl aud lovind gratiile cu palma şi înghit în 
sec, simţindu-mi inima frângându-se şi mai tare. 

— Explică-mi! se răsteşte. Spune-mi de ce 
dracu’ ai făcut asta?! Ce ţi-a lipsit?! 

— Nimic, mormăi. 

— Atunci? De ce naiba am un cuţit în spate 
acum, dacă ţi-am dat totul? 

Îmi întorc încet privirea spre el, văzându-l 
dând târcoale coliviei ca un animal rănit, turbat de 
furie. Obrajii săi sunt acum roşii, iar ochii taie în 
carne vie. Cumva, ajung să mă simt în siguranţă 
aici, încuiată. Nu ştiu ce s-ar fi putut întâmpla 
dacă ar fi avut cum să ajungă la mine, dar prefer 
să nu mă gândesc prea mult la asta. Bănuiesc că 
nimic care să fie mai rău decât este deja. 

— Nu întrebi pe cine trebuie, îi răspund lipsită 
de vlagă. 

— Ba eu cred că întreb exact pe cine trebuie, 
mi-o retează, rostind cuvintele printre dinţii 
încleştaţi. John nu ar avea niciun motiv pentru 
care să mă trădeze. Mi-e dator vândut. L-am scos 


din rahat şi din sărăcie, mi-e alături de zece ani şi 
niciodată nu mi-a oferit un motiv pentru care să 
mă îndoiesc de loialitatea lui. Nu s-ar fi atins nici 
măcar de un fir de păr din capul tău! În schimb, 
tu... 

Intinde degetul printre gratii, fixându-mă 
acuzator cu el, şi sângele mi se încălzeşte la 
comandă de furie. E incredibil cât de repede e 
capabil să mă facă să mă simt încolţită şi să 
trezească în mine simţul ascuţit de conservare, 
care până acum a dormit în adâncuri. 

Mă uit la el şi nu-mi vine să cred că, pentru o 
secundă blestemată, am avut impresia că o să fie 
de partea mea, în detrimentul lui John. Că o să 
aibă încredere în mine. Abia acum îmi dau seama 
că mereu m-a privit cu un ochi sceptic, aşteptând 
să-l trădez când îi e lumea mai dragă, ceea ce mă 
înfurie şi mai tare. 

— A încercat să mă omoare! mârâi mânioasă. 
Nu o să-mi cer scuze că i-am spart capul 
nemernicului, ca să mă apăr. M-a lovit! De mai 
multe ori! apoi a încercat să mă îngroape de vie! 
Ai măcar idee cum e sentimentul ăla? Cum este ca 
cineva să arunce cu pământ peste tine, deşi încă 
respiri? Ce gust scârbos are pământul? 

Mă ridic în genunchi, ignorând durerea 
tăioasă din coapsa dreaptă, şi mă trag la marginea 
coliviei, în faţa lui. 

— Crede-mă, dacă aş fi găsit pistolul acela la 
timp, acum ar fi fost descărcat în el! adaug cu glas 


tare, lipindu-mi fruntea de barele reci ce mă ţin 
departe de propria-i mânie. Omul tău de 
încredere, aşa cum îi spui tu, e un blestemat de 
psihopat şi tot eu sunt închisă aici?! 

— Ei bine, Ellie, oftează, nu te cred. Ţi-am 
spus că nu am încredere în prea mulţi oameni. Te- 
am avertizat că, dacă vei încerca vreodată să te 
joci cu mine, o să regreţi! La dracu”, ţi-am spus! 

Cu inima tresărindu-mi în piept când zbiară, 
mă trag înapoi la timp, înainte ca mâna lui să se 
izbească din nou de bare, făcând colivia să se 
legene uşor, în spate şi în faţă. Cad în fund şi cu 
braţele înapoi, izbucnind în plâns. 

— Ai mare noroc că sunt mort după ochii ăia, 
altfel... 

Strângând din dinţi, lasă fraza neterminată, 
încleştându-şi degetele în pumn de nervi. Într-un 
final, îşi ridică mâna spre faţă şi îşi masează 
stresat baza nasului, în încercarea de a se calma. 
În schimb, eu mi-o ridic pe a mea şi o lipesc de 
piept, în locul în care inima îmi bate nebunește, 
speriată şi îndurerată de tot ceea ce mi se 
întâmplă. 

Sigur visez. Sigur trăiesc un coşmar acum. Nu 
vreau să cred că asta chiar se petrece. 

Şi, cu toate că ar fi o idee mai bună să păstrez 
distanta fată de el acum, în momentele astea 
cruciale în care parcă nu se poate stăpâni, mă 
trezesc  apropiindu-mă din nou de marginea 
coliviei şi strecurându-mi braţele prin barele de 


fier ca să ajung la el. 

— Keith... 

Îl simt tresărind în clipa în care îl ating pe 
umeri, iar capul i se ridică vijelios, privind uluit 
cum degetele mele caută să-l tragă spre mine. 
Face un pas nesigur spre colivie şi îmi urc mâinile 
pe faţa lui, cuprinzând-o într-un căuş care să-l 
aducă şi mai aproape. Curând, capul lui se sprijină 
de gratii, iar cu mâinile strânge nervos două bare, 
uitându-se la mine de sus, cu ochi arzători, cum 
mă ridic în genunchi şi mă întind spre gura sa. 

— Te înşeli, îi spun din nou, moale, simţindu- 
mi lacrimile cum vor să se strecoare mişeleşte 
printre gene. John nu e cine crezi tu. El e cel care 
a omorât fata aia, ca apoi s-o pună în patul meu. 
Pentru ce i-am făcut lui Brian. Mă urăşte. A vrut 
să mă omoare acolo, în junglă. 

— Nu te cred, mi-o trânteşte. Nu te cred. Nu 
te cred, la dracul Eşti o nenorocită de mincinoasă! 
Crezi că nu ştiu ce am avut în pat până acum, 
Ellie? 

Tresar din nou când vocea i se ridică şi, 
pentru câteva clipe, nu mai sunt capabilă să-l 
privesc în ochi. Întreaga lui fiinţă emană furie şi ar 
fi al naibii de uşor pentru el să mă rănească acum, 
chiar şi fără să-şi dea seama. 

Ar putea s-o facă, nu? Până la urmă, Keith nu 
e un erou şi îmi aminteşte de asta când îşi 
strecoară mâna printre gratii şi şi-o înfige în părul 
meu, să-mi tragă capul pe spate şi să-l privesc. 


— Să nu uităm datorită cui ne-am cunoscut noi 
doi, iubito. Am ştiut de la început că eşti o mică 
nemernică manipulatoare şi, totuşi, am pus botul 
ca un fraier. Dar nu-mi fac griji, replică, clătinând 
din cap. Ştiu exact cum să pun la loc o scorpie ca 
tine, ca data viitoare să nu mă mai iei de prost! 

Icnesc când degetele sale îmi prind ceafa, 
lipindu-mă cu totul de gratii. Mă agăţ mai cu 
putere de braţele lui, tremurând înaintea sa, sub 
privirea-i întunecată şi plină de avertisment. 

— Am apreciat mereu o femeie curajoasă şi 
puternică, Elena, care avea suficient tupeu cât să- 
mi spună „nu“, dar tu nu meriţi un asemenea 
privilegiu. Aşadar, de azi înainte vei face doar ce 
vreau eu, altfel o să fie rău pentru tine. Vei spune 
atât de multe „da-uri” la orice naiba o să-ţi cer, 
încât ăsta o să devină singurul cuvânt din 
vocabularul tău. O să-ţi demonstrez că eu sunt 
singura persoană de pe lumea asta de care ar 
trebui să te temi! Ai înţeles? 

Mă uit lung la el, incapabilă să deschid gura şi 
să-i răspund. E incredibil cât se poate schimba un 
om, atunci când e rănit. Din cineva care, odată, a 
fost în stare să-ţi ofere orice, devine cineva 
complet diferit. Cineva de care chiar ar trebui să-ţi 
fie frică şi care nu mai are nimic din ceea ce 
obişnuiai să iubeşti. N 

Iar mie mi-e frică de el. Inghit cu noduri, pe 
punctul de a izbucni în lacrimi. Ştiu în sinea mea 
că nu m-ar răni, fizic vorbind, dar există pe lumea 


asta destule lucruri rele pe care ar putea să mi le 
facă. Ar distruge tot ce însemn eu şi ar construi o 
nouă Ellie, doar ca să-mi ofere o lecţie şi să-mi 
arate cui ar trebui să-i fiu loială. 

Dar el nu ar putea să-mi facă asta, nu? Chiar 
dacă mi-o promite tare şi răspicat, nu l-ar lăsa 
inima să distrugă fiecare lucru pe care îl iubeşte la 
mine, doar ca să mă înveţe minte, nu? Urăsc că, în 
momentele astea, mă îndoiesc de el, dar o fac. Il 
privesc şi chiar mă întreb dacă ar putea s-o facă. 

— Spune „da”, Ellie! îmi ordonă iritat. 

Refuz. Clatin din cap, refuzând să-i ofer 
satisfacția asta. 

— Spune „da”, Ellie! se răsteşte. 

Clatin şi mai vehement din cap, lăsându-mi 
mâinile să alunece de pe braţele lui şi să se tragă 
înapoi în colivie. Profit de faptul că şi mâna lui se 
retrage din părul meu şi mă aşez în fund, în 
mijlocul cuştii, zgâindu-mă la el cu ochii înceţoşaţi 
de lacrimi şi cu sufletul chircit în piept. 

Abandonez lupta, oricât de ruşinos e pentru 
mine să afirm că el e cel care câştigă de data asta. 
Îmi strâng genunchii la piept şi îmi îndes faţa în 
braţe, luând pe loc hotărârea de a pune capăt 
oricărei discuţii între noi. 

Sunt obosită. Prea obosită să-i mai ţin piept 
acum. Prea copleşită de emoţii şi de dezamăgire, 
ca să mai încerc măcar puţin să îl conving de 
nevinovăția mea. Încep să nu-i mai văd rostul căci, 
oricât de tare m-aş ţine pe poziţii şi oricât de 


multe argumente aş aduce în apărarea mea, tot 
John e cel care iese învingător. 

— Cum vrei tu, oftează. Dar ţine minte, iubito! 
O să mai ieşi de aici doar când vei învăţa să spui 
„da”! 

După o oră întreagă de stat în colivie, sub 
soarele arzător al după-amiezii, Jordan e cel care 
mă smulge din meditaţie şi mă face să-mi ridic 
faţa dintre braţe, acolo unde am pus-o înainte să 
abandoneze şi Keith câmpul de luptă şi să plece. 

Bărbatul de culoare se apropie de cuşcă, 
strecurând prudent printre gratii o sticlă cu apă, 
cu ochii fixaţi pe mine, de parcă s-ar aştepta 
oricând să sar şi să-l muşc. Îl urmăresc iritată cum 
împinge sticla spre mine, apoi se retrage un pas, 
împreunându-şi mâinile la piept şi aşteptând. 

— Bea! îmi cere dintr-odată. Incă eşti 
deshidratată. 

Îmi cobor cu lentoare privirea pe sticlă, 
simţindu-mi gura uscată cum tânjeşte să o soarbă 
pe toată şi să stingă focul dinăuntru. Sera nu a 
fost niciodată mai încinsă decât astăzi. In pofida 
faptului că sunt îmbrăcată doar într-un costum de 
baie dintr-o singură piesă, sunt scăldată în 
sudoare, iar părul mi-e lipit de tâmple, obraji şi 
gât. 

Dar chiar dacă mi-e sete ca naiba, refuz să mă 
ating de apa adusă. Cumva, nenorocita aia de 
sticlă mă face să mă simt şi mai mult ca un animal 
căruia aceştia îi aruncă mâncare printre gratii. 


— Bagă-ţi-o în dos! 

Jordan oftează, nemulţumit. 

— Uite, înţeleg că nu-ţi convine situaţia, dar ar 
fi o nesăbuinţă din partea ta să nu bei apă pe o aşa 
arşiţă. Nu mă face să intru acolo şi să ţi-o torn 
personal pe gât! 

— M-am răzgândit, mormăi. Spune-i lui Keith 
să şi-o bage în dos. Ar fi mai satisfăcător. 

Un pufnet nou mă face să-mi mut privirea de 
la bărbatul al cărui cap chel străluceşte din cauza 
transpiraţiei, pe vegetaţia din spatele său. Drew 
apare şi el, mergând cu mâinile la spate şi cu o 
atitudine înfumurată, rânjind în clipa în care mă 
vede pentru prima oară în interiorul coliviei. Nici 
măcar nu se străduieşte să ascundă câtă plăcere îi 
aduce postura în care am fost pusă pe nedrept, 
dar nu m-aş fi aşteptat la altceva din partea lui. 
Tipul a vrut de la început să mă vadă astfel. 

Totuşi, deşi sunt într-o poziţie defavorabilă 
acum, tot găsesc puterea şi tupeul de a-mi 
îndrepta spatele şi de a-mi ridica bărbia în semn 
de aroganță. E suficient că are şansa de a mă privi 
închisă aici, aşa că refuz să-i ofer şi satisfacția de 
a mă vedea învinsă. 

— Jordan are dreptate, replică senin. Trebuie 
să te hidratezi. Curând, îţi va fi adus şi prânzul. 

— Dacă o să mi-l serviţi tot printre gratii, 
atunci puteţi să vi-l băgaţi şi pe ăla în fund. 

Rânjetul lui malefic piere şi se încruntă uşor. 

— Sau ce? îl întreb zeflemitoare. Credeai că o 


să sar pe sticla aia din prima secundă, 
mulţumindu-vă în repetate rânduri că sunteţi atât 
de buni cu mine, încât nu mă lăsaţi să mor de 
sete? 

— Nu cred că eşti în postura în care să faci 
nazuri, Elena, îmi spune nemulţumit. 

— Oh, nu? zâmbesc. Priveşte-mă! 

Cu piciorul stâng lovesc sticla cu apă, 
aruncând-o de partea cealaltă a coliviei, la 
picioarele lui Jordan. Drew se uită la mine cu ochii 
mari, vizibil şocat de îndrăzneala mea. Ha! O mie 
de puncte pentru mine. 

— Nu sunt un animal, spun apoi. Şi refuz să fiu 
tratată ca unul. Dacă vreţi să nu mor de sete sau 
de foame, vă sugerez să mă scoateţi naibii de aici! 

Acesta face un pas în faţă, privindu-mă 
ameninţător, în timp ce Jordan ridică sticla de pe 
pământ şi o strecoară înapoi lângă mine. 

— Eşti aici din propria cauză, replică Drew 
relaxat. Nu uita asta. In plus, nu uita nici faptul că 
viaţa ta e în mâinile noastre. Acum e doar o 
chestiune de timp până îl voi convinge pe Keith să 
te includă în licitaţie şi o să fie floare la ureche, 
datorită ţie. Apoi o să dispari din viaţa nepotului 
meu mai repede decât ai intrat. 

— Mai vedem noi. 

— Nu te amăgi singură, Elena, îmi cere, 
clătinând din cap de câteva ori. Nu o să-ţi faci 
nimic altceva, decât speranţe care-ţi vor fi înşelate 
la finalul sezonului, când Keith o să-şi dea seama 


ce se întâmplă aici şi te va da oricui e dispus să 
liciteze pentru tine. O să mă asigur personal că 
preţul tău o să fie unul uşor accesibil. 

Oftează, apoi continuă: 

— Ştii, mi-ar fi plăcut să ne cunoaştem în alte 
circumstanţe, ţinând cont că eşti o adevărată 
figură. Dar cine aş fi eu dacă nu l-aş împiedica să- 
şi distrugă viaţa? Altfel ar fi stat lucrurile dacă nu 
erai aici. Asta e insula pe care orice femeie se 
transformă în marfa şi nimic mai mult, ai înţeles? 

Îmi strâng buzele, privindu-l rece şi distantă, 
ca şi când cuvintele sale nu m-ar putea atinge 
niciodată. 

— Dacă Keith îşi va dori să mă includă în 
licitaţie... aşa să fie, mormăi. 

— Aşa să fie, mă îngână, buzele sale arcuindu- 
se într-un zâmbet răutăcios. 

Ochii lui se mijesc ameninţător, înainte să se 
întoarcă pe călcâie şi să dea să plece, vocea mea 
fiind cea care îl opreşte cu spatele, când îi spun 
categoric: 

— Nepotul tău o să fie bântuit de mine, Drew. 
Crezi că el o să fie cel care o să mă nenorocească? 
Ei bine, gândeşte-te că eu l-am nenorocit de o mie 
de ori mai rău. 

— Cum aşa? mă întreabă curios, uitându-se la 
mine peste umăr. 

— Întreabă-l, îi cer serioasă. Chiar dacă acum 
sunt închisă aici, ştiu ce simte pentru mine şi nu o 
să-i treacă cu apă rece. 


— Eşti sigură că ştii ce simte el? 

La fel de sigură cum ştiu ce încearcă Drew să 
facă. Întrebarea lui şi tonul pe care o spune are 
scopul de a mă împinge să mă îndoiesc că, într- 
adevăr, ştiu exact ce simte Keith pentru mine. 

Însă colivia asta nu înseamnă nimic, aşa cum 
crede el. Sunt ferm convinsă că mă iubeşte şi nici 
măcar gratiile în spatele cărora sunt încuiată nu 
sunt capabile să mă facă să mă îndoiesc de 
sentimentele lui. 

— De ce crezi că sunt aici, în primul rând? i-o 
întorc. Poate că nu ştie cum să-şi exprime furia şi 
sentimentele, dar la finalul zilei, adevărul e 
acelaşi. 

— Da, aprobă amuzat. Eşti aici pentru că l-ai 
trădat. 

— Nu, îl contrazic. Sunt aici pentru că i-am 
frânt inima. 

Acesta se întoarce încet cu faţa spre mine, 
chipul lui fiind lipsit acum de orice urmă de 
amuzament. Profit de ocazie şi mă trag la 
margine, agăţându-mă cu mâinile de barele 
puternice din fier ca să mă ridic în genunchi. 

— Astfel, am o întrebare pentru tine, Drew, îi 
spun senină, iar privirea îi devine vigilentă. Poate 
că vei reuşi ce ţi-ai propus şi mă vei vinde, cu sau 
fără voia lui, dar oare banii pe care îi vei obţine pe 
mine vor vindeca sufletul defect al nepotului tău? 

Pe măsură ce efectul morfinei trece, durerea 
se transformă în ceva sâcâitor şi greu de îndurat. 
Şchioapăt, în timp ce înconjor colivia de mai multe 
ori, în încercarea de a suporta mai uşor ravagiile 
pe care glonţul lui John le-a făcut coapsei mele. 

Mă întreb ce s-a întâmplat cu el. Nu cu 
glonţul, ci cu John. Mă întreb dacă mai este pe 
insulă, dacă îşi face griji. Probabil că nu. E destul 
de evident pe care dintre noi doi îl crede Keith şi 
căruia îi ţine partea, iar eu nu sunt aceea. 

Oare de cât timp stau aici? Imi las capul pe 
spate, cu ochii pe tavanul din sticlă. Încă e lumină, 
dar cerul a prins culori roşiatice, dovadă că 
soarele e pe cale să apună. 

Gemând, îmi sprijin fruntea de bara rece de 
care mă ţin cu ambele mâini. Răceala ei, însă, nu 
stinge nici pe departe focul din gâtul meu şi nici 
nu-mi răcoreşte trupul încins şi transpirat. După o 
zi întreagă de stat în soare, niciodată nu mi-a fost 
mai sete decât acum. Sticla de la marginea 
coliviei, în care apa probabil e caldă, ţinând cont 
că a fost adusă cu ceva timp în urmă, parcă mă 
strigă şi aş da-o gata într-o singură secundă dacă 
aş fi atât de uşor de prostit. 

Câteodată, îmi urăsc încăpăţânarea. Sunt 
conştientă că ar fi fost de un milion de ori mai 
uşor să mă supun, să mă aplec în genunchi şi să- 


mi mănânc prânzul ca o fată cuminte. Chiar dacă 
sunt prizonieră acum. 

Keith s-a asigurat că primesc o porţie 
consistentă de foie gras, care să-mi ia ochii şi să- 
mi testeze grozav limitele. 

Nu! Plescăind din buzele uscate, îmi întorc 
privirea de la farfurie şi de la sticlă, ameninţându- 
mă în gând că o s-o păţesc în cazul în care mă 
ating de ele. Nu o să mai ies niciodată de aici. 

Fir-ar! 

Un foşnet mă face să-mi redeschid ochii şi să-i 
îndrept spre Keith. Printre şuviţele de păr umed 
de transpiraţie îl urmăresc cum se apropie de 
colivie şi se uită lung la farfuria neatinsă, înainte 
să pufăie ofticat. 

— Vrei neapărat să mori sau care-i faza? mă 
întreabă cu un calm înşelător, sub care îşi ascunde 
nervozitatea. 

— Tu vrei să mor? îl chestionez la rândul meu, 
încă sprijinită de bare. 

— Nu, Ellie. Nu vreau să mori. 

Oftând, îmi las din nou capul pe spate. E clar 
că nu a venit să mă scoată de aici, ci doar să se 
holbeze la mine. 

— Ai nevoie la toaletă? vrea să ştie. 

— Ce? întreb cu o surprindere batjocoritoare, 
lipindu-mi palma de piept în mod teatral. Nu îmi 
dai o găleată în care să-mi fac nevoile?! 

Keith îşi mijeşte iritat ochii strălucitori. 

— Nu fi ridicolă, iubito! 


— Tu eşti cel care m-a închis într-o colivie de 
aur, la propriu! Care dintre noi e mai ridicol? 

li trântesc un rânjet pe măsura ironiei cu care 
îl tratez şi iau hotărârea de a mă aşeza în fund cu 
un geamăt pe care nu reuşesc să-l reprim la timp 
şi care îi atrage maniacului atenţia asupra mea. 

— Ai dureri? vrea să ştie, de data asta 
folosindu-şi tonul îngrijorat. Te doare? 

Privirea lui aprinsă îmi cercetează în amănunt 
faţa,  aşteptând un răspuns sincer. Mă 
bulversează. El e cel care mă ţine aici şi totele 
cel care se pomeneşte îngrijorat pentru mine? Nici 
măcar nu se străduieşte să mascheze ceea ce e 
evident în glasul lui, care acum parcă mă mângâie 
pe dinăuntru. 

Sunt tentată să-i trântesc un alt răspuns 
ironic, însă las armele jos. Chiar mă doare. 
Durerea puternică din coapsă începe uşor să-mi 
acapareze întregul picior şi să-l amorţească până 
în vârful degetelor. Nu face decât să-mi 
înrăutăţească şi mai mult situaţia. 

Dar refuz să dau afirmativ din cap. Îmi 
amintesc că fix asta îşi doreşte şi, în astfel de 
circumstanţe, să-i ofer satisfacţie e ultimul lucru 
pe care ar trebui să-l fac. Intr-un fel sau altul, o să 
fie nevoit să mă scoată, pentru că nu o să-i dau de 
ales. 

— Trebuie să te hidratezi, iubito, îmi spune 
serios. 

Cu coada ochiului îl observ cum îşi strecoară 


mâna înăuntru, apucă sticla cu apă şi o ridică spre 
mine. Aproape că mă face să pufnesc. Chiar are 
impresia că o să rezolve ceva cu asta? 

— Nu sunt iubita ta, replic enervată. Am 
încetat să mai fiu din momentul în care m-ai 
aruncat într-o cuşcă. 

— Te înşeli. Te-am sărutat... Adică, peste tot, 
în special între picioarele alea nemernice. i-am 
tras-o, apoi te-am primit în patul meu... în 
concluzie, eşti a mea. Acum, ia sticla asta şi bea-o 
pe toată! 

Nervoasă, îmi aplec privirea spre sticla din 
mâna lui şi strâng din dinţi, tentaţia fiind atât de 
mare încât abia rezist. Imi simt mâna tremurând, 
dornică să o apuce şi s-o stoarcă în întregime, 
până la ultima picătură. Mi-e foarte sete! Încep să 
văd scântei în faţa ochilor. 

Înainte să-mi dau seama ce fac, deja smulg 
sticla dintre degetele lui şi îi arunc capacul, 
pregătită să o duc spre gură. Printre gene îl văd 
zâmbind mulţumit şi, brusc, mă simt ca un câine 
dresat. 

La dracu' cu asta! 

Când se aşteaptă mai puţin, arunc sticla spre 
el, aceasta lovindu-se cu putere de gratii şi 
împroşcându-l cu apă peste faţă şi pe cămaşa lui 
impecabilă. 

— Du-te dracu’! zbier. Să te ia naiba, ticălos 
afurisit ce eşti! 

Mârâind, Keith îşi şterge obrajii cu dosul 


palmei, îndepărtând excesul de apă cu care l-am 
lovit şi care, în mod dezamăgitor, nu-mi aduce 
nicio satisfacţie. Dimpotrivă, mişcarea pe care am 
făcut-o dă startul unui val de furie pe care nu 
reuşesc să-l stăpânesc şi care îmi încinge sângele 
mai tare decât a făcut-o soarele până acum. Dacă 
gratiile nu m-ar ţine departe de el... 

— Dă-mi drumul! 

— Nu! se răsteşte. 

— Lasă-mă să ies! strig mai tare. 

Pieptul mi-e cuprins dintr-odată de palpitaţii 
ce nu-mi sunt întocmai străine. Nodul pe care l-am 
simţit până acum în stomac se mută în gât, tăindu- 
mi graiul şi răsuflarea, şi mă trântesc pe spate, 
sufocată. Prin sângele ce-mi pompează cu putere 
în urechi, îl aud pe Keith înjurând grosolan, iar 
colivia ajunge să se învârtă cu tot cu mine, 
imaginea clară a cerului de deasupra mea 
pâlpâind în faţa ochilor înlăcrimaţi. 

Intensitatea atacului de panică pe care îl sufăr 
e mult mai mare decât tot ce am trăit până acum. 
Inima îmi bate cu putere în piept, parcă vrând să 
spargă cutia toracică şi nici măcar braţele lui 
Keith, ce mă apucă zdravăn şi mă smulg de pe 
podeaua coliviei, nu sunt capabile să mă împiedice 
să cad în gaura neagră ce se deschide sub noi. 

Timpul devine nimic pentru o clipă. Din 
colivie, ajung miraculos cu capul pe o pernă, 
întinsă pe salteaua moale a unui pat real. De 
braţul meu atârnă furtunul unei perfuzii aflate 


lângă pat. Ceea ce mă înconjoară, însă, nu e 
mobilierul unui cabinet din clinica insulei, ci al 
unui dormitor master pe care nu-l cunosc, dar 
care cumva îmi pare familiar. 

Habar nu am cum am ajuns aici, ţinând cont 
de faptul că mă îndoiesc că am leşinat cu 
adevărat, dar nici nu-mi pasă. Poate că nu e locul 
pe care l-aş fi preferat după toate astea, însă e mai 
favorabil decât colivia. Detest colivia aia. 

Clipesc de câteva ori, genele mele măturând 
perna pe care capul meu stă, abia apoi îmi fac 
curaj să mă întorc pe spate şi să-l caut pe Keith cu 
privirea. 

— Nu te mişca prea mult. O să-ţi scoţi 
perfuzia. 

Îl găsesc stând în dreptul peretelui din sticlă 
care, cel mai probabil, are privelişte spre partea 
din spate a vilei şi spre Eden. Ăsta nu e dormitorul 
lui, dar cu siguranţă e în vila Elitei. Dormitoarele 
din vila fetelor sunt mai diferite, mai mici şi 
decorate mai... feminin. 

— Deci, am fost exilată din dormitorul 
conjugal, constat cu voce tare, râzând amar. 
Minunat! 

Acesta se întoarce încet cu faţa spre mine, 
având o expresie distantă. 

— Asta o să fie camera ta până la licitaţie, mă 
informează. 

— Şi apoi? îl întreb curioasă, cu toate că nu-mi 
doresc cu adevărat un răspuns la asta. 


Sinceră să fiu, mi-e puţin teamă de ce ar putea 
să-mi spună. Asta e prilejul perfect în care Drew 
să se strecoare în mintea lui şi să-l convingă să mă 
treacă pe acea listă. : 

— Nu ştiu, mormăie. Încă mă gândesc. 

— Gândeşte mai repede! mormăi. Cred că 
merit să ştiu ce urmează să se întâmple cu mine. 

— De fapt, Ellie, nu meriţi, mi-o retează iritat. 
În schimb, ai merita să te arunc laolaltă cu 
celelalte. 

Sunt nevoită să-mi strâng buzele într-o linie 
dreaptă, ca să nu dau glas cuvintelor usturătoare 
ce-mi vin pe limbă cu viteză. 

— Fă-o, îl provoc, controlându-mi cu grijă 
tonul. Nu-mi pasă. 

Îmi ridic mânioasă privirea în tavan, 
incapabilă să-l mai privesc acum. Reuşeşte să-mi 
frângă inima doar stând acolo şi îndoindu-se în 
continuare de mine... Uitându-se la mine ca la o 
trădătoare. 

— Nu mă lua cu de-astea, Ellie! pufneşte. Nu 
sunt prost! 

— Ba eu cred că eşti cel mai mare prost, i-o 
trântesc sec. Eşti manipulat de un prost şi mai 
mare ca tine, care probabil acum trăieşte cu 
impresia că o scape basma curată cu ce mi-a 
făcut. Dar se înşală, să ştii! Nu o să mă las până 
nu o să plătească pentru tot. Apoi n-ai decât să 
faci ce naiba vrei. Vinde-mă! Să vedem dacă banii 
o să-ţi ţină de cald când o să te trezeşti din nou 


singur. 

Keith chicoteşte, parcă amuzat de ceea ce i- 
am spus cu atâta seriozitate. Mă face să-mi 
îndrept din nou privirea spre el, confuză. Am 
impresia că nu mai e în toate facultăţile mintale, 
asta dacă a fost vreodată. 

— Tu n-ar trebui să încerci să mă convingi de 
nevinovăția ta, în loc să mă şantajezi emoţional? 
întreabă pe un ton distrat, ba chiar jucăuş, 
năucindu-mă de-a binelea. Spui că John mă 
manipulează, dar tu ce încerci să faci? Ataci unde 
mă doare cel mai tare, în speranţa că asta o să-ţi 
salveze pielea, ceea ce te face să fii mai nemernică 
decât el. 

Ridic vag dintr-un umăr. 

— Fiecare cu calităţile lui. 

— Da, fiecare cu calităţile lui, mă îngână. Să-ţi 
spun cum vor sta lucrurile de azi înainte, iubito. 
Nu o să faci nimic din ce ţi-ai propus. Dacă măcar 
încerci să joci murdar pe la spatele meu, o să te 
usture mai tare. Crezi că până acum am fost rău? 
mă întreabă, arcuindu-şi sprâncenele cu o 
curiozitate falsă. Imaginează-ţi numai cât de rău o 
să fie în cazul în care mă mai trădezi vreodată. 

Nici nu vreau să mă gândesc la asta. Oare 
există lucruri mai rele decât colivia aceea? Dacă 
judec după ceea ce-mi spune, probabil că mai are 
în minte câteva idei prin care să mă pedepsească, 
dar nu cred că o să poată să mă frângă mai tare 
decât o face simpla lui privire în clipa asta. Se uită 


la mine ca şi când n-aş fi nimic pentru el, decât o 
jucărie. Se uită la mine exact cum se uită şi la 
celelalte fete. 

— Singurul lucru care nu o să se schimbe este 
ceea ce simt pentru tine, chiar dacă te-ai dovedit a 
fi cea mai proastă investiţie pe care am făcut-o 
vreodată, replică tăios, livrându-mi lovitura de 
graţie când mă aştept mai puţin. 

Aproape îmi vine să mă ghemuiesc în pat, ca 
să mă apăr de impactul cuvintelor sale. Mă întreb 
cât de tare mai e în stare să mă lovească. Am 
înţeles că nu are încredere în mine şi m-am 
împăcat cu gândul. Am înţeles şi că nimic din ce 
am avut noi nu o să mai fie la fel şi încă mă 
străduiesc să mă obişnuiesc, dar într-adevăr e 
necesar să-mi spună toate astea? 

Niciodată nu m-a făcut să mă simt mai... 
nefolositoare. Simpla lui privire mă face să cred că 
sunt atât de vinovată pe cât mă crede el, deşi în 
adâncul meu ştiu că n-am greşit cu nimic. Abia mă 
mai pot uita la el, fără să simt cum îmi sfâşie 
pieptul pe dinăuntru. 

— O voi trimite pe dr. Lopez să-ţi scoată 
perfuzia şi să-ţi schimbe bandajul. Peste o oră te 
vreau la masă. 

Deschid gura să spun ceva, însă părăseşte 
dormitorul înainte să apuc să articulez vreun 
cuvânt. De îndată ce uşa se trânteşte în spatele 
lui, se închide şi gura mea. 

Şi, aşa cum a promis, după doar zece minute, 


dr. Lopez intră în încăpere, având în mână o trusă 
de prim ajutor şi pe faţă o expresie serioasă, de 
femeie profesionistă. Fără să mă salute sau să 
spună ceva, se apropie de pat şi îmi scoate 
perfuzia, punând în locul ei un plasture. 

Apoi, cu o grijă ridicolă, mă îndeamnă să mă 
ridic la marginea patului şi îmi scoate bandajul ce 
până acum mi-a strâns coapsa, în timp ce eu îmi 
menţin privirea pe chipul ei concentrat. Prefer să 
mă uit la ea, decât să văd cu proprii ochi ceea ce 
mi-a făcut nemernicul acela. Nu pentru că aş fi 
îngrozită de o rană pe care femeia din faţa mea a 
suturat-o cum a putut mai bine, cât timp am fost 
leşinată, ci pentru că mă îngrozeşte gândul că e o 
dovadă suficientă a nevinovăţiei mele, iar Keith 
refuză să o vadă. Ar demonstra cât de ignorant 
este. 

Cu lacrimi în ochi, aştept ca doctoriţa să îmi 
pună un bandaj nou, după ce îmi dezinfectează 
locul în care glonţul lui John a pătruns. Nici măcar 
nu mai ofer atenţie faptului că durerea îmi 
amorţeşte întregul picior, pentru că... Ei bine, la 
finalul zilei, sunt o supraviețuitoare! Asta mai 
alină puţin dezamăgirea pe care o simt faţă de 
multe lucruri. 

Adevărul este că neîncrederea lui Keith m-a 
spulberat mai tare decât a făcut-o întreaga 
aventură cu John. Până la urmă, inima nu e ceva 
ce poţi învălui în armură, ca nimeni să nu o atingă. 

Proaspăt spălată, îmbrăcată şi fără tragere de 


inimă, pornesc spre masă  şchiopătând şi 
sprijinindu-mă de tot ce mă poate ţine dreaptă pe 
picioare. Mai mult sărind în piciorul stâng, străbat 
lent coridorul de la etaj, apoi cobor treaptă cu 
treaptă. Totodată, mă rog în gând ca John să nu-mi 
iasă în cale în seara asta. 

Jos, la baza scărilor, Jordan aşteaptă să mă 
preia. Imediat ce ajung în dreptul lui, mâna lui mă 
prinde cu putere de braţ, susţinându-mă în drumul 
meu spre uşile din sticlă ce dau spre terasa din 
spate, iar câteva servitoare trec pe lângă noi 
agitate. 

— Ce se întâmplă? întreb într-un final, 
curioasă să aflu ce e cu atâta panică. Vine regina 
Angliei să-i zboare lui Keith coroana de pe cap? 

Ridicându-mi privirea spre bărbatul care mă 
ţine ca pe o handicapată, îl surprind pe acesta cu 
un zâmbet distrat pe buze - unul ce dispare de 
îndată ce îşi dă seama că tocmai l-am prins în 
flagrant, amuzându-se la una dintre glumele mele. 

Prea târziu. L-am văzut deja. 

— Sper că nu o să spui porcăria asta şi la cină! 
mă dojeneşte încruntat. Drew se aşteaptă la o 
discuţie serioasă. Are lucruri importante să vă 
spună. 

— Importante, cum ar fi că suferă de cancer 
pulmonar în fază terminală şi asta o să fie ultima 
lui cină în familie, înainte să-l ia dracu’? îl 
chestionez cu speranţă în glas. 

— Ai vrea tu! 


Nu neg. Cred că ăsta e singurul lucru pe care 
mi-l doresc, în afară de cel evident deja: John să 
sufere şi el de aceeaşi boală. 

— Oricum, de unde naiba îţi vin toate astea? 

Ridic din umeri. 

Îmi dau seama că nu e niciuna dintre variante 
abia când ieşim din vilă şi observ masa lungă ce a 
înlocuit-o pe cea normală, iar pe fete ocupând 
partea din dreapta, vizibil tensionate de prezenţa 
lui Drew - aşezat strategic în capul mesei, ca un 
şef. 

Scanez curtea cu rapiditate, căutându-l pe 
John. Din fericire, nu-l văd pe nicăieri, nici la masă 
şi nici în picioare. În schimb, îl văd pe Keith 
privindu-mă din celălalt capăt al mesei, cu o 
atitudine înfumurată şi amenințătoare, de parcă ar 
încerca să-mi transmită cu puterea minţii un „stai 
dracului cuminte!” 

Îl las pe Jordan să mă conducă spre singurul 
scaun liber de lângă fete, poziţionat între Reina şi 
Keith. Pe cealaltă parte a mesei, adică faţă în faţă 
cu ele, cei patru membri ai Elitei aşteaptă tăcuţi şi 
relaxaţi să se servească cina. 

Mă aşez cu o bufnitură uşoară şi zâmbesc 
strâmb spre blonda de lângă mine, ce nu se mai 
opreşte din holbat. 

— M-am accidentat la fotbal, mă scuz. 

Brunetul din dreapta mea îşi drege zgomotos 
glasul, trăgându-mi o privire urâtă. De data asta 
parcă vrea să-mi transmită că n-are chef de 


glume, ceea ce probabil e adevărat. Nici nu arată 
ca şi când ar avea. 

— Am minţit, îi mărturisesc Reinei, iritată. Mi- 
a intrat un glonţ în picior, când am încercat să 
fug. 

Apoi îi trag şi eu o privire lui Keith, 
întrebându-l un „e mai bine acum?”, pe care sigur 
nu-l apreciază. Ochii lui verzi continuă să mă 
înjunghie în coastele pline de vânătăi. 

— Ellie, ţi se pare că am chef să-ţi ascult 
ironiile în seara asta? 

— Îmi cer scuze, domnule. N-am vrut să vă 
incomodez. Nu ştiam că e o cină formală. Mi-aş fi 
pus rochia de bal. 

— Taci, mi-o retează sec. 

Ochii lui cad de pe faţa mea, în decolteul 
maioului banal pe care l-am îmbrăcat, apoi pe 
după colţul mesei, pe pantalonii scurţi şi, într-un 
final, plescăie nemulţumit. 

— Cred că te puteai descurca mai bine, 
comentează. 

Zâmbesc. Cam forţat, dar depun eforturi 
serioase să o fac, dat fiind faptul că mă doare. Atât 
pot să-i mai ofer. O grimasă ce nu-l mulţumeşte 
deloc pe ticălosul care şi-a propus să-mi facă viaţa 
amară, mai ales în seara asta. _ 

Ce vrea de la mine, de fapt? Imi cere să tac, 
apoi mă provoacă să răspund comentariului său 
răutăcios despre ţinuta pe care am ales s-o port, în 
defavoarea tuturor rochiilor superbe din şifonier. 


În principiu, vrea să-i vorbesc sau să-mi ţin gura? 

Nu apuc să-mi dau seama. Când Drew se 
ridică de la masă şi bate uşor din palme ca să 
atragă atenţia, devin mai interesată de orice are 
de gând să spună el, decât de conflictul dintre 
mine şi Keith. Bănuiesc că există un motiv pentru 
care ne-am adunat aici şi pentru care toate fetele 
au fost invitate, iar eu sunt mai mult decât 
curioasă să-l aflu. 

— Săptămâna viitoare vor veni primii noştri 
oaspeţi, ne informează bărbatul cu o mină 
serioasă. Este vorba despre nişte oameni de 
prestigiu, importanţi pentru noi, aşa că avem 
pretenţia ca fiecare dintre voi să se comporte ca 
atare. Nu sunt nişte oameni de care să ne lipsim 
sau în faţa cărora să ne facem de ruşine, aşa că 
orice abatere sau greşeală de-a voastră o să fie 
pedepsită usturător, fără excepţii. 

Privirea mi se întoarce spre Ryder, ce 
răstoarnă din greşeală un pahar gol, făcând 
zgomot. Drew se opreşte din vorbit şi absolut 
toate perechile de ochi se întorc spre el, dar 
şatenul se uită într-o singură direcţie: Angel. 
Blonda de pe partea cealaltă a Reinei îşi ţine capul 
aplecat, jucându-se pierdută cu degetele în poală. 

Şi aş minţi dacă aş spune că nu văd pe faţa lui 
ceva ce-mi pare cunoscut. S-a îndrăgostit de ea. 
Bineînţeles, asta în cazul în care vreunul dintre ei 
e capabil de aşa ceva. Am cam început să mă 
îndoiesc că bărbaţii din faţa mea sunt în stare să 


simtă ceva şi pentru altcineva, în afară de ei înşişi. 

Cert e că Ryder arată ca un bărbat îndrăgostit 
şi pe deplin nemulţumit de ceea ce se întâmplă. 

— Aşadar, fetelor, îşi reia Drew discursul, ca şi 
când nici n-ar fi fost întrerupt, mă aştept la o 
prestație ca la carte. Vreau să zâmbiţi. Vreau să 
conversaţi cu ei, dacă aceştia îşi doresc să 
converseze cu voi. Vreau să fiţi amabile şi 
seducătoare, să-i faceţi să fie generoşi. 

— Dar fără atingeri, intervine Keith pe un ton 
platonic, reducându-l pe unchiul său la tăcere. 
Fără îmbrăţişări. Fără săruturi şi fără sex. 
Niciunul dintre ei nu are dreptul la astfel de 
gesturi de afecţiune din partea voastră, până nu 
sunt dispuşi să facă o ofertă şi să plătească. 
Paznicii noştri se vor asigura că îşi vor ţine 
mâinile acasă şi că nu veţi fi puse în situaţii 
stânjenitoare, aşa că nu aveţi de ce să vă temeti. 

— În afară de faptul că urmează să fim 
vândute unor străini, nu? 

Întrebarea vine din gura Miei şi, sinceră să fiu, 
mă aşteptam să comenteze. Niciodată n-a ştiut să- 
şi ţină gura şi cu siguranţă nu o să înceapă tocmai 
de acum să facă uz de puţina inteligenţă pe care o 
are şi să se autoconserve. 

— De unde ştii că nu o să-ţi placă? o întreabă 
Keith relaxat, sprijinindu-se de spătarul scaunului 
său. Cei care vor veni săptămâna viitoare nu sunt 
genul de oameni de care ar trebui să vă temeţi. De 
ce credeţi că sunteţi numite „mirese”, nu „târfe”? 


Sau ţi se pare că aici e bordel? Ce dracu’ crezi că 
suntem noi? Peşti? 

O văd cu coada ochiului pe Mia cum 
încremeneşte, cu ochii fixaţi pe faţa frumoasă şi 
crispată a brunetului. 

— Aici vorbim despre o afacere de milioane de 
dolari, nu de prostituție ieftină, fetiţo, mârâie 
enervat. Sunteţi de două luni aici şi încă nu aţi 
înţeles ideea! 

— Calmează-te, Keith! îi cere Drew, cu o mină 
liniştită. Dacă ţipi la ea, nu rezolvi nimic. Din 
contră, o sperii mai tare. 

— Ei bine, n-aş ţipa, dacă ar avea grijă ce 
dracu’ scoate pe gura aia! Dar... oftează, 
încercând să se calmeze, o să fiu scurt şi clar. 
Termenul de „mireasă” nu e pus la nimereală, 
doar ca să îndulcească puţin situaţia. De ce 
credeţi că sunteţi ţinute în puf acum? Dacă voiam 
să vând sclave sexuale unor perverşi, camerele 
voastre ar fi fost, de fapt, un subsol întunecat şi 
rece. Clienţii noştri sunt oameni respectabili. Vor 
o soţie pe care s-o arate lumii. Vor o femeie 
frumoasă şi tânără lângă ei şi, ca să obţină asta, 
sunt dispuşi să plătească bani frumoşi. Veţi pleca 
de aici milionare, dacă nu miliardare. Veţi avea 
ceea ce nu aţi avut niciodată, nici măcar în cele 
mai dulci vise ale voastre. 

— Dar... cum te aştepţi să ne împăcăm cu 
asta, când există posibilitatea să fim date unor 
boşorogi? 


Întreabă Roxette contrariată, clătinându-şi 
capul cu păr ondulat în repetate rânduri. 

— Dumnezeule! geme brunetul, prinzându-şi 
baza nasului între degete. 

— Există o limită de vârstă pe care nu o 
încălcăm niciodată, explică Micha, la fel de serios 
ca toţi ceilalţi. Niciunul dintre ei nu e trecut de 
treizeci de ani. 

— E mult, replică o alta, nu-mi dau seama 
care. 

E prea departe ca să o pot vedea, dar e clar că 
reuşeşte să încingă nişte spirite. Keith loveşte 
uşor marginea mesei, arătând de parcă nu şi-ar da 
seama că, printr-o minune, mâna lui a ajuns peste 
a mea, iar degetele sale mă strâng puternic. Se 
agaţă de ea ca de o ancoră ce ar putea să-l 
calmeze, înainte să facă vreo prostie. 

— În regulă, bombăne. Am terminat cu 
tâmpenia asta. 

Se ridică de la masă când mă aştept mai puţin 
şi, cu o expresie tăioasă, se răsteşte acid: 

— Fetelor, mă doare fix în cot de ce naiba 
vreţi voi! Sunteţi aici şi sunteţi proprietatea Elitei. 
Dacă noi considerăm că trebuie să plecaţi astăzi 
sau mâine, asta o să faceţi. Atâta timp cât sunteţi 
sub aripa noastră, veţi face ce naiba credem noi 
de cuviinţă că trebuie să faceţi, fără comentarii. 
După încheierea sezonului, depinde doar de voi 
dacă viaţa voastră o să fie un infern nesfârşit sau 
un paradis meritat! 


O linişte apăsătoare se aşterne asupra mesei, 
iar eu nu-mi mai găsesc curajul de a-mi ridica 
privirea la el. Mă întind spre paharul de şampanie 
destinat mie şi îl apuc de picior, însă nu apuc să-l 
şi ridic. Palma lui Keith se aşază peste gura 
paharului elegant, ţinându-l pe loc, în timp ce 
ochii lui verzi mă pârjolesc de avertizare. 

— Fără alcool, păpuşă. Ai fost împuşcată, dacă 
îţi mai aminteşti. 

Abandonez misiunea şi îmi retrag mâna ca 
arsă,  trezindu-mă  ruşinată de  propria-mi 
îndrăzneală. Să-l ia naiba! 

— Acum, continuă, mutându-şi privirea spre 
celelalte fete, dacă am lămurit acest aspect, ţin să 
vă informez că preţul vostru porneşte de la două 
milioane de dolari americani. Nici mai mult, nici 
mai puţin. Prin urmare, faceţi cumva să vă 
meritaţi banii şi zâmbiţi! Tocmai aţi câştigat la 
loterie! 

Îşi încheie tirada cu o idee mai calm şi, 
imediat ce se asigură că niciuna dintre ele nu-şi 
mai deschide gura, se reaşază pe scaun, asemeni 
lui Drew, făcând semn personalului de dincolo de 
masă să servească cina. 

Şi, cât timp îi este servită o porţie consistentă 
de risotto cu creveţi, îmi adun tot curajul şi îl fac 
să-şi întoarcă fulgerător ochii spre mine când 
întreb cu glas tare ceea ce ar putea însemna un 
milion de lucruri: 

— Care e preţul meu? 

Keith ajunge să mă privească uluit, ba chiar 
puţin descumpănit. Intrebarea mea cu 
nenumărate substraturi pare să-l prindă cu garda 
jos şi să-l tulbure mai tare decât mă aşteptam. Mai 
exact, se uită la mine de parcă l-aş trăda din nou 
şi mă simt oarecum vinovată. 

Dar ştiu ce am spus şi de ce am spus-o. E 
timpul să-mi analizez toate opţiunile, inclusiv pe 
asta. Sunt conştientă că, dacă comportamentul lui 
nu se va schimba curând, voi prefera să mă retrag 
din peisaj. Nu aş suporta să devină agresiv cu 
mine. Nu fizic, dar şi tortura psihică la care mă 
supune acum, prin simplul fapt că mereu se uită la 
mine ca la o dezertoare, e tot un soi de agresiune. 

Şi probabil că el a înţeles că iau licitaţia ca pe 
o opţiune, căci arată de-a dreptul năucit. Obrajii i 
se înroşesc, iar privirea îi devine tăioasă ca o 
lamă. 

— Poftim? întreabă nesigur. 

La naiba! îmi strâng pleoapele şi buzele, 
nevenindu-mi să cred că sunt nevoită să repet. Nu- 
mi face nicio plăcere, mai ales când ceilalţi sunt 
cu ochii pe mine. 

— Care e preţul meu? Ţinând cont că nu sunt 
virgină, nu sunt nici blondă şi nici înaltă şi slabă, 
bănuiesc că nu valorez două milioane. 

Mânios, îşi strânge pumnii pe suprafaţa mesei, 


de-o parte şi de alta a farfuriei sale, uitându-se la 
mine din ce în ce mai şocat. Incep să-l înţeleg tot 
mai puţin. 

— Încă discutăm despre asta, intervine Drew 
pe un ton calm. 

Imi ridic buimacă privirea asupra lui. Bărbatul 
stă în picioare în faţa scaunului său şi simt cum mi 
se frânge sufletul. 

Incă discută despre asta? Asta înseamnă că au 
discutat măcar o dată despre ideea de a mă 
include? Ei bine, asta da dezamăgire. Nici măcar 
nu mai găsesc îndrăzneala de a mă uita în ochii 
brunetului de lângă mine. 

— Taci. Dracului. Din. Gură! 

Mârâitul turbat al lui Keith nu e pentru mine, 
ci are ţintă direct spre Drew - a cărui faţă cade 
peste cina lui de uimire. Mai multe icnete umplu 
liniştea de la masă, iar privirile celorlalţi patru 
bărbaţi devin deodată vigilente. Toţi se uită 
stupefiaţi la Keith, probabil şocaţi de tonul cu care 
i-o retează unchiului său. 

Abia acum se simte cine e adevăratul şef de 
aici şi nu, nu e Drew. Nici pe departe. 

Când îmi întorc ochii spre el, tresar pe scaun. 
Se uită din nou la mine şi nu o face oricum. Parcă 
ar tăia în carne vie. 

— În casă! îmi ordonă scurt. Acum! 

Inghiţind în sec, mă supun şi mă ridic de pe 
scaun cu greu, ţinându-mă strâns de marginea 
mesei. Dar nu apuc să şi pornesc de una singură 


spre intrare. Keith sare în picioare şi mă prinde 
strâns de braţ, smucindu-mă spre el să ies din 
spaţiul strâmt dintre scaun şi masă, apoi mă trage 
spre uşi, părând să uite complet de faptul că sunt 
rănită şi piciorul drept refuză să coopereze. 
Aproape mă prăbuşesc în urma sa, ţopăind pe 
piciorul stâng şi abia atingând cu cel drept terasa 
pavată cu piatră. 

— Mai încet! zbier disperată. 

Inima mi-o ia la goană în piept, accelerată de 
adrenalină şi nervi. Îmi vine să plâng, mai ales 
când Keith nu îşi ia răgazul de a avea răbdare cu 
mine. Enervat, se răsuceşte pe călcâie şi mă ridică 
pe brațe, prinzându-mă chiar de coastele 
dureroase unde stau  aşternute cele mai 
îngrozitoare vânătăi din lume. 

— Au! 

Fără să rostească vreun cuvânt, mă îndeasă în 
vilă şi porneşte cu paşi repezi spre cea mai 
apropiată încăpere care ar putea să ne ofere 
intimitate - sala de conferinţe. 

Camera e cufundată în întuneric când dăm 
buzna. Neobosindu-se să aprindă lumina, Keith 
trânteşte uşa cu piciorul, înainte să mă pună jos şi 
să mă lipească de ea, cuprinzându-mi ambele 
încheieturi ale mâinilor pe care le desprinde cu 
forţa de pe gâtul lui, urmând să le răstignească 
deasupra capului meu. Curând, ajunge să planeze 
deasupra mea, mare şi înfricoşător, răsuflând 
furtunos pe nas. li disting cu greu trăsăturile feţei, 


aplecată la acelaşi nivel cu a mea şi aproape înghit 
cuvintele următoarei sale întrebări: 

— Ce naiba îţi închipui că faci? 

Rămân perplexă. Din poziţia asta, sânii mi se 
apasă greu pe pieptul lui tare de fiecare dată când 
inspir şi o fac des. Respirația mea e la maximum 
de accelerare, mânată de furie şi teamă. 

Nu ştiu ce s-a întâmplat cu Keith al meu, dar 
bărbatul din faţa mea nu mai e el. Parcă ar fi fost 
mestecat de bruta care acum îmi striveşte 
încheieturile între degetele puternice. 

— Încerci cumva să mă în unghii din nou pe la 
spate? mârâie, răsuflând aer fierbinte peste faţa 
mea. 

— Nu, mormăi fără vlagă, puţin înspăimântată 
încotro o ia discuţia asta. Eu... 

— Ştiu ce vrei să faci, Ellie, dar nu o să se 
întâmple, mi-o trânteşte. Ia-ţi gândul! 

De fapt, mă îndoiesc amarnic că ştie. 

— Dacă tot te-ai folosit de mine ca să-şi salvezi 
pielea, măcar fă-o până la capăt! Nu fi laşă! Nu 
poza în victimă tocmai acum. E prea târziu să te 
mai ascunzi după deget. 

Mă uit buimacă la el, străduindu-mă să-l 
disting în întuneric şi, totodată, să înţeleg la ce se 
referă. 

— Nu ştiu ce... 

Acesta mă împunge cu propriul corp în uşă, 
oprindu-mă din vorbit. 

— Un singur lucru vreau de la tine, Elena, 


rosteşte apăsat, ca o ameninţare. Încetează să mă 
mai tratezi ca pe un prost. Am fost prost destul. 
Mai slăbeşte-mă! 

Deschid gura să-i cer să nu-mi mai spună pe 
întregul prenume, dar mă răzgândesc. Probabil 
ăsta e ultimul lucru de care ar trebui să mă 
îngrijorez acum. 

— Mi-ai jucat în strună, ai făcut-o pe 
îndrăgostita, mi te-ai dăruit, sperând că asta o să 
te scape din situaţia în care eşti, dar când a apărut 
Drew cu pretenţia de a te băga la licitaţie, te-ai 
panicat. Am înţeles. Acum ar trebui să-ţi joci rolul 
prostesc până la capăt. Ştim amândoi că eşti orice, 
numai rănită nu. 

Aşadar, asta e impresia lui. Asta e explicaţia 
pe care a găsit-o singur la tot ce s-a întâmplat cu 
John şi cu fuga prin junglă. Mă îndoiesc că se 
putea înşela mai tare şi sunt gata să i-o spun şi lui, 
dar mă răzgândesc din nou. Oricum nu cred că m- 
ar asculta. Deşi i-am spus tot adevărul pe care îl 
ştiu, continuă să nu mă creadă. 

lar eu m-am săturat să mai încerc. Nici nu m- 
am străduit prea tare, ce-i drept, dar refuz să-mi 
consum energia cu cineva care a ajuns deja lao 
concluzie. 

Şi sunt tentată să-i confirm proasta impresie 
despre mine, însă nu merită nici măcar efortul 
ăsta. E suficient să ştiu în sinea mea cine e 
adevăratul trădător dintre noi doi. 

— Imi pare rău, Elena, dar eşti nevoită să mai 


rămâi cu noi până la încheierea sezonului, mă 
informează, retrăgându-se cu un pas şi 
eliberându-mi mâinile. 

— Apoi? Ce se va întâmpla apoi? 

— Orice vreau eu. Nu-mi doresc lângă mine o 
sociopată care e capabilă să întreacă orice limită, 
ca să îşi atingă scopul, dar nu există ceva cu care 
să nu mă descurc. Dă-mi un an şi promit că o să 
distrug orice fărâmă din tine! 

Strâng din dinţi, simțind junghiul cuvintelor 
sale pătrunzând prin carnea mea şi înfigându-se în 
piept, ca o săgeată. Ar fi fost mai uşor de îndurat 
dacă ar fi tras cu arbaleta. Nici măcar rana din 
picior sau impactul glonţului, pe care încă mi-l 
amintesc la perfecţie, nu a durut mai tare ca 
croşeul de dreapta pe care tocmai îl primesc, 
metaforic vorbind. 

Norocul meu că în încăpere e prea întuneric 
ca să-mi vadă lacrimile din ochi. Niciodată n-am 
urât un cuvânt mai tare şi e pentru a doua oară 
când Keith mă asociază cu el. Poate că, cine ştie, 
chiar sunt o sociopată. 

Astfel s-ar explica de ce am sentimente pentru 
bărbatul ăsta, căci numai cineva care nu e întreg 
la minte ar putea să-l iubească. 

— Să ne întoarcem la masă. 

Mă fereşte din dreptul uşii când mă aştept mai 
puţin, apoi iese, lăsând-o larg deschisă. În schimb, 
eu mai poposesc puţin, tremurând în beznă şi 
luptându-mă cu izbucnirea pe care o simt vrând să 


iasă la iveală şi să radă tot în calea ei. 

Cine are un cuţit în spate acum? 

După cinci minute lungi în care îmi conving 
lacrimile să se retragă, mă întorc la masă. Cu 
coada ochiului le văd pe fete servindu-şi cina în 
linişte şi în continuare tensionate, iar Keith şi 
Drew par să se certe din priviri. 

Mă aşez stângace pe scaunul meu şi mirosul 
de mâncare mi se strecoară pe sub nări, 
înnebunindu-mi stomacul gol. Am uitat când a fost 
ultima oară când am mâncat ceva, însă nici de 
data asta nu sunt pregătită să mă înfrupt din ceea 
ce mi se oferă. 

— Keith, începe Drew să vorbească, pe un ton 
încordat, cred că a venit timpul să revenim la a 
face afaceri în modul nostru obişnuit, curat şi 
calculat. Nu cred că vrei să işti un scandal între 
familii doar pentru că eşti prea încăpățânat să faci 
ce e corect. 

— Şi anume? întreabă brunetul, dezinteresat, 
luând o înghiţitură zdravănă din whisky-ul său. 

— Elena trebuie să intre la licitaţie. Ordinele 
au fost clare şi nu cred că îţi doreşti cu adevărat 
ca ei să vină aici. 

— Keith, intervine şi Trent, tensionat, uitându- 
se la brunet cu o privire plină de avertisment. Nu 
îi vreau aici. 

— Nici eu, confirmă Micha. Drew are dreptate, 
amice. Dacă familiile vin aici, se va duce naibii tot. 
Situaţia scapă de sub control, prietene, şi o ştii şi 


tu. 

Însă, când mă uit la Keith, fix asta nu văd pe 
faţa lui. Îl priveşte pe blond plictisit, deloc 
îngrijorat de avertismentele pe care le primeşte. 
Oricine ar fi acele familii despre care se tot 
vorbeşte, nu sunt o îngrijorare pentru el. Din 
contră, am impresia că îl doare fix în cot. 

— Sincer să fiu, am obosit să spun acelaşi 
lucru la infinit, mărturiseşte iritat, sprijinindu-se 
de spătar. Prin urmare, o să fac lucrurile mai 
simple pentru voi. 

— Cum? întreabă Drew, curios. 

— Cincizeci de milioane pentru Ellie. 

— Poftim? se îneacă Ryder, tuşind în pumn. 

Oferta pe care brunetul o pune pe masă lasă 
pe toată lumea fără grai. Fetele se uită uluite la el, 
la fel ca prietenii lui. Drew, însă, nu mai reuşeşte 
să-şi închidă blestemata de gură. Maxilarul lui 
aproape că se tăvăleşte în risotto-ul din farfuria 
sa. 

— Îţi baţi joc de noi?! se răsteşte dintr-odată, 
lovind masa cu palma. 

— 'Ţi se pare că am chef de glume? îl întreabă 
Keith retoric, înclinându-şi capul în felul lui 
caracteristic. Regulamentul nu spune nimic 
despre faptul că n-aş avea voie să cumpăr una 
dintre fete. Cincizeci milioane pentru Ellie şi 
încheiem chiar acum subiectul. 

Cu răsuflarea întretăiată, mă uit înmărmurită 
la el, căutând pe chipul său vreo urmă că, de fapt, 


chiar glumeşte când spune asta. Însă faţa lui e ca 
piatra, neclintită şi blocată într-o expresie cât se 
poate de serioasă. 

E cu capul! Şi e pornit să mă facă să regret tot 
ce am făcut în viaţa asta. 

— Voi plăti cash după cină, informează sec, 
trântind paharul pe masă. Acum e „mireasa” mea. 

Cuvântul „mireasă”, alături de tonul ce lasă de 
dorit, întinde şi ultimul nerv pe care îl mai am 
neafectat. Simt cum îmi explodează o venă 
importantă din cap şi, fără să analizez situaţia, 
întreb: 

— Şi dacă refuz? 

Toate perechile de ochi se întorc brusc spre 
mine, mai puţin ai lui Keith. El se uită drept în 
faţă, încleştându-şi maxilarul în semn că m-a auzit 
şi că nu-i convine deloc. 

— Părerea ta contează prea puţin, Ellie, mi-o 
retează nonşalant. Aşa că ţine-ţi gura şi mănâncă. 

— Mai bine mă omori, decât să fiu „mireasa” 
unuia ca tine! 

Cu lentoare îşi întoarce ochii verzi spre mine 
şi răceala cu care mă străpunge îmi îngheaţă 
sufletul. 

— Nu te gândi că te iau pentru că ai fi o 
nevastă prea bună, ci pentru că eşti o amantă 
excelentă. Până la urmă, asta o să şi rămâi, o 
amantă. Cum spuneam, depinde de tine dacă viaţa 
ta o să fie un infern nesfârşit sau un paradis 
meritat, iar tu ai ales greşit. 


Da, acum văd şi eu asta. Nici nu se putea să 
aleg mai prost decât atât. Insă mai văd un lucru în 
irisurile verzi care mă ard încetul cu încetul. Ăsta 
mi-e sfârşitul. Ăsta e momentul în care nu mai am 
de ales, decât să mă supun şi, deşi nu-mi oferă nici 
cea mai vagă satisfacţie, capitulez. 

S-a terminat. 

Şi tot ce-mi mai rămâne să fac este să 
încuviinţez din cap, ca să ştie şi el că a învins. 

— Ridică-te! îmi comandă scurt. 

Cu lacrimi în ochi şi înghițind de nenumărate 
ori în sec, execut şi mă ridic, tremurând din toate 
încheieturile sub privirile şocate ale tuturor. 
Expresia Reinei e mila întruchipată. Bănuiesc că 
nici ei nu-i vine să creadă că am fost răpusă. 

— În dormitorul meu! îmi cere Keith printre 
dinţi. Şi să nu te mişti de acolo până vin! 

Încuviinţând iar, ocolesc masa şi pornesc cu 
paşi mărunți spre intrarea în vilă, abţinându-mă 
din greu să nu izbucnesc în hohote chiar aici, în 
faţa tuturor. 

Cumva, reuşesc să mă controlez şi după ce 
intru în dormitor şi închid uşa după mine, 
poziţionându-mă în picioare, lângă pat. E doar o 
chestiune de timp până lacrimile mi se retrag şi 
lasă în urma lor o uscăciune pe care o simt şi pe 
dinăuntru. Dacă până acum eram umplută până la 
refuz de emoţii în contradictoriu şi o herghelie de 
nervi îşi făceau de cap în stomacul meu, în 
momentul ăsta nu mai simt nimic. Goliciunea 


apăsătoare ce le înlocuieşte e mult mai uşoară 
decât orice încercare emoţională pe care am 
simţit-o vreodată. 

Când uşa se deschide, iar paşii grei îl poartă 
în dormitor, corpul nu mi se mai încordează ca 
altă dată. Cu faţa spre el, îl urmăresc tăcută cum 
se apropie de comodă şi înşfacă cravaşa, înainte 
să pornească spre mine, lovindu-şi cealaltă palmă 
cu vârful ei. 

E supărat. Foc. E mânios şi întreaga lui faţă 
frumoasă e încordată la maximum. 

— Ca să vezi! mormăie. Am ajuns exact de 
unde am plecat. Mai are vreun rost să spun că mi- 
ai stricat toată seara? 

Nu-i răspund. Nici nu cred că aşteaptă vreun 
răspuns la asta. În schimb, mă uit fix în ochii lui, 
nicăieri altundeva. Dacă are de gând să mă 
lovească, ei bine, o să fie nevoit să o facă în timp 
ce se uită la mine, nu în altă parte. O să fie nevoit 
să mă confrunte. 

Din regină, am ajuns „mireasă” şi mă îndoiesc 
că pot să mai decad. In cazul meu, „mireasă” e 
echivalentul unei supuse care urmează să o 
încaseze zdravăn pe degeaba. 

— Pardon, rectific, se scuză. Mi-ai stricat toată 
viaţa. Mi-ai terfelit reputaţia în faţa tuturor. Acum 
toată lumea trăieşte cu impresia că, dacă tu mi-ai 
tras-o, o vor putea face şi ei. Şi o să dureze puţin 
până când va porni o revoltă, până când vor veni 
familiile pe capul meu şi îmi vor călca toată munca 


în picioare. 

Rămân la fel de tăcută, tentată fiind să-mi 
aplec privirea pe cravaşa din mâinile lui. Deja o 
simt muşcând din mine, pedepsindu-mă aspru 
pentru trădare. Nu e ca şi când nu m-ar fi 
atenţionat de mai multe ori că voi regreta 
amarnic, aşa că mă pregătesc pentru tot ce e mai 
Tău. 

— Dezbracă-te, îmi cere dintr-odată. Până la 
piele. 

O fac. Fără să comentez. Sprijinindu-mă mai 
mult în piciorul stâng, prind tivul maioului şi îl 
scot pe cap, aruncându-l pe podea. Îl aud înjurând 
printre dinţi, dar nu mă opresc. Imi scot şi 
pantalonii cu tot cu lenjerie şi abia apoi îmi 
îndrept spatele, cutremurându-mă uşor când 
vârful cravaşei îmi atinge şoldul ca să ferească 
părul căzut peste coaste. 

Keith dezvăluie una dintre vânătăile enorme 
ce mi se întind pe piele, aproape negre, şi o 
studiază amănunţit. Nu pot să mă mai uit la el, aşa 
că închid strâns ochii şi aştept să lovească unde 
doare mai tare. 

Aştept ca vârful cravaşei să-mi elibereze părul 
şi să mă plesnească peste piele neanticipat. 

Când deschid ochii cu ultimul strop de 
îndrăzneală, nu mai e în faţa mea. Surprind doar 
momentul în care uşa se trânteşte în spatele lui şi 
cravaşa se rostogoleşte în mijlocul dormitorului, 
departe de mine. În acelaşi moment, izbucnesc în 


plâns. 

Şi nu se mai întoarce. 

Ceasul de pe noptieră indică trei dimineaţa 
când simt mişcare în jurul meu. Mă aflu între 
graniţa dintre realitate şi vis când o mână mare 
mă smulge din plutire şi mă readuce violent în 
simţuri. Alarmată, mă ridic în capul oaselor, iar 
Jordan mă prinde de umeri înainte să sar din pat 
de spaimă. 

— Linişteşte-te. Sunt eu. 

Răsuflu uşurată, privind buimacă în jurul meu. 
După ce Keith a plecat şi n-a mai revenit, m-am 
îmbrăcat şi am adormit plângând în noua mea 
cameră. Pleoapele umflate, pe care abia le ţin 
deschise acum, confirmă faptul că poate am plâns 
mai mult decât a meritat Keith vreodată. 

— Haide! mă repede paznicul, înghiontindu- 
mă în braţ. Keith te vrea jos. 

Mă mai uit o dată la ceasul de pe noptieră, 
având impresia că nu am văzut bine de prima 
oară, dar întunericul de afară ar trebui să-mi fie 
suficient. Chiar e trei dimineaţa, aşa că nu pot să 
nu mă întreb care e motivul pentru care Keith e 
treaz la o oră indecentă. 

— Ellie, e deja foc şi pară, mă informează 
bărbatul, oftând. Parcă ar fi înnebunit. Fă ce ţi se 
cere! 

Obosită şi năucită, mă dau jos din pat şi, 
condusă de către Jordan, ies din dormitor şi 
străbat coridorul slab luminat de spoturile de pe 


pereţi. 

Ajunsă la baza scărilor, îi văd pe toţi în living. 
În timp ce Ryder, Trent, Micha, Deke şi Drew sunt 
în pijamale şi vizibil somnoroşi, Keith e îmbrăcat 
în aceleaşi haine şi murdar din cap până în 
picioare de pământ. 

Cobor treptele cu ochii pe faţa lui crispată de 
furie, transpirată şi cu dâre de noroi. Niciodată nu 
l-am mai văzut în halul ăsta; mereu a arătat de-a 
dreptul impecabil, până în vârful unghiilor de la 
picioare, chiar şi părul lui veşnic ciufulit. Acum, 
însă, parcă ar fi un copil care s-a jucat toată ziua 
într-o baltă. 

Dar copiii mici nu au arme de foc în mână, 
când se joacă cu nisip, nu? Niciodată nu au. Cu 
toate astea, Keith strânge în mâna dreaptă un 
pistol negru şi îl flutură pe lângă picior, 
urmărindu-mă intens până în momentul în care 
ajung în faţa lui. 

O să mă omoare? Asta e! E suficient de mânios 
încât s-o facă. 

— Acum îmi spui şi mie de ce ne-ai trezit pe 
toţi şi de ce naiba arăţi în halul ăsta? întreabă 
Drew nerăbdător. 

— Keith, ce dracu' faci cu pistolul ăla? îl 
întreabă şi Trent, panicat. Doar n-ai de gând s-o 
omori pe Ellie, la naiba! 

Însă Keith nu răspunde niciuna dintre ei. E 
prea concentrat să se holbeze lung la mine, ca să 
mai lase şi impresia că aude ceva din toate astea. 


Şi chiar şi prin pleoapele umflate de plâns îi 
observ tremurul şi nerăbdarea. Emană prin toţi 
porii o furie violentă şi dorinţa de a omori pe 
cineva, cel mai probabil pe mine. 

— Sfinte! geme Drew, trecându-şi mâna peste 
faţă, ofticat. Şi-a pierdut blestematele de minţi! 

Asta cred şi eu. Privirea-i turbată şi tremurul 
trupului sunt dovezile clare că nu mai e în toate 
minţile. 

Deja îmi văd creierii împrăştiindu-se pe 
podeaua imaculată. Până şi eu încep să tremur 
odată cu el. Nu mi-a mai fost atât de frică 
niciodată. 

— Keith! se răsteşte Micha, făcându-mă să 
tresar. 

— Ia-ţi naibii mâinile de pe mine! 

Urletul lui John mă face să mă încordez ca un 
arc. Părul mi se zburleşte pe ceafă şi simpla lui 
prezenţă îmi readuce în faţa ochilor tot ce am trăit 
din cauza lui. Simt din nou pământul surpându-se 
peste mine, vrând să mă îngroape de vie. 
Inţepenesc, la propriu, incapabilă să mă întorc şi 
să-l văd cum e îmbrâncit de la spate de către un 
alt paznic, până e adus în dreptul meu. 

Cineva să-l ia de lângă mine! 

Se opreşte din făcut scandal de îndată ce ochii 
lui cad pe Keith şi îl vede în toată splendoarea lui 
acum mânjită de pământ. Îl simt încordându-se, 
deşi nu mă atinge în nici cel mai mic şi 
neînsemnat fel. 


Keith face dintr-odată un pas în faţă şi, în 
continuare mânios, ridică mâna în care ţine 
pistolul şi se şterge cu dosul pe faţă, lăsând pe 
obrazul lui nebărbierit o altă dâră de murdărie. 

— Vreau să-mi spuneţi din nou, ce s-a 
întâmplat în ziua aceea, spune apăsat, cu vocea-i 
tremurândă şi instabilă. 

Inima mi se strânge în piept de milă, ca o 
idioată ce e, când văd ceva nou pe faţa iubitului 
meu: disperare. O disperare profundă, parcă şi-a 
pierdut minţile în momentele astea critice. 

— Şi de data asta vreau adevărul! 

